
Paulius Šležas 
Ar Gediminaičiai kilę iš Žemaičių? 


Prieš keletą metų, rašant apie Kęstučio šeimą!) ir drauge svarstant 
Gediminaičių kilmę?), teko paabejoti lenkų istorikų — Chodynickio 
ir Zajączkowskio — hypoteze, kad gediminaičiai kilę iš Žemaičių. Dabar, 
prisirinkus daugiau medžiagos, tenka tuo klausimu kiek plačiau išsitarti. 

Naujos kunigaikščių giminės iškili 

Mirus Traideniui (1281 ar 1282 pradžioje m.), apie dešimtį metų tę- 
siasi gana neaiški Lietuvos istorija. Net toks klausimas, kas valdė Lie- 
tuvą mirus Traideniui, jei nebus surasta naujų šaltinių, pasiliks istorijos 
paslaptimi. Nors, tiesa, tuo metu šaltiniai ir pamini visą eilę kunigaikš- 
čių vardų, bet arčiau jie nėra žinomi: neaiški nei jų kilmė, nei jų vaidmuo 
Lietuvos politiniame gyvenime. To meto šaltiniai pamini kažkokį S ch o- 
riat), žuvusį kovoje su Livonijos Ordinu. Greičiausiai tai buvo vienas iš 
daugelio kunigaikščių. 1285 m. rusų chronikos praneša apie didžiojo 
kunigaikščio Daumanto+) mirtį. Tik 1283—1285 m. trūksta žinių, kas 
tada buvo Lietuvos aukščiausias valdovas. 1286 m. šaltiniai pamini kaž- 
kokį Lietuvos karalių Peliusą (Peliuse)5), o 1289 m. vėl pamini L ie t u- 
voskaralių6), kurio vardo šaltinis nepasako. 1290 m. paminimas kara- 
lius Butegeidis?). Bet ar jis buvo visos Lietuvos „karalius“, ar tik 
Žemaičių, ar dar mažesnės dalies, trūksta žinių. Apie tuos pačius metus 
Rimuotoji chronika pamini kažkokį karalių MasekeS). O apie 1289 m. 
vienas rusų metraštis išvardyja net du lietuvių kunigaikščius: Bukidy- 
da ir jo brolį Budivydą?9). Pagaliau (1292) paminimas Lietuvos ka- 
ralius P u c u v er u s10), Chodynickis'!) ir Zajaczkowskis!?) Pukuverą 


1) Kęstučio šeima, Vyr. Štabo spaudos ir švietimo skyriaus leidinys (atspaudas 
iš Mūsų Žinyno 98 ir 99 nr.). Kaunas, 1933 m. 

2) Ten pat 6—8 p. 

3) Alnp, 226 p. 

4) Lavr. I 483 p. 1285 p. Tai ne Pskovo kunigaikštis Daumantas: jis mirė 1299 m. 

3) Scr. r. Pr. I, 149. 6) Ten pat 151. 7) Voigt. Cod. dipl. Prus I, 57 p. 8) 273 p. 

9) P. S. R. L., II, 933 p. 10) Dusburgo chronika jį vadina Pucuverus (Scr. 
rer. Prus. I, 55 p.), Jeroschino — kunic Putuvere. (Ten pat, 532 pi, Aeltere 
Hochmeister chronik — konig Putuwer (I. p. III, 582 p.). Senoji Dusburgo chro- 
nikos laida (1679) Vytenio tėvą vadina Lutuwer (323 p.). 

11) Geneza dynastji Giedymina. Kwart. histor. 1926 m. 563—564 p. 

12) Przyczynki do hypotezy o pochodzeniu  dynastji Giedymina ze Žmudzi, Ate- 
Deum Wilenskie, 1927 m., 412 p. 

arba Butuverą, Butegeidį, Bukidydąir Budivydą jungia į 
vieną asmenį, pamatuodami tuo, kad per tokį trumpą laiką vargu, esą ar 
būtų galėję tiek daug pasikeisti Lietuvos valdovų, tuo labiau, kad tuo 
metu Lietuvos politika buvusi stabilizuota: kovos su priešais, kaip ir 
anksčiau be perstojo, buvo vedamos toliau; taip pat joks metraštis neuž- 
simenąs, kad šiuo metu būtų įvykę viduje kokių nors perversmų ar nera- 
mum, O Maseke, lenkų istoriko H. Paszkiewicz'io nuomone, grei- 
čiausia buvęs vienas iš smulkiųjų kunigaikščių ar didžiojo kunigaikščio 
pagelbininkų!3). 

Kiek šis spėjimas yra tikras, sunku pasakyti. Betgi, viena tenka 
konstatuoti, kad minėtas Pucuverus yra laikomas didžiųjų Lietu- 
vos kunigaikščių, Gediminaičiais pramintų, protoplasta. Dabar 
dar kyla klausimas: ar šis karalius, Pucuverus, nebuvo Traidenio 
palikuonis? Ligi šiol istorikų buvo laikomasi nuomonės, kad P ucu- 
veras įkūręs naują kunigaikščių giminę, kurią mes ne visai teisingai va- 
diname Gediminaičiais. Tačiau mums jau žinomas lenkų istori-- 
kas Paszkiewicz'ius savo neseniai išleistame veikale!4), bando spėlioti, 
kad Pucuveras buvęs Traidenio palikuonis“). Pirmučiausia nurodo- 
ma į tą aplinkybę, kad nuo 1282 m. ligi 1285 m. joks iki šiol žinomų 
šaltinių nemini Lietuvos didžiojo kunigaikščio vardo. Tik 
vėliau, kaip jau žinoma, ima minėti Lietuvos karalius ir jų vardus. Tai 
greičiausia atsitikę todėl, kad Lietuvos didžiojo kunigaikščio soste, mirus 
Traideniui, įsisėdęs tos pačios giminės palikuonis, atseit Traide- 
naitis, nes Lietuva, kaip galima spręsti iš visos eilės faktų, pasiliko su- 
vienyta. Metraštininkai vadina T raide n į karaliumi, taip pat chronikos 
ne vien tų Lietuvos karalių mini ir vėliau. Pats Traidenis buvo 
įsigijęs nemažą galybę ir, kaip galima iš įvairių aplinkybių spėti, mirė na- 
tūralia mirtimi!6). Tad, jeigu būtų turėjęs sūnų, argi nebūtų jam per- 
leidęs savo palikimą? Nurodoma ir kitos aplinkybės, kurios, kad ir ne- 
tiesioginiai, prisideda prie tezės pagrindimo. 

Kiek žinoma, Mozūrų kunigaikščio Boleslovo, vedusio Traide- 
nio dukterį, pasiliko visą laiką geri santykiai su uošviu, o taip pat ir su 
kitais Lietuvos valdovais. Jeigu didž. kunigaikščio sostas būtų patekęs 
į Traidenio ir jo įpėdinių priešų rankas, tai vargu tada Boleslo- 
vas būtų krikštijęs savo sūnų pagonies Traidenio vardu 
(1284—1286)16. Taip pat nurodoma ir į Gedimino garsiuosius laiškus, 
susijusius su krikšto reikalu ir mininčius savo pirmtakūnus, kurie 


15) Jagiellonowie 2 Moskva, tom. I, Warszawa, 1933, 142 p. 
14) Žiūrėk aukščiau, 142 p. 

15 Ten pat. 

16) Ten pat, 142—143 p. 

valdė Lietuvą. Kadangi Paszkiewicz'ius atkreipia dėmesį ir į tai, kad 
žodis pirmtakūnai tuose laiškuose vartojama daugiskaitoje, o tais 
„pirmtakūnais“ autorius linkęs laikyti ne tik Pucuverą — Vytenio 
ir Gedimino tėvą, bet ir jų senelį, kuriuo galėjęs būti Traidenis!?). 
Tai, be abejojimo, tesąs tik spėjimas. Apskritai autorius, turėdamas gal- 
voje tų laikų istorijos šaltinių šykštumą, netvirtinąs, kad, mirus Trai- 
deniui, Lietuvą valdęs jo sūnus arba sūnūs; lygiai trūkstą duomenų 
teigimui, kad Lietuvos negalėję valdyti Traidenio palikuonys!šs). 
Vadinas, gediminaičių giminystės ryšiai su Traideniu pasilieka neiš- 
aiškinti: trūksta faktų. Be abejo, remtis tuo faktu, kad Gediminas 
pavartoja savo pirmtakūnus daugiskaitoje, negali būti jokiu įrodymu, 
kad čia jis turėjęs galvoje ir Traidenį, nors jo vardo savo laiškuose vi- 
sai neminįs. Sekdami tuo Paszkiewicz'iaus metodu, galėtume dar toliau 
nueiti, būtent, kad Gediminas esąs Mindaugo palikuonis, nes savo 
laiškuose ir jį vadina praedecessor!9). Bet ir šiam teigimui įrodyti 
trūksta duomenų, kaip kad ir Gediminaičių giminystei su Traide- 
niu. Todėl Pucuverą arba Liutaurą, Vytenįir Gediminą 
laikysime, bent tuo tarpu, naujos lietuvių kunigaikščių giminės kūrėjais. 
Iš kur kilę Gediminaičiai 

Tų rusų metraščių prasimanymą, kad gediminaičiai kilę iš: rusų 
kunigaikščių giminės, kaip nepagrįstų ir nekritiškų, neteks svarstyti. 
Čia teks apsistoti prie klausimo, ar tikrai Gediminaičiai yra kilę 
iš žemaičių? Be abejo, čia pritiktų pirmoje eilėje svarstyti, iš kur kilęs 
Pucuveras — Vytenio ir Gedimino tėvas. Kadangi apie 
Pucuverą maža teturime žinių, todėl teks čia daugiausia liesti V y- 
tenį ir Gediminą. 

Dabar klausimas, kur ieškoti pradžios tai nuomonei, kad gediminai- 
čiai kilę iš Žemaitijos? Tos nuomonės pradžios tenka ieškoti taip vadi- 
namajame Lietuvos metraštyje20), kilusiame iš XV—XVI a. 

Kaip žinoma, yra sukurta savotiška pasaka apie lietuvių atkeliavimą 
iš Romos (padavimas apie Palemoną). Tai turėję įvykti I a. pr. Kr. pa- 
baigoje ar II a. pradžioje. Tada valdė Romą žiaurus ir neteisingas impe- 
ratorius Neronas. Jis be atodairos persekiojęs ir skriaudęs kunigaikš- 
čius, didžiūnus ir šiaip piliečius, kad niekas nebuvęs tikras nei dėl savo 
turto, nei dėl savo gyvybės. Tie, kurie nenorėję patekti į imperatoriaus 
nemalonę, palikę turtus, bėgę svetur, ieškodami teisybės ir ramumo. Tų 
persekiojimų metu, vienas Romos kunigaikštis, vardu Palemonas, su 


17) Ten pat, 143 p. 
18) Ten pat. 

19) Bunge II, 140 p. 
20) P. S. R. L. XVII. 

žmona ir vaikais, pasiėmę astronomą, leidosi į tolimą ir nežinomą kelionę, 
ieškodami naujos tėvynės, kur galėtų įsikurti ir ramiai gyventi. 

Išplaukę Viduržemio jūrą, atsidūrė Atlanto vandenyne ir vis plauk- 
dami į šiaurę, atsiirę prie Nemuno žiočių, kurių buvę net dvylika. Pas- 
kui, plaukdami aukštyn, priplaukę Dubysą. Įsijrę į Dubysą, keliau- 
tojai pamatę jos aukštus krantus ir plačias lygumas, apaugusias medžiais 
ir šiaip visokiais augalais. Miškai buvę pilni įvairiausių žvėrių, o van- 
denys — žuvų, kurios net iš marių atkeliaudavusios. Tas kraštas, kuris 
vėliau buvęs pramintas Žemaičiais, labai patikęs Palemonui ir to- 
dėl jis su savo žmona nutaręs apsigyventi Nemuno ir Dubysos 
pakrantėse. Užaugę Palemono sūnūs išsikėlę į kitas sritis, į Aukštai- 
tiją, t. y, Lietuvą. Pirmas čia atsikėlęs su savo žmonėmis P ale- 
mono sūnaus Kūno sūnus Kernius. Jis įsikūręs Vilijos krašte, 
o jo brolis Gimbutas (Kimbut) valdęs Jurbarką, Kunasovą 
(pastatytą prie Nevėžio) ir Žemaitiją. Mirdamas tėvas, teturėjęs 
dukterį Pajautą, kurią išleidęs už Živinbuto. Jam mirus, Lietuva 
ir Žemaitija, kurias jis valdęs, atitekę jo sūnui Kukovaičiui. 
Šiam mirus, sostas atitekęs Uteniui. Tam mirus, Lietuvą, Že- 
maitiją, Naugarduką ir rusų žemes valdęs Šventaragis. 
Po jo mirties visą Lietuvą, Žemaitiją ir Rusiją valdę jo sūnūs, 
o jiems išmirus — jų giminaitis Romanovas palikęs 5 sūnus: Na- 
rimantą, Traidenį, Daumantą ir kt Narimantas pasta- 
tęs Kernavės?!) pilį ir į ją perkėlęs iš Naugarduko sostinę. Kiti 
broliai — kitose vietose įsikūrę. Lietuva susiskaldžiusi. Narimantas 
ėmęs atiminėti iš jų žemes ir tapęs Žemaičių viešpačiu. Jam mirus, Lie- 
tuvos ir Žemaičių ponai didžiuoju kunigaikščių išsirinkę jo brolį Trai- 
denį. Jį nužudęs jo brolis Daumantas ir paėmęs į savo rankas valdžią; 
atkeršijęs už savo tėvo mirtį jo sūnus Rymantas, stačiatikis ir vie- 
nuolis: : nugalėjęs mūšyje kariuomenę, o jį patį nužudęs. Pats nenorė- 
damas valdyti, pataręs lietuviams ir žemaičiams išsirinkti ne iš brolių 
sūnų, nes jie per jauni ir todėl netinką didžiąją Lietuvos kunigaikštystę 
valdyti, bet šiaip vyrą, kuris galėtų apginti kraštą. Pasiūlyta išsirinkti 
Vytenį, Traidenio maršalką. Ponai, nenorėdami laužyti patarimo, iš- 
sirinkę savo viešpačiu Vytenį, kilusį iš Žemaitijos, Kolumnų 
giminės. Jį Traidenisatsivežęs iš Airiogalos (Raygola). O jam 
mirus sostas atitekęs jo sūnui Gediminui??). 

Šis ilgas pasakojimas, kaip matyti turėjo tikslą paaiškinti keletą ne- 
aiškių mūsų istorijos įvykių, būtent, kad lietuviai yra kilę iš Romos; kad 
Palemonas pirmučiausia įsikūręs Žemaitijoje, o tik vėliau jo palikuonys 


21) Kitas varijantas kalba, kad Kernavę įkūręs Kūno sūnus Kernius. 
23) P. S. R. L. XVII, 227—238, 239—257, 295—310, 257—371, 421—436 ir kt. 

su žmonėmis apsigyvenę Aukštaitijoje; kad Gediminaičiai yra 
kilę iš Žemaičių, t. y., iš Airiogalos, kilmingos Kolumnų (stulpų) 
giminės. Pastaroji pasakojimo dalis greičiausiai ir bus paskatinusi 
du lenkų istorikus — Chodynickį2?)) ir Zajączkowskį?3) — sukurti hypo- 
tezę, kad Gediminaičiai kilę iš Žemaičių. Tai hypotezei paremti pasigau- 
ta ir kryžiuočių chronikininko Dusburgo 1305—1330 m. laikotarpyje mini- 
ma castrum Gedimini24). Šitos pilies ieškoma dešiniajame Jūros upės 
krante (aukštupy), Pagraudės srityje. Tos pilies buvimas Žemai- 
tijoje ir Chodynickiui ir Zajączkowskiui davė rimtesnį pagrindą sukurti 
hypotezę apie Gedimino giminės žemaitiškumą. "Tiesa, Zajączkows- 
kis dar bando šitą hypotezę sustiprinti vieno istorijos šaltinio posakių, 
kilusiu iš XV a. Šis posakis šitaip skamba: It ein flieschen vellet yn czu 
Kirsmymmel, do etwen des Wythes hoff gewest ist““). Kadangi žodis 
„Wythes“ panašus su šaltinių minimu Vytenio vardu: Wythenus, 
Witene, Withene, Wytan, Viten?S), tai autorius leidžia manyti, 
kad minėtas „Wytheshoff“ ir bus buvusi Vytenio sodyba, arti 
Veliuonos valsčiaus esanti29). Tačiau autoriui atrodo,kad vardo 
Wythes per maža įrodyti, kad čia buvusi Vytenio tėviškė arba tei- 
singiau — valdoma sritis, todėl jis savo hypotezei paremti, kad „Wythes 
hoff“ galėjęs būti Vytenio sodyba, imasi kito istorijos fakto, bū- 
tent: 1413 m. Lietuvos bylos su kryžiuočiais dėl Veliuonos. Jo- 
gailosir Vytauto įgaliotiniai savo įrodinėjimuose tvirtino, kad V e- 
liuonos pilis nors ir buvusi ir esanti pastatyta žemaičių žemėje, bet 
ji esanti didžiojo Lietuvos kunigaikščio tėviškė (patrimonium)30). 
Tai viena. Toliau autorius iškelia, kad Veliuonos valsčius, kurio tos 
bylos raštuose buvo nustatytos sienos, turėjęs skirtingą teisinę padėtį, ne- 
gu kiti Žemaitijos valsčiai, kas ir patvirtiną tarp Veliuonos vals- 
čiausirtikrosios Lietuvos ir Gediminaičių esant 
ryšį3!). Prie to dar pastebi, kad tie patys dokumentai netvirtiną, kad 
Žemaitija būtų didžiojo Lietuvos kunigaikščio tėviške32), bet priešingai, 
žemaičių reprezentantai net tvirtai pareiškę prieš tvarkymą jų žemės be 
sutikimo jos gyventojų33) ir kartu iškėlę tą faktą, kad jie Jogailai 
ir Vytautui gera valia pasidavę3t). Kad Veliuona priklai- 
santi Lietuvai, įrodinėją ir kiti toje byloje dalyvavę liudininkai ir pro- 
kuratoriai. Tačiau kryžiuočių atstovai užprotestavę, kad Veliuona pri- 


22) Geneza dynastįi Giedymina.  Kwartaln. histor. 1926 m. 

12) Przyczynki do hypotezy o pochodzeniu dynastji Giedymina ze Žmudzi, Ate- 
Deum Wileūskie, 1927 m. 

24) Scr. rer. Prus. I, 170—171 p. 

25) Ser, rer. Prus. II, 709 p. Zajączk. 409 p. 

28) Scr. rer. Prus.: I, 156, 163, 175, 176, 181, 282 p. Bunge TI, 687. 

29) Ząjaczkowski, Przycz, 410 p. 30) Lites II2, 137—138 p. 

31) Zajączkowski, Przycz. 410—411 p. 32) Ten pat, 411 p. 33) Ten pat ir Lites 
II?, 149, 150 p. 34) Ten pat ir Lites II?, 150 p. 

klausanti Jogailaiir Vytautui. Jie įrodinėję, kad Nemunas ne- 
sąs Žemaitijos siena, nes čia buvusios pastatytos kelios jų pilys, bet to- 
liau į šiaurę nuo Nemuno, kur buvo žemaičių pasidarytos užtvaros. Ka- 
dangi Veliuonos valsčius esąs Nemuno pakrantėje, todėl jis ir ne- 
priklausąs Žemaitijai35). Lenkų prokuratoriai įrodinėję, kad Veliuo- 
nos pilis ankštai susijusi su tikrąja Lietuva, o ne Žemaitija, ir kad tą pilį 
kryžiuočiai paėmę ne iš žemaičių, bet lietuvių, kuriems vadovavęs Surmi- 
nas, Mattewikei ir Goštautas (Gawsztod), gyveną Lietuvoj. 

Iš visų tos bylos įrodinėjimų prileidžiama, kad Veliuonos vals- 
čius buvęs Gediminaičių tėviškė. Tai, be abejojimo, šalia castrum 
Gedimini it Wythes hoff, būtų trečias įrodymas, jog Gedimino di- 
nastija kilusi iš pietų Žemaitijos dalies36). 


Toliau Žajączkowskis kelia kitą klausimą, kaip Gediminas per- 
sikėlęs į Gedimino pilį gyventi, nes paprastai kunigaikščiai negyven- 
davo pilyse, bet nesustiprintuose pilimis savo žemių (valsčių) dvaruose. 
Tai jis aiškina pietvakarių žemaičių opozicija prieš Lietuvos kunigaikš- 
čius. Toji opocizija buvusi tarp 1294 ir 1300 metų. Tuo metu Gedi- 
minas ir persikėlęs gyventi į pilį, kuri ir buvusi praminta jo vardu. 
Tuo pat vardu toji pilis vadinosi ir Gediminui tapus didžiuoju Lie- 
tuvos kunigaikščiu. l 

= Kitas klausimas: kuriuo būdu įsigalėjo gediminaičiai didžiojo kuni- 
gaikščio soste? Čia galėję būti du atsitikimai: pirma jie galėję įsistiprinti 
Žemaitijoj, o paskui, pasirėmę jos jėgomis, įsistiprinti Lietuvoje didžiojo 
kunigaikščio soste, arba, pasinaudodami tais Lietuvos sumišimais, kurie 
kilo antroje XIII a. pusėje, pasiekti didžiojo kunigaikščio valdžios37). 
Chodynickis esąs nuomonės, kad Gediminaičiai pasiekę didžiojo 
Lietuvos kunigaikščio sosto pirmuoju būdu. Jis Butegeidį laiko 
Pukuveru (Butumeru), o terra regis Butigeyde — Žemaitijas. 
Zajączkowskis tos nuomonės, kad terra regis Butigeyde galima lygiai 
laikyti ir Žemaitija ir Lietuva. Tačiau, esą, už Žemaitiją kalbą visa eilė 
faktų39). Tas Butegeidis, esą, greičiausiai, buvęs Lietuvos vietininku 
Žemaitijoj. Taip pat, esą, siūlosi mintis prileisti, kad tarpe tų vietininkų 
bus buvęs tam tikru laiku, viešpataujant Pukuverui, Vytenis, o 
šiam viešpataujant Lietuvoje — Gediminas. Pirmasis tuo metu bus 
sėdėjęs Wythes hoff“e, antrasis — castrum Gedimini'e. Gedimino 
vietininkystei skiriamas laikas nuo 1296 — ligi 1315 m., t. y. tas metas, 
kai pietvakarių žemaičių opozicija buvo sustiprėjusi prieš Lietuvą (Dus- 


35) Lites II?, 97—101 p. 

36) Zajączkowski, Przycz. 412 p. 

37) Zajączkowski, Przycz. 412 p. 33) Ten pat, 412—413 p. 39) Ten pat, 413 p. ir 
žiūr. Scr. rer, Prus. I, 149 p. 

'burgas nurodo 1294—1300 metus). Iš to būtų aišku, kad Gediminas tuo 
metu bus sėdėjęs pilyje, o ne didžiojo kunigaikščio sostinėje40. 

Kad didysis kunigaikštis savo valdžią naudojęsis Žemaitijoj, Za» 
jączkowskis nurodo vieną iš 1313 m. Dusburgo chronikos vietą: Rex 
Lethowinorum... nobilum virum et bellicosum Surminum pasiuntęs su- 
naikinti kryžiuočių laivyno. Šituo faktu pasiremdamas Zajączkowskis 
linkęs manyti, kaip ir Chodynickis, kad Gediminaičiai užvaldę Že- 
maitiją anksčiau, negu jie įsisėdę į didžiojo kunigaikščio sostą4!1). Ta- 
čiau Zajączkowskis visiškai su ta nuomone nenorįs sutikti. Jis mano, 
kad toji žemaičių opozicija rodanti, jog Gediminaičiai nebuvę 
joj tebebuvę atskirų kunigaikštėlių, nors didysis kunigaikštis ir galėjęs 
turėti ant jų valdžią. Bet iš to, esą, negalima daryti išvadą, kad Gedi- 
minaičiai, prieš įsigalint Lietuvoj, pirma įsigalėję Žemaitijoj. Šitoj 
vietoj autorius atkreipia dėmesį į datas. Gediminaičiai, esą, bus 
užėmę didžiojo kunigaikščio sostą tarp 1282 m., t. y. po Traidenio 
mirties ir 1292 m., t. y., kai pasirodo jo įpėdinis Pukuveras. O apie 
opoziciją istorijos šaltiniai kalba 1294—1300 metais, be to, ir XIV a. 
pradžioj Žemaitijoj tebebuvę smulkių kunigaikščių. Todėl, esą, sunku 
manyti, kad Žemaitija būtų Gediminaičiams padėjusi įsigalėti Lie- 
tuvoj. Esą, labiau panašu į tiesą, kad jie ten bus isigalėję be žemaičių 
pagalbos42. Pagaliau, tikrai kuriuo būdu įsigalėję Gediminaičiai 
Lietuvoj, sunku pasakyti. Tik viena, esą aišku, kad, jiems įsigalėjus 
Lietuvoj, ėmę nykti smulkūs kunigaikštėliai Žemaitijoj, o trečioje XIV a. 
ketvirty, esą, jų čia ir visai nebesigirdį. Gediminaičiai čia vis la- 
biau įsigalį, giną Žemaitiją nuo kryžiuočių, o jau 1323 m. Gediminas, tarp 
kitų savo žemių, išvardyjąs ir Žemaitiją, kaip jam priklausomą žemę. 


Kritiškos pastabos 


Dabar tektų iš eilės padaryti vieną kitą pastabą dėl Gediminai- 
čių žemaitiškumo. Pirmučiausia dėl padavimo, kad Vytenis ir 
Gediminas kilę iš Airiogalos, atseit, Žemaitijos. Čia tenka pastebėti, kad 
tai yra grynai išgalvota pasaka ir kaip tokia negali būti paremta jokiais 
istorijos šaltiniais. Tas Lietuvos metraščio padavimas, kurį aukščiau at- 
pasakojome, yra sudėtas iš dviejų dalių: pirmoji apima Palemono kelio- 
ne ir jo atsikėlimą į Žemaičius, ir yra ankstyvesnė, negu antroji dalis, 
greičiausiai kito autoriaus sugalvota. Klausimas, kuriam reikalui? — 
Pirmas reikalas, atrodo, tai išaiškinti, kaip buvo apgyventa Aukštaitija, 


40) Ten pat, 413 p. 
41) Chodynycki, 565 p., Zajączkowski, Prycz., 414 p. 
42) Zajączkowski, Przycz. 414 p. 

t. y. Lietuva, kur gyveno taip pat lietuviai, kaip ir žemaičiai, nes to klau- 
simo nebuvo išsprendęs Palemono padavimas. Kitas reikalas, tai atsa- 
kyti į Vokiečių Ordino paleistus gandus, kad Gediminas buvęs Vytenio 
arklininkas, kuris, užmušęs savo viešpatį, tapęs didžiuoju Lietuvos ku- 
nigaikščiu (Scr. rer. Prus V, 223 p.). Todėl pirmoje vietoje pasakojimo 
autoriui bus rūpėjęs Gedimino kilmingumas, o ne žemaitiškumas. Pami- 
nėjime Airiogalos glūdi ta pati tendencija, kad Aukštaitija buvusi Pale- 
mono palikuoniais, t. y. žemaičiais apgyventa. Toliau dėl Gedimino 
pilies. Šitą žinią bene pirmasis pamini savo chronikoj Dusburgas*3), apra- 
šydamas įvykius, liečiančius 1305 m. Tačiau reikia atsiminti, kad Dus- 
burgas rašė savo kroniką ne įvykių metu, bet daug vėliau. Jis savo kro- 
nikoj aprašinėja įvykius nuo pradžios ligi 1326 m. O tai jis padarė po 
1326 m. Vadinas, gerokai vėliau.  Aprašinėjant tuos įvykius jam bus 
tekę naudotis ne tik žinomais šaltiniais, bet ir iš atminties. Turint gal- 
voj, kad anais laikais neturėta žemėlapių, o tik vietos vardus, neži- 
nant net kur ta vieta yra. Todėl io minima Gedimino pilis tuo metu, 
kai prie jos ėjo kovos, gal buvo vadinama kitu vardu, arba galėjo visiš- 
kai neturėti vardo. Tik jam rašant, gal žinota, kad toji pilis priklau- 
so Gediminui ir todėl galėjo pavadinti castrum Gedimini. Su Ge- 
dimino pilim ankštai siejama ir Pagraudės sritis, kurios Za- 
jączkowskis+4) ir Salys45 ieško Jūros upės srity. Tačiau tai tik hi- 
potezė ir nepakankamai pagrįsta. 

Jeigu ir prileisti Gedim i n o pilies buvimą Žemaitijoj, tai dar iš to 
negalima daryti išvados, kad Gediminas kilęs iš žemaičių. Nors Za- 
jaczkowskis ir tvirtina, kad esąs vienintėlis atsitikimas, kada kunigaikš- 
tis ne valsčiaus dvare gyvenęs, bet pily, tačiau, kaip teisingai pastebi 
Paszkievicz'ius, tokių atsitikimų būta daugiau, pav., Lietuvos kunigaikštis 
Tautvila sėdėjo Polocke, Mindaugo sūnus Vaišvilka — 
Naugarduke ir tt. Bet niekas netvirtinąs, kad Tautvila būtų 
kilęs iš Polocko ar Vaišvilka iš Naugarduko. Todėl iš to, 
kad Gediminas sėdėjo kurioj nors žemaičių pily, kuri net jo vardą 
gavusi, dar per menkas pagrindas įrodinėjimams, kad jis būtų kilęs iš tos 
pilies, t. y. Žemaitijos. Tautvila ir Vaišvilka tose pilyse tebuvo 
Mindaugo pasodinti tam tikrais politiniais sumetimais; panašus 
vaidmuo galėjo tekti ir Gediminui Žemaitijoje47). 


43) Savo raštuose Gedimino pilį pamini ir prancūzų literatas Wilhelm de Machaut 
(gimęs apie 1300 m. ir miręs 1377 m.). 1327 m. ir 1329 m. jis dalyvavo Jono Liuksembur- 
giečio žygyje į Žemaičius ir Prūsus. Plačiau apie tai žiūrėk: Kwartalnik hist. 1929 m. 
II sas. Wilhelm de Machaut i jego wiadomości do dziejów Polski il Litwy. 

44) Studya nad dziejami Žmudzi wieku XIII. Lvovas, 1925 m. 33—34 p. 

45) Die žemaitischen Mundarten. Teil I. „Tautos Žodis“ VI t. 216 p. 

46) Paszkiewicz, 155 p. 

47) Be to, niekur nepasakyta, kad castrum Gedimini esanti didžiojo Lie- 
tuvos kunigaikščio Gedimino pilis. Galėjo būti ir kitas Gediminas, kuriam 
toji pilis priklausė, ar ją tik gynė nuo priešų. 

Dar reiktų tarti kelis žodžius dėl Wythes hoff ir bylos dėl Veliuo- 
nos. Tiesa, ir pačiam Zajączkowskiui atrodo, kad Wythe vardas esąs 
per silpnas argumentas įrodyti, jog Skirsnemunės sritis priklausiusi 
Vyteniui. Jis todėl iškelia dar vieną argumentą, būtent, tą, kad Lie- 
tuvos kunigaikščiai istorijos bėgyje visu atkaklumu gynę Veliuoną, 
vadinas, drauge ir Skirsnemunės sodybas — Wythes hoff nepri- 
klausomumą Lietuvai, nors tos žemės ir buvusios žemaičių krašte ir su- 
dariusios nelyginant autonominį vienetą. Taip samprotaudamas, auto- 
rius turi galvoje 1413 m. Jogailos ir Vytauto bylą su Vok. Ordinu. Toje 
byloje iš jų pusės buvo aiškiai pareikšta, kad „Weluna fuit et est... 
patrimonium, et gubernatum per dictos principes (Jogailos ir Vytauto) et 
ipsorum predecessorum et eorum nominibus tamquam dominium patri- 
moniale et naturaleiS). Bet nereikia pamiršti, kad Vytautas ta pačia 
proga ir taip pareiškė: „Prūsai taip pat yra mano prosenelių žemė, ir aš 
jos reikalausiu iki pat Osos, nes ji yra mano tėvų palikimas“? ). Tačiau, 
kiek mūsų istorija atsimena, nors prūsai mums ir labai giminingi, esame 
su jais vienos kilmės, bet jie niekad neįėjo į didžiąją Lie- 
tuvos kunigaikštystę ir todėl negalėjo būti Vytau- 
to tėvų palikimu, kokia kad buvo Lietuvos valstybė. Nes prūsai 
prarado savarankiškumą beveik tuo pačiu metu, kai didžioji kunigaikš- 
tystė tebesikūrė. Todėl Vytauto pretenzijos į Veliuoną nieko ne- 
įrodo, kad ten yra buvusios Vytenio sodybos, kaip lygiai jis savo 
pretenzijomis į Prūsus neįrodo, kad jie būtų kadaise jo proseneliams 
priklausę. Be to, ta pačia proga jis reikalavo iš Vokiečių Ordino 
grąžinti jam ir Klaipėdą, kurią Žemaičių žemėje stovint pripažino ir 
imperatoriaus atstovas Benediktas Macra. Vadinas, Vytautas ir 
šiuo atveju nieko daugiau neiškėlė, kaip tik labai įdomią ir svarbią tau- 
tinės politikos tezę, kad visos lietuvių giminėsirjų žemės 
turi priklausyti vienos Lietuvos valstybės, nežiū- 
rint to, ar joje jau buvosvetimieji įsigalėję, kaip 
kad Prūsuose, arjie kažkada buvo pasistatę kokią 
pilį, kaip kad Veliuonoje. 

Dabar, rodos, bus aišku, kad Vytautui, ginant Veliuoną 
nuo Vokiečių Ordino pretenzijų, rūpi ne kas kita, kaip tik ap- 
ginti lietuvių giminių žemių čielybę, nežiūrint ar jos buvo ar nebuvo ka- 
daise vieno ar kito Lietuvos kunigaikščio valdomos. 

Todėl atrodo, kad Zajączkowskis, pasirinkdamas savo hypotezei 
sustiprinti tą Vytauto politikos faktą — jo gynimą Veliuonos, 
kaip savo tėviškės, atseit ir Vytenio tėviškės sričių, ir neatsižvelgda- 


48) Lites II?, 138 p. 
149) Cod ep. Vit, 257 p. 

mas į tai, kad Vytautas tokiais pat argumentais reikalavo grąžinti 
jam ir kitas lietuvių giminių žemes, bus kiek suklydęs. Ir jei dėl to 
antrąjį jo argumentą atmesime, kaip nepagrįstą, tai jo hypotezė dėl 
Vytenio sodybų buvimo Žemaičiuose gerokai susilpnėja arba visai 
tieka neįtikima. 

Apskritai reikia pasakyti, kad grindimas tokios hypotezės — Ge- 
diminaičių kilmės iš Žemaičių — vietovardžiais, yra labai slidūs 
kelias; jis gali nuvesti į labai klaidingus išvedžiojimus, kaip kad yra nu- 
vedęs mūsų romantikus (Daukantą, Basanavičių, Dr. J. Šliūpą ir jau- 
nesnius — Dr. Račkų ir kt), kur senovėje lietuvių gyventa. Tai viena. 
Kitas dalykas, kad Gediminaičiai nebus kilę iš žemaičių, liudytų tai, jog 
Lietuvos valstybė kūrėsi ne kur kitur, bet Aukštaitijoj, kad ji, o ne kas 
kitas buvo tos valstybės pagrindas, kad iš jos, o ne iš kitur, ėjo viso to 
sąjūdžio iniciatyva. Žemaitija stovėjo nuo viso to sąjūdžio nuošaliai arba 
antroje vietoje. Tai liūdija ir 1219 m. Lietuvos ir Žemaičių kunigaikščių 
delegacija, atvykusi derėtis su Volynijos kunigaikštienė. Pirmoje vie- 
toje išvardijami vyresnieji Lietuvos, t. y. Aukštaitijos kunigaikščiai, o 
antroje vietoje žemesnieji — Žemaičių kunigaikščiai50). Ir susikūrusios 
valstybės centrai, didžiųjų kunigaikščių sostinės — Kernava, Trakai, 
Vilnius — yra ne kur kitur, bet Aukštaitijoje. 

Kad Gediminaičiai nebus kilę iš Žemaitijos, rodytų ir jos didžioje 
kunigaikštystėje išlaikytas autonomiškumas. Ji visą laiką duodavo su- 
prasti Lietuvai, kad esanti skyrium nuo jos, kad ji nesanti sulieta su ja. 
Pavyzdžiui paimsime porą faktų. 

Maždaug 1294— 1300 m. Ragainės komtūras kariavo su žemaičiais, 
kurie paskui savarankiškai su juo padarė taiką. Vėliau, kaip liudija 
tas pats šaltinis, žemaičių kilmingieji tiek gerbę minėtą Ragainės kom- 
tūrą, kad net paraginę savuosius kovoti su Lietuva. Kas svarbiausia, 
jei tikėti tam pačiam šaltiniui, kad tuo metu Lietuvos valdovai norėję su 
žemaičiais susitarti prieš kryžiuočius, tai iš to nieko neišėję5'). Vadinas, 
ir tai dėjosi tada, kai Lietuvos valstybė jau egzistavo ir ją valdė didysis 
Lietuvos kunigaikštis Vytenis, 

Žemaičiai tą savo skirtingumą Lietuvos atžvilgiu pabrėžia ir 1413 m. 
byloje su Vokiečių Ordinu. Jie tuo metu savo proteste taip kalbėjo: 
„Nuo 10, 20, 30, 40, 50, 100 ir daugiau metų Žemaičių 
žemėje nebuvo jokio kunigaikščio ir vieš- 
paties, bet buvo viena bendruomenė, gyvenanti 
pagal tam tikrus įstatymus, santvarką ir visuo- 
meninę teisę. Taip buvo ligi minėtų viešpačių (Jo- 


50) Vyresnieji šie: Živinbundas, Daujotas, Daugsprungas ir brolis Mindaugas; 
žemesnieji: Brdvilas, Vikintas ir kt. (žiūr. Ypat. II, 735 p.). 
51) Ser. rer. Prus., I, 540 p. III, 252, 584 p. 

gailos ir Vytauto), kurių valdžiai, dėl tam tikrų priešų 
puolimų, ne kaip vergai, bet kaip laisvi žmonės, 
savo noru pasida vė m e“52). 

Dėl to jie nedavę nei abiem (drauge), nei vienam kuriam (atskirai) 
galios save nusavinti53). 

Ypač charakteringa, kad jie prisipažįsta pasidavę tik Jogailos 
su Vytautu valdžiai, o apie Vytenįir Gediminą nė neužsimena. 
Jei būtų buvę tarp tų kunigaikščių ir jų kokie nors ryšiai, ar giminystė, 
vargu ar būtų ta proga praleista pabrėžti. Tą pat jie pakartoja ir ke- 
liasdešimt metų vėliau — Jogailos sūnu Kazimierui sėdant į 
sostą (1440). 

Būdami nepatenkinti nauju viešpačiu — Kazimieru, jie išveja seniūną 
Keęsgailą ir išsirenka kitą, tūlą Daumantą, o didžiuoju kunigaikščių 
apšaukia M y k olą—P a b a i s k o mūšio didvyrį, ZygimantoKęstu- 
taičio sūnų. Taip dalykams susidėjus, į Kauną buvo pasiųsta K a zi- 
miero kariuomenės. Tik to-meto Lietuvos politikos vadovui — Jonui 
Goštautui patarus — išvengta kraujo praliejimo. Pasiųstas į žemai- 
čius Kantautas, kurio giminietis buvo išrinktas seniūnu, geruoju su 
juo susitarti. Kantautas pavestą misiją sėkmingai atliko. Žemai- 
čiai sutiko pasiduoti Kazimiero valdžiai, tik su tam tikrom sąlygom. 
Kazimieras prisiekė, kad jis juosne tik laikys savo 
malonėje, bet iš jų neatiminės žemių — nesteigs 
naujų dvarų. Beto, išsavo pusės išdavė raštą, ku- 
riuo iškilmingai pripažino, kad jie, žemaičiai, ne 
su ginklu nukariauti, bet geruoju prisidėję prie 
didžiosios kunigaikštystės. Taip pat Kazimieras 
jiems suteikė teisę rinktis seniūnus, tepasilikda- 
mas sau teisę juos tvirtinti54), Mūsų tezei šį tą sakytų ir tas 
faktas, jai Gediminas, mirdamas, iš tikrųjų būtų savo sūnums nepa- 
vedęs Žemaitijos, kaip kad mano Paszkievicz'ius55). 

Kad Gediminaičiai nebus kilę iš žemaičių, rodytų dar vienas 
faktas, kurį yra pastebėjęs savo studijoje Dr. Z. Ivinskis56). Autorius 
suskaitęs, kad XIV a. Wegebericht'uose (Vok. Ordino šnipų pranešimai 
apie kelius, vedančius į Lietuvą) paminėta 25—30 domėnai — koninges 
hoffe, koninges dėrfer —, kurie esą Aukštaitijoje, tuo tarpu kai Žemaiti- 
joje tokių domėnų tas pats šaltinis nepaminįs. Vadinas, išeitų, kad V y- 
tenis su Gediminu Žemaitijoje bus neturėję jokių žemių, kurios 


22) Lites II?, 150 p. 53) Ten pat. 

54) Prof. M. K. Liubovskij, Očerk istorii Litovsko-Russkago gosudarstva de 
Liublinskoj unii iskliučitelno, 2 leidimas, Maskva, 1915 m. 74—75 p. 

50) Moskva a Litwa, T, 283 p. 

56) Geschichte des Bauernstandes in Litauen, Berlin, 1933 m., 88 p. 

būtų priklausiusios jiems ar jų giminei, žemių, kurios būtų buvusios jų 
galybės pagrindu. Sunku patikėti, kad būsimieji didžiosios kuni- 
gaikštystės valdovai būtų iškilę, neturėdami turtų, o tuos turtus kaip tik 
sudarė žemės plotai su gyventojais, iš kur galėjo pasirinkti vyrų karių ir 
jais, kaip fizine pajėga, reikalui esant, paremti savo politinę galybę. 

Apskritai, jei didieji Lietuvos kunigaikščiai būtų kilę iš Žemaitijos 
ir jei toji Žemaitija būtų padėjusi jiems iškilti, tai jų santykiai, be abd: 
jojimo, būtų buvę kitoki, glaudesni ir todėl abejotina, ar būtų pasireiš- 
kęs toks Žemaičių separatiškumas, koks kad pasireiškė istorijos bėgyje, 
ir vargu ar būtų Žemaičiai gavę skirtingų teisių Lietuvos atžvilgiu, ko- 
kias jie išgavo didžioje kunigaikštystėje. 

Visi tie faktai verčia manyti, kad Gediminaičiai nebus kilę iš Žemai- 
čių, o greičiausia iš Aukštaičių, t. y. Lietuvos, kuri buvo pagrindu didžio- 
sios kunigaikštystės. 


Simas Sužiedėlis, Kėdainiai 
Kautynės ties Šiauliais 1236 m. 


Pavergtojo Padauguvio vokiečiai, besismelkdami į mūsų tėvų žemę, prieš 
700 metų buvo surengę į Lietuvą pirmą kryžiaus žygį, kuris pasibaigė skau- 
džiu įsiveržusios riterių kariuomenės pralaimėjimu. Tai įvyko 1236 metų 
rugsėjo mėnesio 22 dieną vadinamuose „Saulės“ raistuose, kurie pastaruoju 
laiku vis dažniau identifikuojami su Šiaulių apylinkėmis senojoje Žemai- 
tijoje. 

Palydint šių įžymių kautynių septintą šimtą metų, pravartu i jas kiek 
labiau atkreipti akį pirmiausia dėl to, kad su jomis yra susijęs pirmas teuto- 
nų mėginimas pasinaudoti Vakarų Europos organizuojamųjų kryžiaus žy- 
gių paspirtimi smarkesnei ofenzyvai prieš Lietuvą; o antra, kad jos mena 
mums anų laikų bendrą lietuvių - latvių (žemgalių) kovos frontą prieš Li- 
'vonijos ordino ekspansyvinius siekimus Pabaltijoje. Be to, šios kautynės 
taip smarkiai sutrenkė Kalavininkų ordiną, kad jis turėjo persiformuoti į 
atsikėlusių į Pavyslį Kryžininkų ordino filiją. Žodžiu sakant, 1236 metais 
įvykęs žymus lietuvių - vokiečių susirėmimas primena keletą gana reikš- 
mingų mūsų praeities įvykių. 

Rašydamas šį straipsnį turėjau galvoje dar ir tai, kad šio mūšio nėsamie 
dar kiek plačiau užkliudę. Net vadinamieji Baltijos vokiečiai, Livonijos 
ordino palikuonys, kruopščiai išgliaudę visus savo prosenių žygius, 1236 
metų kautynių nėra specialiai narplioję. Kiek plačiau jas pagvildeno lenkų 
istorikas St. Zajączkowskis, stipriai užakcentavęs, kad šios kautynės įvyku- 
sios prie Šiaulių!. Tačiau pirmas artėjančių sukaktuvių proga paskyrė tam 
reikalui ilgesni straipsnį Latvijos Universiteto doc. J. Bėrzinš, patiekęs 
naujų minčių kautynių vietai nustatyti?. 

Svarbiausioji versmė, iš kurios trykšta žinios apie šį atmintiną XIII 
amžiaus pradžios mūšį, yra Livonijos Rimuotoji kronika, parašyta praslinkus 
apie 60 metų po įvykusio fakto“. Kautynių aprašymui ji skiria apie 110 ei- 
lučių. Taip pat mūšio vietai apibrėžti gana svarbios, nors ir šykščios, Herman- 
no Wartbergės reliacijos'. Visa grandinė kitų versmių, net ir senesnių už 


1, St. Zajączkowski, Studya nad dziejami Žmudzi wieku XIII. Lwów 1925. 

2, J. Bêrzinš, Kur notika Saules kauja 1236 gadâ? Izglitibas Ministrijas Mêneš- 
raksts. Nr. 1. 1935. 

3 Livländische Reimchronik nach dem Bergmannschen Drucke. Riga 1857, 

+, Hermanni de Wartberge Chronicon Livoniae. Scr. rer. Pruss. II. 

pirmąsias, patiekia tiktai nežymias pasikartojančias nuotrupas". Tad aprašo- 
mam čia dalykui reikia tenkintis labai aprėžtais versmių resursais. Užtat 
ir kokių savitų, originalių išvadų sunku padaryti. Rašančiam terūpi, suė- 
mus viską į krūvą, referuojamu būdu paryškinti vieną iš Lietuvos praei- 
ties epizodų. 

Šiam tikslui teks pagliaudyti šie keli klausimai: kokie buvo Lietu- 
vos ir Livonijos santykiai prieš 1236 metus; kaip buvo organizuojamas prieš 
Lietuvą pirmas kryžiaus žygis; kurias Lietuvos vietas vokiečiai nusiaubė 
ir dėl ko jie pralaimėjo; kurioje vietoje kautynės įvyko; kas buvo laimėju- 
sios lietuvių kariuomenės vadas, ir kokie buvo šių kautynių padariniai? 


LIVONIJOS ORDINO EKSPANSIJOS SIEKIMAI VYSKUPUI 
ALBERTUI MIRUS. 


Iš dažnų teutoniškų spiečių, kuriuos į Dauguvos krantus pirmiausia 
viliojo nenumaldomas geismas apčiuopti naujų prekybai išteklių, o paskui 
masino kryžiaus karai ir Šventos Žemės indulgencijos, per vienos kartos 
amžių (1186 — 1236) išaugo stambi Livonijos vokiečių kolonija, apkėtusi 
beveik visas latvių ir estų žemės. Šiai vokiškai diasparai įsigalėti daugiausia 
padėjo apsukrus bremenietis, vyskupas Albertas (1119 — 1229), kuris 
su neišsekama energija kūrė krikščionišką Padauguvio valstybę. Jo pasta- 
tydintoji Rygos pilis (1201) greitai tapo gyvu Livonijos centru ir vokiškos 
rytų ekspansijos židiniu, o suburta Kristaus kareivių brolija, fratres mili- 
tiae Christi, išaugo į stiprią militarinę pajėgą. Dažnai nuvykdamas į metro- 
poliją, žiemių Vokietijos miestus, jisai parvykdavo iš tenai su naujais karių 
būriais, kurie ne tik gindavo Livonijos vokiečių koloniją, bet ir igalindavo 
užgriebti kaskart naujų Dauguvos šalies žemių. 

Gausiai šių talkininkų remiami, Livonijos vokiečiai per pirmąją XIII 
amžiaus ketvirtį rytuose nusismelkė iki Jersikos liūnų ir Pleskavos bei 
Peipaus ežerų, užgriebdami beveik visas latgalių ir pietrytines estų sodybas, 
ožiemiuose jie nusistiepė net už Embacho upės, apglėbdami visą estiš- 
ką Viko pusiasalį“. Kai 1227 metais jie dar prisijungė Ezelio salą (Saarc), 
tai anapus Dauguvos jau turėjo kiek prilaikyti savo ekspansijos karštį. Mat, 
žiemiuose tolimesniam jų veržlumui buvo pastoję kelią danai, kurie šiauri- 
niame Estijos pakraštyje įsmeigė stiprią Tallinno pilį, o rytuose jo būriai 
atsidaužė į krikščioniškas rusų sodybas, kurių tuo tarpu neįstengė ir net 


È 


Cf. H. Paszkiewicz, Regesta Lituaniae I 33—34. 
6, KE Livonijos vokiečiu veikimą (iki 1227 m.) plačiai atpasakoja Henriko 
Latvio kronika. Čia naudojamasi Heinrici Chronicon Lyvoniae in usum scholarum ed. 
G. H. Pertz.. Hannoverae 1874. 

nebuvo gyvo reikalo kaip pagoniškos šalies grobti. Godžios Livonijos rite- 
rių akys šiuo metu. nukrypo į pietus, kiton Dauguvos pusėn, kur buvo dar 
nepavergtos kuršių, žemgalių ir lietuvių žemės. Todėl prasidedant antrajai 
XIII amžiaus ketvirčiai visa Livonijos vokiečių energija buvo nukreipta 
kairiajam Dauguvos krantui nukariauti ir Žemaičiams pavergti. 

Šiai karinei Livonijos vokiečių akcijai vadovavo jau nebe vyskupas 
Albertas, kuris pasimirė 1229 metais“, bet jo įkurtas Kalavininkų or- 
dinas — fratres militiae Christi, kurių antruoju magistru jau dvidešimti 
metai buvo V olk vin as’. Dar esant gyvam pačiam vyskupui, ordinas slydo 
iš jo globos ir darėsi kaskart savarankiškesnis?. Jis turėjo jau savo žemių 
ir dėl kiekvienos jų pėdos aitriai ginčijosi su savo globėju. Be to, popiežius 
Honorijus III 1226 metais buvo leidęs pačiam ordinui priglausti atvykstan- 
čius piligrimus ir verbuoti juos savo kariniams žygiams, kuo iki šiol papras- 
tai rūpindavosi dvasinė Rygos vyriausybė!“. Taip stiprėdamas Kalavininkų 
ordinas pamažu išaugo į savystovią militarinę organizaciją, kuri jau vys- 
kupo Alberto gyvenimo saulėlydyje tapo  Padauguvio christianizacijos 
avangardu. Tačiau jo siekimai buvo nudažyti stipriomis imperialistinėmis 
varsomis. Jeigu dar iki šiol, kaip malum necessarium, kryžius pagonių 
žemėje buvo įtvirtinamas kalaviju, tai dabar tokia apaštalavimo priemonė 
buvo jau laikoma dėsniu: kalavijo asmenys būdavo tik pridengjiamos kry- 
žiaus šventumu ir vienuolišku habitu. Iškilęs į pirmąsias Livonijos christia- 
nizatorių eiles, Kalavininkų ordinas tuo pačiu tapo atsakomingas už šios 
misijos sėkmingumą ir jos vaisius. O tai buvo akstinas, skatinęs jį veikliau 
ir sparčiau plėsti Livonijos valstybės sienas. Tokiu būdu ir ši aplinkybė 
prisidėjo prie to, kad Volkvinas sustiprino savo akciją šiapus Dauguvos. 

Iki vyskupo Alberto mirties kairiajame Dauguvos krante teutoniškas 
voratinklis buvo kiek stipriau apraizgęs tiktai sėlių ir žemgalių žemę. 
Sėlių žemėje, kuri siauru rėžu drėkėsi tarp Nemunėlio ir Dauguvos, 
vokiečiai ėmė šeimininkauti jau nuo 1208 metų, kai, užgrobę jų pilį (cast- 
rum Selonum), įsisteigė čia tvirtą savo bazę ir užtvėrė lietuviams įprastą 
kelią į Uždauguvį!'. Be to, aukščiau Sėlpilio, dešiniajame Dauguvos krante, 
gana anksti suėmė į savo rankas lietuviams palankų Jersikos kunigaikštį!?. 


7. Necrologium Hamburgense (Scrp. rer, Danic. V) 388. 

8. Heinr. Chron. Lyvon. XIII 2. 

ə Bunge I Nr. 91, 109 p. ei qui peregrinorum in Livoniam venietium pro 
fide catholica defendenda in illis partibus aut dilatanda, vobiscum pro castrorum 
vestrorum custodia seu pro als servitiis vestris sponte remanere voluerint, liceat 
vebis eos, quamdiu de ipsorum voluntate fuerit, libere retinere. Cf. Alfred Büttner, 
Die Vereinigung des livländischen Schwertbrüderordens mit dem deutschen Orden. 
Mitth. Riga, 1868. 4 pusl. 

ee Cf. J. Stakauskas, Lietuva ir Vakarų Europa III amžiuje. Kaunas, 1934. 
47 pusl. 

u, Heinr. Chron. Lyvon. XI 6. „...devastent castrum Selonum, quod erat eis (lie- 

tuviams) egredientibus et ingredientibus in refugium omni tempore“. 


12, Ibid. XIII 4,5 „Letonibus consilium et auxilium omni tempore preberet“. 
XVIII 4. 

Kiek vėliau vokiečiai įsispraudė ir į žemgalių sodybas. Nuo Liel- 
vardės (Leneworde) ir Ikškilės (Ykescola) slinkdami į Lielupės krantus, 
1219 — 1220 metais jie užėmė Mežotnės pilį (Mesoten) ir iš čia ėmė viešpa- 
tauti visai rytinei Žemgalijos daliai“. Tačiau vakarinės Žemgalijos kuni- 
gaikštis, Viesturis, anksčiau dėjęsis su vokiečiais, 1225 metais dėl to nu- 
traukė su jais ryšius'*. Jo vadovaujami vakarų žemgaliai, kurių sodybos 
buvo išsisklaistę tarp Lielupės ir Ventos, dar ilgai ir narsiai gynė savo 
krašto laisvę. Jie 1228 metais, susidėję su žemaičiais ir kuršiais, užpuolė 
Dauguvos žiotis, sunaikino čia įkurtą vienuolyną su pilimi (Dineminde) 
ir uždarė Livonijon įkeliaujantiems riteriams kelią“. Tuo pat metu 
nuo Rygos vyskupo atkrito ir Mežotnės pilis. Vokiečiai į tai atsakė smarkia 
ataka. Parsikvietę iš metropolijos talkininkų; jie atgavo Dauguvos vartus ir 
sumarmėjo į Žemgaliją. Tačiau Tervetės kunigaikštis Viesturis, tris sa- 
vaites grumdamasis su priešu, privertė ji pasitraukti!“, Kitais metais (1230), 
perėjęs ties Aizkraukle (Ascheraden) Dauguvos upę, jis smarkiai apgrobė 
vokiečiams pasidavusius lyvius ir latgalius. Viesturiui begrįžtant namo 
Aizkrauklės komtūras buvo pastojęs jam kelią, bet liko atmuštas!". Po to 
iki pat 1236 metų apie žemgalius ir narsų jų kunigaikštį Viesturį nieko 
„negirdime. Jau nebejaunas kunigaikštis greičiausia visai pasitraukė iš šio 
gyvenimo, o žemgaliai apie 1232 metus pakliuvo vokiečiams į na- 
gus“. Nors pasiremiant vėlesnėmis žemgalių kovomis su Livonijos kardi- 
ninkais, yra pagrindo manyti, kad bent vakariniai žemgaliai nebuvo pa- 
vergti!“, 

Šituo pat metu po vokišku jungo buvo lenkiami ir kuršiai. Danų 
bei švedų puldinėjami ir kalavininkų vis labiau supami, jie siuntė savo 
kunigaikštį Lemekiną su keliais vyrais į Rygą (1230), sutikdami geruoju 
„krikštytis. Bažnyčios atstovas Livonijai, Balduinas de Alna, padarė su jais 
sutartį, garantuodamas jiems laisvę: perpetuun enim eis indulsimius liber- 
tatem, guamdiu eos apostare non contigerit“?. Naudodamies tokiomis pat 
laisvėmis, kaip Gotlando salos gyventojai ir paklusdami popiežiui bei jo 
skirtajam vyskupui, kuršiai galėjo visai savarankiškai gyventi. Šitą natū- 
ralią nepriklausomybės teisę pripažino jiems ir pats popiežius, vėliau pa- 


13, Ibid. XXIII 8. 

14, Ibid. XXIX 4. 

15, Scrp. rer. Pruss. II: Wartb. 32, Chr Olyv. 141, Can Samb. 279. Regesta 
Lituaniae I Nr. 158, 30 p. 

16, Livl. Reimchr. V. 1691 — 1728. 

17, Livl. Reimchr. V. 1729 — 1798. 

15, Bunge I Nr. 109, 115, 125. H. Lowmiański, Studja nad początkami spoleczen- 
stwa i państwa titewskiego II 306. 

19, Cf. P. Dreimanis, Senlatvijas politiska iekšrta un zemgalu simtgadu cīnas. 
Jelgava, 1934. 19 — 24 p. V. Bilkins, Nameikis un vina laikmets. Riga, 1935. J. Bėrzinš, 
Kur notika Saules kauja? 6 pusl. 

20, Bunge I Nr. 103, 135 — 6 pusl. | 

tvirtindamas Balduino su kuršiais padarytą sutartį?! Bet tatai nepatiko 
„Rygos vyskupijos kapitulai ir Kalavininkų ordinui, kurių grubi politika 
buvo priešinga tam, kad Baltijos pajūryje bent viena žemės pėda ne jiems 
priklausytų. Vokiečių žemės sūnūs nei vienai valandėlei neužmiršo, kad 
savo rankoje turi kalaviją, ne kryžių. Juo grąsydami, jie privertė kuršius 
daug sunkesnėmis sąlygomis padaryti sutartį ir su Ryga. Kuršiai buvo ap- 
krauti dideliais mokesčiais bei duoklėmis ir suveržti pažadais remti vokie- 
čių karo žygius”. Po to imta dalytis kuršių žemėmis ir  sodybomis?3, 
1232 metais paskirtas Kuršo vyskupu ir pakeltas į tikruosius legatus Bal- 
duinas de Alna dėl tokios kalavininkų politikos buvo priverstas iš Livoni- 
jos pasitraukti. Į jo vietą atvyko jau anksčiau čia buvęs legatas, Vilhelmas 
de Modena, kuris Livonijos vokiečiams buvo daug palankesnis??a. Tačiau 
apvilti ir pritrenkti kuršiai tik laukė progos nusimesti priklausomybės 
naštą, 

Kovodami su kuršiais ir žemgaliais, Livonijos vokiečiai jau siekė 
lietuvių, ypač žemaičių sodybų. Tačiau iki vyskupo Alberto mirties jie 
nekėlė čia savo kojos, o tiktai gynėsi nuo mūsų senolių, kurie nuo pirmos 
dienos, kai tik vokiečiai ėmė kurtis Dauguvos šalyje, piestu stojo prieš 
jų užsimojimus paglemžti Padauguvio tautas ir užsėsti jų žemę. Nenutrūk- 
stama kovų grandinė lydėjo šį ofenzyvinį lietuvių nusistatymą apie ketu- 
riasdešimts (1186—1225) metų. Tuo laiku (ypač vyskupui Albertui valdant) 
nemaži lietuvių būriai kiaurai perskrosdavo visą Padauguvio šalį. Jie pa- 
siekdavo lyvių gyvenamą Turaidą ir Metsepolę, latgalių — Talavą, 
Imerą ir Latgalą, estų — Tartu apylinkes, Sakalą, Viko pusiasalį (Ri- 
dala), Ezelio (Saare) ir Monos (Munu) salas. Į šias salas 1219-1220 metais 
lietuviai nužygiavo per vakarų Žemgaliją, Kuršą ir užšalusią Rygos įlanką“, 
-0 sugrįžo į sausumą per estų, lyvių ir žemgalių žemes, pakeliui (ties Ogrės 
upe)” smarkiai nuo vokiečių nukentėdami““. Bet dar dažniau, negu 
tolimas Livonijos ir Estijos žemes, lietuviai puldinėjo artimąsias 
priešo pilis, kaip Koknesę, Aizkrauklę, Lielvardę, Ikškilę, Rygą, Salaspilį 
(Holm), Mežotnę ir k. Kai kada, teisybė, lietuviai padarydavo su Livonija 
taikos sutartis, bet tai buvo tik sūkuringos audros nežymūs prošvaisčiai, 
kurie labai neilgai tetrukdavo?", 


21, Ibid. Nr. 124. 
22, Bunge I Nr. 105. 
23, Ibid. Nr. 109, 125. 
234, Cf. G. A. Donner, Kardinal Wilhelm von Sabina Bischof von Modena 1222 
— 1234. Pžpstlicher Legat in den nordischen Ländern, Helsingfors 1929. 
24, Livl. Reimchr. V. 1436 — 
Als es perkone, ir apgot, gap, 
Das nimmer so hart gevros. 
25, Cf. M. Silinš, Rihmju kronika. Vertimas. Riga, 1893. 127 — 128 p. 
26, Livl. Reimchr. V. 1432 — 1552. 
27. Apie šiuos lietuvių žygius daugiausia rašo Heinr. Chron. Lyvoniae ir Liv. 
Reimchronik. Pal. J. Totoraitis, Die Litauer unter dem König Mindowe bis zum 

Grumdamies su Livonijos ritieriais, lietuviai į tas kovas įtraukdavo 
ne tik ateivių gniuždomus lyvius ir latvių gimines, bet taip pat Naugardo 
ir Polocko miestų vadovaujamus rusus. Savaime suprantama, kad Livoni- 
jos vokiečiams tatai sudarydavo nepaprastai didelių nuostolių, apie ką su 
kartumu užsimena vėliau parašytoji Livonijos kronika?š. Deja, verždamies 
į Livoniją, lietuviai degė ne tiktai teutonų ir krikščionybės neapykanta, 
bet taip pat buvo įžiebiami ir tų pačių karo grobio geismų, kurie juos ginė 
ir į tolimus rusų kraštus. Tad lietuvių karo žygiai dažnai nepasigailėdavo. 
nė savo artimų Padauguvio giminaičių. Ogi stoka darnaus sutarimo ir vie- 
ningumo davė progos vokiečiams dar labiau kiršinti vienas gimines prieš 
kitas. Tas žymiai neitralizavo lietuvių ir kitų Padauguvio tautų pastangas 
lokalizuoti ir sustabdyti teutonų kuriamos kolonialinės valstybės augimą. 
Nors lietuviai ir atkakliai ją puldinėjo, tačiau dėl minėtų priežasčių jos 
neužgniaužė ir grėsiančio Lietuvai pavojaus nepašalino. Ar jausdami šitą 
savo nepasisekimą, ar vidaus konsolidacijos rūpesčių verčiami, — mat, bu- 
vo kaip tik lemiamo Lietuvos susivienijimo laikai (1226 — 1236) — lietu- 
viai padarė su Ryga sutartį (1225) ir kiek aprimo??. 3 

Šios rimties metu įvyko reikšminga Lietuvos ir Livonijos santykių 
permaina: Livonijos vokiečiai, iki šiol nuo lietuvių tiktai gynęsi, dabar pe- 
rėjo į ofenzy'vą ir visa savo energija puolė lietuvius. Tam buvo 
dvi priežastys: viena, kad anapus Dauguvos, kaip matėme, jie jau buvo apkė-- 
tę beveik visas nekrikščionių žemes, o antra, Žemaičiai betarpiai siekė žem- 
galių ir kuršių, kurių christianizacija dabar buvo ypač susirūpinta. Taip 
pat ir į Lietuvą pirmas aštresnį žvilgsnį atkreipė popiežiaus legatas Vil- 
helmas de Modena, inspektuodamas Padauguvio krikščionių bendruomenes. 
Kaip Bažnyčios atstovas jis tarėsi galįs laisvai disponuoti pagonių žemė- 
mis. Taigi, 1226 metais, spręsdamas ginčą tarp vyskupo Alberto ir kalavi- 
ninkų, už paimtas iš ordino Varkos žemes jis leido jam kompensuotis Lietu- 
vos plotais. „Jeigu magistras — pabrėžta toje sutartyje, — užkariautų tokį 
Lietuvos plotą, koks yra atiduotas Koknešės Teodorikui, tai jam nereikės 
tomis žemėmis su vyskupu dalytis“??. 

Livonijos ordino broliai, norėdami realiai pasinaudoti suteikta jiems 
koncesija, pasiryžo rimtai siekti Lietuvos žemių: dem magister das gemut 


Jahre 1263, 34 — 45 p. To paties, Mindaugas Lietuvos Karalius, 20 — 29. J. Sta-. 
kauskas, Lietuva ir Vakarų Europa XIII amžiuje, 44 — 45. H. Lowmianski, Studja 
nad początkami społeczeństwa i państwa litewskiego II 300 — 311 p. 
28, Livl. Reimchr. V. 326 — 329. 
Littowen eine sint genant: 
Die heidenschaft ist hoch gemut 
Ir her vil dicke schaden tut 
An der reinen cristenheit. 
29, Heinr. Chron. Lyvon. XXIX 1. 
30. Bunge I Nr. 84. „„..si magister poterit sibi subiugare de Lettia partem 
aeguivalentem illi, guam ipse episcopus Theodorico de Cokenois concessit in Warka, 
eam dividere cum episcopo minime teneatur“. Cf. J. Stakauskas, Lietuva ir Vakarų 


Europa, 48 — 49. 

stunt zu littowen*'. Tad jis 1229 metais ir surengė į Lietuvą pirmą karo 
žygį, nes tais metais turėjo parsikvietęs daugiau talkininkų kovai su žem- 
galių kunigaikščiu Viesturiu. Rimuotoji kronika pasakoja, kad Volkvino 
riteriai įsiveržė į Nalšėnų apylinkės — zu alsen in das Jang? — kur su- 
tiko didelę lietuvių kariuomenę, kuri supo  šūkaudama ir triukšmaudama. 
Vokiečiai puolė lietuvius kaip alkani vanagai — als ein hungeric vedirspil 
— ir daug jų išžudė. Tarp savęs lenktyniuodami smarkiai taip pat lietuvius 
mušė estai, lyviai ir latviai, kurie buvo atėję vokiečiams į talką. Todėl iš 
lietuvių pusės, Rimuotosios kronikos liudijimu, krito 2000 vyrų, palikdami 
priešui 2500 arklių. Įveikę priešą ir gavę tokį didelį grobį, „jie smagūs grį- 
žo namo, nes gerasis Dievas jiems padėjo“ — nusidžiaugia Rimuotos kro- 
nikos autorius, baigdamas savo pasakojimą. Tačiau reikia abejoti, ar ši 
pirmoji kalavininkų invazija, siekusi Nalšėnų žemės, yra teisingai atvaiz- 
duota, kadangi minėta kronika nieko nemini apie kalavininkų nuostolius, 
kurie taip pat turėjo būti nemaži?*. Tatai aišku jau iš to, kad magistras 
Volkvinas antrą kartą Lietuvą puolė tiktai po septynerių metų (1236), spau- 
džiamas dvasinės Rygos vyriausybės ir suorganizavęs jau tikrą kryžiaus 
žygį. Ar nebuvo tik įsitikinta, užpuolus Nalšėnų šalį, kad lietuviai be kitų 
paramos taip lengvai neįveikiami? 

Iš antros pusės, Livonijos ordino pradėta prieš Lietuvą ofenzyva sutapo 
su sunkia ordino bū k le, kas taip pat vertė telkti didesnius ialkininkų bū- 
rius. 

Apie tą laiką (1229 — 1236) jie turėjo ne tiktai didelių rūpesčių 
su kurš'ais ir žemgaliais, kurie, kaip matėme, buvo traukiami 
į Livonijos valstybės orbitą, bet ir rados dar specialių sunkumų, 
kurie smarkiai ardė Livonijos ordino galybės pamatus. Visų pirma, buvo 
labai paaštrėjęs konfliktas su danais, kuriuos vyskupas Albertas buvo 
kvietęs (1219) padėti grumtis su pagonimis, pažadėdamas už tai Danijos 
karaliaus globai pavesti Livonijos šalį“. Kai po žymių laimėjimų danams 
atiteko tiktai žiemių Estija, o Albertas savo žodžio netęsėjo, karalius Vol- 
demaras pareiškė savo pretenzijas į visą Estiją ir Ezelio salą. Livonijos 
vokiečiams nesutinkant patenkinti Voldemaro reikalavimų, tasai 1234 me- 
tais ėmė trukdyti riterių ir pirklių išvykimą į Livoniją. Nugramzdinęs lai- 
vus, jis užbarikadavo Trevemiindes uostą, kad niekas iš Liibecko negalėtų 
nuplaukti į Rygą““. Livonija buvo izoliuota nuo savo metropolijos — pael- 


31, Livl. Reimchr. V. 1803 — 4. 
22, Brotzes rankraštyje, 10 tom., kuris yra Rygos m. bibliotekoje, pažymėta N a l- 
sen. Be to, ir šis Livl. Reimchr. tekstas kitoj vietoj (V. 3319, 3325) žymi Nalsen. 
33, Livl. Reimchr. 1844 — 46: 
Zu hus sie wider guamen. 
Mit ellenthaftem mute. 
Sus half in got der gute. 
34, Žiūr. J. Totoraitis, Mindaugas Lietuvos Karalius, 41. 
35, Pal. J. Bėrzinš, Kur notika Saules kauja 1236 g.? Izgl. Min. Mėnšr. Nr. 1. 
1935 m. 7 — 8 pusl. 
36, Chron. Lyvon. XXVI 2. 

bio Vokietijos. Ši konfliktą nebuvo lengva likviduoti, kadangi Voldemaro 
pretenzijos į Estiją rėmė taip pat ir Apaštalų Sostas". Jam, rasit, atrodė, 
kad bus daug geriau, jeigu tą šalį valdys Danijos karalius, o ne kalavininkai, 
kurie ne visada buvo linkę respektuoti Bažnyčios autoritetą. Be to, Livoni- 
jos žemių, kaip vokiečių riterių įkurtojo lėno, siekė imperatorius Fridri- 
chas II, smarkus popiežiaus priešas. Todėl kalavininkus perdaug stiprinti 
nebuvo prasmės, jeigu juos galėjo pavaduoti danai, 

Bet dar labiau Livonijos ordiną įgėlė Pavislyje savo gūžtą besukan- 
tieji kryžiuočiai. Kadangi Prūsija buvo žymiai arčiau negu Livonija, 
o patį Marijos ordiną dar puošė Šv. Žemės karų žygiai ir tradicijos, tai 
gyvastingų jėgų šaltinis, tekėjęs anksčiau tiktai į Dauguvos žiotis, prasi- 
veržė dabar artimesne linkme, pasukdamas į Vislos krantus, ir ėmė su- 
sinti Kalavininkų ordiną. O senkant kalavininkų kraujui, jie vieni ne tiktai 
negalėjo galvoti apie pradėtą akciją prieš Lietuvą, bet ir sunku buvo tvirčiau 
įsikabinti į pavergtas Padauguvio žemes, kad ir jų neprarastų. Tą sunkų rū- 
pestį didino dar ginčai su Rygos vyskupu ir pasireiškusieji pačiame ordine 
nesutarimai, kurie privertė kai kuriuos brolius pasitrauktišs, 

Ieškodamas išeities, Livonijos magistras Volkvinas sumanė prisijungti 
prie gaivinančių Vokietijos versmių bent tarpiniu būdu — per Prūsijos 
ordiną, 1230 - 31 metais jis ėmė su juo derėtis, siūlydamasis prie jo prisiš- 
lieti su visais savo broliais??. Tačiau Prūsijos ordinui tada rūpėjo pačiam 
giliau įleisti šaknis į naują žemę. Tiktai 1235 metais jo magistras, Hermannas 
von Salza, pasiuntė į Livoniją savo žmones, Ehrenfriedą von Neunburg ir 
Arnoldą von Neundorf, kad jie ištirtų Livonijos ordino gyvenimą ir pa- 
rengtų konsultatyvinę nuomonę kardo brolių akcepcijos reikalu“?. Kai tie 
pasiuntiniai, praleidę žiemą Livonijoje, 1236 metų pavasarį grįžo į Prūsus, 
juos atlydėjo Volkvino įgaliotiniai, Cesės (Wendeno) komtūras Raimun- 
das, maršalkas von Selige ir riteris Jonas von Magdeburg“. Tų pareiga 
buvo ginti Livonijos ordino nusistatymą ir interesus, jei Prūsijos atstovų 
reliacijos būtų nepalankios pageidaujamai ordinų „unijai“. Iš tikrųjų, Prū- 
sijos ordino kapitula, išklausiusi ypač nepalankaus vieno savo atstovo, 
Ehrenfriedo von Nevunburg, pranešimo, pasisakė prieš kalavininkų priėmi- 
mą į Marijos riterius4?. Kalavininkams buvo prikišama, kad jie į savo ordi- 
ną yra priėmę netinkamų žmonių, už įvairius nusikaltimus iš Saksonijos 
išvytų, kurie dėl savo įžulumo mano, jog galį gyventi be karaliaus ir įsta- 
mu", Tačiau vėlesnių savo bičiulių ir bendrininkų kryžiuočiai nenorėjo 


37, J. Bėrzinš, op. cit. 8 pusl. 

38, Cf. L. Arbuzov. Očerk istorii Liflandii, Vertimas. S. Peterburg, 1912, 36 p 

39, Livl. Reimchr. V. 1850—58. Hartmann“s von Heldrungen Bericht. Mitth. XI. 
Riga, 1868, 85 p. A. Ewald, Eroberung Preuss. I 207 — 209. 

40, Hartmann“s v. Heldr. Bericht. 85. Scrp. rer. Livon I 850, A. Ewald I 211 - 212. 

41, Hartmann's von Heldrungen Bericht 88. 

42, Ten pat ir A. Ewald, Eroberung Preussens I 215 — 216. 

43, Scrp. rer. Livon. I: Chronicon Alberici 323 pusl. “...cum sint Mercatores 

dabar priimti į savo tarpą svarbiausia dėl to, kad nereikėtų su jais dalytis 
iš Vakarų Europos atvykstančiais piligrimais. Iš antros pusės, vos besi- 
kuriantieji Prūsijoje teutonai dar nebuvo giliu žvilgsniu aprėpę tos naudos, 
kurios gali atnešti abiejų ordinų sutartinas veikimas. Livonijos pasiunti- 
miams buvo pranešta, kad tas klausimas galutinai galės būti išspręstas tiktai 
sugrįžus iš Vienos ordino magistrui, Hermannui von Salza. Du Volkvino 
pasiuntiniai tada grįžo namo, o vienas iš jų, Jonas von Magdeburg, tuo rei- 
kalu išvyko pas Hermanną von Salza ir imperatorių Pridrichą II**, Tai bu- 
vo jau pačiose 1236 metų kautynių išvakarėse. 


II. 
PIRMOJO KRYŽIAUS ŽYGIO ORGANIZAVIMAS PRIEš LIETUVĄ 


Nevykstant prisidengti kryžiuočių apsiaustu, Volkvinui teko vienam 
rūpintis savo valstybės likimu ir pavergtųjų kraštų išlaikymu. Didžiausias 
pavojus jam grėsė iš Lietuvos, kuri buvo pasiekusi jau žymių konsolidacijos 
vaisių. Mindaugas buvo sujungęs jau visus aukštaičius, o Vykintas ir kiek 
anksčiau Erdvilas — žemaičius; bet ir jie buvo lenkiami paklusti vienam 
didžiajam kunigaikščiui. Taigi, lietuviai jau nebebuvo taip suaižėję, kaip 
kitos Dauguvos šalies gentys, kurių nesutarimu ateiviai vokiečiai taip su- 
maniai naudojosi. Iš dažnų ir didelių lietuvių būrių, pasiekusių Naugardą, 
Pleskavą, Polocką, Smolenską ir k.*5, aiškiai buvo matyti, kad jų persvara 
prieš rusus buvo net žymesnė už pačių kalavininkų jėgas, kurios sustojo 
ties rusiškomis sienomis Tartu ir Jersikos liūnuose. Ekspansingos lietuvių 
tautos jau nebuvo galima pavergti nedideliais antpuoliais, kurie paklupdė ly- 
vius, estus ir latvius. Pavėlavę lietuvius pavergti, kalavininkai turėjo dabar 
imtis didesnių užsimojimų ir sutelkti žymesnių jėgų, kurių šiuo metu jiems 
taip trūko. Visa tai kategoriškai reikalavo surengti prieš Lietuvą didelį 
karo žygį, kuris iš karto smarkiu smūgiu ją pritrenktų. 

Kieno galvoje pirmiausia toji mintis gimė, negalima pasakyti, bet gana 
aišku, kad daugiausia čia padėjo Apaštalų Sosto legatas Vilhelmas de Mo- 
dena, kuris jau 1226 metais siūlė ordinui padidinti savo plotus Lietuvos že- 
mėmis*“. Juk kaip tik jo pareiga buvo atkreipti popiežiaus akį į tai, kad 
naujai krikščionybės salai iš Lietuvos pusės grėsia nemaži pavojai. Tad 
greičiausia Vilhelmo de Modena informacijų paveiktas, popiežius Griga- 
lius IX ir nutarė paremti Livonijos riterius, leisdamas jiems surengti pi r- 
mą kryžiaus žygį prieš Lietuvą. 1236 metų vasario mėn. 19 dienos 


et divites, et olim a Saxonia pro sceleribus banniti, jam tantum exerceverunt, guod 
se posse vivere sine lege et sine Rege credebant“. Cf. A. Alekna, Lietuvos istorija 10. 
J. Bėrzinš, op. cit. 10. 

44, Hartmann“s von Heldrungen Bericht 88. 

45. Regesta Lituaniae I Nr. 109, 124, 125, 153, 162, 166, etc. 

46, Bunge I Nr. 84, 

bula, rašyta iš Viterbo, legatui Vilhelmui jis pavedė tą žygį išgarsinti visoje 
žiemių Vokietijoje: Bremeno provincijoje, Magdeburgo, Havelber. 
go, Verdeno, Mindeno ir Paderborno vyskupijose, Brandenburgo diecezijos 
šiaurinėje dalyje ir Gotlando saloje“. Vadinasi, popiežiaus žodis, kviečiąs 
visus į taiką prieš Lietuvą, turėjo pasklisti visoje Saksonijos kunigaikštys- 
tėje ir gretimose jos apylinkėse tarp Reino ir Elbos upių. Mat, iš čia vys- 
kupas Albertas partraukdavo nemažus talkininkų būrius, kurie jam padėjo 
užkariauti estus, lyvius ir žymią dalį latvių. Tačiau iš tų pat Vokietijos apy- 
linkių daug kas keliaudavo ir į Šventąją Žemę. Tokių pasižadėjimų žiemių 
Vokietijos riteriai, matyti, buvo padarę ir 1236 metais. Popiežius savo bula 
įgaliojo Vilhelmą de Modena pakeisti tą jų įžadą ir raginti juos vykti į Li- 
voniją ginti tenai skriaudžiamų krikščionių. „Juk būtų ne tiktai skaudu, — 
rašė popiežius savo buloje, — bet ir didelė gėda krikščioniškam pasauliui, 
o ypač gretimai krikščioniškai valstybei, jei dėl apsileidimo būtų praras- 
ta sunkiu trūsu Dievui įgyta žemė“, Taigi, krikščionys turėtų nepamiršti 
jų sąžinę saistančio krikščioniško uolumo, o riteriai — savo karžygiškumo 
ir pasižadėjimo ginti Bažnyčią. Popiežius tad įsako į kryžiaus žygį raginti 
ne tiktai riterius, bet ir visus tikinčiuosius. Vykstantiems į Livoniją jis pa- 
žada tuos pačius atlaidus, kaip ir Šventosios Žemės kryžininkams, jeigu jie 
bent vienerius metus pasidarbuos Livonijos christianizacijos tikslams“. 
Tokiu būdu Apaštalų Sostas pirmą kartą kryžiaus žygius pasuko į Lie- 
tuvos žemę. Ši precedentinė Grigaliaus IV bula paskui kitų popiežių buvo 
sekama ir praplėčiama““, 

Kaip prieš septynerius metus vyskupas Albertas, taip dabar popiežiaus 
legatas Vilhelmas de Modena tapo vyriausiu šio žygio organizatorium. 
Vykdydamas popiežiaus įsakymą, jis pasirūpino šį žygį plačiai išgarsinti per 
vokiečių bažnyčias ir vienuolynus. Todėl jau 1236 metų pavasarį Baltijos 
jūra ėmė plaukti į Livonija pirmieji kryžininkų ir piligrimų būriai, masi- 
nami taip netolimo ir nevarg'nančio kelio, Tatai priminė vyskupo Alberto 
von Biihoeveden laikus, bet tada nebuvo dar tokia didelė talka tokiu pačiu 
maštabu organizuojama. O šį kartą traukė į Livoniją dideli vokiečių riterų 
ir karo maldininkų būriai, paties popiežiaus raginami ir Šventosios Žemės 
indulgencijų viliojami. Rimuotoji kronika gana aišk'ai pabrėžia, kad šį kar- 


47, Bunge I Nr. 144. 

48, Ibid. 183 — 184 p.: „Quantus enim dolor, guantusgue pudor esset populo 
Christiano, et maxime circumpositae regioni, si terra, plurimis laboribus et expensis 
Domino acquisita per desidiam fidelium perderetur“. 

49, Ibid. 185. p.: „qui in alienis expensis illuc accesserint, ibidem ad minus per 
unus anni spatium Domini sevituri, seu illis, qui ad subventionem praedictorum 
fidelium de propriis facultatibus ministrabunt, illam remissionem peccaminum indul- 
gemus, qua conceditur praedictis modis subvenientibus terrae sanctae“, — Šie atlai- 
dai buvo teikiami jau ir pirma (1199 m.): Bunge Nr. I 14 — 15. Hein.. Chrofn. 
Lyv. III. 1. 

20. Bunge I Nr. 233. 

tą į Rygą atvyko jų gana daug: der was do vil zu rige komen''. Taip pat ir 
rusų metraščiuose randame pažymėta, kad iš užjūrio susitelkė Rygoje di- 
delės vokiečių jėgos: togo že Jėta pridoša v sile velice Nemcy iz zamorija 
v Rigu *?. Tačiau kiek jų apytikriai atvyko, net kiek jų paskui žuvo, jokių 
tikslesnių žinių neturime. Sunku taip pat tiksliai pasakyti ir kas jiems va- 
dovavo. Galima tiktai spėti, kad atvykusių kryžininkų vadais buvo grafas 
Henrikas von Dannenberg ir didikas Teodorikas von Ha- 
seldortf, kadangi tik jų vardai yra paminėti Rimuotoje kronikoje ir ki- 
tuose analuose“*, Dannenbergo grafystė buvo Liinebergo apylinkėse, prie 
Elbos, o Haseldorfo pilis, sako, dar ir dabar yra išlikusi Stormarne, netoli 
Uterfen“*, 

Atvykę vokiečių riteriai ir karo maldininkai, tur būt, ne visi susitelkė 
Rygoje, kaip pamini Rimuotoji kronika ir rusų metraščiai. Mat, nei Rygos 
pilis, nei pats miestas negalėjo tada didelių ir gausingų būrių priglausti. Tuo 
tarpu Dauguvos krantuose buvo dar ir kitų stiprių pilių, kaip Dauguvos 
žiočių pilis (Dünamünde), Salaspils, Ikškile, Aizkraukle, Koknese, Sėlpilis. 
Galimas daiktas, jog kai kurie svečiai buvo išskirstyti po tas pilis, kurių 
paskutinės trys buvo netoli Lietuvos. Čia jie galėjo lūkuriuoti, pasirengę 
kiekvienu metu užpulti „erezijos gaurais apkerpėjusius pagonis“, 

' Livonijos magistras Volkvinas taip pat stengėsi sutelkti daugiau karinių 
jėgų iš pavergtojo Padauguvio ir nedraugingų Lietuvai kaimynų. 
Namie jis galėjo pasiremti popiežiaus Grigaliaus IX bula, kuri ir Livonijos 
neofitus įpareigojo iš visų išgalių prisidėti prie rengiamojo karo““, Aišku, 
jog popiežiaus raštas buvo pasistengta interpretuoti kaip tikėjimo dogma, 
kuri susaisto pasikrikštijusių sąžinę, kad smarkiau paveiktų tokiam tikėjimo 
reikalui dar nejautrius neofitus. Tačiau žymiai daugiau Volkvinas galėjo 
laimėti įžiebdamas pavergtoms tautoms neapykantą tos genties, prieš kurią 
buvo rengiamas kryžiaus žygis. Sekdami romėniškuoju metodu „divide et 
impera“, vokiečiai jau iš pirmų atsikraustymo dienų mokėjo pjudyti Pa- 
dauguvio tautas. Iš pradžių lyvius jie įtraukė į kovos su latgaliais ir estais, 
o paskui šiuos pasuko prieš žemgalius ir lietuvius. Kadangi lietuviai ne- 
kartą pasiekdavo net tolimą Uždauguvį, tai šitos šalies vyrus nesunku bu- 
vo keršto akstinu pakreipti į Lietuvą. Kaip prieš septynerius metus, įsi- 


91, Livl. Reimchr. V. 1863. 
2. Poin. Sobr. Russ. Lėtop. III 50. 

53, Liv. Reimchr. V. 1869 — 1871. Ann. Stadenses (Mon. Germ. SS. XVI) 363. 
Necrol. Hamburg (Scr. rer. Dan. V) 409. Herm. d. Wartb. (Scr. r. Pruss, II) 33. 
Alb.Cranz, Wandalia Lib. VI cap. 13. Kai kurios kitos versmės (Ordenschronik, 
Moritz Brandis, Dionysius Fabricius) Haseldorfo didiką neteisingai vadina Jonu. 
Žiūr. E. Bonnell, Com. 69. A. Ewald, Erober. Preussens I 220. 

54, Scr. rer, Livon. I. Erlūut. Nr. 21. A. Ewald I 220. 

tamguam spinis“. 

veržus Volkvinui į Nalšėnų žemę, taip ir dabar vokiečiams ėjo į talką 
estai, lyviai ir latviai”. 

Iš Rimuotos kronikos paminėtų latvių, greičiausia, vokiečiams ėjo pa- 
dėti tiktai latgaliai, kurie lengviausiai vokiečiams pasidavė. Mat, seno- 
siose versmėse latgaliai dažniausiai yra vadinami latviais (letten, Letthi), 
o žemgaliai (semegallen, Semigalli) ir kuršiai (kuren, Curones) yra žy- 
mimi savais vardais. Pavyzdžiui, Henrikas Latvis latgalius visur 10- 
tyniškai vadina latviais (Letti, Letthi, Leththi), nors paties krašto pava- 
dinimą rašo Leththigalia“s. Taip pat Rimuotoji kronika nurodo, kad lat- 
viai (letten) buvo kviečiami į kovą su žemgalių kunigaikščiu Viesturu“?,. 
kas taip pat liudija, kad tuo vardu buvo vadinami latgaliai. Tad visai aišku, 
kad Rimuotos kronikos paminėti latviai, kurie ėjo Volkvinui į pa- 
gelbą, negali būti žemga liai ir kuršiai. Šios dvi giminės, be to, 
dar nebuvo vokiško jungo kiek stipriau primygtos ir pacifikuotos. Kur- 
šiai nepaprastai širdo dėl pagrobtų žemių ir paveržtos laisvės, o žemgalių, 
ypač vakarinių, santykiai su Ryga buvo labai neaiškūs ir netikri. Todėl 
žemgaliai ir kuršiai negalėjo būti tinkami Livonijos ordino sąjungininkai, 
ypač prieš lietuvius, su kuriais tos giminės dabar geruoju gyveno. Į bendrą 
frontą prieš Lietuvą Rygos vokiečiai, rasit, galėjo įtraukti tiktai Mežot- 
nės rajono žemgalius ir Padauguvio sėlius. Šiaip jau prieš lietuvius. 
jie galėjo sutelkti tiktai estų, lyvių ir latgalių jėgas. 

Ieškodamas paramos pas kaimynus, Volkvinas siuntė savo žygūnus ir į 
rusų kraštą“?, kurį siekė dažni lietuvių karo žygiai. Ypač Pleskavos 
ir Naugardo pirkliams lietuviai įsipykdavo iki gyvo kaulo. Kai kada, tei- 
sybė, braujantis vokiečiams į latgalių ir estų žemes, lietuviai susidėdavo 
ir su rusais“!, bet juos dažniau aplankydavo grobio ieškodami. Žygiuodami. 
per Polocką, lietuviai kaskart siekdavo vis toliau į žiemius, į turtingus. 
rusų pirklių miestus. Pavyzdžiui, 1218 metais jie apiplėšė dalį Pleskavos 


miesto“, o 1230 metais pasiekė ir nusiaubė Liubono apylinkes“s. Nenuosta- - 


bu tad, jog Volkvino kalbinami Pleskavos ir Naugardo miestai naudojosi 
gera proga sušerti lietuviams į kailį. Vienas Naugardo metraštis pažymi, 


57, Livl. Reimchr. V. 1891 —- 94; 
Die esten mit vil mancher schar 
Ouamen willenclichen dar; 
Die letten vnd die liuen 
Zu hus nicht wolden bliuen. 
28. Chron. Lyvon. XIII 6 ir k. Randame pas jį taip pat parašyta et Lethos, quř 
proprie dicuntur Lethigali“, arba „Lethi vel Lethigalli“ X 4. 
59, Livl Reimchr.. V. 1741. 
60, Ibid. V. 1889 — 1890: 
Er sante buten kegen rusen lant 
Nach helfe, die komen in zu hant. 
ĉi. Chron. Lyvon. XXV 3. 
“2 Ibid. XXII, 6, 7. 
63. Nowoh. lêtop. 214 — 215, 

kad Pleskavos miestas pasiuntė Volkvinui į pagelbą 200 vyrų“*, o Niko. 
no metraštis pamini, kad 1236 metų kautynėse žuvo ir naugardiečių“. 
Ar jie priklausė prie tų dviejų šimtų vyrų, ar tai buvo atskiras Naugardo 
būrys, lieka neaišku, kadangi visos kitos versmės apie Naugardo miesto 
atsiųstą paramą nutyli. 

Iš Rimuotosios kronikos sužinome, kad Volkvinas savo jėgas organi- 
zavo jau tada, kai susirinkę į Rygą kryžiaus žygio dalyviai nedavė jam 
ramybės, spirte spirdami jį, kad tuč tuojau vestų juos į Lietuvą. Ypač ne- 
nuolaidūs ir neperkalbami buvo žymesnieji kryžininkų vadai, grafas Hen- 
rikas von Dannenberg ir didikas Teodorikas von Haseldori“. Veltui 
Volkvinas juos atkalbinėjo, aiškindamas, kad vasaros metu žygiuoti į Lie- 
tuvą gana sunku ir kad dėlto atvykusieji riteriai turės nemaža vargo, ypač 
grįždami iš Lietuvos“. „Tikėkite man, jūs turėsite kirste prasikirsti sau 
kelią“ — sakė jiems magistras. Tačiau riteriai vienu balsu šaukė, kad tik 
grumtis jie čia ir atvyko“. Toks riterių užsispyrimas tuč tuojau 
pradėti karo žygį gali būti lengvai suprantamas. Visų pirma, kaip pastebi 
H. Lowmianski“? ir kaip aišku iš popiežiaus bulos, karo su lietuviais labai 
norėjo dvasinė vyresnybė, kurį šį žygį smarkiai išgarsino ir prikvietė daug 
riterių. Turėdama jiems didelės įtakos, ji ir stengėsi išstumti juos greičiau 
į mūšio lauką. Antra priežastis yra ta, kad ir seniau iš Vokietijos kviestieji 
talkininkai dažniausiai Livonijoje nežiemodavo, bet grįždavo į tėviškę, 
palikdami čia prisiekusius „Kristaus kareivius“ ir nedideles pilių įgulas. 
Rasit, ir šį kartą didelė riterių kariuomenė, vildamos nesunkiai priešą 
parblokšti, nenorėjo ilgai gaišti, kad dar neįšąlusia jūra pagrįžtų namo. 
Taip pat reikia abejoti, ar visiems iš jų rūpėjo išbūti Livonijoje ištisus 
metus ir pelnyti popiežiaus skirtus atlaidus, juoba, kad didesni kryžininkų 
būriai Livonijoje ir vėliau Prūsijoje būdavo sukviečiami dažniausiai tik 
vienam kuriam žygiui, kaip ir šį kartą. 

Negalėdamas ritieriams daug priešintis ir nepaisyti jų įgeidžių, ma- 
gistras Volkvinas 1236 metų rugsėjo mėn. išžygiavo su jais „na bezbožnu- 
ju Litvu. Margą jo kariuomenę sudarė vokiečiai, rusai, estai, lyviai ir 


64, Poln. Sobrn. Russ. Lėtop. (Naugard 1) III 50. 
65, Ibid. (Nikon) X 105: „jest že nėkaja čast“ i ot Novogorodcev“. 
66, Liv. Reim. V. 1869 -— 73. 
67. Ibid. V. 1864 — 1868. Cf. Th. Kallmeyer, Die Begründung deutscher Herr 
schaft und christlichen Glaubens in Kurland. Mitth. IX. 193 p. 
68, Livl. Reim. V. 1874 — 79: 
„Ir muset uch dannen howen, 
Sprach do meister volkewin, 
Des habet och die truwe min“ 
„Das hatten sie alle wol vernomen: 
„Dar vmme sie wir her kome“, 
Sprachen sie alle gliche. 
69, H. Lowmianski, Studja II 307: „do wojny z Litwą prze, jak widać, ducho- 
wenstwo“. Pais, J. Latkowski, Mendog 324. 
70, Tverskaja lêtop. (P. S. Rus. Lêt. XV) 364. 

kai kurios latvių giminės“. Volkvinas juos vedė į tokią vietą, kur visi 
galėtų pilnai pasisotinti: da wir des alle werden sat" Bet kuriuo keliu 
jis į Lietuvą žygiavo ir kurią jos dalį užpuolė, Rimuotoji kronika nieko 
neužsimena. O tuo tarpu šie du klausimai yra labai svarbūs tolimesnėms 
išvadoms apie kautynių vietą, lietuvių kariuomenės vadą ir kitas mūšio 
detales. Pamėginkime tad bent apytikriai nustatyti Volkvino maršruto 
kryptį ir jo nusiaubtas Lietuvos apylinkes, kiek tai leidžia padaryti labai 
kuklūs versmių liudijimai. 


III. 


VOLKVINO VADOVAUJAMŲ KRYŽININKJŲŲ ĮSIVERŽIMAS 
Į ŽEMAITIJĄ 


Visos versmės, kurios pamini 1236 metų Volkvino žygį, sutaria, kad 
jis buvo atgręžtas į Lietuvą. Pirmiausia pati Rimuotoji kronika aiškiai 
pažymi, kad Volkvino vedama kariuomenė išvyko į Lietuvą: zu Littowen 
man do reit, Taip pat Chronicon Dunamundense ir Sambijos kanauninko 
Epitome Gestorum Prussie sutartinai rašo, kad buvo surengta į Lietuvą 
didelė karo ekspedicija: fuit magna expeditio in Litovia“*. Bet senieji šal- 
tiniai, neskirdami dar aiškiai žemaičių ir aukštaičių, nenurodo, kuriuos iš 
jų tasai žygis smarkiau palietė: aukštaičius ar žemaičius? Tiktai žymiai 
velesnės versmės pasakoja, kad buvo užklupti Žemai čiai. Taip antai, 
XVI amžiaus Livonijos kronikininkas Dionysius Fabricius pareiškia, kad 
Volkvinas ėjo nukariauti Žemaičių: pergit debellare Samogitiam“, o 
XVII amžiaus istorikas A. Vijukas Kojalavičius, pasirėmęs nežino- 
mais Livonijos metraščiais, nurodo, kad kardininkai žuvo, įsiveržę į 
Žemaitiją: irrumpentes in Samogitiam““. Neaišku, kokiomis versmėmis 
šios dvi kronikos yra ataustos, tačiau jų teigimai, nors ir vėlyvi, yra tei- 
singi ir atitinka ano meto politines Lietuvos ir Livonijos sąlygas. 

Visų pirma, Žemaičių užkariavimas buvo ankštai susijęs su politi- 
niais Volkvino planais ir ateities siekimais“". Jis, kaip žinoma, dar 
1231 metais buvo pradėjęs rūpintis Livonijos ir Prūsijos ordinų suliejimu. 


Trumpai, bet ryškiai ją apibūdina rusų metraščiai: „pridoša v silė velicė 
Nisas iz zamorija, v Rigu, i tu sovkupivša, vsi, i Rižane, į vsia Čiudskaja zemlia, 
i Pleskoviči ot sebe poslaša pomošč muž 200“. Novogorod. 1 lėtop. (Pol, Sobr. 
Russ. Lėtop. III) 50. 

7. Livl. Reimchr. 1887—1888. 
73, Livl. Reimchr. V. 1897 — 1898: 
Mit eime schenen here vil breit 
Zu littowen man do reit. 
Scr. rer. Pruss. II 141, 283. 
. Scr. rer, Livon. II 448 
“6. Hist. Lit. I 89. 
TT, St. Zajączkowski, Studya nad dziejami Žmudzi, 59, J. Bėrzinš, op. ct. 9—11. 

"Tuo reikalu 1235-6 metų žiemą lankęsi pas jį Prūsijos ordino pasiuntiniai 
kardo brolių akcepcijos klausimu parsivežė tokią nepalankią nuomonę, 
kad Prūsijos ordino kapitula nutarė tuo tarpu jų neadeptuoti. Tas spren- 
dimas buvo padarytas 1236 metų vasarą, kai kryžiaus žygio riteriai jau 
tyvuliavo Livonijos pilyse. Galėdamas disponuoti tokiomis žymiomis jėgo- 
mis, magistras Volkvinas būtų buvęs visai prastas politikas, jeigu būtų 
vylęsis tiktai derybų kelių prisišlieti prie Marijos ordino vėliavos. Šito 
dalyko jis galėjo siekti ir teritorialiniai, užkariaudamas Žemaičius ir 
prisistumdamas prie Nemuno vagos. Juk patraukli idėja išsiplėsti visu 
aistišku Baltijos pamariu negalėjo neegzaltuoti ir Prūsijos ordino vadų, 
kurie buvo jau pradėję dusinti prūsus. O magistras Volkvinas kaip tik ir 
galėjo paskubinti tą dieną, kada abu ordinai galės susitikti prie Nemuno 
tekmės. — Kas tada galėtų prieštarauti abiejų dvynų suliejimui į vieną 
teutonišką kūną? — Todėl reali politika stumte stūmė Volkviną sutelktų pi- 
ligrimų bangą pakreipti į Žemaičius, į tą įsispraudusį tarp dviejų ordinų 
kylį, kuris Lietuvą vienijančio Mindaugo dar nebuvo galutinai apvaldytas 
ir tvirtai susietas su Aukštaičiais. 

Taikydamas smarkų smūgį Žemaičiams, Volkvinas, be to, galėjo už- 
šachuoti ir kuršius bei žemgalius, kurių dar neturėjo tvirtai savo valdžio- 
je. Rygos vokiečiai, kaip matėmė, stipriausiai buvo įsigalėję tiktai ryti- 
nėje Žemgalijoje (Mežotnės rajone), kur savo įgulas laikė jau nuo 1220 
metų. Jie buvo taip pat išsidalinę šių žemgalių žemę ir įsikūrę vyskupiją“. 
Tuo tarpu vakarinę Žemgalijos dalis, vadovaujama Tervetės kunigaikščių, 
galutinai dar nebuvo pavergta. Taip pat ir Kuršiuose jie neturėjo dar ge- 
ros užuvėjos — stiprių pilių“, o ši narsi gentis rūgte rūgo prieš pavergė- 
jų prievartos politiką. Ir vieniems, ir antriems Žemaičiai buvo stiprus už- 
nugaris. Laisvai su jais susisiekdami ir nuo 1220 metų palaikydami glaudų 
kontaktą, įgaudavo daugiau drąsos ir priešginumo. Tad prieš Žemaičius 
nukreiptas karo žygis turėjo parblokšti įkyrius kaimynus, o jų kurstomus 
kuršius ir žemgalius įbugdyti į tokią izoliaciją, kuri priverstų juos visiškai 
pasiduoti. Todėl ir šiuo atžvilgiu Žemaičių užkariavimas Livonijos vo- 
kiečiams buvo aktualus dalykas, vertas plačiu maštabuų suorganizuoto kry- 
Žiaus žygio. Jis darniai sutapo su Livonijos ordino pavergtųjų tautų paci- 
fikacijos tikslais. 

Pagaliau, magistro Volkvino nukreipta prieš Lietuvą smarkesnė ofen- 
zyva 1236 metų invazijos objektu turėjo pasirinkti, be abejo, tuos lietu- 
vius, kurie savo karinėmis ekspedicijomis Padauguvio vokiečiams prida- 
rydavo daugiausia žalos. Kadangi tuo pat metu nemaži lietuvių būriai gana 
toli nusismelkdavo į rusų kraštus, kurie lengviau buvo pasiekiami rytų 
ir pietų aukštaičiams, tai savaime aišku, kad į Livoniją dažniau brauda- 


78.Bunge I Nr. 109, 115. 
79. Cf. J. Bėrzinš, op cit. 15. 

vosi šiaurinės Lietuvos aukštaičiai ir žemaičiai. Nėra abejonės, kad jų 
avangardą sudarydavo tie lietuviai, kurie gyveno šalimai žemgalių ir sė- 
lių, palaikydami su jais artimus ryšius ir per jų žemes žygiuodami Livoni- 
jos vokiečių plėšti“. Ogi arčiausia prie žemgalių ir toliausia į žiemius 
buvo nusidriekusios Papilės, Šiaulių ir Upytės sritys, prisišlie- 
jusios prie žemgalių gyvenamos Upmalos (Opemelle, Paupio), kuri buvo 
nusistiepusi abiejais Mūšos upės krantais“!. Šitoji žemgalių žemė, anot 
H. Lowmianskio, netankiai gyvenama ir nuo Lietuvos tankaus miško juos- 
tos atrėžta“?, labiausiai į ją buvo įlinkusi ties Upyte, kur siekė beveik Ne- 
vėžio upės ištakų. Tačiau šioje vietoje užpuldamas lietuvius (aukštaičius) 
Volkvinas būtų kiek išsilenkęs su savo politiniais siekimais. Tam tikslui 
naudingiau ir lengviau jam buvo užklupti Šiaulių ir Upytės krašto žemai- 
čius, kurie buvo nusikišę žymiai šiauriau už kitus lietuvius, siekdami žem- 
galių Dobenės ir Žagarės (Sagare) sričių“?. Kraštutiniai Žemgalijos sodybų 
punktai šioje vietoje buvo Egluona, Plane, Žagarė, „Sidabra (Sidrabene)“* 
Tai vadinamoji „žemgališkoji Žemaitija“, į kurią vėliau įsispraudė gyventi 
tikrieji žemaičiai nuo Papilės ir Šiaulių“". Kadangi žemgaliai iš viso ne- 
galėjo būti Volkvino invazijos tikslu, nes žygis buvo kreipiamas prieš lie- 
'uvius, tai savaime aišku, jog jis turėjo taikyti į šiuos Žemgalijos pasienio 
žemaičius. 

Be to, Ventos ir Dubysos ištakų apylinkėse aptinkame nemaža pilia- 
kalnių, kas rodo, kad čia būta tankių sodybų ir gynimosi vietų — pilių““, 
kurios vėliau sunaikintos, kaip Kulene, Bussine, Dobizen, Ceila. Tai 
Hermanno de Wartberge vadinama terra populosa Saulia, kuri iki XIV 
amžiaus vidurio būdavo dažnai vokiečių puldinėjama ir siaubiama. Pirmą 
kartą ji paminėta 1254 metais, Livonijos ordinui ir vyskupui Albertui da- 
lijantis Žemgalių Upmalos sritimi, o paskutinį prieš ilgą pertrauką — 
1358 metais, magistrui Goswinui užpuolus Dubysos ir kitas pilis??. Po to 
visą šimtmetį apie Šiaulių žemę nieko negirdime. Greičiausia ji buvo nu- 

alinta panašiai kaip Užnemunės sudūvų gyvenami plotai, kur vėliau gai- 
liai šlamėjo tiktai išsistiepusios pušys’. Greičiausia, magistro Volk- 
vino surengtas kryžiaus žygis yra davęs šitam nualinimui pradžią. Juk jis 
negalėjo rasti kitos tokios labiausiai į žiemius nusikišusios Lietuvos vie- 
tos, kaip senosios Žemaitijos Šiaulių apylinkės, kurias nusiaubus Livonija 
daug laimėtų: ji sutramdytų iš čia sklindančią įtaką kuršiams bei vakarų 
žemgaliams ir padarytų gerą pradžią tolimesniam Žemaitijos užkariavimui. 
Visa tai mus verčia pripažinti, kad pirmas kryžiaus žygis, pakilęs iš Pa- 
dauguvio šalies, buvo nukreiptas į senąją Žemaitiją, ką ir tvirtina Kojala- 
vičius bei Fabricijus. Lieka tiktai paieškoti kelio, kuriuo Volkvinas atve- 
dė čia didelę kryžininkų kariuomenę. 

Žygiuodamas į Žemaičius, magistras Volkvinas galėjo pasirinkti du 
kelius: jis galėjo žygiuoti per kuršių ir vakarinių žemgalių šalį, įsmukda- 
mas į Žemaičius iš Dobenės arba Žagarės miškų, arba jis galėjo keliauti per 
žemgalių ir sėlių kraštą, įsibraudamas iš menkai gyvenamos žemgalių 
Upmalos. 

Pirmąjį kelią priimti siūlo J. Bėrzinš?*. Anot jo, vokiečiai pasie- 
ke Lietuva žygiuodami per pavergtąją Kuršą ir Skkrundos žemę (terram 
inter Scrunden et Semigalliam). Savo nuomonę jis atremia į magistro 
Volkvino karo žygį, surengtą 1229 metais į Nalšėnų apylinkės, kurių jis 
ieško apie dabartinius Mažeikius ir Žagarę. Mat, šiose vietose yra dabartinių 
vietovardžių (Alsiai, Alkiškiai), kurie gali būti indentifikuojami su Ri- 
muotos kronikos paminėtais Nalsen (Alsen). — Tačiau šios J. Bėrzinio 
nuomonės nesinorėtų pasekti dėl dviejų priežasčių. Pirmiausia, kelias per 
kuršius ir Skrundos miškus nebuvo saugus, nes čia dar trūko tvirtų pilių 
arba užuvėjos bežygiuojančiai riterių kariuomenei. Neturime taip pat jo- 
kių žinių, kad iki šiol Rygos vokiečiai būtų keliavę per Kuršą, kuris jiems 
dar silpnai priklausė. Iš tikrųjų, tai nebuvo įprastas kelias nei jiems, nei 
jų priešams, žemaičiams. Kai šie 1219 metais pro čia nuėjo į Ezelio salą, 
tai Rimuotoji kronika pabrėžia, jog nei anksčiau, nei vėliau tokiu keliu 
nebuvo keliauta“s. Tur būt dėl to, kad į Rygą jis vedė per Lielupės žemumos 
pelkes, kurios Volkvino žygio metu (rugsėjo mėn.) galėjo būti sunkiai iš- 
klampojamos. Tuo tarpu į Lietuvą galima buvo lengviau nueiti kiek paki- 
lesniu rytinės Žemgalijos terenu. Antra, Volkvino maršruto per Kuršą 
jokiu būdu negalima pagrįs:i jo 1229 metų žygiu i Nalšėnus, kad čia buvo 
keliauta per tas pačias vietas. Toks tų dviejų žygių sutapdymas, priešin- 
gai, įrodo, kad Volkvinas, keliavo per rytinę Žemgalijos dali. Mat, J. Bêr- 


91, H. Lowmiaūski, op. cit. I 91. 
92, J. Bėrzinš, Kur notika Saules kauja 1236. gada? 13 pusl. 
“3, Liv. Reimchr. V. 1431 — 1433. 

Durch semegallen vuren sie, 

Das was da vor geschehen nie, 

Es sol geschehen kume me. 

zinš, teisingai pastebėjęs, kad Volkvino 1229 ir Andriaus von Velven 1253 
metais nuniokoti Nalšėnai turėjo būti tenai, kur susisiekia Aukštaičiai su 
Žemaičiais, suklysta, kai tokią vietą nurodo buvus Žagarės apylinkėje“*. 
Šitoji apylinkė buvo gerokai nutolusi nuo Aukštaičių, kurie  Žemgalijos. 
ir Žemaičių siekė ties Upyte. Tiktai čia, Upmalos ir Sėlijos srityje ir 
galima ieškoti Rimuotos kronikos Nalšėnų, kurie galėjo būti nemaža sritis, 
nusistiepusi nuo Neries į Nemunėlį“. Tatai gana aišku iš sugretinimo 
keleto versmėse paminėtų vietų ir faktų?“. Tačiau mūsų reikalui pakanka 
Andriaus von Velven 1253 metais žygio į Nalšėnų žemę. Rimuotoji kronika 
aiškiai rašo, kad jis pirma nusiaubė Aukštaičius, o paskui ėmė siausti ir 
Žemaičiuose?". Jeigu jo nualinti Nalšėnai būtų buvę kur prie Mažeikių, 
kaip mano J. Bėrzinš, tai būtų įvykę priešingai: pirma jis būtų užpuolęs 
Žemaičius, bet ne Mindaugo sostinę Aukštaičiuose. O kadangi tas pats 
Rimuotos kronikos autorius rašo ir apie Volkvino įsiveržimą į Nalšėnus 
(Nalsen, Alsen) 1229 metais, tai aišku, jog jis turi galvoje tą patį vieto- 
vardį. Tokiu būdu teigdami, kad kryžininkai 1236 metais įsiveržė į Lie- 
tuvą tuo pačiu keliu, kuriuo ėjo Volkvinas 1229 metais, negalime to kelio 
vesti per Kuršą, o tik per rytinę Žemgaliją ir sėlių žemes“, 

Iš tikrųjų, šis antras kelias buvo ir labiau įprastas, ir saugesnis, 
Čia jau seniau vokiečiai koja įkėlę turėjo stiprių atramos bazių, kaip 
Ikškilė, Lielvardė, Aizkrauklė, Koknesė, Mežotnė. Be to, prie sėlių betar- 
piai šliejosi talkon pakviesti latgaliai, o už jų — Pleskava ir Naugardas, 
irgi atsiuntę savo paramos. Juk visiems jiems nebuvo gyvo reikalo susi- 
rinkti Rygoje ir daryti vingį per pelkėtas Lielupės žiotis ir Kuršą, kai jie 
galėjo pasiekti žymiai tiesesniu ir mažiau varginančiu keliu; sakysim, per 
Koknesę, Aizkrauklę ir Lielvardę. Ir atvykusieji iš Vokietijos riteriai, 
kaip jau esame pažymėję, galėjo kurį laiką svečiuotis šiose Padauguvio 
pilyse, iš kur buvo patogu ir netoli įsiveržti į Lietuvą. Jei prisiminsime 
dar, kad tai buvo ruduo ir tokiu laiku magistras Volkvinas nenorėjo sku- 
binti, bet buvo verčiamas, tai bus aišku, jog jis turėjo pasirinkti geresnį ir 
žinomesnį kelią, kuriuo jau sykį buvo keliavęs ir pergalėtoju grįžęs. Tei- 
sybė, kelias per rytinę Žemgaliją tiesiau vedė į Aukštaičius, bet nedaug 

94, J. Bėrzinš, op cit. 13. 

25, H. Lowmiaūski, op. cit. II 108. 

96. Bunge I Nr. 286 ir 573. Scr. rer. Pruss. II 105. Poln. Sobr. Rus. Lêt. II 
201. Perlbach, Urkunden des Rigaschen Capitels Archiv, Mitth. 1886, 17 — 18 pusl. 
Cf. A. Bielenstein, Die Grenzen 172. E. Volter, Gdė iskat zemlju nalščianskuju? 
Ž. M. N. Pros. 1900 (Mai). W. Ketrzyfūski, O dokumentach Mendoga. 24 — 25. 
A. Siorgen, Über die Wohnsitze und die Verhältnisse der Jatwägen. SPB. 1858, 57. 
H. Paszkiewicz, Jagiellonowie a Moskwa I 83 — 85. J. Stakauskas, Lietuva ir Va- 
karų Europa, 258. 

97. Liv. Reim. V. 3369 — 3372: 

Der schade, der do was getan 
Zu littowen, den lanze westan ; 
Der en wez nicht halp so groz 


Der samayten blut man goz. 
25, Ibid V. 1805. 

reikėjo pasukti, kad galėtų iš Upmalos miškų išsinerti Šiaulių apylinkėse. 
Juk ir Andrius von Velven, įsibrovęs per Nalšėnus, iš Aukštaičių paskui 
pasuko į Žemaičius. 


IV. 


SUSIDŪRIMAS SU LIETUVIAIS IR SKAUDUS 
ISIBROVUSIŲ RITERIŲ PRALAIMĖJIMAS 


Išvykęs iš Rygos ir surinkęs pakeliui Padauguvio pilių vyrus, grei- 
čiausiai nuo Lielvardės arba Aizkrauklės, magistras Volkvinas su savo ka- 
riuomene pasuko tiesiai į Lietuvos pusę. Tačiau iki ją pasiekė, turėjo per 
klampoti per įdrėkusius laukus ir bristi per upes, kurios rudens metu ga- 
lėjo būti kiek labiau patvinusios. Rimuotoji kronika pabrėžia, kad tai su- 
darė nemaža vargo: 

Durch velt vnn uber manche bach 
Sie liden michel vngemach, 
Bis das sie guamen in das Lann, 

Laimingai vis dėlto Lietuvą pasiekę, riteriai siautėjo visoje apylinkė- 
je, pakeliui degindami ir naikindami visa, kas jiems po ranka pakliuvo: 

Sie stiften roub vnd brant 
Mit mancher schar vil wunneclich 
Das lant vf vnde nider!0, 

Paskui jie pasuko į namus tuo keliu, kuriuo buvo atėję, ir žygiuodami 

per šilus ir balas, artinosi prie Saulės — Šiaulių: 
Kein soule sie karten wider 
Durch bruch vnd vber heide!?!, 

Lietuviai iki tol jiems nesipriešino, nes kronika apie tai nieko nerašo.. 
Moterys ir vaikai, tur būt, buvo išsislapstę, o vyrai — susitelkę į didesnius 
būrius. Juk prie karų pripratę žemaičiai negalėjo nežinoti, kad prieš juos 
buvo rengiamas didelis karo žygis ir siundoma visa žiem'ų Vokietija, iš kur 
traukė į Lietuvą šarvuotų riterių virtinės. Laukdami vokiečių įsiveržimo, 
galimas daiktas, jog lietuviai jau buvo pasirengę juos sutikti pagal savo 
įprastus karo metodus. Neišleisdami tad priešo iš akių, jie, matyt, atlydė- 
jo juos iki klampių pelkių ir čia pastojo jiems kelią. Kalavininkai tik 
dabar pamatė savo priešą: 

V£ eine bach sie wurden bracht, 
Da sie die viende sahen!“?, 

Nenorėdami nepatogioje vietoje grumtis, kryžeiviai manė dar ištrukti, 

bet buvo jau vėlu. Jie buvo priversti kautis, ir taip buvo iškapoti, kad tik 


99, Liv Reimchr. V. 1899 — 1901. 
100, Ibid. V. 1902 — 1905. 

201, Ibid. V. 1906 — 1907. 

102, Ibid. V. 1910 — 11. 

kas dešimtas ištrūko sveikas. Rimuotos kronikos autorius nebesulaiko save 
skausmo ir taip graudžiai atpasakoja šitą kalavininkų nelaimę: 

„O varge, — rašo jis, — ir kam šis žygis buvo tokiu metu sugalvotas! 
Kai jie pasiekė upelį, akis į akį susitiko su priešu. Tie riteriai, kurie Ry- 
goje buvo labai smarkūs, visai nesiskubino kautis. Nuvykęs pas kilnesnius 
iš jų, magistras jiems kalbėjo: „Dabar kaip tik pats laikas susigrumti su 
priešu, nes nuo šio mūšio priklauso mūsų garbė; kai tik mes pačius pir- 
muosius parblokšime, linksmi galėsime žygiuoti toliau“. Tačiau garbingi 
riteriai jam atsakė: „Mes nenorime čia kautis, nes praradę arklius, turėsi- 
me pėsti muštis“. Tada magistras, išpranašaudamas jų prapultį, jiems at- 
kirto: „Tai norite jūs drauge su arkliais ir savo galvas čia palikti?“ O tuo 
tarpu priešai prislinko visai arti, ir kitos dienos rytą, kai krikščionys manė 
iš čia pasitraukti, buvo priversti stoti į kovą ir grumtis. Klampynėje jie 
gynėsi labai silpnai, ir buvo iškapoti kaip bobos. Man gaila tų karžygių, 
kurie krito nepakeldami ginklo ir nesipriešindami. Labai nusiminę jie 
spruko į namus, bet juos be jokio pasigailėjimo dar žemgpliai apkūlė. Ta- 
čiau magistras ir ordino broliai karžygiškai kovėsi, iki neteko arklių. Bė- 
dos prispausti, jie grūmėsi pėsti, ir kol buvo įveikti, jie užmušė dar kelio- 
lika priešų. Gerasis magistras Volkvinas guodė savo brolius, tačiau jų liko 
tenai kritusių viso keturiasdešimts aštuoni. Jie buvo jau geroką galą pa- 
bėgėję, kai lietuviai juos ištęškė buožėmis (mit boumen). Tesaugo Dievas 
jų sielas. Jie garbingai buvo čia atkeliavę, o su jais drauge ir daug piligri- 
mų. Tebūna Dievas jiems atlaidus dėl tokios jų mirties ir teapgina Jis 
jų sielas nuo bet kokios nelaimės. — Taip žuvo magistras su savo broliais. 
Jis, kaip teko patirti, išbuvo magistru devyniolika metų! ir įvykdė visa, 
ko Dievo Apvaizda anuo metu iš jo reikalavo. Apie tai dar daug kas gra 
žinoma, bet aš nebenoriu daugiau kalbėti: da von ich nicht me sprachen 
wil“104 — baigia kronikininkas savo pasakojimą, parašytą po penkių de- 
šimtų metų. Matyti, ir praslinkus vienos kartos amžiui, Rimuotos kronikos 
autoriui, vokiečiui, nemalonu buvo prisiminti toks pralaimėjimas, dėl ku- 
rio visi Livonijos vokiečiai buvo smarkiai nusiminę: 

Von eme grossen valle 
Die cristen wurden alle 
Da zu nieflande vnvro!05, 

Iš tikrųjų, tai buvo nepaprastai skaudus ir iki šiol negirdėtas į Livo- 
niją atvykusių kryžininkų pralaimėjimas. Galima sakyti jog tai buvo tikras 
pirmojo kryžiaus žygio fiasco. Rusų metraščiai, tur būt, nė kiek neperdė- 


103, Rimuotoji kronika klysta rašydama, kad Volkvinas vadovavo ordinui tik 
19 metų. Iš tikrųjų; jis buvo magistru 27 metus, nes juo buvo išrinktas 1209 (Chron. 
Lyvon. XIII 2), o žuvo 1236 metais. Cf. Ph. Schwartz, Liflindische Brieflade III. 
Chronologie, Riga, 1897. 10 ir 12 pusl. 

104. Livl. Reimchr. V. 1906 — 1966. 

105, Ibid. V. 1967 — 1969. 

dami skelbia, kad susiorganižavę lietuviai taip sudavė savo priešams, kad 
tik koks dešimtas besugrįžo namo. „Susibūrusi Lietuva, — skaitome Nikono 
metraštyje, — stojo su jais į kovą ir įvyko smarkios kautynės, ir nuveikė 
pleskaviečius ir vokiečius, kurių tiek žuvo, — o tarp jų nežymi dalis ir 
naugardiečių, — kad nė dešimtas negrįžo namo“!6, Kiti rusų metraščiai šitą 
nelaimę laiko nupelnytą bausmę už savo nuodėmes: „tik dėl mūsų nuodė- 
mių bedieviai pagonys juos taip išdaužė, kad tik dešimtas pargrįžo namo™. 

Nežinodami, kiek riterių kariuomenėje buvo, negalime apskaičiuoti ir 
kiek jų žuvo. Lietuvių karo žygiai į Livoniją, Rimuotosios ir Henriko Lat- 
vio kronikų žiniomis, sutraukdavo apie porą tūkstančių ir daugiau vyrų!?š. 
bet namie turėdavo stoti jų į mūšį dar daugiau, jeigu Nalšėnų apylinkėse 
žuvo apie 2000!%. Karalius Mindaugas, teisybė, po kelerių metų Livoniją 
buvo užpuolęs net su 30.000 vyrų!??, bet tai jau nepaprastai didelis skaičius. 
Vokiečiai, geriau kiek apsiginklavę, sudarydavo kiek mažesnius būrius, ta- 
čiau ir jie kai kada drauge su talkininkais sutelkdavo net kelis tūkstančius. 
Antai, 1219 metais vyskupas Albertas atvyko Mežotnės pilies imti su 4000 
vokiečių riterių ir tiek pat lyvių bei latvių!!. Jei tie skaičiai kronikų 
kiek ir perdėti, tai 1236 metų kautynėms apytiksliai jie gali tikti. Juk rei- 
kia turėti galvoje, kad tai buvo plačiu maštabu suorganizuotas kryžiaus 
žygis, kuris sutraukė nemaža riterių ir piligrimų, nes visos versmės pa- 
brėžia, kad tokiu būdu susidarė gana didelė kariuomenė: here vil breit, v 
silė velicė, multitudo fidelium“*, O iš didelio būrio ir žuvusiųjų turėjo 
būti nemažas skaičius, jeigu tik dešimtas sugrįžo namota. 

Ypač daug turėjo kristi atvykusių kryžininkų, kuriems su sunkiais 
šarvais, iš tikrųjų, drėgnoje vietoje, sunku buvo lietuviams priešintis. Žiemių 
Vokietijos analai pažymi, kad tai buvo maxima strages peregrinorum in Li- 
vonias, Kronikininkas Dusburgas, kiek vėliau rašęs, nurodo, kad de pere- 
grinis et populo dei plures cecidissent'*. Hermanno de Wartberge kronika 
skelbia, kad žuvo multitudo fidelium populorum*''', o Olivos kronika paste- 
bi, kad Volkvinas krito su 50 brolių et multis peregrinisV9, Tat visai teisin- 


106. Nikonovskaja lėtopis (P. S. R. L. X.) 105: „I sovokupivšesia Litva, i posta- 
viša boj protivu ich, i byst bran velika, i pobediša Litva Pskovič i Nėmcev, i do 
toliko pogibe Pskovič i Nėmcev, jest že nekaja čast i ot Novogorodcev, jako ni de- 
siatyj ne vozvratisia vo svoasi. Taip pat Troick. lêt. I 221, Novohorod. III 50, 
Sof. V. 173, Novohord. IV 4, Tversk, XV 364. 

107, Novohorod, 1 lêt, (P. S. R. L. III) 50. „... i tako, grech radi našich bezbož- 
nymi poganami pobėžany byša, i pridoša každo desiatyj v domy svoja“. 

108, Chron. Livon. IX 1. 2, 3. XI 5. Livl. Reimchr. V. 1426. 

109, Livl. Reimchr. V. 1833. 

110, Ibid. V. 2517. 

111, Chron. Lyvon. XXIII 8. 

12, Livl. Reimchr. V. 1897. P. S. R. L. III 50. Scr. rer, Pruss, II 33, 

1124, Kai kieno priskaitoma net 10.000. Cf. Zemgaliešu simtgadu ciūas par 
patstavibu, Riga, 1915. 

113, Annales Stadenses (MG. SS. XVI) 363. 

114, Scrp. rer, Pruss. I. 65 (Dusb.). 

115, Ten pat II 33. (Wart.). 

116 Ten pat I 681 (Oliv.). 


34 . Simas Sužiedėlis 


gai E. Chudzinski pastebi, kad kpiižrimų kariuomenė buvo visiškai (völlig ) 
sumalta 127. 

Drauge su atkeliavusiais riteriais ir karo maldininkais žuvo ir jų va- 
dai; Teodorikas von Haseldorf ir Henrikas von Dannenberg, kurie taip 
karštai veržėsi į kovą su lietuviais!5. Tuo tarpu iš Livonijos ordino brolių, 
anot Rimuotos kronikos, žuvo tiktai 48 drauge su savo vadu Volkvinu!!?, Ka- 
dangi kalavininkų iš viso buvo ne daugiau kaip 400—500, tai ir toks skaičius 
nebuvo mažas'??. Ne daugiau, rasit, jų buvo ir atvykę, nes kai jie gaudavo 
didesnį būrį talkininkų, tai tik koks pusšimtis jų sudarydavo vadovų bran- 
duolį!?!, 

Svarbu yra pastebėti, kad Rimuotoji kronika nieko nemini apie atvyku- 
sius kautis estus, lyvius ir latgalius, kurių narsumą kitais atvejais smarkiai 
pabrėžia!??, Matyti, kaip teisingai spėja J. Stakauskas, „jie patys pirmieji, 
dar prieš pradedant kryžiaus piligrimams skirstytis, visai pasišalino iš karo 
lauko“!23, Tad ne veltui Henrikas Latvis yra rašęs, kad in multitudine pa- 
ganorum non esse confidendum, nec cum paganis contra alios paganos esse 
pugnandum'**, Šį kartą kalavininkai, teisybė, buvo atsivedę jau neofitus, 
bet ir šie savo laisvės dar nebuvo galutinai į tikėjimą iškeitę. Jiems taip pat 
rūpėjo kalavininkų pralaimėjimas, kaip ir tiems, prieš kuriuos jie dažnai 
būdavo varu genami kariauti. 

Kaip galėjome pastebėti, Rimuotoji kronika dar nusiskundžia, kad ir 
žemgaliai smarkiai retino kryžininkų eiles, kai tie nusiminę bėgo Ry- 
gos linkui: 

Ir genuc man so verzagen, 
Das sie zu lande vluhen wider. 
Die semegallen die darnider 
Slugen iamerliche 

Beide arm und riche!*5, 

Kadangi kronika apie tai rašo dar prieš Volkvino žuvimą, tai šį žem- ` 
galių antpuolį galima būtų priskirti prie verdančios dar kovos epizodųy,o 


117, E. Chudzinski, Die Eroberung „Kurlands im XIII. Jahrhundert, 13. 

118, MG. SS. XVI 363. „Theoricus de Haselitor ibi cecidisse dicitur“. — Scr. 
r. Dan. V. 409: „Obiit Tydericus pater Domini Friderici de Haseldorpe“. — Scr. r. 
Pruss. II 33: „Volguinus... cum dominis scilicet de Haseldorpe ac comite de Dan- 
nenberge... fuit occisus“. 

iš to padaryti išvadą, kad žemgaliai buvo atvykę drauge su vokiečiais į kau- 
tynes, bet paskui, atsigręžė prieš kryž. ir ėmė mušti bebėgančius riterius. 
Tačiau nėra aišku, ar Rimuotos kronikos autorius, vėliau rašydamas, laikėsi 
nuoseklios mūšio eigos, ar jis žymėjo tiktai pačius faktus. Kadangi jis nie- 
ko neužsimena apie žemgalių talką, o ypač jų atkritimą, ko jokiu būdu ne- 
būtų nutylėjęs, nepabrėždamas pagonių klastos!?“, tai reikia labiau patikėti 
jo žodžiams, jog riteriai buvo apkulti jau tada, kai jie bėgo namų linkui: 
da sie zu lande vluhen wider, Žodžiu sakant, kai tik lietuviai puolė priešų 
eiles, tai tie kryžininkai, kurie prasiveržė pro lietuvių smūgius, kiek įkabin- 
dami spruko atgal į Livoniją, o apsuptas magistras Volkvinas ir ordino bro- 
liai besikaudami žuvo. Kronikininkas, matyti, ir išskiria šituos du momentus. 
Tiktai iš šykščių jo žodžių nieko negalime suprasti, kurioje vietoje ir 
kaip žemgaliai sučiupo iš lietuvių rankų pasprukusius riterius. Tatai ne- 
buvo, be abejo, paskirų riterių medžioklė, o smarkus užpuolimas kiek di- 
desnio jų būrio, nes tai sudarė vieną iš nepavykusio karo žygio epizodų. 
O tai galėjo padaryti ir kiek didesnis, ypač vakarų (Tervetės rajono) 
žemgialių būrys, nes per čia iš Žemaičių buvo tiesiausias kelias į Rygą!““, 
Šiaip ar taip, ši latviška gentis, užpuldama tokiu metu vokiečius, aiškiai 
pabrėžė savo solidarumą su lietuviais, su kuriais jau nuo 1219 metų 
kovojo išvien su teutonišku gaivalu Padauguvyje!““. "Turint tai galvoje, 
galima tikėti, kad į Lietuvą nužygiavusi didelė Volkvino armija buvo at- 
kreipusi jų akį ir jie laukė jos žygio pasėkų. Išvydę bėgant nuvargu- 
sius ir nusikamavusiųs didžios kariuomenės likučius, jie nepraleido geros 
progos, neįkirtę savo priešams. 

Svarbiausia pralaimėjimo priežastimi Rimuotoji kronika laiko klam- 
pias vietas ir nedrąsius riterius, kurie buvo iškapoti, kaip silpnos mote- 
rys. Anot šitos kronikos, tik kardo broliai su savo magistru garbingai 
kovėsi su priešu: 

Die meister vnd die brudere sin 
Die taten heldes were da schin??9, 

Vadinasi, jei Volkvino kariuomenė būtų galėjusi kautis raita ir su 
sunkiais savo šarvais, tai ji būtų laimėjusi'??. O dabar klamipiuose liūnuo- 
se ji buvo bejėgė: ir were was in dem bruche kranc*!, 

Neneigiant, kad tvirtame terene lietuviams su vokiečiais buvo sun- 
kiau kautis ir kad mūsų senolių karo taktika anuomet sąmoningai siekė 
priremti vokiečius prie balų, reikia atkreipti akį ir į Rimuotosios kronikos 
šališkumą bei jos paskirtį. Juk negalima tikėti, kad šis kryžiaus žygis, 


126, Pal. Durbės kautynių aprašymą. Livl. Reimchr. 5583 ff. 
127, Cf. J. Bėrzinš, Kur notika Saules kauja? 16. 

128, Chron. Lyvon. XXIII 4. J. Bėrzinš, op. cit. 17. 

129, Livl. Reimchr. V. 1941—42. 

130. Cf. L. Arbuzov. Očerk. istorii Liflandii 27. 

131, Livl. Reimchr. V. 1932. 

kuriam buvo taip rimtai ruošiamasi ir tiek daug karių talkinama, būtų 
taip lengvai ir pripuolamai atremtas. Jau pats faktas, kad kryžeivių ka- 
riuomenė negalėjo lengvai per lietuvių eiles prasimušti ir pasitraukti, ro- 
do, jog kronikos autorius sąmoningai nuslepia dideles ir gerai vadovau- 
jamas lietuvių kariuomenės pajėgas, kurios smarkiai apdaužė šarvuotus 
riterius. Tą patį, antai, jis daro ir aprašinėdamas Durbės kautynes 
(1260), kurios taip pat įvyko žemoje ir drėgnoje vietoje!??, Ir čia jis pra- 
laimėjimo kaltę suverčia nepatogioms pozicijoms ir neištikimiems kur- 
šiams, kurie mūšio metu pasitraukė į šalį, o paskui užgriuvo vokiečius 
drauge su lietuviais“3, Šitokia Rimuotos kronikos tendencija visai su- 
prantama iš jos paskirties. Ji buvo parašyta kryžeivių ūpui įkaitinti ir 
iškilmingais atvejais pilių remteriuose būdavo skaitoma, kaip kokia Ro- 
iando giesmė“ė*. Todėl ji galėjo dilginti bailių riterių savigarbą ir pa 
juokti suglebusius karo garbės ir indulgencijų ieškotojus, — man sluc sie- 
nider sam die wini", — bet ji neturėjo rašyti apie priešų persvarą, jų jė- 
gas ir smarkius vadus, kad nenubaidytų talkon atvykstančių pasiryžė- 
lių!“ O šios kautynės Livonijos vokiečiams buvo tokios skaudžios ir 
taip smark'ai juos sukrėtė, kad dainius ir po pusės šimto metų nenori pla- 
čiau apie jas rašyti. - 

Nėra abejonės, kad ir lietuviai šito pasiekė nebe aukuizt, kuriomis 
buvo įgytas didysis XIII amžiaus pradžios laimėjimas. 


IN, 


VERSMIŲ LIUDIJIMAI APIE KAUTYNIŲ VIETĄ IR JŲ 
INTERPRETACIJA. 


Skaudus kryžiaus riterių pralaimėjimas nuaidėjo toli už Lietuvos ir 
Livonijos sienų. Jį pamini beveik visos ano meto žymesnės versmės, ku- 
rios pasakoja Lietuvos arba Livonijos įvykius. 1236 metų kautynės yra 
vadinamos grosse valle’, bran velika 29. maxima strages“?, casus lugu- 
ber“, Mūsų laikų istorikai taip pat sutartinai pripažįsta, kad čia buvo 


132, Livl. Reimchr. V. 5583 — 5678. Scr. rer. Pruss. I (Dusbr.) 96. 
133, Livl. Reimchr. V. 5642 — 5643; 
Das die kuren durch einen has 
Hatten gewichen in der not. 
134, Cf. V. Bilkins, Nameikis un vińa laikmets 3—4. 
135, Livl. Reimchr. 1933. 
136, Apie Rimuotos kronikos tendencijas yra padaręs gražių, tik po visą knygą iš- 
barstytų pastabų J. Stakauskas, op. cit. 157, 166, 168, 189, 190 ir kt. 
137, Brandis Chronik. Mon. Liv. Antiquae III. 129. 
138, Livl. Reimchr. V. 1967. 
139, Nikon. (P. S. R. L. X.). 105 p. 
140, Annal Stadenses (M. C. SS. XVI.). 363. 
141, Bunge I 191 p. 

suduotas kalavininkams smarkus smūgis“4*. Bet kurioje vietoje ištiko 
vokiečius ši didelė nelaimė, ar Žemaičiuose, ar pavijus priešą Žemgali- 
joje, nėra lengva nustatyti, 

Nors turime nemaža autentiškų versmių, kurios pamini šitas garsias 
kautynes, tačiau mūšio vietą labai neaiškiai pažymi tiktai dvi senesnės ir 
viena vėlesnių laikų kronika. Šiuo klausimu pati seniausioji, Rimuotoji 
kronika, parašyta praslinkus kokiai 60 metų po mūšio“3, nurodo, kad 
kautynės įvyko vokiečiams begrįžtant į Saulę — kein soule sie karten 
wider!“. Antroji, visu amžiumi vėlesnė, Hermanno de Wartberge kroni- 
ka, liudija, kad buvo kautasi circa terram Sauleorum““. Pagaliau, trečioji 
XVI amžiuje iš senesnių versmių sukompiliuota Moritzo Brandis kronika 
viename rankraštyje pažymi, kad vokiečiai nusiaubė das Land Schau- 
len, o kitame — Saulen'““. Kadangi Latvijoje netoli Bausko, deši- 
niajame Nemunėlio krante, yra miestelis V êc - Saule, o Lietuvoje — 
apskrities miestas Šiauliai, todėl ir neaišku, kuris iš tų vietovardžių 
kronikininkų yra minimas. 

(Senesnieji praeities tyrinėtojai, ypač Livonijos vokiečiai (baltai), 
Rimuotosios kronikos Soule sutapdo su latvių Vėc-Saule (vok. 
Alt-Rahden). Pirmas tai paskelbė Rimuotos kronikos komentatorius Th. 
Kallmeyer!“", kurį pasekė kiti Baltijos vokiečiai, taip pat senesnieji 
lenkų, latvių ir lietuvių istorikai!'“. Tiktai J. Totoraitis savo dizertacijoje 
(1905) užsiminė, kad mūšis galėjo įvykti ir prie Šiaulių, bet ir jis labiau 
prisišliejo tada visų priimtajai baltų vokiečių pažiūrai!“?. Tačiau jis savo 
dizertacijos lietuviškoje modifikacijoje (1930) jau palieka klausimą atvi- 
rain, Atvirą klausimą palieka ir vienintėlis iš Baltijos vokiečių istorikų 
L. Arbuzovas sen.“!. Priešingai, kad kautynės įvyko ties Šiauliais, 
pirmieji neįrodinėdami rašė Mykolaitis ir Prochaska"'?. Tos pat nuo- 
monės buvo ir K. Būgaa. Tačiau tik St. Zajączkowskis 


142, A. Tentelis 129, J. Bėrzinš, 1, St. Zajączkowski 51, J. Latkowski 324, E. 
Chudzinski 13, A. Ewald 222, ir k. 

143, R. Linder, Zur älteren Livlžndischen Reimchr., 72 ir 74. 

144, Livl. Reimchr. V. 1906. 

145, Hermn. Wartb. (Scr. r. Pr. II) 33. 

146, Mon Liv. Antą. III 129 ir 1 past. 

147, Scrp. rer, Livon. I, Erläuterung Nr. 21, Th. „Kallmeyer, be to, Šiaulius 
klaidingai identifikuoja su Livl. Reimchr. V. 7081 paminėta Šalavija. 

148, Pal. Herm. de Wartb. kronikos komentarus Scr. rer, Pruss. II 34. E. Bon- 
nell, Com. 69. P. Dreimanis, Latvijas vēsture I. 41. A. Švabe. Latvijas vēsture I 
102. A. Alekna, Lietuvos istorija 18. P. Klimas Senobės lietuvių bruožai 125, J. 
Latkowski, Mendog 324 — 325. Nors J. Latkowski ir rašo, kad kova įvyko „na te- 
rytoryum litewskiem Saule“, bet nesutinka ‚ograniczać jej do Žmudzi“. 

149, J. Totoraitis, Die Litauer unter dem König Mindowe 56. 

150, To paties, Mindaugas Lietuvos Karalius 43. $ 

151, L. Arbuzov. Očerk istorii Lifliandii 38. 

152, Mykolaitis, Mindaugis didysis Lietuvos kunigaikštis ir karalius. Tilžė, 
1899. 8 pusl. A. Prochaska, Od Mendoga do Jagiełły (žurn. „Litwa i Ruś“ 1912) 
19. Plg. dar trumputė Lietuvos istorija II leid. Vilnius 1908 p. 24. 

153a. Liet. Kalbos Žodynas II CXXXIX p. 

(1925) parinktais įrodymais aiškiai užakcentavo, kad kautynės turėjusios 
įvykti Žemaitijoje ties Šiauliais5š. Jo nusistatymas ir patiekti argumentai 
tiek užimponavo kitiems, jog naujuosiuose lenkų, lietuvių ir latvių istori- 
jos veikaluose jau pradeda vyrauti St. Zajączkowskio nuomonė“4, Latvių 
istorikas J. Bėrzinš dar ją surėmė (1935) savo papildomais įrodymais”. 

Pirmosios nuomonės šalininkai, teigdami, kad kautynės įvyko latviš- 
kos Saulės apylinkėse, daugiausia seka Rimuotosios kronikos liudiji- 
mu. Jiems kronikos paminėtoji „Soule“ turi tiek akivaizdaus panašumo i 
latvių „Saule“, jog jų tapatingumas, rodos, negali būti ir ginčijamas. Jie 
priima tai apriori. Tačiau reikia atsiminti, kad Rimuotoji kronika nėra 
amžininko liudijimas. Sukurta daugiau kaip po pusės šimto metų nuo apra- 
šomojo įvykio, ji turėjo semti žinių iš pasakojimų ir kitų atsiminimų. Pa- 
siremdamas tradicija autorius lengvai galėjo tą vietovardį iškreipti, kadan- 
gi Rimuotoje kronikoje pasitaiko ir daug'au sužalotų vietovardžių ir asmen. 
vardžių“5“. Taigi, yra rimto pagrindo manyti, kad jis galėjo iškraipyti ir 
lietuviškus „Šiaulius“, kurie turi tvirtagalę priegaidę ir dėl to yra lengviau 
sudarkomi, negu „Saule“ su tvirtaprade priegaide!““. Be to, kaip mano žy- 
mus latvių filologas J. Endzelinš, — jo nuomonę mums patiekia J. Bêr- 
zinš!98,—kronikos autorius Šiaulių vietovardį galėjęs nugirsti arba pas kur- 
šius, arba latviškuose Aukštaičiuose (Augszemė). O kurš'ai, kaip liu- 
dija iki šiol išlikęs Šventosios upės pavadinimas (lat. Sventâja), XIII am- 
žiaus pradžioje „Šiaulius“ tardavo greičiausia su priebalse -s. Taip pat lat- 
vių Aukštaičiuose (Latgalijoj) yra dar sakoma „saut“, užuot „šaut“. Tas 
rodo, jog čia „Šiauliai“ seniau buvo ir tėra tariami su priebalse -s, Vadinasi, 
ar vienur, ar kitur šį vietovardį nugirdęs, Rimuotosios kronikos autorius 
turėjo parašyti ji tiktai su priebalse -s. Jeigu dar prisiminsime, kad lat- 
viai ir dabar taria „Šauli“ (resp. Sauli), tai bus aišku, jog tarp jų gyvenu- 
siam vokiečiui nesunku buvo iškreipti ir galūnė. Todėl nėra jau taip 
lengva padėti lygybės ženklą tarp „Soule“ ir „Saule“, nors iš pirmo 
žvilgsnio ir fonetiškai, ir ortografiškai tie du vardai atrodo labai tapatingį. 
Labiau įsigilinus, pasirodo, jog Rimuotosios kronikos „Soule“ gali reikšti 
ir „Šiauliai“. Vadinasi, vien tik tas kronikos paminėtas vietovardis dar 
neišsprendžia klausimo, kur įvyko 1236 metų kautynės. 

Be šio vietovardžio Rimuotoji kronika dar pamini nežinomą upę 


153, St. Zajączkowski, Studya nad dziejami Žmudzi 51—54. 

154, H. Łowmiański, Studja nad początkami społeczeństwa i państwa litews- 
kiego II 308, 330, etc. J. Stakauskas, Lietuva ir Vakarų Europa 50. V. Daugirdaitė 
Sruogienė, Lietuvos istorija (Kaunas, 1935), 40 pusl. — ir kiti. 

155, J. Bêrzinš, Kur notika Saules kauja 1236 gadâ? 1935 m. 

156 Cf. V. Bilkins, Nameikis un vina laikmets 6 p. 

157, Palyginkime, pav. dzūkų tarmės Idukti ir ľoūŭkas, džiáuti ir džioūgzsmas. 
ir kt. Taip pat Livl. Reimchr. roub, ouch, bouman... 

158, J. Bėrzinš, op. cit. 3. 

(bach) ir klamipius liūnus (bruch)*9?, Saulės kautynių šalininkai mano, kad 
toji bevardė upė esąs Nemunėlis!“?, kuris teka 3—4 kilometrus į pietus nuo 
Vėc — Saulės. Tačiau tudens metu klampių, patvinusių vietų bei upokš- 
nių turėjo būti ir ties Saule, ir ties Šiauliais. Teisybė, prie pat Šiaulių 
nėra kiek didesnės upės, kaip Nemunėlis, bet kronikos autorius ir nerašo, 
kad kautynės įvyko prie pat Saulės, arba prie Šiaulių. Kai vokiečių ritie- 
riai buvo užklupti, jie tiktai žygiavo į vieną iš tų vietų — kein soule sie 
karten wider. Ir Wartbergės kronika taip pat nurodo, kad buvo kautasi 
circa terram Sauleorum, Ogi Šiaulių apylinkėse ir šiandien dar pakanka 
upių bei klampių pelkių, kurių anais laikais, kai buvo tankūs miškai, ga- 
lėjo būti žymiai daugiau. Jeigu, pavyzdžiui, Volkvinas buvo nužygiavęs 
į Ventos ar Dubysos aukštupius, kur buvo tankiau gyventa, tai grįždamas 
link Šiaulių, jis turėjo perkirsti arba Ventą tarp Šaukėnų ir Kuršėnų, ar- 
ba Dubysą prie Rekyvos ežero, arba, pagaliau, Ringuvos upelį, kuris teka 
netoli Šiaulių iš vakarų šono. Be to, ir Mūšos prieupis Kulpė savo ištako- 
mis siekia šiauliškį Telkšvos ežerą. Taigi, Rimuotosios kronikos minimas 
upelis (bach), prie kurio lietuviai apsupo Volkvino būrius, galėjo būti 
ir nebe Nemunėlis. Jeigu tai buvo net ir didesnė kiek upė, kaip Venta 
ir Dubysa, tai ir tada kronikos autorius galėjo ją pavadinti upeliu, nes 
dėl poezijos tas pačias upes jis vadina įvairiai: die bach, das vlus arba 
vlut, ein wasser““!, Be to, Lietuvos upių jis mini labai maža: tiktai Ne- 
muną ir Dangę“?. Antra vertus, prie Nemunėlio nėra ir tokių liūnų, 
kaip tarp Dubysos ir Rekyvos ežero, kur buvo labai patogu įklampyti sa- 
vo priešus. O anais laikais lietuvių karo strategija kaip tik to siekė, ką 
rodo, pavyzdžiui, ir vėliau įvykęs mūšis Durbės ežero klampynuose!“s, 
Apsupdami priešus lietuviai taikė priremti juos prie tokių pelkių, ežero 
arba upės, kur galėtų lengviau įveikti sunkiuosius vokiečių riterius. Taigi, 
ir 1236 metais lietuviai lengviau galėjo to pasiekti Šiaulių, o ne Saulės 
apylinkėse, kurios nėra taip klampios!“*, 

Už Saulės kautynes argumentuojama dar tuo, kad Rimuotoji kronika 
aiškiai pasako, jog Volkvino žygis buvo surengtas į Lietuvą — zu Jitto- 
wen man do reit'““, Kitaip sakant, jis buvo taikomas į Aukštaičius, o ne 
į Žemaičius!“, kai tuo tarpu Šiauliai yra senojoje Žemaitijoje. Vadinasi, 

159, Livl. Reimchr. V. 1906 — 7, 1910 — 11: 


Kein soule sie karten wider 
Durch bruch und uber heide. 

Da sie die viende sahen. 
160, A. Bielenstein, Die Grenzen des lettischen Volksstammes und der lettischen 
Sprache 122 p. past. 2. 
161. Livl. Reimchr. V. 139 — 140, 9273, 11881, 11901, 11939 etc. 
162. Op. cit. V. 3629, 3636 ir kt. 
163, Livl. Reimohr. V. 5583 — 5678 eil. Scrp. rer. Pruss. I, 96. 
164, Ed, Calits, Vėsture ka audzinataja 40. 
165, Livl. Reimchr. V. 1898, 1874, 1951. 
166, Cf. J. Jonynas, Lietuvių tautos istorija (1927 m. paskaitos), 53, J. Latkows- 

Volkvino būriai, grįžtantieji iš Lietuvos, arba Aukštaičių, buvo pavyti jau 
Žemgalijoje, Vėc — Saulės apylinkėje, pakeliui į Rygą. 

Kadangi senosios varsmės, kaip jau esame pastebėję, aiškiai neskyrė 
žemaičių ir lietuvių (aukštaičių), tai Rimuotos kronikos Jitowen, Ietto- 
wen negalima taikyti tiktai aukštaičiams. Toji sąvoka apima visus lietu- 
vius, nes minėtoji kronika, kalbėdama apie žemaičius, daug kartų pastebi, 
jog jie sint auch Iettowen genant'“. Kai kada, be to, aiškiai rašydama 
apie žemaičių žygius, visą laiką vadina juos lietuviais!“, Taigi, 
pasiremdami tiktai šios kronikos raštu, negalime dar įrodyti, jog Volkvi- 
nas buvo įsiveržęs tiktai į Aukštaičius, neužkabindamas Žemaičių, o 
ypač Šiaulių apylinkių. Kaip jau anksčiau nurodėme, daug tikresnė yra 
nuomonė, kad jis buvo užpuolęs Žemaičius, taigi ir Šiaulių sodybas'**a, 

Pagaliau, A. Bielensteinas už Saulės kautynes patiekia dar kai ku- 
vių archeologinių davinių. Jis rašo, kad mokytojas C. Bergas 
1886 — 87 metais Vėc — Saulės apylinkėje, prie Nemunėlio upės, rado 
senovinių ginklų ir įlaužtų galvos kiaušų. Kadangi tie daiktai buvo rasti 
pelkėtoje vietoje, kur paprastai mirusieji nebuvo laidojami, tai, anot 
A. Bielensteino, jie liudija greičiausia apie 1236 metų kautynes, kurias 
pamini Rimuotoji kronika. Mat, įlaužtos galvos kaukuolės atitinka Sau- 
lės kautynių pabaigos epizodui, kai lietuviai bebėgančius riterius ėmė 
mušti nulaužtais baslia's!“, Be to, rasti senoviniai ginklai, esą, ne lie- 
tuvių, bet krikščionių darbo!“?. — Deja, A, Bielensteinas nenurodo, kur 
tie radiniai aprašyti arba padėti. Tačiau ir turint juos rankose, vargu ar 
galima būtų tikrai pasakyti, kad rasti ginklai ir aptriuškinti kiaušai priklau- 
so Saulės, o ne kurioms kitoms kautynėms, kaip teisingai pastebi J. Bėr- 
zinš!™!, Juk Saulės apylinkėje nepertoliausia buvo Mežotnės pilis, kur 
dažnai buvo grumtasi su žemgaliais tokiais pat karo pabūklais. Rasit, tik- 


167, Livl. Reimchr. V. 9964 — 5.: 
Von sameiten ein her gerant; 
Die sint auch lettowen genant. 
V. 5445 — 6.: 

Ibid. V. 3355, 4466. 
168, Ibid. V. 11103 — 11104. 

tai kruopštūs ir prityrę archeologai galėtų surinkti Saulės apylinkėje to- 
kių davinių, kurie iš tikrųjų žymiai praskaidrintų šį klausimą. 

Apžvelgę svarbesnius argumentus už Saulę, matėme, jog jie nėra 
tokie įtikinantieji, kad nesukeltų jokios abejonės. 
Priešingai, kai kurie iš jų gali būti pakreiptiiruž Šiaulius, 
nes labai bendros ir šykščios Rimuotosios kronikos reliacijos galima įvai- 
riai interpretuoti. 

Įrodymai, kad kautynės įvyko ties Šiauliais, yra lukštenami iš 
Hermanno de Wartberge kronikos liudijimų. Ši kronika, parašyta praslinkus 
apie 140 metų po įvykusių kautynių, pažymi, kad įsiveržęs į Lietuvą Livoni- 
jos magistras Volkvinas su 50 kardo brolių žuvo circa terram Saule- 
orum!'*. Vėliau Hermannas de Wartberge pamini dar du kartus tokio 
pat kamieno vietovardį Saulia, kuri labai nesunku identifikuoti su 
Šiauliais. Jisai, būtent, rašo, kad 1348 metais Livonijos magistras Gosvi- 
nas de Herike terram Sauliam cum castris totaliter devastavit'“š, o 1358 
mietais tas pats magistras Castrum Dobitzen in Saulia... destruxit""“, 

Dėl 1348 metų žygio kronikininkas kiek abejoja, ar magistras Goswinas 
tikrai siekė Lietuvos, nes Saulia, kaip tankiai gyvenama žemė, 
adherere videbantur Letwinis. Užtat Hermanno de Wartberge kronikos 
leidėjai pridėtose paraštėse yra linkę 1348 metais Goswino nusiaubta 
Saulia identifikuoti su Rimuotosios kronikos Soule”. Bet čia reikia 
nepamiršti, kad žemgaliai tada buvo jau visiškai nuveikti ir todėl jų pul- 
dinėti nebuvo reikalo; tuo tarpu magistras Goswinas buvo užpuolęs Že- 
maičius kaip tik tais pačiais metais (1348), kai kryžiuočiai su didele ka- 
riuomene buvo įsiveržę į Lietuvą ir grūmėsi ties Strėva!“. Be to, apie tą 
patį 1348 metų žygį išlikusios Bartalomėjaus Hoenecke raštų nuotrupos 
skelbia, jog Goswinas, grįždamas iš Žemaičių namo, ėjo dat land Saulen 
ir kad to krašto gyventojai sauler sumušė arijergardo raitelius. Magistras, 
už tai keršydamas, paskui sunaikino Kulene, Bussine, Dobitzen ir Ceila 
pilis". Taigi, nėra abejonės, kad Hermanno de Wartberge paminėtas 
1348 metais žygis in terram Sauliam siekė Šiaulių, o ne Saulės apylinkių. 

Kad Hermanno de Wartberge kronikos terra Saulia iš tikrųjų yra 
Šiaulių žemė, dar labiau paaiškėja iš 1358 metų magistro Goswino žygio, 
kuris sunaikino castrum Dobitzen in Saulia. Mat, Wegeberichtuose skai- 


172. Scrp. r. Pruss. II 33. Volguinus post multos et comendabiles conflictus 
et prosperos contra infideles facta expeditione armorum ad terram infidelium Let- 
vinorum cum dominis scilicet de Haseldorpe ac comite de Darnenberge ab ipsis 
Letvinis circa terram Sauleorum cum L fratribus ac multidudine fidelium populo- 
rum die Mauritii et sociorum eius martirum fuit occisus. 

173, Ibid. 75. 

174, Ibid. 78. 

175, Ibid. 75, 2 pastaba. 

176, Scr. r. Pruss. I. 724, II 75. 

177, J. Renner. Liflendische Historien 96. Cf. H. Lowmiaūski, Studja I. 77. 
A. Salys. Die žemaitischen Mundarten I 35. 

tome, kad Dubysos upė (Dobitzen), atitekanti iš Žemaičių, prasideda 
Šiaulių žemėje, — im lande Schawen, — kuri yra įsiterpusi tarp. Livoni- 
jos ir Žemaitijos". Sugretinę šitas dvi žinias, aiškiai matome, jog Her- 
manno de Wartberge kronikos terra Saulia ir Wegeberichtų das land 
Schawen žymi tas pačias Šiaulių apylinkes, ką rodo Dubysos upės ir pi- 
lies paminėjimas. Toji pilis (castrum Dobitzen), kurią magistras 1358 me- 
tais išgriovė, turėjo būti Dubysos aukštupyje, netoli Šiaulių!“?, 

Taigi, Hermanno de Wartberge kronikoje du kartus paminėta terra 
Saulia yra ne kas kita, kaip dabartinių Šiaulių žemė. Tuo remdamies, ga- 
lime jau tikėti, kad tas pačias Lietuvos apylinkės žymi ir terra Saule- 
orum — 1236 metų kautynių liudytoja. Taip antai, lenkų istorikas St. 
Zajączkowskis mano, jog gen. pl. Sauleorum galėjo atsirasti iš Saulei, 
t. y. kurios nors apylinkės gyventojų arba tūlos genties pavadinimo. Pati 
jų gyvenamoji vieta lotyniškai turėtų būti vadinama Sauleia arba sutrum- 
pintai Saulia'!“?, kaip yra rašoma Hermanno de Wartberge kronikoje. To. 
kiu būdu, anot St. Zajączkowskio, išeina, jog terra Saulia ir terra Sau“ 
leorum yra tas pats. Antruoju atveju ta pati apylinkė yra pavadinta ne 
savo tikruoju, bet iš vietovardžio išvestiniu gyventojų vardu. Ka- 
dangi Hoeneckes raštų nuotrupos Šiaulių apylinkės gyventojus taip pat 
vadina Saulerint, tai St. Zajączkowskio nuomonei galima pilnai pri- 
tarti. Tenka tiktai pastebėti, kad Saulei vargu ar galėjo reikšti genties 
vardą, nes iš Lietuvos vietovardžių (pluralia tantum) tada galėtume pri- 
gliaudyti labai daug naujų genčių. Panašiau yra į tiesą, kad Saulei ir 
Sauler tereiškia Šiaulių apylinkės gyventojus. Šiaip ar taip, Her- 
mannas de Wartberge, rašydamas circa terram Sauleorum, turėjo gal- 
voje ne ką kitą, kaip Šiaulių žemę — terram Sauliam?8?, 

Nereikia tačiau pamiršti, kad Hermannas de Wartberge apie 1236 
metų kautynes rašė žymiai vėliau (po 140 m.) ir dėlto turėjo naudotis 
kitų žiniomis. Vadinasi, jo liudijimai nėra pirmos rankos. Juos galima 
vertinti tiktai kaip paties autoriaus nuomonę arba skolinį iš kitų versmių. 
Kadangi 1236 metų kautynių vietą mini tiktai mums žinoma Rimuotoji 
kronika, tai, galimas daiktas, jog Hermannas de Wartberge jąja naudojosi. 
Tokiu būdu jo liudijimą, kad kautynės įvykusios ties Šiauliais, yra dar 


178, Scrp. rer, Pruss. II 709. Die Littauischen Wegeberichte. ,.... vndir dem 
huuze vellet die Dobize in die Memmel, die kommėt vs Samaythen vnd entsprin- 
get im lande Schawen, das czwischen Leifland vnd Samaythen leit“. 

179, Cf. A. Šalys, op. cit. 35. St. Zajączkowski, op. cit. 53. 

180, St Zajączkowski, op. cit. 52. „Wyraz „Sauleorum“ jest to drugi przypadek 
1. mn. od „Saulei“, nazwy mieszkańców pewnego obszaru czy tež jakiegoś ple- 
mienia. Utworzona z wyrazu „Saulei“ nazwa dla obszaru, przez nich zamieszkałego 
musi brzmieč „Sauleia“, w skróceniu „Saulia“. 

181, J. Renner op. cit. 96. 

182, J. Bėrzinš, op. cit. 4. „„.mūsu apgalvojums var būt visai drošs: Vartbegs 
ir domâjis, ka Saules kauja notikusi pie Šauliem Žemaitija“. 

viena versija, kad Rimuotosios kronikos ‘Soule identifi kuot i- 
na su Šiauliais. ` ; 2 

Šiauliai, be to, turi tą pirmenybę prieš Šai kad jie XIII — XIV 
amžiuje yra gerai žinomi, o apie Saulę nieko negirdime, nors netoli 
įkurta Mežotnės (1219) pilis buvo smarkiai suaktyvinusi to kampelio gy- 
venimą. Jau minėtas Opemele dalybų dokumentas (1254) aiškiai pažymi, 
kad žemgalių Paupio (Upmala) sritis stiepiasi iki Šiaulių ir Upytės 
provincijų — usque ad terminos terrarum Opiten et Saulen’, Čia krinta 
i akį tai, kad Šiaulių sritis vadinama terra, kaip ir Hermanno de Wart- 
berge kronikoje, ir kad ji siekė žemgalių žemės. Tai buvo, iš tikrųjų, 
nemaža provincija!*, ne kartą priešų siaubiama ir kronikininkams gerai 
žinoma. Rimuotosios kronikos autoius, nurodydamas, jog kein soule sie 
karten wider, vienu tuo pasakymu amžininkams galėjo nušviesti ir Volk- 
vino žygio paliestą sritį, ir jo pralaimėjimo vietą. Smulkiau jam nebuvo 
reikalo to žygio lokalizuoti. Iš antros pusės, Šiaulių apylinkės nebuvo 
taip toli į žiemius nutysusios, kaip aišku iš 1254 metų dokumento, kad 
būtų siekusios už Nemunėlio upės ir kad arti jos įvykusios kautynės gali- 
ma būtų įtalpinti į Šiaulių provinciją. Priešingai, pasiremiant Rimuoto- 
sios kronikos žodžiais kein soule se karten wider, kautynių vietos reikia 
ieškoti aplink Šiaulių miestą, kur yra daugiau klampių vietų ir upių. 
O tai kaip tik sutinka su ankstyvesnėmis išvadomis. 

Pagaliau, J. Bėrzinš už Šiaulių kautynes argumentuoja dar tuo, kad 
nugalėti vokiečiai, bėgdami namo, buvo smarkiai apkulti žemgalių. Jo nuo- 
mone, tą galėjo padaryti tiktai nepriklausomi vakarų žemgaliai, esantieji 
sąjungoje su lietuviais ir labiausia priešinęsi kalavininkams. O per jų 
žemę tiesiausias kelias į Rygą vokiečiams buvo tiktai tada, įeigu jie 
kovėsi su lietuviais ties Šiauliais. Tuo tarpu iš Saulės laukų kryžiaus ri- 
teriai galėjo pasprukti nepaliesti, bėgdami, pavyzdživi, lnk L/elvardės 
per seniai jau pacifikuotas, galima sakyti, savas Zemeslp", Tačiau ši 
J. Bšrzin'o argumentacija yra svari tiktai šalia kitų versijų, kurias ji 
sustiprina, Mat, vokiečius galėjo pulti ir rytiniai žemgaliai ir sėliai, 
kurie po 1236 metų kautynių kaip tik buvo sukilę. 

Po visų šių svarstymų, kur galėjo įvykti 1236 metų kautynės, mūsų 
nuomone, daugiau sveria Šiaulių* kautynių argumentai: 
1) pelkėtos Šiaulių apylinkės, 2) Volkvino įsiveržimas į Žemaičius, 3) 
Hermanno de Wartberge reliacijos, 4) Šiaulių vardo senumas, 5) filologi- 
niai Saulės vietovardžio aiškinimai — visa tai byloja už kautynes ties 

183, Bunge I Nr. 265, 347 p. 

184, Pal., pav., žemėlapius: A. Bielenstein, Die Grenzen des lettischen Volks- 
stammes; A. Šalys, Die žemaitischen Mundarten I; H. Lowmianski, Studja nad 
początkami spoleczefūstva i państwa litewskiego II. 

135, J. Bėrzinš, op. cit. 16. 


*) Prof. E. Volteris nurodo (1935 m. „Židinys“ Nr. 12) dar Šiaulių kaimą Anykš- 
čių valsč. kaip kautynių vietą. 

Šiauliais. Kitaip sakant, lietuviai sutriuškino Volkvino kariuomenę dar 
neleidę jai pasitraukti iš nusiaubtų Žemaitijos apy- 
linkių. 

VI. 


LIETUVIŲ KARIUOMENĖS VADO IR KAUTYNIŲ DATOS 
KLAUSIMAI 


Nėra taip pat tikrų žinių, kas buvo lietuvių kariuomenės vadas. 
Mažiau kritiški istorijos veikalai buvo paskleidę mintį, kad Šiaulių kau- . 
tynėms vadovavo Lietuvos metraščių išgarsintas Ringaudas, Mindaugo 
tėvas!9“, Kai kas, teisingai abejodamas, ar toks kunigaikštis kada nors Lie- 
tuvoje gyveno, mini tik patį Mindaugo tėvą, nenurodydami jo vardo!““, 
Tačiau apie Mindaugo tėvo dalyvavimą Šiaulių kautynėse negali būti nė 
kalbos, nes šis galingas kunigaikštis, apie kurį užsimena Rimuotoji 'kro- 
nika!“s, tada lietuviams jau nebevadovavo. Mat, neįmanoma, kad tuo pat 
metu jo sūnus Mindaugas savo galybės būtų pasiekęs nustelbdamas dar 
gyvą tėvą. Be to, Volynijos kronika, žinomoje taikos su Lietuva sutartyje 
(apie 1219), neužsimindama nieko apie Mindaugo ir Dausprungio tėvą, 
tuo pačiu liudija, kad jo nebebuvo gyvo. 

Siaulių kautynių metu Lietuvoje buvo du žymesni kunigaikščiai, 
kurie galėjo vadovauti lietuvių kariuomenei, jai grumiantis su įsibrovusiais 
kryžininkais, — tai Mindaugasir Vykintas. Mindaugas tada buvo 
jau beveik iškilęs į didžiuosius Lietuvos kunigaikščius, stipriausiai atsirem- 
damas į Aukštaičus, o Vykintas vadovavo Žemaičiams apie Tvėrius, kurie 
buvo prisišlieję arti Šiaulių!“?. Vienas iš jų, be abejo, turėjo susirūpinti 
rengiamu kryžiaus žygiu į Lietuvą. Juk prieš lietuvius, kaip žinome, pir- 
mą kartą buvo telkiamos ir organizuojamos tokios didelės kryžininkų 
pajėgos. Kadangi jos telkėsi žiemiuose ir labiausiai grėsė Žemaičiams, 
tai visai natūralu, jog priešus atremti labiau turėjo rūpėti Vykintui, 
kaip kam kitam. 

Pirmas šią mintį pareiškė vokietis E. Bonnelis!9', Jis nurodė į vie- 
ną Volynijos metraščio vietą, kuri galima suprasti taip, kad tai kalbama 
apie Vykinto dalyvavimą Šiaulių kautynėse. Mat, kai 1247 — 1248 metais 
Mindaugas labai rimtai susikirto su Vykintu, tasai, atsidūręs pas Vo- 
lynijos kunigaikštį Danielių, drauge su juo ėmė organizuoti prieš Min. 
daugą didelę koaliciją, į kurią buvo įtraukti ir Livonijos vokiečiai!?!. Ta. 


186, A. Wiiuk Kojalowicz, Historiae Litvanae pars prior 89. Scr. rer. Livon. I 
Erlūut. Nr. 29, No aistu vėstures (Riga, 1934) 29. Zem, Simt. cinas 46. 

187, A. Tentelis, Latvieši Ordena laika (Latvieši I 1930) 129. 

188, Livl. Reimchr. V. 6383 — 6385. 

189, Pal. St Zajączkowski, op cit. 49. 

190. E. Bonnell, Russisch - Livländische Chronographie 56, Com. 70 ir 82. 

191, P. S. R. L. II 187. E. Bonnell Chr 65, Com. 80—83. St: Zajączkowski op. 
cit: 59—61, J Stakauskas, op. cit. 64—65. 


Kautynės ties Šiauliais 1236 m. 45 


čiau Kalavininkų magistras Andrius von Velven, prisidėdamas prie ben- 
dro fronto prieš Lietuvą, pabrėžė, kad tik dėl Danieliaus jis tą daro ir 
tam tikslui susitaiko su Vykintu. „Tiktai dėl tavęs mes darome taiką su 
Vykintu, — skaitome minėtoje Volynijos kronikoje, — nors jis yra pra- 
žudęs daug mūsų brolių“!9?. Jei Volynijos metraštininkas čia turėjo gal- 
voje Šiaulių kautynes, — o didesnių ir nuostolingesnių iki to laiko ne- 
įvyko, — tai aišku, jog ties Šiauliais lietuvių kariuomenei vadovavo Že- 
maičių kunigaikštis Vykintas!93, 

St. Zajączkowskis, tuo beveik įsitikinęs, dar mano, jog Vykintui 
kaip savo vasalui, galėjo atsiųsti paramos ir Mindaugas“*. J. Lat- 
kowskis tiesiai rašo, kad Mindaugas ėjo išvien su Vykintu, o laimėda- 
mas Šiaulių kautynes dar labiau sustiprino monarchijos pamatus!“, Tuo 
tarpu H. Lowmianskis Mindaugo dalyvavimą Šiaulių kautynėse laiko 
nepagrįstą ir neįrodomą!**a. Su šia H. Lowmianskio restrikcija tenka pilnai 
sutikti, nes Rimuotoji kronika vargu ar būtų nutylėjusi Mindaugo va- 
dovavimą Šiaulių kautynėms. 

Sunkiau tik pritarti H. Lowmianskio nuomonei, kad Šiaulių ir Dur- 
bės kautynės greičiausiai buvo laimėtos be vadų, pačių susitelkusių 
žemaičių, kurie ir seniau atlikdavo didelius masyvinius žygius (pospolite 
ruszenie), nuvykdami į tolimas kaimynų žemes““, Priėmę šią lenkų is- 
toriko mintį, turėtume tada ir Vykintą išbraukti iš Šiaulių kautynių va- 
dų. O reikia abejoti, ar didesni lietuvių karo žygiai iš tikrųjų buvo atliekami 
tiktai dėka ekspulsyviniam pačios lietuvių tautos veiklumui ir karingu- 
mui, be organizuoto vadovavimo. Juk gerai yra žinoma, kad dar prieš 
1236 metų kautynes lietuviai nusidauždavo į tolimas rusų žemes, pasiek- 
dami Naugardą, Smolenską, Černihovą, Pinską!?". Taip pat ir Padauguvio 
šalyje, kaip rašėme, lietuvių kariai pasiekdavo net žiemių Estiją. O tokia 
intensyvi karo akcija reikalavo iniciatorių ir vadų. Henrikas Latvis, tarp 
kitko, pamini pora tokių žygių, kurie siekė anapus Dauguvos ir kuriems 
vadovavo lietuvių vadai, — Svelgaitis ir Stuksis!“, Be to, reikia nepa- 
miršti, kad XIII amž. pradžioje Lietuva jau buvo išgyvenusi ne tiktai 
tuos laikus, kai karo metu vadais būdavo narsesnieji kariai, bet ir baigė 
kilties kunigaikščių dienas. Apie 1236 metus Lietuva buvo jau beveik su- 
jungta vienose Mindaugo rankose, išskyrus tiktai Vykinto valdomus 


292, P, S. R. L. II. 187: „tebe dėlia mir stvorim so Vykyntom, zane; bratiju. na- 
šu mnohu pohubi“. 

194, J. Totoraitis, Die Litauer 56; to paties, Mindaugas Lietuvos karalius 43; 
H. Paszkiewicz, Jagiellonowie I 61; A. Prochaska, Od Mendoga do Jagieily 19; 
St. Zajączkowski op. cit. 55—56. 

194, St. Zajączkowski, op. cit. 56. 

195, J. Latkowski, Mendog 325. 

1954, H. Lowmianski, Studja II 331. 

196, Ibid. 330 p. 

Žemaičius. Grėsiant Lietuvai nemažam pavojui, sunku patikėti, kad tokiu 
metu jos gynimas būtų paliktas tiktai pačios tautos jėgoms ir sumanumui, 
Iš antros pusės, dėl valdžios besivaržančių kunigaikščių laikais kiekvie- 
nas didesnis pasisekimas kovojant su įsiveržusių priešu stiprino nuga- 
lėtojo poziciją. J. Latkowskis, tuo remdamasis, ir teigia, kad Mindaugas 
turėjęs dalyvauti Šiaulių kautynėse. Jei dėl Mindaugo dalyvavimo ir tu- 
rime pagrindo abejoti, tai pats vado užakcentavimas yra teisingas. Juk 
reikia sutikti su tuo, kad prieš organizuotus priešo būrius turėjo būti su- 
telktos ir organizuotos lietuvių jėgos, nors tikrai ir nežinome, kas joms 
vadovavo. Tikriausiai, kad ties Šiauliais kovėsi ne tiktai Vykintas su savo 
žmonėmis, bet ir kiti žemaičiai bei artimesniųjų apylinkių aukštai- 
čiar”, 

Ne visos taip pat versmės sutaria dėl įvykusių kautynių metų. iSe- 
n'eji lotyniškai rašyti metraščiai, pasekę žuvusius Annales Dunamenses?““, 
kaip Chronicon Dunamundense, Annales Ronneburgenses ir Canonici 
Sambiensis Epitome Gestorum Prussie, rašo, kad kautynės įvykusios 1237 
metais. Pavyzdžiui, Chronicon Dunamundense pažymi, kad A. D. 1237 in 
die beati Mauricii fuit magna expeditio in Lettowia“?'. Tuo tarpu Anna- 
les Stadenses ir Annales Albiani nurodo 1236 metus. Šie metraščiai ra- 
šo, kad ad annum 1236 facta est maxima strages peregrinorum in Livonia 
circum festum Mauricii™. Rusų metraščiai Šiaulių kautynes datuoja 
6745 metais nuo pasaulio įkūrimo?“, Jeigu iš tų metų, kaip paprastai, at- 
imsime koeficientą 5508, tai taip pat gausime 1237 mūsų eros metus. Ku- 
rie tad metai yra tikrieji? 

Visų pirma krinta į akį tai, kad rusų metraščiai ir kitus įvykius pa- 
žymi vienieriais metais anksčiau. Taip antai, tą patį saulės užtemimą Law- 
rentjevo metraštis (jis nerašo apie Šiaulių kautynes) žymi 6744, atseit 
1236 metais, o visi kiti — 6745, arba 1237 metais, nors ir vienur ir kitur“ 
su šiuo saulės užtemimu siejami tie patys įvykiai, o tarp jų kai kuriuose 
metraščiuose ir Šiaulių kautynės. Vadinasi, šiuo atveju iš 6745 reikia 
atimti 5509, o ne 5508, ir tada gausime 1236 Šiaulių kautynių metus, kas 
ir atitinka tiesai?”. Antra, lotyniškai rašytų analų ginčą labai leng- 
vai išsprendžia popiežiaus Grigaliaus IX bula, parašyta jau po įvykusių 
kautynių, sujungiant Livonijos ir Prūsijos ordinus. Ji yra datuota 1237 


199, Pal. J. Stakauskas, op. cit. 132. St. Zajączkowski 50 p. 1 pastaba, 

205. H. Lowmianūski, II 270, E. Bonnell, Com. 68, 69. H. Grotefend, Taschenbuch 
aa a des deutschen Mittelalters und der Neuzeit, Hannover 1922, 11 
pusl, 


Kautynės ties Šiauliais 1236 m. 47 


m. gegužės mėn. 12 d... Kadangi visos lotyniškos versmės sutaria, kad 
buvo grumtasi Mauricijaus dieną, arba rugsėjo 22, tai savaime aišku, 
kad kautynės negalėjo įvykti 1237, bet tiktai 1236 metų rudenį. O rudens 
laikas, kurio Volkvinas taip bijojo, įkalbinėdamas riterius palaukti, kaip 
tik lietuviams padėjo įklampinti priešą žliuksinčiose balose. 


VII. 
KAUTYNIŲ PRALAIMĖJIMO PADARINIAI 


Šiaulių pelkėse smogtas Livonijos vokiečiams smūgis Kalavininkų or- 
diną smarkiai pritrenkė. Jis išgriovė ilgo jų trūso ir nemažų rūpesčių vaisius. 
Lenkų istorikas H. Lowmianskis, antai, teisingai pastebi, kad tiktai vienas 
didesnis susirėmimas su lietuviais vokiečius nustūmė už Dauguvos, pri- 
versdamas juos susiriesti į tas sienas, kurias buvo išsikovoję iki 1225, ar. 
ba net 1228 metų??", Vos neatsitiko tai, ko popiežius Grigalius IX, skelbda- 
mas prieš lietuvius kryžiaus žygį, labiausiai bijojo: būtent, kad Padaugu- 
vio kraštai krikščionybei nepavirstų vėl dykine — ne in salsuginem rediga- 
tur“, Mat, sukilusios Dauguvos šalies tautos — kuršiai, žemgaliai, sėliai 
ir net estai — iš tikrųjų, grėsė tokiomis pasėkomis. Tiktai susigūždami po 
Prūsijos ordino sparnu, kalavininkai atlaikė Padauguvyje krikščionių už- 
imtas pozicijas ir pamažu išsisuko iš sunkaus vargo”, 

Kaip jau žinome, prieš pat Šiaulių kautynes Prūsijos ordino kapitula 
buvo atmetusi ordino prašymą priglausti jį po savo habitu. Savo neigiamą 
atsakymą ji motyvavo tuo, kad Prūsijos ordino magistras, Hermannas 
von Salza, buvo išvykęs į Viena pas imperatorių Fridrichą, II, o be jo ne- 
norėjusi tokio svarbaus nutarimo daryti. O iš tikrųjų, numatydama dide- 
lius prūsų užkariavimo sunkumus, ordino kapitula nenorėjo atskiesti savo 
pajėgų, dalydamosi atvykstančiais į pagelbą piligrimais ir kryžininkais. 
Tada šiuo reikalu drauge su kryžiuočių delegatais, ordino štathalteriu 
Liudvigu Oetlingen ir jaunuoju riteriu Hartmannu von Heldrungen iš- 
vyko į Vieną ir Livonijos ordino atstovas Jonas von Magdeburg?!“ Vieno- 
je jis išsirūpino imperatoriaus Fridricho II sutikimą prijungti Livonijos 
brolius prie Prūsijos ordino, bet tokiai unijai reikėjo dar ir popiežiaus 
pritarimo. Kadangi tuo metu Hermannas von Salza, kaip imperatoriaus pa- 
siuntinys, buvo siunčiamas į Italija pas popiežių, tai tenai jį nulydėjo ir 
Jonas von Magdeburg, karštas ordinų sujungimo šalininkas. Popiežių jie 

rado Viterbo miestelyje 1237 metų pradžioje. Tačiau prieš ordinų sujun- 
gimą jį buvo nuteikęs Danijos karalius Voldemaras II, kuris buvo užval- 
dęs žiemių Estijos pakraščius ir būtinai norėjo ją visą turėti. Popiežius jį 
rėmė, nes būkštavo, kad Livonija, susiliejusi su Prūsija, neatitektų i jo 
priešininko, imperatoriaus Fridricho II, siuzerenišką globą?!, 

Bet tuo tarpu Vakarų Europą pasiekė liūdna žinia apie išvykusių į Livo- 
niją kryžininkų skaudų pralaimėjimą. Rygos arkivyskupas ir Samos bei 
Tartu vyskupai beviltiškais laiškais (per flebiles litteras) skundėsi popie- 
žiui, šaukdamies jo pagelbos*!*. Į Viterbo pas Grigalių IX atplasnojo dar 
vienas Livonijos pasiuntinys, Gerlichas Rothe, nusiskųsdamas kardo brolius 
ištikusia nelaime ir sunkia jų būkle* 5. Visa tai verste vertė nebedelsti su 
ordinų sujungimu. Prisišliejimas prie kryžiuočių Livonijos ordinui da- 
bar buvo gyvybės reikalas. Todėl popiežiui neliko nieko kito, kaip sutikti 
su kalavininkų pageidavimais ir aprobuoti abiejų ordinų uniją. 1237 metų 
gegužės mėn. 12 d. Viterbo, popiežiaus dignitorių akivaizdoje, priklaupę 
prieš Grigalių IX du Livonijos riteriai, Jonas von Magdeburg ir Gerlichas 
Rothe, buvo atleisti nuo fratres militiae Christi ordino įžadų ir įpareigoti 
nešioti Marijos ordino habitą ir vykdyti jo regulą?!*, Tokiu simbolišku bū- 
du Livonijos ordinas buvo paverstas Prūsijos ordino filija. Fratres mili- 
tiae Christi, išgyvenę pirmuosius Livonijos užkariavimo sunkumus ir pa- 
tiesę pamatus vokiškai Padauguvio kolonijai, dabar nustojo egzistavę: 
jie turėjo persivilkti Kryžiuočių ordino rūbu ir paklusti jo direktyvoms. 
Popiežius Grigalius IX apie tai pranešė savo legjatui Vilhelmui de Modena, 
Rygos arkivyskupui Mikalojui, Samos bei Tartu vyskupams ir pačiam Li- 
vonijos ordinui?“ Be to, popiežius įsakė legatui Vilhelmui geruoju su- 
sitarti su Danijos karalium Voldemaru II, sulaikant jį nuo agresyvinių žy- 
gių prieš Livoniją’, o pamokslininkų ordinui (prioribus et fratribus ordi- | 
nis praedicatorum) nusiuntė raštą, kviesdamas juos eiti į talką nelaimės pa- 
liestiems Padauguvio krikščionims?““. Vadinasi, po Šiaulių kautynių po- 
piežius ypatingai atkreipia akį į Livonijos kraštą, kad čia nebūtų išvaisyti 
krikščionybės daigai. Vėliau šis Apaštalų Sosto susirūpinimas Pabaltijo 
šalimi dar labiau suintensyvėja ir pasireiškia naujais kryžiaus žygiais 
prieš Lietuvą?!s, l 

Sujungus abu ordinus, Prūsijos vicemagistras Hermannas von Balke 

su 40 brolių išvyko į Livoniją tvarkyti pašlijusių reikalų ir malšinti suki- 
lusių kuršių, žemgalių, sėlių ir Samos salos estų?!?, 

Kuršiai sukilo tuojau po Šiaulių kautynių. Hermannas de Wart- 
berge rašo, kad kuršiai, išžudę krikščionis, dvasininkus ir nudėję vysk. 
Engelbertą, sugrįžo i seną tikėjimą — in pristinam perfidiam relabun- 
tur”, Iš to, kad šie žodžiai prišlieti prie Šiaulių kautynių aprašymo, gali- 
ma manyti, kad vysk. Engelbertas dalyvavęs pačioje kovoje ir žuvęs nuo 
lietuvių rankų. Ypačiai tą mintį pakiša kitas Hermanno de Wartberge liu- 
dijimas, būtent, kad dominus Engelbertus, episcopus Curonie, cum clericis 
suis a Letwinjs esset occisus“?!. Tačiau tokio pasakymo negalima imti tikru 
įrodymu, kad tai atsitiko Šiaulių kautynėse, nes Rimuotoji kronika vargu 
būtų nutylėjusi kuršių vyskupo dalyvavimą. Antra, vysk. Engelbertas tu- 
rėjo dar gyventi 1237 m. rugsėjo mėn. 17 d., nes tos datos aktas, aprėžiąs 
Rygos diecezijos sienas, mini ir Kuršo vyskupą, kai naujo dar nebuvo pa- 
skirta???, Ir iš tikrųjų, nors kuršiai sukilo tuojau po Šiaulių kautynių, bet 
atsiskaityti su primesto jiems tikėjimo apaštalais galėjo ir vėliau, praslin- 
kus, sakysim, dvejiems metams po Šiaulių kautynių, kai jau visi kuršiai 
buvo nutraukę su vokiečiais bet kokius ryšius ir atsiėmę pagrobtas žemes. 
Šiaip ar taip, vysk. Engelberto žuvimą reikia sieti su kiek vėlesniu kur- 
šių sukilimu, kuriame galėjo dalyvauti ir lietuviai?*š, 

Malšindami kuršius, Livonijos vokiečiai turėjo daug vargo iki pat XIII 
amžiaus pabaigos, nes kiek atsigavę po Šiaulių kautynių, jie buvo antrą- 
kart smarkiai sukrėsti prie Durbės ežero (1260). Tiktai išgyvenę šio antro 
pralaimėjimo karčias pasėkas, jie galutinai užgniaužė kuršių gentį??4. Jei 
ne Šiaulių pralaimėjimas, jie būtų tai padarę, be abejo, žymiai anksčiau. 

Kalavininkų nelaime naudojosi taip pat ir žemgaliai, sukilę dar 
Šiaulių kautynių metų. Iš vokiško jungo vėl buvo išsivadavusi rytinė Žem- 
galija ir prie jos prisišlieję sėliai. Apie 15 metų šios dvi gentys gyveno 
ramias taikos dienas, kol vokiečių jėgos pamažu vėl atsigavo ir ėmė iš 
naujo smarkiai mygti. Nuo 1250 metų be atlydos vėl prasidėjo atkaklios 
žemgalių grumtynės su teutonų antplūdžiu. Ypač karštai buvo kovota val- 

dant Žemgaliją kunigaikščiui Nameikai (1279 — 1281), kuris su Lietuva 
palaikė labai glaudžius ryšiųs. Tačiau naminiai Lietuvos suomaisčiai bu- 
vo perkurtūs šiai karingai latvių giminei, kuri pati paskutinė palūžo po 
teutoniška letena. Daugumas žemgalių, palikę savo namus, turėjo išsikelti 
į Lietuvą??“, 

Pagaliau, Šiaulių kautynių laimėjimo atgarsis buvo pasiekęs ir Samos 
salos estus. Sukilę šios salos gyventojai ketverius metus nuožmiai grū- 
mėsi su ateivių būriais, bet nežymios jų jėgos nebegalėjo atlaikyti teutoniš- 
ko spaudimo ir blokados iš jūros. Samiečiai bandė dar išsivaduoti 1250 me- 
tais, kai vokiečiai iš naujo vergė žemgalius ir sėlius, bet nė šį kartą nelai- 
mėjo. Vokiečių koja nuo šiol tvirtai įsirėmė į šią estų jūrininkų salą??“; 

Iš viso to matome, jog Šiaulių kautynės Livonijos vokiečiams buvo pri- 
raškiusios gana sprangių vaisių. Visą kairįjį Dauguvos krantą ir Samos 
salą teko iš naujo pacifikuoti. Vokiečių ekspansiją į Lietuvos šoną tai 
sustabdė apie keliolika metų. O per tą laiką jau gerokai sustiprėjo vie- 
ninga Mindaugo Lietuva — sunkiai beįkandamas vokiečiams riešutas. Dėl 
šio kuriamojo vieningos valstybės darbo ir Šiaulių laimėjimo vaisiai, lie- 
tuvių pakankamai nesudoroti, nėra taip ryškiai apčiuopiami. Tačiau be 
Šiaulių laimėjimo tolimesnis Lietuvos valstybės kūrimas būtų buvęs vargin- 
gesnis, nes vokiškas įžulumas būtų dar įkyriau smelkęsis į Lietuvos žemę. 
Tuo tarpu ryški lietuvių kariuomenės persvara ne tik atšipino metams ki- 
tiems vokiečių veržlumą, bet dar labiau užkūrė pačių lietuvių aktyvumą. 
Dėl šio aktingumo iš Padauguvio šalies pradėta vokiečių ekspansija tu- 
rėjo sustoti prie XIII amž'aus pradžios sienų. O tai ir yra pats svarbiau- 
sias Šiaulių kautynių laimėjimas. 


IŠTRAUKA 
iš Livländische Reimchronik V. 1859—1969. 


Darvnder bleib er*) leider tot, Hin zu littowen. 
1860 Als es got ubir in gebot, „Ir muset uch dannen howen, 

Vil gar an alle die schulde sin 75 Sprach do meister volkewin, 
Mit in manich pilgerin, Des habet die truwe min“. 
Der was do vil zu rige komen. Das hatten sie alle wol vernomen: 
Die hatten dicke wol vernomen, „Dar vmme sie wir her komen“, 

65 Wie es in dem lande was getan. Sprachen sie aile gliche, 
Die enwolden in des nicht erlan, 80 Beide arm vnde riche. 
Er envure des somers hereuart Den krig in meister volkewin lie. 
Dar vmme er vil gebeten wart. Er sprach: „wir sin durch got ouch 
Von haseldorf ein edil man hie, 

70 Der legete sinen vlis dran; Der mac vns harte wol bewarn, 
Von dannenberg ein greue gut. Wir suln gerne mit uch varn, 
Da stunt vil manches heldes mut 85 Sint uch so not zu stritene ist. 

Gebet vns eine wile vrist. Des anderen tages do wanten vru 
Ich brenge uch kurzlich an di stat, Die cristen dannen riten; 

Da wir des alle werden sat“. 30 Do musten sie striten 

Er sante boten kegen rusen lant. Mit den heiden an irn danc. 

90 Nach helfe. die guamen in zu hant. Ir were was in dem bruche kranc; 
Die eisten mit vil mancher schar Man sluc sie nider sam die wip. 
Quamen wilienclichen dar; Mich iamert manches heldes lip, 
Die letten vnd die liuen 35 Der ane wer da wart geslagen. 
Zu hus nicht wolten bliuen.. Ir genuc sach man so verzagen 

95 Die pilgerime de waren vio. Das sie zu lande vluhen wider. 
Sie wurfen sie zusamne do. Die semegallen die darnider 
Mit eime schonen here vil breit Slugen iamerliche 
Zu littowen man do reit. 40 Beide arm vnd riche. 

Durch velt vnn uber manche bach Der meister vnd die brudere sin 

1900 Sie liden michel vngemach, Die taten heldes were da schin, 
Bis das sie guamen in das lant. Bis in ir ros gelagen tot. 
Sie stiften roub vnd brant Zu vus sie traten in die not; 
Mit mancher schar vil wunneclich, 45 Sie velten danoch manchen man, 
Sie herten vrilich vmme sich E man den sig an in gewan. 

5 Das lant vf vnde nider. Der gute meister volkewin 

Kein soule sie karten wider Troste wol die brudere sin. 
Durch bruch vnd uber heide. Achte vnd vierzig der da bliben; 
O we der grosen leide, 50 Die wurden manchen warp getriben. 
Das die reise ie wart bedacht. Die littowen sie mit not; 

10 V£ eine bach sie wurden bracht, Zu lest mit boumen velten tot. 
Da sie die viende sahen: Ir sele muse got bewarn; 

Da sach man lutzen gaben Sie sint mit eren hin gevarn, 
Vil manchen, der zu rige streit. 55 Mit in vil manich pilgerin. 
Der meister zu den besten reit. Got muse in allen genedic sin 

15 Er sprach: „nu stritens des ist zit, Durch sinen iemerlichen tot 
Al vnser ere daran lit. Vnd helfe ir selen us aller not. 
Wir slahen die ersten nu der nider. Alsus nam meister volkewin. 

So moge wir vrilichen wider 60 Das ende vnd euch die brudere sin. 
Heim zu lande riten“ Er was meister harte ich 

20 „Wir enwollen hie nicht striten, Nonzen iar bie sinen tagen. 

Sprachen do die helde wert; Ir hat alle das wol verstan, 

Ob wir verliesen vnser pfert, Was got genaden hat began 

So muse wir zu vuse stan“. 65 Bie siner zit; des weis man vil, 
Der meister sprach: „so wolt ir lan Da von ich nicht me sprechen wil. 

25 Die houbte mit den pferden hie“. Von deme grosen ualle 
Er sagete uor, als is in ergie. Die cristen wurden alle. 

Die heiden quamen vaste zu. 1969. Da zu nieflande vnvro. 

Kovos bruožai dėl Žemaičių ir jų sienų 
Nuo Tannenbergo iki 16-tojo amžiaus pradžios 


I. Įžanga: Reikšmingesnieji Žemaičių istorijos momentai 13-me ir 14-me am- 
žiuje. Iš Žemaičių santykių su vokiečių Ordinu kovose už savo žemę. 
Ii. Vytauto politika ir kovos dėl Žemaičių ir jų vakarinės sienos nuo Salyno 
taikos iki Melno sutarties (1398—1422), 
1. Vytauto politikos pasyvumas Žemaičių atžvilgiu (iki 1409 m.), 
2. Vytauto veikla ir jo pastangos kovoje už Žemaičius ir patogią vakarinę 
sieną nuo Tannenbergo iki Melno taikos (1409—1422). 
III. Žemaičiai nuo Melno taikos Švitrigailos, Žygimanto Kęstutaičio ir Kazi- 
miero laikotarpyje, 
1. Žemaičiai ir jų sienų klausimas po Melno sutarties Žygimanto, Kęstutai- 
čio ir Švitrigailos kovų sukūryje iki Žygimanto mirties. 
2. Žemaičiai Kazimierui pradedant valdyti. 
IV. Vakarinių sienų klausimas trylikos metų (1453—1466) kare. 
1. Žemaičiai trylikos metų kare. 
2. Žemaičių rolė Vakarų pasienio sargyboje. Prūsų ir Livonijos susisieki- 
mo trukdymai. 
V. Žemaičių santykiai su vokiečiais iki 16-tojo amžiaus pradžios, 


Dažniau tekste cituojamų šaltinių rinkinių sutrumpinimai 


CeV = Codex epistolaris Vitoldi, ed. A. Prochaska, Monumenta medii aevi res 
gestas Pol. illustr., Cracoviae 1882. 

CeXV = Codex epistolaris saeculi XV, ed. Sokolowski, Szujski, Lewicki, Mon. 
medii aevi res gestas Pol. ill. t. II (—CeXV!), t. XII (=CeXV?), t, XIV (CeXVš). 

Lites — Lites ac res gestae inter Polonos ordinemgue Cruciferorum, ed. Dzia- 
łyński, Ž. Celichowski, t. II, Posnanie? 1892; t. III Posnaniae! 1856, 

LUB = Liv-. Esth - und Curlūndisches Urkundenbuch, hgg. v. Bunge, Hildebrand, 
Bulmerincą Schwartz, Arbusow, Bd. TV—XII; 2. Abteilung Bd. I—III. 

SrPr = Scriptores rerum Prussicarum, hgg. v. Hirsch. Teoppen, Strehlke, Bd. 
II—V. Leipzig 1865—74. 

OrdBr = Ordensbriefarchiv. Karaliaučiaus valstybinis archyvas (Preussisches 
Staatsarchiv zu Königsberg). 

OrdFol = Ordensfolianten, ibd. 

HerBr = Herzogliches Briefarchiv. ibd. 

OstFol = Ostpreussische Folianten, ibd. 

Prie spausdintųjų šaltinių nurodomi skaičiai reiškia puslapius arba skiltis. Tik 
atskirais atsitikimais, cituojant CeV, LUB, kur viename puslapyje pasitaiko keletą ` 
dokumentų, nurodoma nr. 


I. 


REIKŠMINGESNIEJI ŽEMAIČIŲ ISTORIJOS MOMENTAI 13-ME IR 
14-ME AMŽIUJE. IŠ ŽEMAIČIŲ SANTYKIŲ SU VOKIEČIŲ ORDINU 
KOVOSE UŽ SAVO ŽEMĘ 


Jau vokiečių ordino istoriografijoje jo kronikininkai ir metraščių ra- 
šytojai žinojo, kad Žemaičiai buvo labiausiai reikalingas kryžiuočiams že- 

mės sklypelis sujungti dviem jokiu teritorijaliniu ryšiu nesusisiekiančiom 
Ordino dalim, Prūsams ir Livonijai. Šitą kronistų ir ano laiko Ordino 
raštingų žmonių pastabą mūsų laikų tyrinėjimai tik patvirtino. Laimėti 
Žemaičius, ypač jų vakarinį pakraštį buvo Ordino teritorijalinės politikos 
aukščiausias tikslas. Vos tik susidūrus su vokiečiais, Žemaičiuose vyko, jų 
gyventojams kovojant už savo žemę, patys svarbieji kovų momentai. Ši- 
tame plote Mindaugas 1251 metais, Žemaičių kunigaikščių Tautvilos, Vy- 
kinto ir kitų priešų apspistas, po ilgamečių kovų pirmą kartą susitaikęs 
su kalavijuočiais, daro pirmąsias donacijas. Tos pirmosios dovanotosios 
žemės buvo pačiame Žemaičių viduryje (Ariogala, Betygala, Karšovė, 
Kražiai, Raseiniai). Už metų vokiečiai, konkrečiai išreikšdami savo po- 
litinius pasisekimus Lietuvoje, Žemaičių pasienyje sau pasistatė Miimel- 
burgo (Klaipėdos) tvirtovę. Dar už kitų metų Mindaugas dovanojo Ordi- 
nui žymiai daugiau sričių.!1) Kalavijuočiai galėjo jau svajoti greit užval- 
dysią visą Žemaičių kraštą.2) 

Tie įsidėmėtini smūgiai 1252—1259 metų laikotarpyje dar visai jau- 
nai Lietuvos valstybei iš vakarinio šono turėjo ateičiai didelės reikšmės. 
Tai buvo pirmiausiai moralinis vokiečių laimėjimas. Ordino rankose atsi- 
rado keletas Mindaugo dovanojimų. Jie davė paskui Prūsų Ordinui pro- 
gos jau po 160 metų (1412—13 m.) per ginčą dėl Žemaičių krašto ir jo 
ribų tvirtinti, kad Žemaičiai, net visa Lietuva Mindaugo buvusi Ordinui 
dovanota ir jam priklausanti.3) O Klaipėda Žemaičių pasienyje buvo pats 
pirmasis vokiečių forpostas. Šis saugojo visą pajūrio juostą dar tuo lai- 
ku, kai kryžiuočiai Prūsuose, pamažu skverbdamiesi pirmyn, dar nebuvo 
daugiau pasiekę kaip Priegliaus upę ir Sambijos pakraščius. Tos Klaipė- 
dos geografinė padėtis buvo labai svarbi. Jos paskirtis irgi ne mažiau. 
Ji turėjo būti atspirties punktu kalavijuočiams palaikant per kopas su 
Prūsų Ordinu susisiekimą pro pagonių žemės pakraštį. O su Prūsais rei- 
kalų buvo daug, nes po nelaimingo mūšio ties Saule (Šiauliais?) 1236 m., 
kalavijuočiai su kryžiuočiais buvo padarę uniją. Be to, dar toji Klaipė- 
dos pilis turėjo trukdyti žemaičių susisiekimą su sambiais, kurie, kovoje 
su vokiečiais, vieni kitus remdavo. Tada jie keliaudavo per Kuršių juostą 
arba tada dar per kryžiuočių neužimtą, laisvą skalvių žemę. Bet taip 
strategiškai gerai parinktoje vietoje įkurta pilis buvo kartu gana pavo- 
jingame punkte. Ji neturėjo jokio „hinterlando“. Dar 14-me — 15-me 
amž., kaip iš Ordino išlaidų knygų matyti, buvo ji dar labai bėdna. Pilies 


1) Naujos reveliacijos apie Mindaugo dovanojimus: Philipp Klymenko: die Ur- 
kunden Mindowes für den livlindischen Orden, Altpreuss. Forschungen, Jahrg. VI 
(1939), Heft 2, 201 — 220. Plg. Juozapas Stakauskas: Lietuva ir Vakarų Europa 
XIII-me amžiuje. Kaunas, 1934, 135. 

2) Stanisław Zajączkowski: Studya nad dziejami Žmudzi wieku XIII. We 
Lwowie 1925, 78 sqq. 

3) Lites II 297 — 298. 

įgulai vis reikėdavo pristatinėti iš Ordino žemių grūdų, arklių ir kitų rei- 
kalingų dalykų. Iš Livonijos žiūrint ji buvo per toli nukišta į pietus ir 
sunkiai saugojama pilis, nes jos užpakalyje tęsėsi didžiulė giria, toji ` 
dikra, šaltiniuose „Wildnis“, solitudo vadinama. Per ją gi atkaklūs že- 
maičiai tą Mimelės pilį, kurią dėl tolumo, kaip Eiliuotosios kronikos au- 
torius rašo, pats Dievas turėjo saugoti, lengvai galėdavo pasiekti. Pirmo 
apgulimo jau būta 1253 m., ką tik pilį įkurus, paskui 1259 m., 1260 m. 
po didelio ordino pralaimėjimo ties Durbės ežeru,4) toliau visa eilė puo- 
limų 14-me šimtm. Gedimino, Kęstučio kovų metu su Ordinu. Toji maža 
vokiečių salelė į svetimą kraštą toli nukišta, sunkiai laikėsi.5) Ją sau- 
gojo tik Vakarų pusėje jūra. O visi kiti šonai Žemaičiams per tos dikros 
plotus buvo pasiekiami. Tuo tarpu kryžiuočiai per. keliasdešimt metų jau 
buvo arčiau prislinkę prie pat Nemuno. Pasiekus Žemaičių ribas ir ši 
pilis pasidarė jiems labiau reikalinga nei kalavijuočiams. Todėl kalavi- 
juočiai ją perleido Prūsų Ordinui. Šitas Klaipėdos perleidimas buvo svar- 
bus epizodas ne tik Klaipėdos, bet apskritai. Žemaičių vakarinės sienos 
istorijoje. Klaipėdos komtūrijai buvo nustatytos ribos, kurios turėjo ap- 
imti visą Žemaičių pajūrį, šiaurėje iki Šventosios, rytuose toli į Žemai- 
čius iki Minijos aukštupio.6) Tokiu būdu iš Žemaičių buvo išskirta di- 
delis plotas. Klaipėdos komtūras turėjo tą plotą užvaldyti. Naujoji Or- 
dino siena turėjo sujungti Livoniją su Prūsija visu jūros pakraščiu per 
keliasdešimt kilometrų su Palanga ir šiandieniniais Telšių ir Kretingos 
apskritimis. Nuolatinių karų metu su kryžiuočiais vakaruose Lietuva, Ži- 
noma, su jais negalėjo turėti aiškių ir nustatytų sienų. Todėl ir Ordi- 
nas tarpusavio sutartyje galėjo sienas nusikelti, kaip tinkamas, jas taip 
išvesti, kaip jis pageidavo savo susisiekimo palaikymui. Vadinasi 1328 m. 
Lietuva skaitėsi, bent teoretiškai visai atstumta nuo jūros. Kad ir neplati 
žemės juosta vienijo abi Ordino valstybės dalis. 

Žemaičių klausimas, jau egzistavęs 13-me arnžiuje ypač Mindaugo 
laikais ir pastačius Klaipėdos pilį, dar labiau figūruoja Lietuvos ir Or- 
dino politikoje Lime amžiuje. Dauguma Ordino ,reizų“ buvo nukreipta 
prieš Žemaičius. Didelė Kęstučio kovų dalis buvo iškovota Žemaičių te- 
ritorijoje. Daugiau kaip pusę šimtmečio nuo Vytenio laikų ėjo čia įtemp- 
tos kovos, buvo statomos ir naikinamos pilys. Dešimtmečių bėgyje Ne- 
muno žemupio vaga tapo apsodinta tai lietuvių tai vokiečių pilimis. 

Šalia deginimų, niokojimų, naikinimų, kurių dažnai ne po vieną per 

4) Ne pas Darbėnus, kaip R. Valsonokas, Klaipėdos problema, Klaipėda 1932, 
2 rašo. Plg. Kun. Pr. Žadeikio strp.: Istorinis žemaičių mūšis su kryžiuočiais prie 
Durbės, ,,Nauj. Rom.“ 1931, Nr. 28. 

5) Klaipėdos pilies ikūrimo ir jos tolimesnės istorijos faktus žiūr. Sembritzki 
Joh.: Geschichte der Stadt Memel, 19262. Paulius Š/ežas: Klaipėdos miesto istori- 
jos bruožai (1252 — 1466), Atsp. iš „Mūsų Žinyno“ 1933 m. Nr. 101, 4 — 8. 


6) LUB I 733. Sienos išvestos žemėlapyje A. Salys: Die Žemaitischen Mund- 
arten, Diss. Leipzig. Kaunas 1930 (Atsp. iš „Tautos ir Žodžio“, t. VI). 

metus turėjo pakelti Žemaičiai?) vokiečių magistras Kniprodė griebėsi 
ir naujų priemonių. Kas nebuvo atsiekta ginklu, turėjo būti atbaigta 
diplomatija. 14-tojo amžiaus paskutiniame ketvirtyje Lietuva įėjo savo 
santykiuose su Ordinu į sutarčių orbitą. Į sutartis ordinas nepamiršda- 
vo įrašyti ką nors ir apie pagonių krikštą. Bet svarbiausia buvo terito- 
rijaliniai nuostatai. Dar labiau negu 13-me amžiuje Žemaičiai pasidarė 
Ordinui pati reikalingiausioji teritorija, jo dviejų dalių tiltas. Todėl tie 
Žemaičiai tada labiau negu kitados tapo jo teritorijalinės politikos aukš- 
čiausiu tikslu. 

Pirmą kartą 14-me amžiuje nuo 1380 metų Ordinui atėjo laiminga 
proga įsimaišyti į Lietuvos vidaus gyvenimą. Jogailos slaptoji sutartis 
su Prūsų Ordinu, Kęstučio nužudymas, pagaliau Vytauto ieškojimas glo- 
bos pas kryžiuočius Žemaičių krašto istorijoje ir jo sienų likimui buvo 
svarbios rūšies įvykiai. Trys iš eilės sutartys septynerių metų laikotar- 
pyje, 1382 m. Jogailos sutartis ir dvi Vytauto sutartys (1384, 1389), 
užleido Žemaičius vokiečių Ordinui. Jogaila atidavė juos iki Dubysos, o 
Vytautas iki Nevėžio.8) Išnaudodamas vidaus nesutikimus, palaikydamas 
vienus prieš kitus, Ordinas pasiekė tai, ko jau seniai troško: Žemaičiai 
atiteko jo valdžion. 


II. 


VYTAUTO POLITIKA IR KOVOS DĖL ŽEMAIČIŲ IR JŲ VAKA- 
RINĖS SIENOS NUO SALYNO TAIKOS IKI MELNO SUTARTIES 
(1398 — 1422).9 


1. Vytauto politikos p a s y v u m a s Žemaičių atžvilgiu (iki 1409 m.) 


Pas Ordiną pabėgęs Vytautas norėjo išsikovoti savo teises Lietuvoje. Bet 
su jo pagalba atgauti savo tėviškę, tapti didžiuoju Lietuvos kunigaikš- 
čiu ir kartu išsaugoti Lietuvos Vakarus Žemaičius, kurių Ordinas už pa- 
galbą labiausiai norėjo, tada galėjo atrodyti du sunkiai suderinamu da- 
lyku. Ordino valstybė tada buvo pačiame savo galybės laikotarpyje. 1398 
metais, tais pačiais metais, kada Vytautas kryžiuočiams Salyno taikoje 
(LUB IV 218—227) užleido visus Žemaičius iki pat Nevėžio upės, Or- 
dinas savo kovoje su vadin. ,,Vitalijos broliais“ kuriam laikui Baltijos 


1) A. Kučinskas: Kęstučio kovos su vokiečių ordinu, „Athenaeum“, t. IV, 
1933 m., 106 sqq. Z. Ivinskis: Geschichte des Bauernstandes in Litauen, 63—66. 

S) Smulkiau apie tas sutartis Robert Krumbholtz: Samaiten und der Deutsche 
Orden bis zum Frieden am Melno-See. Königsberg in Pr. 1890 (Diss. Konigsbg.), 
91 sqq. Karl Heinl: Fürst Witold von Litauen in seinem Verhältnis zum Deutschen 
Orden 1382 — 1401, Berlin 1925 (Diss. Berlin), 9 sqq. 

95) Kai kas iš Vytauto kovos dėl Žemaičių mano jau buvo paduota strp.: „Lie. 
tuvos vakarų sienos bei Klaipėdos klausimas Vytauto laikais“, Naujoji Romuva 
1933 m., Nr. 120, 121. Ten duotoji medžiaga čia yra sunaudota ir papildyta. 

jūroje užėmė Gotlando salą. Iš Vladislovo Opoliečio įsigijo jis ŽZlotoriją, 
perėmė Dobrynių. 1402 m. prie Oderio nusipirko jis Naująją Markę (Neu- 
marką). Tuo būdu Ordinas gana plačiu ruožu, kai kur siekiančiu porą 
šimtų kilometrų, užėmė beveik visą pajūrį nuo pat kryžiuočių tėviškės 
Vokietijos iki pat Revalio (1346 m. iš danų karaliaus Valdemaro IV-tojo 
buvo nupirkta Estija). Vadinasi, Žemaičių laimėjimas per Salyno sutartį 
labai derinosi į bendrus Ordino teritorijalinės ekspansijos rėmus. Ir tie 


Žemaičiai iš visų Ordino laimėtų sklypų labiausiai jam buvo reikalingi. 


Pati Lietuva — Aukštaičiai jau buvo bent oficijaliai pakrikštyti, kai 
pagonimis dar paliktų Žemaičių laukė sunkus likimas. Jų pagonystė 
Ordinui buvo geidžiamas pretekstas ginkluotiems misijų žygiams. Ordi- 
nas tarėsi turįs teisių į Žemaičius nuo Mindaugo laikų, keliskart jie buvo 
jam Jogailos ir Vytauto dovanoti. Bet užvaldyti jam jų vis neteko. Sa- 
lyno taika Vytautas apsiėmė padėti Ordinui paimti Žemaičius į savo fak- 
tiną valdžią. Bet kryžiuočiams tos pagalbos nereikėjo. Kai Vytautas ruo- 
šėsi žygiui į totorius, jie suruošė kruvinas ekspedicijas10) priversdami 
duoti šimtus įkaitų. Atrodė, kad šitaip varginami Žemaičiai bus galutinai 
įkūnyti į Ordino valstybę. 

Bet po žygių rytuose Vytautui taika su Ordinu pasidarė nebereika- 
linga. Ir jis 1401 m. pradėjo dėl Kunigaikštijos vakarų kovą. Vytauto 
pakurstyti Žemaičiai sukilo, paėmė Ordino pilis prie Dubysos (svarbiau- 
sia jų Fredeburg) ir visą jo valdžią nugriovė. Bet Ordinas vėl surado 
talkininką pačių lietuvių kunigaikščių tarpe. 1402 m. pradžioje atvykęs 
į Ordiną rado čia prieglaudą Švitrigaila. Jis buvo taip pat palaikomas 


prieš Vytautą, kaip ankščiau Vytautas prieš Jogailą. Prisiekė jis už tė- - 


viškės atkariavimą, pildyti Salyno sutarties sąlygas (CeV 82); ir jis ža- 
dėjo Ordinui atiduoti Žemaičius, nors pats ant jų valdžios neturėjo. Že- 
maičiai dar kartą buvo atiduoti Ordinui, nes jau buvo tokia būtinybė, 
kad kiekvienas Lietuvos kunigaikštis, kuris tik norėjo Ordino pagalbos, 
turėjo išsižadėti Žemaičių. Žemaičiai tarnavo savotiškais jaukais. Ir Vy- 
tautas savo politikoje su kryžiuočiais tai dar kartą išnaudojo, atiduo- 
damas jiems Žemaičius kaip meškeriotojas ant vašiuko žuviai slieką. 
Vytauto nurodomi Žemaičiai 1401 m. sukilo. Reikia tinkamai su- 
prasti Vytauto politiką dėl Žemaičių. Iki 1409 m. toji jo kova buvo daugiau 
pasyvaus pobūdžio. Jis atvejų atvejais, kelis kartus, atidavinėjo ir 
atiminėjo Ordinui Žemaičius vesdamas savo politiką Rytuose, stiprinda- 
mas ten savo pozicijas. Reikia jo pastangas imti to laiko politinėje per- 
spektyvoje.!1) Eiti su kryžiuočiais imtynių reiškė tada griebtis gana 
10) Kad nereikėtų kartoti visų tų paprastai literatūroje minimų smulkmenų, 
nurodome R. Krumbho!tz: Samaiten, o. p. 121 sqq lietuviškai. J. Jakštas: Jogaila ir 
Vytauto kovos su vokiečių ordinu, Rink. „Jogaila“, red. A. Šapoka, 1935, 139 sqq. 


11) Šita Vytauto politiką bandė aiškinti J. Tijunaitis: Ar galima Vytautą kal- 
tinti dėl Žemaičių atidavimo ordinui, „Jaunoji Karta“, 1930 m. Nr. 6, 361 — 368. 

svarbaus uždavinio. Apie 1400 Ordinas buvo pačioje aukštybėje. Tai jo 
didžiausio teritorijalinio įsigalėjimo laikotarpis. Be to, aiškinantis Žemai- 
čių klausimą Vytauto laikais, reikia nepamiršti naujos, jo laikotarpyje 
kaip tik išvystytos kovos priemonės — propagandos. 


Ordinas, kaip perdėm krikščioniška institucija, naudojosi, žinoma, 
Vakarų Europos simpatijomis. Tinkamai informuoti krikščioniškąją Eu- 
ropą buvo jam egzistencijos reikalas, nes kryžiuočiai buvo grynai iš vo- 
kiečių žemių ateivių susidedanti organizacija. Kaip vienuoliai su vietos 
gyventojais jie negalėjo būti surišti jokiais giminystės ryšiais. Toji pro- 
paganda raštu turėjo dvejopą uždavinį; Ordinas, kaip sakyta, šituo būdu 
galėjo iš Vokietijos „Reicho“ dalių nuolat laukti ne tik savo narių pa- 
pildymo, bet svarbiausia, kariautojų svečių, kurie padėtų užimti pagonių 
kraštą. „Litauerreisen“ buvo virtęs tam tikra linksma pramoga, sportu. 
Jis turi panašumo su egzotiškomis medžioklių ekspedicijomis. 19-tojo — 
20-tojo amžiaus princų.12) Vieną tokių žygių dar Algirdo laikais yra 
gyvai aprašęs eilėmis poetas Petras Suchenwirt'as.13) Iš vaizdaus jo ap- 
rašymo matyti tikrai supasaulėję riteriškos kultūros laikai. Religinis ir 
pamaldus ankstyvesnių žygių charakteris užleidžia savo vietą naujiems 
kryžiaus karams į lietuvių pagonių kraštą, kuriuose įsivyrauja sekulia- 
rizuota dvasia, Trūkstant išvidinių akstinų tiems žygiams, reikėjo prie 
jų raginti iš šalies propaganda, nukreipta prieš lietuvių kunigaikščius. 
Dar nėra ta Ordino propaganda tinkamai suprasta ir įvertinta. Netyri- 
nėjant jos plačiau negalima nenujausti, kad Ordino ir lietuvių pusėje šiuo 
atžvilgiu buvo nelygios jėgos. 


Vesti akciją plunksna Ordinas turėjo daug daugiau galimumo, suge- 
bėjimo ir praktikos. Šitoji jo kova sudarė visą „publicistiką“. Vytautas 
galėjo imtis kontraakcijos tik daug paprastesnėmis priemonėmis. Nega- 
lėjo jis turėti su Vakarais tokių glaudžių ryšių. Be to, du kartu jis buvo 
Ordiną apgavęs. Tas dvigubas jo „Verrat“, nuo 1401 m. prisidėjęs ir tre- 
čias, Vytauto argumentacijoje buvo silpnoji vieta. Šitoje kovoje kryžiuo- 
čiai iki 1410 metų paleido į Europos karalius, valdovus, kunigaikščius, 
Ordinus etc. dešimtimis memorijalų, apkaltinimų, skundų.14) Vytautas 
parašė jų porą.15) Kiek daugiau kartu su Jogaila.16) 

Nuolatinis karas su abiem ordinais, nuo 1401 m., Rytuose, Smolens- 


12) ErichCaspar: Vom Wesen des Deutschordensstaates. Königsberg 1928, 18. 

13). SrPr II 159 — 160, 165 — 167. 

14) Codex-dipl. Prussicus, ed. I. Voigt V (1857) 89, 155, 163, 179, 181; VI 
(1861) 111, 113, 118, 131, 149, 156, 173. CeV 77, 464 (skundas i popiežių), 976 sqq. 
OrdBr (1409) O. D. K. XXIX, 119. 

15) CeV 75, 192, 199. OrdBr (1409) O. D., K. XVIIa 138; (1409?) O. D., K. XVI 
4; XVIIa 160a. 

16) Lites II 436, 439. CeV 194. 

ko netekimas silpnino Vytauto jėgas. Bet po keletos metų Ordinas pasi- 
darė nuolaidesnis ir davė suprasti, kad už Žemaičių kraštą nustosiąs rė- 
męs Švitrigailą. Tokiu būdu abi pusi linko prie taikos. Žemaičiai vėl buvo * 
svarbiausias objektas. 1404 m. gegužės m. 23 d. Vislos saloje Racionže 
buvo pasirašyta Salyno taikos sąlygomis nauja sutartis. Vytautas apsi- 
ėmė per metus atiduoti Ordinui Žemaičių kraštą ir priversti, kad žemai- 
čiai pasiduotų Ordino valdžion ir duotų užstatan žmones. Jei to jie ne- 
padarytų, žadėjo jis pertraukti su jais visus santykius, nepardavinėti 
jiems javų, druskos etc. (CeV 97). Leido jis malūnams statyti Ordinui 
naudotis ir kairiuoju, t. y. Vytautui priklausančiu Nevėžio krantu 
(CeV 103; už Nevėžio prasidėjo Ordino žemė — Žemaičiai). Pagaliau 
jis pats 1405 m. įėjo į pietinę Žemaičių dalį ir privertė tris apskritis pa- 
siduoti Ordinui. Padėjo jis pastatyti pilį ,„Konigsburgą“ (CeV 116, SrPr 
III 278), paliko joje savo įgulos, o kadangi jai išlaikyti trūko maisto ir 
pašaro (CeV 117, 133), Vytautas turėjo laikinai ja rūpintis ir tiekti jai 
maisto. Tuo tarpu Ordinas ėmė iš žemaičių įkaitus (CeV 123, 126—127, 
SrPr III 282), statėsi kitas pilis (CeV 143, SrPr III 291, 300). Žmonių 
palankumui įgyti siuntė į sunaikintą kraštą javų, gyvulių ir kt.,17) norėjo 
surašyti gyventojus („die lewthe tzu beschreiben“... CeV 170; plg. 127), 
išmatuoti jų laukus!š) ir pritaikyti savo socijalinę santvarką (CeV 127). 
Paskirtas Žemaičiams vietininkas (Voigt) Mykolas Kiichmeister'is ener- 
gingai valdė juos nepagailėdamas savo egzekucijų.19) Greitai jis patyrė, 
kad jo valdomi žemaičiai yra jam neištikimi, jo nuomone lengvatikiai: 
šiandien jie (sako) taip, rytoj ne — „die Samaiten synt lewthe leicht- 
fertigen synnes hewte jo morgen neren" D) Beveik penkerius metus Or- 
dinas valdė Žemaičius. Jų klausimas jau atrodė išspręstas: Žemaičiai tu- 
rėjo būti įjungti į vokiečių Ordino valstybę ir atbaigti jų laimėjimų rinkį 
Pabaltyje. Atrodė, kad Vytautui besiskverbiant į Rytus ir ten aktyviai 
vedant savo politiką, lietuvių tautos reikalai Vakaruose bus pamiršti. 
Buvo įspūdis, kad Lietuva neįstengs atlaikyti Vakarinės sienos ir nepa- 
jėgs sukliudyti pasidaryti Ordinui vienalyte valstybe Baltijos pajūryje 
pradedant nuo Brandenburgo sienos iki suomių krašto, kur jis susitiko 
su švedų ekspansijos sritim. Į šitą plotą šalia Vislos, Prieglio ir Daugu- 
vos upių ir jų žiočių, Ordino valdžion turėjo patekti ir Nemuno žiotys. 


17) Plačiau apie tai plg. mano Geschichte des Bauernstandes, Berlin 1933, 69—70. 
Lietuvos prekyba su Prūsais I, 1934, 61—62. OrdBr 1406 — 1409 XVIII 28, 29, 30. 
plg. 1406 — 1409, XVII 20. 

18) CeV 127; OrdBr 1406 — 1409, LVII 53. 

19) Apie Ordina valdymą Žemaičiuose R. Krumbholtz: Samaiten o. c. 131 — 170, 
y. Jakštas: Jogailos ir Vytauto kovos, o. c.„ 146 — 151. Įdomiai aprašyta Ordino 
valdymas Žemaičiuose pas Joh. Voigt'ą: Gesch. Preussens, VI (1834) 353 — 356. 

20) OrdBr (1406) VI. 29 XVIII, 21. Regestas paduotas CeV 129 — nr. 343. 
Šitas dokumentas paminėtas pas J. Voigt“a: Gesch Pr. VI 354 pst. 2. 

2. Vytauto veikla ir jo pastangos kovoje už Žemaičius ir patogią va- 
karinę sieną nuo Tannenbergo iki Melno taikos (1409—1422). 

1409 met. Vytauto santykiai su Ordinu priėjo prie krizės.?1) Vytautas 
ir Jogaila nusprendė iš Ordino atimti Žemaičius, kurie porą kartų Lietuvos 
politikai buvo išpirkę laisvą veikimą rytuose. 1409 m. pavasarį Žemaičiai 
sukilo. Jiems raginimas atėjo iš Vilniaus. Vytautas buvo slaptas sukili- 
mo inspiratorius (CeV 182). Iš lūpų į lūpas ėjo nurodymas laikyti paruoš- 
tus ginklus, nes „javams nunokus“ būsiąs karas (CeV 187). Sukilę Že- 
maičiai sudegino Ordino vietininko Voigt'o Skirsnemunę (SrPr III 300) 
ir apgulė kitas dvi Ordino pilis Žemaičiuose. Su susirūpinimu rašė 1409 
m. birželio mėn. 3 d. Žemaičiuose pasodintas Ordino vietininkas Kich- 
meisteris vyr. magistrui: jis patyręs iš savo šnipų, kad Žemaičiai nori 
pulti Klaipėdą ir laukia Vytauto atvykimo (CeV 179, plg. 191). Iš kry- 
žiuočių skundo matyti, kuriame atpasakota visa 1409 metų įvykių eiga, 
kad Žemaičiai iš tiesų atakavo Klaipėdą (CeV 980, plg. 988). 

Paprastai Ragainės ir Klaipėdos komtūrai gyvendami pasienyje ga- 
lėjo iš lietuvių pabėgėlių ir šnipų rinkti žinias ir jas pranešinėti magis- 
trui, Jiedu dažnai gaudydami visas žinias ir gandus žinodavo, kas 
dedasi Lietuvoje. Viename iš tokių pranešimų Ragainės komtūras prane- 
ša savo viršininkui, ką Vytauto pasiuntiniai pasakę žemaičiams: ,...Jie 
labai sustiprino žemaičius (dvasioje) ir sakė jiems reikia vyriškai lai- 
kytis (gintis), ir jie neturi abejoti, kad pats Vytautas juos savo jėgomis 
nori paremti. Jo žinioje jau yra devynios sritys, kurios jam padeda prieš 
vokiečius. Jis pats nori Karaliaučiun traukti su kariuomene (mit gewalt) 
ir nori vokiečius sunaikinti ir sumušti (dirslon) taip, kad jie patys turėtų 
vandenin bėgti ir girdytis“.22) 

Tiems Vytauto žodžiams maž daug už metų atitiko jo darbai. Viso 
Žemaičių judėjimo kurstytoju buvo, žinoma, pats Vytautas, nors jis Or- 
dino akyse, kaip rašė iš Žemaičių jų vietininkas magistrui: „savo rankas 
nori nuplauti ir (apie savo kaltybę) nieko nenori žinoti“. (CeV 138). Abi 
pusi viena kitai ėmė daryti priekaištus, kaltinti, uždarė sieną. Skaudu 
buvo Vytautui, kai Ordinas nederliaus metais Nemunu sutrukdė didelį 
kiekį Jogailos siunčiamų grūdų ir pačius javus su laivais paėmė.23) Vy- 
tautas už tai darė Ordinui didelių priekaištų. Naujo karo akivaizdoje 
Lietuva gavo pajusti, į kokią jautrią vietą ją Ordinas, trukdydamas su- 

21) Apleidžiame čia kitų įvykių eigą, kuri yra nuodugniai atpasakota pas 
Krumbholtz'ą: Samaiten o. c. 164 sqq J. Jakštas: Jogailos ir Vytauto kovos o. c. 
kė 225 das sie selbir solden in die wasser loufen und sich vortrenkin“ (CeV 182 — 
183). Plg. J. Pfiznerio: Grossfiirst Witold von Litauen als ‘Staatsmann 1930, 130 
netikslią parafrazą. 

23) CeV 169, 192. Dlugosz J.: Opera omnia, ed. Žegota — Przezdziecki, Kra- 


kėw 1876, t. XII, 572 (toliau cituojame jį sutrumpintai Dlug.). Plg. Das Marien- 
burger Tresslerbuch 1399 — 1409, ed. v. E. Joachim, Könbg. 1896, 395. 

sisiekimą Nemuno žemupyje, buvo palietęs. Ordinui Nemuno žiočių tu- 
rėjimas pasirodė labai naudingas santykiuose su Lietuva. Lietuviai gi 
šitame javų sulaikyme gavo skaudžiai pajusti, ko jiems trūksta, kai pa- 
čios žiotys jų krašte prasidedančios ir per jį tekančios upės yra sveti-. 
mose rankose.24). 

Besiruošiant karui 1410 m. vasario m. 15 d. Ordinas gavo dar vieną 
įrodymą — dokumentą, kad jam priklauso visas Žemaičių kraštas. Tai 
buvo imperatoriaus ir čekų karaliaus Vaclovo sprendimas, kad Žemaičiai 
su Sudavija iki Gardino yra vokiečių žemė. Bet tiek daug jau buvo tarp 
Ordino ir Lietuvos pasidarę priešingumų, prirūgę neapykantos, kad tik 
ginklu bebuvo galima pasitikėti. Aktyviai turėjo būsimame kare daly- 
vauti ir žemaičiai, dėl kurių krašto likimo Lietuva pirmiausiai stojo į ka- 
rą. Iš kiekvienos jų apskrities buvo pašaukta po 300 vyrų. 

Po laimingo Tannenbergo mūšio Vytauto ir Jogailos kariuomenės 
pasiekė Marienburgo mūrus. Su nusižeminimu atvykęs pas Jogailą nau- 
jas magistras (Henrikas von Plauen) prašė nenaikinti galutinai Ordino 
„parodyti taiką pasitenkinant atsiėmimu Lenkijai priklausančių kraštų 
(Pamario, Kulmijos, Mikaloviškės). Bet laimėjimas, kaip sako Dlugošas, 
išpūtė Jogailą. Jis ir jo patarėjai, pasitikėdami lengva pergale, nesu- 
tiko ir reikalavo atiduoti Marienburgą. Sunku tiksliai atspėti, kodėl buvo 
kitaip pasielgta negu Vytauto buvo anksčiau nurodyta (CeV 182) ir Jo- 
gailos dabar norėta. Kodėl Vytautas pasitraukė nuo Marienburgo apgu- 
limo, kurio paėmimas būtų galėjęs, turbūt, reikšti Ordino pabaigą Prū- 
suose? Sunku visas priežastis tiksliai atsekti. Iki šiol buvo dažnai mano- 
ma, kad Ordinas buvo bendras Lietuvos ir Lenkijos reikalas, tas pats 
priešas, kuris jiedvi jungė (plg. Krėvės sutartį 1385) ir kuris jas skyrė. 
Po Tannenbergo galėję tai atsitikti, kas ne kartą istorijoje įvyksta. Pats 
nugalėtojas išsigandęs dėl savo didelės pergalės. Visiškas Ordino išny- 
kimas Lietuvos ir Lenkijos pasienyje, susiaurėjimas jo teritorijos tik ant 
Vokietijoje esančių žemių, kurias valdė „Deutschmeister“, galėjęs reikšti - 
Lietuvai pavojingą Lenkijos rivalizaciją resp. hegemoniją. Iš Dlugošo 
kronikos, kuri yra rašyta, 20—30 metų po Vytauto mirties, matyti, koki 
jo laikais buvo nuomonė dėl šio Vytauto žygio ir koks paties kronisto nu- 
sistatymas. Jis yra gana įdomus. Kronisto žodžiai: „... Vytautas ėmė 
smarkiai bijoti, kad karaliui (Jogailai) visą Prūsiją paėmus, jis (Vytau- 
tas) gali būti numestas nuo sosto“ (Dlug XIII 86). Jogailos pasiųstas prieš 
ateinančią Prūsų gelbėti Livonijos kariuomenę,25) Vytautas slapta susi- 
taręs su Liv. magistru. Jis gavęs iš jo pažadą, kad Vytautui bus grą- 
žinta Suvalkija ir Žemaičiai, dėl kurių jis buvo pradėjęs karą. Ir Dlugo- 


24) J. Pfitzner: Witold o c. 131. 
25) Plg. Oskar Stavenhagen: Livland und die Schlacht bei Tannenberg., Bal- 
tische Monatsschrift, Bd. LIV (1902) 235 sąą. 

šas pyksta, kad Vytautui daugiau rūpėjęs Lietuvos atstatymas, o ne Len- 
kijos reikalas (Dlug XIII 84). Aiškindamasis, kad jo kariuomenėje ki- 
lusios ligos (dizinterija), Vytautas visai pasitraukęs. 

Šitas Dlugošo mintijimas, galbūt jis teisingai atvaizduoja to laiko 
ūpą ir nusistatymą Vytauto ir lietuvių atžvilgiu, tačiau jis yra vienaša- 
liškas. L. Kolankowski's yra linkęs manyti, kad taip Dlugošo ir vėles- 
nių kronistų-istorikų smerkiamas Vytauto žingsnis, — paliaubos su 
Livonijos Ordinu, — buvo padarytos susitarus su Jogaila. Jis mano, kad 
to laiko aplinkybėse tas susitarimas buvo naudingas, nes buvo laimėta 
dvi savaiti laiko ramiam Marienburgo apgulimui; tada dar atrodė, kad 
tiek laiko užteks tai tvirtovei paimti.26) Tačiau Vytauto būriai, išretinti 
kovoje pas Tannenbergą ir ligomis pas Marienburgą,27) grįžo į Lietuvą. 
Nuo jo su lenkų kariuomene vėliau pasitraukė ir Jogaila. 

Lietuvos istorijoje tai yra gana reikšmingas momentas. Dviem są- 
jungininkams tarp savęs rivalizuojant ir skersuojant priešas išėjo kaip 
tertius gaudens. Šitokių reikšmingų momentų Prūsų istorijoje ateityje dar 
buvo pora. Po Vytauto mirties 14-tojo amžiaus antroje pusėje Ordinas ir 
jo valdomi Prūsai laikėsi Lenkijos ir Lietuvos nesutarimų dėka. Šiuo 
atžvilgiu šimtmečių bėgyje pasikeitė tik kartos, atėjo naujos generaci- 
jos, bet politinės veikiančios jėgos liko tos pačios. Tai parodo dar pati 
naujausioji pokarinė istorija, atsistatančios Lietuvos ir Lenkijos santy- 
kiai. 

Karas nebuvo privestas iki galo. Torno taika neatitiko pergalę. Dlu- 
gošas taip pat ja labai nepatenkintas. (Lenkijai beveik nieko nepripažin- 
ta), nes visas laimėjimas atitekęs lietuviams: „...tosios garbingos ir at- 
mintinos Tannenbergo (Grinfeldensis) pergalės, visai klaidingu būdu ir 
beveik pajuokai, atsisakyta. Jokios naudos ji nedavė Lenkijos karalys- 
tei, tačiau labai didelę Lietuvos kunigaikštijai“ (Dlug XIII 119). Šitokie 
kronikos passus charakterizuoja ano laiko lietuvių — lenkų santykius, 
arba bent nusako, kaip jie atrodė kronisto galvoje. Šitokioje atmosferoje 
toji pergalė iš tiesų naudos nedavė tiek daug, kiek iš jos buvo galima 
tikėtis. Žemaičiai grįžo Vytautui ir Jogailai, bet tik iki jųdviejų mirties 
(Lites II 81, plg. 457). Vadinasi, Tannenbergas, kitais žodžiais Torno tai- 
ka, ne tik nedavė Lietuvai pastovios taikos ir nė šmočiuko naujos terito- 
rijos prie Nemuno, bet galutinai neišsprendė nei Žemaičių nei jų sienos 
klausimo. O tos sienos buvo dar neaiškios. Ir Vytautui dešimtį metų vėl 
reikėjo vesti žodžiu, raštu ir ginklu kovą už Žemaičius ir jų sienas. 

Nuo Torno taikos Vytauto politikoje Žemaičių atžvilgiu aiškiai ma- 
tyti permaina. Jei iki tol (iki 1409 m.) Žemaičių teritorijos reikšmę su- 


260) L. Kolankowski: Dzieje wielkiego ks. Litewskiego za Jagiellonów, I. 
Warszawa 1930, 105 — 106. 

27) CV 214, plg. 213. Antoni Prochaska: Dzieje Witolda, w. księcia Litwy, 
Wilno 1914, 146 sqq. 

prato tik vienas Ordinas, Vytautui pasyviai už juos tevedant kovą ir juos 
ne kartą beaukojant rytų politikai ir išperkant taiką iš Ordino, tai nuo 1411 
m. Vytautas už Žemaičius pradėjo aktyvią politiką ir čia vėl parodė savo. 
politinį genijų. Ankštai su Žemaičių klausimu susijęs buvo Nemuno, jo 
žiočių ir Klaipėdos klausimas. Šitą Vytauto politikos persilaužymą jau 
yra vykusiai pastebėjęs Pfitzner'is,28) nurodydamas, kad Vytautas vėl 
grįžo prie Algirdo politikos, kuris galutinoje sąskaitoje norėjo laimėti 
Priegliaus, Nemuno ir Dauguvos žiotis (SrPr II 80). Ir Vytautas dabar, 
aiškiai pareikšdamas savo reikalavimus už Nemuno laimėjimą, suprato, 
kad toji upė, jo laikais jau, palyginti, aukštai išsivysčiusioje Lietuvos pre- 
kyboje ir jos ūkyje, turės turėti didelės reikšmės. Jis pradėjo suprasti, 
kad jam reikia priėjimo prie jūros ir ten uosto, tuo tarpu kai Palanga 
šitam reikalui nedaug tebuvo naudinga.29) Tas Vytauto politikos suak- 
tyvėjimas vakarinės Lietuvos sienos atžvilgiu po Torno taikos konkre- 
čiais faktais yra aiškiai apčiuopiamas ir bus čia išdėstytas. 

Trim savaitėm praėjus po taikos sudarymo, Vytautas ėmė reika- 
lauti, kad kartu su sugrąžintais Žemaičiais būtų atiduota jam ne tik 
negyvenamosios girios pakraštys (,,Wildnis“), ant Nemuno pastatytos 
pilys, bet taip pat Klaipėdos tvirtovė.30) Tai buvo, žinoma, drąsus Vy- 
tauto reikalavimas, nes jau beveik 160 metų Klaipėda buvo buvusi Or- 
dino valdžioje. Bet jis ir pats stiprino savo pozicijas tvirtindamas Žemai- 
čių pakraščius prie Nemuno. 1412 metų liepos mėn. Vyriausias magistras 
rašė Ordino maršalkai, kad Vytautas pastatęs labai tvirtą Veliuonos pilį 
su 400 kareivių įgula. Jis referuoja: Vertėjas mums pasakojo, kaip jo 
akivaizdoje tūlas Nigail garsiai pranešęs susirinkusiems kariams pilyje, 
kad jų valdovas, kunigaikštis Vytautas, tas pilis pastatęs prieš vokiečius, 
su kuriais jis dar daug turi reikalų. Toliau jis papasakojo, kad dabar Vy- 
tautas trauksiąs Ragainėn, paskui gi Karaliaučiun, nes tos žemės kitados 
Lietuvai priklausė ir todėl jas jis vėl turi atgauti. Vytauto girti bajorai 
kreipėsi į vertėją šiais žodžiais: „Mūsų kunigaikštis turi atsiimti Kara- 
liaučių, nes tai jo tėviškė“31) Tai buvo panašus Vytauto pasisakymas 
kaip anas 1409 m., kuriame Vytautas žadėjo traukti su kariuomene prieš 
Karaliaučių ir taip vokiečius sumušti, kad jie patys skandintųsi (CeV 
183). Tokio Vytauto pasisakymo iki 1409 metų niekur neužtiksime. Ga- 
lime manyti, kad šitame ir panašiuose Ordino pranešimuose bei ganduo- 
se, kuriuos Ordino šnipai nugirsdavo iš Vytauto žmonių, galėjo būti iš 
dalies sąmoningai pasakyto Vytauto perdėjimo, kad po neseniai įvykusio 
pralaimėjimo, kilusį Ordino bailumą, nerimą ir nervingumą dar labiau 

25) Witold o. c. 132. 

29) Plg. Pfitzner: Witold o. c. 132. 

30) Christian Kroilmann: Politische Geschichte des Deutschen Ordens in Preus- 
sen. Königsb. 1932. 95—96. Krumbholtz:  Samaiten o. c. 178 psl. 1. Žr. toliau pst: 36: 


31) OrdBr (O. D.) XXI, 82. Regestas CeV 232 — nr. 494. Prochaska tą doku- 
mentą priskiria 1412 metų liepos mėnesiui, 

sustiprintų. Tačiau šitokios mintys dveji metai po Tannenbergo Vytau- 
tui galėjo būti visai nesvetimos ir turėti savo pagrindą. Tos mintys pa- 
rodo, kad Vytautas po Torno taikos turėjo visai konkrečias aspiracijas 
nusitiesti sau naudingas sienas Žemaičių vakaruose. Bet dar buvo neaiš- 
kus svarbiausias klausimas, būtent, kokia ateitis laukia pačių Žemaičių. 
Juk po Vytauto ir Jogailos mirties, pagal Torno taiką, turėjo jie grįžti 
Ordinui, o valdovai buvo jau 60 su viršum metų seniai. 

Kryžiuočiai vėl griebėsi plunksnos ir skundėsi Vokietijos kunigaikš- 
čiams ir valdovams. Propagandinėje kovoje jie buvo daug miklesni ir su 
rašymo menu labiau sutapę negu Vytauto kanceliarija. Vokiečių istori- 
joje jau yra pažinta, kad ne tik savo finansų bei administracijos, bet ir 
kanceliarijos sutvarkymo atžvilgiu 14—15-tojo šimtmečio Ordinas buvo 
Vakarams pavyzdžiu. 1412 metų spalių mėnesį Torno pilies komtūras iš- 
vyko į Vokietiją veždamasis platų atsišaukimą (12 psl. in 40), kuriame 
pirmoje vietoje buvo kaltinamas Vytautas (CeV 234) dėl Žemaičių. To- 
liau skundžia jis Vytautą čekų karaliui ir prašo Ordiną gelbėti (CeV 262). 

Iš tikro Ordino baimė buvo pagrįsta. Apžiūrėjęs Žemaičių pasienį 
Vytautas, kaip buvo rašoma Ordino reliacijoje, buvo pastatęs Veliuonos 
pilį, nukreiptą, kaip Kolankowski's mano, prieš Karaliaučių, nes jį paimti 
buvę to laiko Vytauto politikos tikslas.32) Toliau buvo jis tariamąjį Or- 
dino pasienį — panemunę sargybomis ir sau ištikimais žmonėmis apstatęs 
iki pat Ragainės (CeV 263 nr. 546). Kita Livonijos magistro reliacija rodo, 
kad Vytautas, ruošdamasis naujam karui su Ordinu padarė sutartis su 
Pskovu ir Novgorodu (CeV 262—263). Bet ginčas dėl Žemaičių šį kartą ne- 
beprivedė prie karo. Ordinas jau buvo juos laikinai pagal Torno taiką grą- 
žinęs, bet dar nebuvo aiškiai nustatytos to Žemaičių krašto sienos. Kai Vy- 
tautas Vėliuonoje ir kitur prie Nemuno statė sau tvirtoves, Ord. prieš tai 
protestavo tvirtindamas, kad Nemuno dešinysis krantas nesą Žemaičiai, kad 
tie pakraščiai nuo senovės priklausę Ordinui ir savinosi didžiąją girią 
kairiajame Nemuno krante. Vytautas gi laikėsi nuomonės, kad Žemaičių 
kraštas eina iki Nemuno. Visų tų klausimų išsprendimas buvo pavestas 
naujam ciecoriui Zigmantui Liuksemburgiečiui. Jis tada bent teoretiškai 
turėjo dar ne mažą autoritetą. Budoje (1412. XIII. 24) padarė jis savo 
sprendimą: per 6-šius mėnesius Vytautas ir Jogaila privalėjo dar kartą 
išduoti dokumentą, jog Žemaičių kraštas po jų mirties grįžta Ordinui 
(Lites II 52—69). Todėl jiedu 1413 metų pradžioje turėjo raštu pareikšti, 
kad Žemaičius valdo iki gyvos galvos ir pažadėti, kad paskui, neįžeis- 
dami svetimų teisių, juos perduos kryžiuočiams (Lites II 81, 145; plg. 
458—459). Bet neužteko to ginčui užbaigti. Juk čia pat Ordinas nepripa- 
žino į Žemaičių teritoriją dešiniojo Nemuno kranto su Vėliuonos ir kito- 
mis pilimis, o lietuviai pareiškė savo pretenzijas į Klaipėdos pilį, tvirtin- 


32) Dzieje w. ks. Litewsk. za Jag. I. 111. 

dami, kad ji yra Žemaičiuose (Lites II 59). Šitą klausimą, ir iš viso klau- 
simą, ar Vytautas turėjo teisės panemunėse statyti tvirtoves, į kurias | 
taip baimingai žiūrėjo magistras (Lites II 46 — doc. 16), turėjo nutarti + 
imperatoriaus įgaliotinis, apžiūrėjęs jas ir vietoje pamatęs visas aplin- 
kybes (Lites II 68). Tokiu arbitru atvyko teisių daktaras Benediktas 
Makra. Jam buvo duotas 1412. X. 1 įgaliojimas (Lites II 70). Makros 
uždavinys atvykus buvo išspręsti ginčą, ar prie Nemuno Vytauto sta- 
tyta pilis Vėliuona ir Klaipėdos tvirtovė yra Žemaičių žemėje, t. y., ar 
jos turi atitekti Vytautui ar Ordinui, jei jos pasirodytų įkurtos ne Žemai- 
čiuose, kryžiuočiams priklausančiose srityse. Ordinui rūpėjo atidavus Že- 
maičių branduolį pasilaikyti sau nors panemunės ir pajūrio svarbesnius 
punktus. Prasidėjo abiejų partijų konkurencija dėl įtakos arbitrui ir pa- 
čių derybų vietos. Vytautas, nors pyko, kam per vėlai jam buvo pranešta 
apie Makros atvykimą, tačiau gausiomis dovanomis ir pakeldamas jį į 
riterius (SrPr III 332), laimėjo jo prielankumą. Pertraktacijoms buvo pa- 
rinktas Kaunas. 

Abi pusi ėmė karštai ginčytis, įrodinėdamos savo teises,33) daryda- 
mos priesaikas, pristatinėdamos liudininkus, paklodamos savo dokumen- 
tus. Daugiausia jų turėjo Ordinas. Jis savo teisėms į Žemaičius turėjo su- 
rinkęs iš savo archyvo nuo 13-tojo amžiaus pradžios, pradedant Fridricho 
II-jo žinomąja privilegija (Rimini, 1226), baigiant Vaclovo ir Zigmanto 
Budoje padarytais dekretais, visus dokumentus, kur tik buvo minimi Že- 
maičiai (Lites II 296—298, 303). Jų tarpe buvo ir žinomosios Mindaugo 
donacijos (Lites II 297—298), kurių dauguma istorikai paprastai atmeta 
laikydami netikromis.34) Vadinasi, nebuvo bijomasi nė falsifikatų. Jų 
Ordinas savo istorijoje iki tol buvo jau nuo pat savo Prūsuose įsikūrimo 
pradžios ne vieną sau pasigaminęs.35) 

Vokiečių Ordinas šitais kalavijuočių iš Mindaugo gautais aktais no- 
rėjo įrodyti, kad jau anksčiau Žemaičiai, net visa Lietuva, buvusi jam 
užrašyta. Vytauto gi keturis kartus daryti Žemaičių dovanojimai taip 
pat buvo čia byloje nuolat minimi. Bet Makra svarstė ne visą Žemaičių 
klausimą. Jis tik turėjo įgaliojimą išspręsti, kas, Vytautui tik iki savo 
gyvos galvos tebevaldant Žemaičius, priklausė Lietuvos Kunigaikštys- 
tei ir kas Ordinui, Vadinasi, reikėjo žinoti, ar tos Vėliuonos ir Klaipėdos 
ginčijamos pilys įeina į Žemaičius ar ne. 

Vytautas nuo savo nenorėjo nusileisti. Nugriauti savo pilių jis, Ži- 
noma, taip pat negalėjo. Ordino skunduose figūruoja dvi pilys: Vėliuona 


33) Pas J. Jakštą: Jogailos ir Vytauto kovos o. c. 157 — 161 ir R „Krumb- 
holtz: Samaiten o. c. 181 yra svarbesnieji momentai pažymėti. 

34) Ph. Klymenko: Die Urkunden Mindowes o. c. 201 laiko jas tikromis. J. Sta- 
kauskas: Lietuva ir Vak. Europa o. c. 135. 

35) Gebhardts, Handbuch der Deutschen Geschichte, hgg. v. Rob. Holtzmann, 
I (1930) 485, 

ir Bisėnai (Bisten, Beisten, CeV 46), bet jų Vytautas buvo daugiau pa- 
sistatęs. Jau 1411 m. vasario mėn. 1 d. tas pats buvęs Žemaičiuose Or- 
dino vietininku Kiichmeisteris apie Vytautą pranešė, kad Vytautas be 
Vėliuonos norėjęs dar statyti pili prie Dubysos ir, be to, dar klausęs 
žemaičių, ar Jurbarkas jam priklausąs ar ne.36) Iš tikrųjų Vytautas, ko 
anksčiau niekados nebuvo daręs, buvo paėmęs su savo žmonėmis visą 
panemunę beveik iki Ragainės.37) Dar niekada iki tol Vytautas nebuvo 
parodęs tokio veiklumo už Žemaičių vakarinę sieną. 

Ordinas pirmiausiai ginčijo Vytautui teisę statytis Vėliuoną. Nuolat 
jis įrodinėjo, kad tai kryžiuočiams priklausanti žemė, t. y. Nemunas jų 
upė (Lites II 74—75). Pagal „senų žmonių pasakojimus apie Ordino že- 
mių ribas“ dikroje („„Wildnis“) prie Žemaičių sienos, kryžiuočiai pristato 
parodymą, kad vietiniai gyventojai „den beren von Prusen alle jar jerlich“ 
už medžiojimo teisę mokėjo „eine mark phennige pruscher muncze“ 
(SrPr II 711; Lites II 101, III 150). Kiek tik žmonės atmeną niekados 
Vėliuona ir panemunis nebuvę Žemaičių valdžioje, tos žemės priklausan- 
čios su savo medžioklės, žuvavimo ir kitomis teisėmis Ordinui (Lites II 
97); Ordinas jau seniai ten buvęs pasistatęs Jurbarko (Georgenburgo), 
Marienburgo, Ritersverderio, Gotesverderio ir k. pilis (Lites II 98) ir t. t. 
ir t.t. Kartojosi nuolat tie patys argumentai, kurių tikslas buvo vienas ir 
tas pats: įrodyti, kad Žemaičių sienos prasideda keturios mylios nuo Vė- 
liuonos pilies taip vadinamais „Žemaičių šilais“ („,wlIgariter der Samayten 
Heyne“, Lites II 100). 

Vytautas iš savo pusės byloje irgi turėjo patiekti akivaizdžius įro- 
dymus. Iš jo įrodymų buvo aišku, kad Vėliuonos pilis ir jai priklausąs 
domėnas nuo seno yra Žemaičių ribose, nes tenykščiai gyventojai kas- 
met sunešdavo į pilį savo duokles javais ir kitais produktais („in allis 
victualibus“, Lites II 138). Labai įdomūs istorinės geografijos atžvilgiu 
yra Vėliuonos pilį supančių vietovių ir jos padėties aprašymas. (Lites II 
137). Vytautas, pritraukęs savų žmonių, turėjo pakankamai liudininkų, kad 
šita pilis, jau senai, kryžiuočių nugriaujama bei sunaikinama ir vis lietuvių 
atstatoma (Lites II 138), nuo seno lietuviams priklausė.38) Šitoje byloje 


36) „Note von den Samaytischen Grenizen: „Also spricht herzog Wytowt, her 
wil eyn hoff buwen of der Thobys und eyne czu Welune und spricht, her wisse 
nicht, ap Jorgenburg syn hore und hat gefraget die Samayten umb die wiltnisse 
zwischen in und dem lande“ OrdFol 5, p. 15. Ši ištrauka buvo jau išspausdinta 
pas R. „Krumbholtz'ą: Samaiten o. c. 178 pst. 1. 

37) „Ouch so hat er (Witold) alle den sinen ussgeboten; dorczu so hat her mit 
den sinen des ordens grenczen vaste bestalt rohe het bis an Ragnith...“ 
(CeV 263 — nr. 546). 

38 )Įdomi Vytauto ir Jogailos argumentacija išdėstyta Lites II 137 — 151. Vie- 
noje vietoje skaitome: „Item „ponit et probare intendit, quod castrum Veluna ac 
predium et territorium ipsius castri fuit et est fundatum, situa- 
tum et erectum per principes et duces Lithwanie... subiecta inter villas prescrip- 
tas in primo articulo (ten išvardijama visa eilė kaimų) et guasi centro earundem 
villarum et territorii ipsarum, confinantes et confrontantes immediate cum 

Vytautas aiškiai nusakė Žemaičių krašto ribas: rytuose — Nevėžis, a 
vakarinė jų siena eina. iki pat Kuršių įlankos ir Baltijos jūros.39) Verta 
dar pažymėti Vėliuonos ginče Žemaičių atstovų protestas: „Taip pat pa 
reiškiame, kad prieš 10, 20, 30, 40, 50, 100 ir daugiau metų Žemaičių 
žemėje nebuvo jokio kunigaikščio ir jų valdovo, bet buvo viena, pagal 
žmonių teisę, santvarką ir įstatymus gyvenanti, bendruomenė. Taip buvo 
iki minėtų valdovų Lenkijos karaliaus (Jogailos) ir Lietuvos kunigaikš- 
čio (Vytauto). Jų valdžiai dėl tam tikrų priešų puolimų ne kaip vergai, 
bet kaip laisvi žmonės pasidavė. Todėl jie nedavė nei j'edviem, nei vie- 
nam kuriam jų galios save nusavinti“. (Lites II 150). Teisingai mano 
Jakštas, kad šis protestas bus pasirodęs ne be pačių valdovų insinua- 
cijų.40) 

Pasirėmęs patiektais įrodymais Benediktas Makra nusprendė, kad 
Vėliuona yra pastatyta tikrai Žemaičių žemėje, kitais žodžiais tariant, 
kad panemunė priklauso Vytautui,41) 


eodem castro Veluna, videlicet a parte meridionali ultra fluvium Nemen et versus 
fluvium Suppa, villa seu predium et possesio que dicebatur Peygowa cum ipsius 
territorio et districtu, ad partem vero orientalem dicti castri Veluna 
territorium dictum Pestwa cum sua possessione seu predio et monte ubi alias 
castrum erat erectum, item versus occidentem dicti castri Veluna ex una parte . 
fluviy Nemen, villa que vocabatur Woygowa, et ex alia parte fluvii predicti Nemen 

silva dicta Ventus, que alias Sancta in paganismo vocabatur, circa quam sil- 
vam fuit et erat villa dicta Calsina, item versus partem septentrionalem dicti 
castri Veluna fuit et erat villa dicta Gastowdi, in quorum quidem tam castri, 
quam villarum possessione... rex et Vitoldus cum predecesssoribus ipsorum fuerunt 
pacifica vel quasi, habentes merum et mixtum imperium ac universale dominium 
et iurisdiccionem „omnimodam in dictis castro et villis ac hominibus et 
incolis earum...“ (Lites II 137 — 138). Toliau argumentuoja: „..ville in preterito 
articulo descripte, sint per inimicos dictorum regis seu ducis despoliate, vastate 
ac deserte, nichilominus tamen agri earundem villarum et terrarum ac districtum 
ipsarum  arabantur et arari soliti sunt prout arantur, necnon prata falca- 
bantur, falcari solita sunt et falcantur...“ (p. 138). Toliau eina dar visa eilė įrodymų, 
liudijimų, parodymų, kad Vėliuona tikrai yra Žemaičių sienų riboje. 

39) „Item quod terra Samagitarum ex una parte iSto limite clauditur sive Iimi- 
tatur, oui incipit a flumine Szeszuppa in superiori parte versus eius ortum circa 
confinia, usque ad lacum dictum Habk (=Kuršių įlanka) 
et deinde ad salsum mare ab alia parte usque ad terras Livonie, ex alia 
parte limitatur in confinio terrarum Lithwanie et clauditur per fluvium dictum 
Newesa, qui in ascensu suo dictas terras Šamagitarum et Lithwaniam distingwit 
per longa spacia. Ita fuit tentum et servatum, ac tenetur et serva- 
tum“ (Lites II 139.). 

40) J. Jakštas: Jogailos ir Vytauto kovos o. c. 161. 

41) „Item nisa fuit probare per tredecim literas (Ordino dokumentai), quarum 
guingue fuerunt imperiales, tres regales et quatuor papales et una parcium. 
Pars vero regis et ducis proposuit, quod castrum Veluna ac fundus ipsius essent 
in terra Samagitarum in patrimonio ipsorum, ad quod probandum produxerunt tes- 
tes proprios.. et ante omnia predicti dominus rex et dux nobis requirentibus, tes- 
tibus et publico notario presentibus iurarunt, quod predictum castrum est edifi- 
catum in terra Šamagitarum in patrimonio ipsorum. Quibus auditis, testibus ci- 
tatis utriusque partis iuratis et examinatis, instrumentis copiatis partibus tradi- 
tis, condicionibus auditis aliisque protestacionibus filjarum ducis ac procerum terre 
Samagitarum invenimus tali modo: quod castrum Veluna est edificatum super solo, 
terra seu fundo Samagitarum, que terra Samagitarum eciam ante centum et sexa- 
ginta annos fuit patrimonium dominorum regis et ducis...“ (Lites II 303). 

Iš Vytauto tolaikinio bylinėjimosi yra užsilikęs vienas gana įdomus 
ir dramatiškas epizodas. Jis charakterizuoja Vytauto nusistatymą Vaka- 
rinės sienos atžvilgiu, jo politikos pozityvų  persiorientavimą Žemaičių 
naudai po Torno taikos. 1413 m. sausio mėn., betyrinėjant Makrai sienų 
bylą, ant Nemuno salos, vadinamos Sallin (ties šiandienine Kulautuva), 
susirinko Vytautas, vokiečių Ordino ir lenkų pasiuntiniai bei įgalioti ats- 
tovai. Vytautas pakvietė svečiuosna gerai Lietuvos ir jos sienų reikalus 
pažįstantį, ankstyvesnį Žemaišių vietininką Kiichmeisterį, kuris jau buvo 
pakilęs iki Ordino maršalkos, ir kelis jo valdininkus. Užvedus kalbą apie 
paimtų prie Tannenbergo belaisvių išpirkimą, prasidėjo pašnekesys, kuris 
ne tik nušviečia šiek tiek Vytauto dvasios struktūrą ir duoda šviesos kai 
kuriems jo būdo bruožams, bet šitas pašnekesys (užrašytas Ordino val- 
dininkų korespondencijoje) taip pat rodo apie Vytauto pastangas pra- 
vesti Žemaičių pasienyje Lietuvai naudingas sienas. Leidžiame kalbėti 
pačiam aktui (CeV 257): „Tada atsakė Vytautas ir tarė: — „„Maršalka! 
Tu gerai žinai, kad piktuoju iš manęs niekas nieko nelaimi. Jei kas ma- 
nęs negerbia, tą aš taip pat niekinu, ir aš nieko nepaisau, nes niekas 
negali mane priversti (wen mich kan nimant betwingen). Jūs norite man 
taip pat tėvo palikimą išplėšti, kaip ir Vėliuonos pilį atimti. Kol aš jums 
ją atiduosiu, turės padėti ne vienas (savo) galvą“. Tada prabilo maršal- 
ka: „Mielas Viešpatie! Mes tam turime tikrus dokumentus ir įrodymus,42) 
ir kas mums nepriklauso, mes visai nenorėtume reikalauti“. Vytautas 
užsirūstino ir tarė: „Prūsai yra taip pat (buvusi) mano tėvų žemė, ir aš 
jų reikalausiu iki Osos“*), nes jie yra mano tėvų, palikimas“.44) 
Ir tada jis maršalką paklausė: „Kur gi yra Ordino tėvų palikimas“ 
(welchs des ordens vetirlich erbe were?).“? Maršalka tada atsakė: „Mie- 
las Viešpatie! Kur yra mūsų tėvų palikimas mes labai gerai žinome, ir 
jeigu bus reikalas (bėda), turiu vilties, kad mums pasiseks tai puikiai 
įrodyti“. Tada Vytautas dar labiau supyko ir tarė: „Jūs norite su manimi 
kovoti (kariauti), kokie tik bebūtų pavojai („es gee obir lang addir obir 
korcz“) ir neieškote mano prietelystės“. Į tai betgi atsakė maršalka nuo- 
laidžiai tardamas: „Mielas Viešpatie! Mes nieko nežinome apie jokį karą 
ir geidžiame tik (jūsų) draugiškumo ir malonės. Mes norime pasilikti 
mūsų žemėse ir mums priklausančiose ribose. Jeigu Dievas panorės, kad 


42) Pirmon galvon, turbūt, turi jis čia Mindaugo donacijas ir Vytauto 1384, 
1398, 1404 m. sutartis. Iš viso byloje Ordinas buvo patiekęs tryliką dokumentų. 

43) Osa yra dešinysis Vislos prieupis. 

44) „Pruszen ist och miner elder geweszen und ich wil is ansprechen bis an di 
Osse, wen is io min vetirlich erbe ist“ (CeV 257). Klaidingai mano R. Valsonokas: 
Klaipėdos problema 1932, p. 9, kad tie dažnai cituojami ir minimi žo- 
įžiai buvo pareikšti sudarant Melno sutartį. 

45) Ordinas buvo ateivių institutas. Kiekvienas jo narys, atvykęs iš tolimos Vo- 
kietijos, Prūsuose baigdavo savo amži;, neturėdamas jokių giminystės ryšių su 
vietos gyventojais. Vadinasi, nei atskiri Ordino nariai — ateiviai, nei visa Ordino 
įstaiga, atsikėlusi tik 13-me amžiuje į Prūsus, negalėjo turėti jokios tėviškės. 

tai įvyktų, niekados su nieku karo nepradėsime“. Nekantrumu ir pykčiu 
degdamas Vytautas skyrėsi su maršalka ir nujojo. Tada mūsų atstovai 
reikalavo duoti jiems dokumentą, kad Žemaičių kraštas yra Ordino“ 
(CeV 257). ` 

Tai yra vienintelis tos rūšies išlikęs, taip gyvai užfiksuotas dialogas. 
tė jo aiškėja, kad Vytauto planai, nors dar neiškovojus Lietuvai po savo 
mirties Žemaičių, siekė daug toliau už Nemuno. Vytautas žadėjo Prūsų 
reikalauti Osos, t. y. maždaug visą senprūsių gyvenamą plotą, kurie Vy- 
tauto laikais dar, žinoma, visur Prūsuose gyveno ir laikėsi. Vytautui pa- 
ėmus vieną Ordino žemių dalį, kita jų apie Vislą su Pamariu turėjo ati- 
tekti Jogailai bei lenkams. Tokiu būdu jau tada buvo iškilęs Rytprūsių 
pasidalijimo klausimas, tas pats klausimas, kuris vėl pasidarė Lietuvos 
— Lenkijos politikoje aktualus už penkiasdešimt metų, kuris buvo svars- 
tomas ir po Didžiojo Karo. Vėl matyti politinių jėgų permanentiškumas 
besikeičiant generacijoms istorijos bėgyje. 

Vytauto laikais konkrečiai tas klausimas vedant kovą už Žemaičių 
sienas, nebuvo pastatytas. Minėtas Vytauto pokalbis tačiau aiškiai rodo, 
kokią jis aktyvią politiką manė pradėti vesti po Tannenbergo Vakarų 
link. Tam yra ne maža įrodymų. Verta čia paminėti, kad praėjus keletai 
mėnesių po Torno taikos sudarymo Livonijos magistras rašė vyr. ma- 
gistrui prie progos šiuos žodžius (1411. VII. 11): „Taip pat mes ištikrųjų 
patyrėme iš mūsų slapto patikimo draugo Lietuvoje, kad Vytautas vi- 
sai rimtai galvoja, kokiu būdu jis mūsų Ordinui galėtų atimti Nemuną“ 46) 
Šitoji Livonijos magistro žinutė gerai derinasi į bendrus tos Vytauto poli- 
tikos rėmus, kurią mes nuo 1409 m. apčiuopiame kaip aktyvų nusistatymą 
Nemuno bei Vakarų link. 

Šalia Lietuvai teigiamai išspręsto Vėliuonos pilies klausimo, kitas Ze- 
maičių krašto pasienio punktas — Klaipėda, Benedikto Makros vedamoje 
byloje, sudaro atskirą pertrakcijų skyrių. Vytautas buvo pareiškęs, kad 
Žemaičiai siekia Nemuno, Kuršių marių ir jūros (Lites II 139). Tuo 
būdu buvo kvestijonuojama, lygiai kaip iš Ordino pusės Vytauto staty- 
ta Vėliuona, taip iš Vytauto pusės Klaipėdos priklausomybė Ordinui, 
aiškinant, kad ji yra pastatyta Žemaičių ribose. Tokiu būdu Makra tu- 
rėjo išspręsti, kam ji turi priklausyti, Žemaičiams resp. Vytautui ar kry- 
žiuočiams. 

Kartojosi vėl tos pačios scenos, tie patys argumentai, tos pačios 
priesaikos, pareiškimai etc. Kryžiuočiai, žinoma, visaip stengėsi nuneigti 
Vytauto teises į Klaipėdą (Lites II 74, 140—144). Jei Vėliuonos byloje 


46) „Ouch so haben wir von onsen hemelichen getrewen frenden us Letthow- 
wen warlichen dirfaren, das Witant gar hertlich damite umme gee, wie das her 
die Memel unsem orden abdrengen moge.“ Plg. R. Krumbholtz: Sa- 
maiten o. c. 178 psl. 3. 

jie, tvirtindami, kad visas panemunis ir pats Nemunas jiems priklauso, 
reikalavo nugriauti Vėliuonos pilį,47) tai Klaipėdos byloje jiems tereikėjo 
įrodyti, kad ji yra pastatyta už Žemaičių sienų. Vytautas gi nuolat tvir- 
tino vis tą patį, rasdamas tam savo tvirtinimui savo įrodymų, kad Klai- 
pėda yra pastatyta Žemaičiuose (Lites II 59). Keliais atvejais buvo į 
Makros vedamos bylos dokumentus įtraukti lietuvių pusės teigimai, 
kad „„Memele“ pilis, kuri kitaip ,„Caloypede“ vadinama, „su visa savo 
priklausomybe, turtu ir nauda yra pastatyta tikroje Žemaičių žemėje 
(„in vera terra Samagitarum est situatum“) ir todėl iki minėtų valdovų, 
karaliaus ir kunigaikščio (Jogailos ir Vytauto) mirties turi jiedviem 
priklausyti (Lites III 139; III 41, 43). Tam reikalavimui pagrįsti buvo 
argumentuojama, kad Žemaičių riba vakaruose eina iki pat jūros, Kur- 
šių įlankos („ad lacum Keririschhab“, t. y. Kurisches Haff),48), nes tokia 
esanti tikra ir vieša nuomonė. 

1413 metų gegužės mėn. 3 d. Benediktas Makra imperatoriaus Zig- 
manto vardu paskelbė, kartu su Vėliuonos ginčo ištarme, ir apie Vaka- 
rinę Žemaičių sieną savo sprendimą. Apie Klaipėdą buvo pasakyta: 
„Drauge mes randame, kad Klaipėdos pilis yra pastatyta Žemaičių že- 
méie, ir nei magistras nei Ordinas nieko priešinga įrodyti negalėjo... To- 
kiu būdu pranešame, kad Klaipėdos tvirtovė yra Žemaičiuose“.49) Makra, 
pasiremdamas pačiais Ordino patiektais Mindaugo ir kitų donacijų do- 
kumentais, įrodė, kad Žemaičiai yra Vytauto ir Jogailos „patrimonium“. 
Nes jei buvo tas kraštas dovanota, reiškia jis prieš tai lietuvių kunigaikš- 


*7) CeV 251 (idomus regestas Ordino instrukcijos savo atstovams), 256, 259, 
. 48) Benediktas Makra savo aktuose paduoda visą debatų ir ginčų eigą: „Pro 

declaracione articulorum super castro Memla oblatorum, guod probare intendit pro- 
curator dominorum regis et ducis, dicitur ac declaratur, guod terra Samagitarum, 
gue ad tempora vite utriusgue domini eis manere debeat distingwitur limitibus ex 
una parte flumine Šzesszuppa inclusive in superiori parte, ubi confynat cum Sind- 
land, alias Jacwesi, et infra ubi confluit cum flumine Nemen, et deinde inclusive 
dicto flumine defluente ad lacum Keririschhab usque ad medium lacum, et a loco, ubi 
dividitur Nemen aliis nominibus nuncupatus (Nemuno šaka Rusnė ir Gilija), limes 
continuatur terre Samagitarum in flumine dicte Beste (turbūt, Nemuno deltos šaka) 
inclusive usque adversus terram Lyvonie sunt limites et ad terram Samaytharum 
spectant inclusive. Item hoc fuit et est verum. Item de hoc est fama publica et vera. 

Item castrum Memel est infra prefatos limites terre Samaytharum, que alio 
antiquo vocabulo Caloypede nuncupatur... Quare petitur, ut possessio eiusdem 
castri Memel realiter cum effectu cum omnibus suis obvencionibus er emolimentis 
regi et duci assiquetur a Cruciferis, perpetuumque silencium magistro et Ordini pre- 
dictis super eo inponatur...“ (Lites II 140). 

49) „Similiter invenimus quod castrum Memel aedificatum est in terra Samaij- 
tarum nec magister et ordo potuerunt probare contrarium, unde predictis partibus 
vocatis, ad hunc diem et ad hunc locum parte Cruciferorum contumaciter absente, 
parte vero regis et ducis praesente, interloguendo pronuntiavimus et per praesentes 
pronuntiamus, auctoritate regis Romanorum nobis commissa, quod castrum Veluna 
est aedificatum in terra Samaijtarum, que fuit patrimonium regis et ducis praedic- 
torum, etiam ante centum et sexaginta octo annos. Item pronuntiamus, quod cas- 
trum Memel est in terra Samaijtarum“... (Ce XV*. 40). Visai klaidingai manė leidė- 
jai (Sokolovskis — Šuiskis), kad „Memel!“ čia bus „Christmemel“ — Skirsnemunė, 
3 mylios nuo Vėliuonos pilies tvirtovėlė. 

čiams priklausė. Tuo tarpu tie dovanojimai neteko savo galios (Lites II 
304). Į Žemaičių plotą turėjo įeiti ir Klaipėdos pilis. Kitoje vietoje Makra i 
pareiškė, kad liudininkų parodymais Klaipėda yra pastatyta Žemai-. 
čių žemėje.50) 

Tokiu būdu Vytautas laimėjo ne tik jam priklausiantį panemunį, 
bet dar į Žemaičius buvo priskirtas platokas ruožas prie jūros nuo Ne- 
muno žemupio. O kadangi ten per dikros plotus ribos dar visai nebuvo 
išvestos — buvo ginčijamasi tik dėl tvirtovių, — kurių priklausomybės 
išsprendimas, išsprendė ir viso ploto klausimą, tai Klaipėdai, pagal spren- 
dimą, atitekus į Vytauto rankas, galėjo jis išvesti Žemaičiams naudin- 
gas sienas. 

Benediktas Makra buvo žadėjęs, nors posėdžiavo Kaune, spręsti bylą 
objektyviai ir neįžeisti Ordino teisių (CeV 255-nr. 523), tačiau iki Or- 
dino ausų atėjo žinia, būk arbitras pasakęs: tik karaliams ir kunigaikš-- 
čiams reikalingos žemės, Ordino gi riteriams pakaktų šmočiuko duo- 
nos.51) Vokiečių Ordinas, žinoma, tokios ištarmės nepriėmė, nebeatsiuntė 
savo atstovų išklausyti sprendimą (Ce XV! 40), nutraukė su arbitru 
visus santykius ir nebepripažino jo ne tik arbitru, bet ir riteriu. Jau 1413 
m. sausio mėn. Vyr. magistras, rašydamas Livonijos magistrui pastebė- 
jo, kad Makra labiau linkstąs į lietuvių — lenkų pusę.52) Ordinas kves-- 
tijonavo ir patį vietos pasirinkimą Kaune. Kryžiuočių nurodyti Prūsų 
luomai, susirinkę posėdžiams Marienburge (1413. III. 26), nutarė rašyti 
į Vokietijos imperijos luomus raštą, kuriame išdėstė, kad Makra Ordi- 
nui parodęs priešingą nusistatymą. 53) Pasirinkus Kauną kryžiuočiams. 
buvę dėl tolumo nepatogu atsiūsti savo liudininkus jie buvę pasiūlę vi- 
sas ginčijamas ribas nuo kačiaus iki kapčiaus apeiti (cu bozeen in allis 
weyse... von czeychin czu, czeychin, von eyner yegenot an dy andir...“, 
Acten d. Stindt. Pr. I 217), tuo tarpu arbitras tai atsisakęs padaryti ir t.t. 

Imperatoriaus Zigmanto ir jo arbitro autoritetas tokios padėties. 
akivaizdoje buvo per menkas, kad iki tol niekada  nesibaigiąs ginčas 
dėl Žemaičių, būtų jų žodžio galia išspręstas ir likviduotas, juo labiau, 
kad Vokiečių Ordinui per bylą ėmė aiškėti, jog sprendžiant Žemaičių 
pasienių klausimą, gali jis jų visų netekti. Pav., bylai einant lietuvių 
ir lenkų atstovai įteikė reikalaujamą dokumentą (1413. I.) apie Žemai- 


50) „Item invenimus ex deposicione testium, guod castrum Memel est edifi-. 
catum in terra Samagitarum et interloguendo pronuntiamus, guod castrum Memel 
est edificatum in terra Samagitharum...“ (Lites II 304). 

51) Plg. Chr Krollmann: Politische Geschichte o. c. 111. J. Jakštas: Jogailos 
kovos (o. c. 164. Krumbkoltz: Samaiten o.c. 181. 

52) „Wir vorsehen uns gentczlich, daz der meister Benedictus dem Polen 
und Littauwen me gevallen si wen uns. Wen alzo balde her quam czu Witolde czu 
Tracken, do sluck her in vor dem tische czu ritter, und begobete in mit vorgolthem:. 
gorteln, spornen, schouben nud ander kleinoth...“ (CeV 256). 

5 Acten der Standetage Preussens, hgg, v. Dr. Toeppen, Bd. I (1874) 216 

čių grįžimą Ordinui po valdovų mirties, bet šitas svarbus raštas tebuvo 
patvirtintas mažąja antspauda ir savo turiniu buvo neaiškus (CeV 257), 
o, be to, Vytauto dukters Sofijos ir Jogailos dukters Jadvygos (kitų vai- 
kų jiedu neturėjo) vardu buvo įteiktas protestas prieš Žemaičių krašto 
atidavimą Ordinui (CeV 257). Teisingai vyr. magistras Henrikas von 
Plauen buvo pramatęs, kad vokiečių Ordinui Žemaičių kraštą bus labai 
sunku išlaikyti, jei jis bus ilgoką laiką pabuvęs Vytauto įtakoje ir val- 
džioje. Bet nenorėdamas atsisakyti Ordino teisių į Žemaičius, pravedė 
jis Torno taikoje nors tokį punktą, kad jie turės grįžti. Greitai pats 
gyvenimas ateityje parodė, kad Plauen'o nujautimas buvo teisingas. 

Tuo tarpų Markos vedama byla nieko konkrečiai neišsprendė. 
Byla buvo laimėta Vytauto naudai, bet Ordinas buvo perdaug persiėmęs 
savo reikalavimais ir kovojo už kiekvieną žemės sklypą jo senai nuo pat 
Mindaugo laikų trokštamuose Žemaičiuose, kurių teritorijoje kryžiuočiai 
buvo beveik per šimtą metų jau tiek daug išlieję kraujo. Kažin iš viso, 
ar imperatoriaus Zigmanto bandymas savo autoritetu spręsti Žemaičių 
bylą buvo vykęs žingsnis. Dlugošas, pav., į tą istoriją, šiaip gana pla- 
čiai aprašinėjęs santykius su Ordinu, nekreipia atydžios ir vos kartą 
trumpai užsimena (Dlug. XIII 149). Vokiečių Ordino ir lietuvių kuni- 
gaikščių byla dėl Žemaičių buvo toks klausimas, kurio trečia pašalinė 
jėga išspręsti negalėjo54). Abi pusės turėjo taikiu ar kruvinų būdu be- 
tarpiškai viena su kita kalbėtis. Tik šitokiu būdu vedamos derybos 
privedė už dešimties metų prie Melno traktato. 

Vytautas negalėjo pasitenkinti valdyti Žemaičius tik iki savo mir- 
ties. Reikėjo užsitikrinti sau Žemaičių kraštą ir ateičiai, kai abu val- 
dovu Vytautas ir Jogaila bus mirę. Tų pačių metų rudenį, kai Makra 
sprendė ginčijamų sienų klausimą, iš Kauno Nemunu ir Dubysa Vytau- 
tas su Jogaila nuplaukė į pagonių Žemaičių kraštą. Čia buvo jų krikšti- 
jami gyventojai ir pradėta statyti pirmosios bažnyčios (Medininkuose, 
Raseiniuose, Kražiuose, Viduklėje, Airiogaloje, Dlug XIII 159— 12) 55), 
Tas Žemaičių krikštas buvo lyg mirties dekretas kryžiuočių teisėms į 
Žemaičių teritoriją. Tuo būdu Vytautas rodė, kad jis Žemaičius valdo 
ne laikinai. Be to, Žemaičių krikštijimas Ordinui atėmė ir moralinį pa- 
grindą jų reikalauti, nes tik pagonių kraštai buvo tam, kad kryžiuočiai 
juos galėtų kariauti, užimti ir „krikštyti“. Gi tas Žemaičių krikštijimes 
1413 m. iš Vytauto bei Jogailos pusės buvo paskui puikiai išnaudotas už. 
dviejų metų Konstancoje. Aišku, Žemaičių, paskutinės pagonystės sa- 
lelės Pabaltyje, krikštas labai silpnino Ordino pozicijas. Ir tai gal ge- 
riausiai suprato naujasis vyr. magistras, buvęs Žemaičiuose kelerius me- 


54) Plg. pav., imperatoriaus Zigmanto sprendimą Breslavo reichstage (1420 
m.) dėl Žemaičių, kurio nepriėmė Vytautas ir Jogaila. Apie tai žiūr. toliau. 

55) Plg. J. Fijalek: Uchrzešcijanienie Litwy przez Polskę, Polska i Litwa w 
dziejowym stosunku, 1914, 71 sqq. 

tus Ordino vietininkų, Kiichmeisteris, išrinktas magistru po Henriko 
Plaueno atstatymo. 56). Jam labiausiai širdį gildė ir skaudino, kaip aiš: 
kėja iš Jogailos ilgo pasikalbėjimo su juo, Žemaičių klausimas (CeV 
285—286). Jis nėjo ta kryptimi, dėl kurios Plauenas ir savo vietos ne- 
teko, būtent prie karo, bet bandė taikytis per pasiuntinius ir suvažiavi- 
mus. Vienas iš tokių pasitarimų buvo 1414 m. gegužės mėn. Grabove 
tarp vyr. magistro ir Vytauto — Jogailos (CeV 285—288). Derybose 
paaiškėjo, ad Kiichmeisteriui svarbus klausimas buvo, be lietuvių rei- 
kalaujamos Suvalkijos girios, atsižadėjimas teisių prie Žemaičių, dėl 
kurių Ordinas tiek daug buvo pastangų padėjęs (CeV 288).57). Nors 
reikalavimas Ordinui atrodė labai didelis, tačiau vyr. magistras, kaip 
jis rašė kitiems savo valdžioje esantiems magistrams, kad „išvengti 
krikščionių kraujo praliejimo“, sutiko Žemaičius „amžinai atiduo- 
ti“. (CeV 289)55), nes Ordinas pats nebesijuto toks stiprus, kad galėtų 
visas savo pozicijas apginti. Tačiau lietuviams ir lenkams nuo savo kitų 
reikalavimų neatsisakius (pst. 57) iširo Grabovo derybos59). Įtempti 
santykiai dar labiau paaštrėjo, ir abi pusės ruošėsi prie naujo karo. Kaip 
prieš ketverius metus, lenkų ir lietuvių kariuomenės rinkosi pas Vislą, ir 
1414 metų liepos mėn. sujungtos jėgos, didesnės kaip Tannenbergo mū- 
šyje, puolė Prūsus. Nusilpnintas Ordinas atvirame mūšyje į karą nestojo. 
Ordino kariuomenei užsidarius pilyse, kurių lietuviai — lenkai nemokėjo 
paimti ir trūkstant maisto spalių mėn. padarė paliaubas. Ir šitas karas 
Žemaičių klausimo neišsprendė. Paliaubos buvo vis prailginamos, o 
pats Žemaičių klausimo išsprendimas, tarpininkaujant popiežiaus atsto- 
vui, buvo pavestas visuotinam bažnytiniam susirinkimui, žinoma, tokiai 
institucijai, kuri visai netiko šitą reikalą spręsti. Tokiu būdu tas nieka- 
da nesibaigiąs ginčas dėl Žemaičių pasiekė aukščiausią tada krikščioniš- 
kojo pasaulio forumą, sakytume, to laiko tautų sąjungą. . Ordinas tre- 
čią kartą iš eilės griebėsi tos pačios senos priemonės propagandos. Bet 


56) Pig. L. Kolankowski: Dzieje w. ks. Litewskiego za Jag. I 123. 

57) Taikos sąlygose be Žemaičių klausimo iš Lenkijos pusės dar figūravo grą- 
žinimas tų žemių, dėl kurių Lenkija jau 1409—11 metais kariavo: Pamaris, Kulmija, 
Michalovo žemė, Niešavas. Reikalavo sugrąžinti kitų užstatytų žemių (Naujosios 
Marchijos, Drezdenkos, Drahimios, Santokos). Be to, reikalavo grąžinti nuostolius 
Mozūrų pasieniui. CeV 287. Plg. L. Kolankowski: Dzieje w. ks. Lit. o. c. I 123 — 
124, Apie Grabovo suvažiavimą žiūr. J. Voigt: Gesch. Pr. VII 231 sąą. Caro: Gé- 
schichte Polens II p. 425. 

58) „. dem herren, konige io in aller demut enkegen wolden geen noch unser 
und noch unsers ordens vormogen, und das got weis mee den unser vorimo- 
gen im die land czu Samavten, die gar gros unser orden haben 
gekost, in eigener persone czu im in sein land czogen umbe frede und gemaches 
willen und czuvormeiden vorgissunge cristenliches blutes, uff das, das eintracht 
und gnade beider lande blebe, dirboten. wir uns im abczutreten ewiclichen die im 
czu behalden und ire noczcze und die czu keren wo seine gnade welde“. 

59) Žiūr. Caro nuomonė: Gesch. Pol. III 421. Plg. Krumbholtz: Samaiten o. c. 

185. 

Vytautas su Jogaila irgi ruošėsi kontraatakai. 1413 m. lapkričio mėn. 
jiedu tik vienai savaitei buvo nuvykę į Žemaičius ir ten kiek pakrikštiję, 
galėjo į Konstancos konsiliją 1415 m. gruodžio mėn. nusiūsti 60 krikštytų 
žemaičių60), kurie vaizdžiai ir gyvai, žinoma, su aiškiais perdėjimais nu- 
pasakojo Ordino jiems darytas skriaudas („Proposicio Samaytarum“, 
CeV 1018 sqq.). Išdėstydami visokias kryžiuočių nedorybes, ypač iš jų 
valdymo 1404— 140961), jie nurodo, kad prūsus vokiečiai, užėmę jų že- 
mes, laiko sunkioje vergystėje ir varo prie sunkiausių darbų. "Toliau nu- 
rodo skundas, kaip jie mažai tikėjimo tepramokyti, kaip prūsus panau- 
doja kryžiuočiai savo žygiuose į svetimus kratšus, juos pirmiausia siū- 
sdami žudyti ir deginti ir t. t. Šitas prūsų prisiminimas yra vertas dėme- 
sio! Juk 1412 m. pabaigoje Vytautas irgi buvo prisiminęs prūsus ir pa- 
reiškęs: „Prūsai yra mano tėvų buvusi žemė, ir aš jų reikalausiu iki Osos...“ 
(CeV 257). 

Ilgesnis už žemaičių buvo lenkų skundas. Ordinas atsakinėjo savo 
irgi ilguose su tiesa prasilenkiančiuose ir perdėjimų taip pat pilnuose 
memorijaluose. Toje „publicistikoje“ tačiau mažai kas naujo bepasako- 
ma. Dažnai pasikartoja jau anksčiau skunduose minėtieji argumentai. 
Kryžiuočiai, žinoma, priminė Vytautui jo išdavikiškumą ir skelbė pa- 
sauliui, kad jis užpuolęs Klaipėdą, išvesdamas 3.000 žmonių nelaisvėn 
(CeV 1035). Nors kryžiuočiai Žemaičius, kaip jie 1409 m. skunde buvo 
pareiškę, laikė lyg ungurį už uodegos („sicut anguillam per caudam“, 
CeV 999), tačiau siuntę į suniokotą kraštą javų, gyvulių, įvairių reik- 
menų ir t.t. (plg. Cod. dipl. Pruss. VI 114, 117, 118). 

Ordino atsakyme į Žemaičių ,„Proposicio“ figūruoja labiausiai Že- 
maičių krašto klausimas. Jame nurodyta, kad Žemaičiai buvo Vytauto 
jam atiduoti ir turėtų jam priklausyti. Apie pačius Žemaičius buvo taip 
pasakyta: ,...Samaytharum gens durissime cervicis et ferocissima...“ 


60) Apie žemaičius - lietuvius Konstancos bažnytiniame susirinkime: J. Pfitzner: 
Witold o. c. 136, 142. R. Krumbholtz: Samaiten o. c. 189. Specijalesnės monogr- 
fijos: Prochaska A.: Na soborze w Konstancyj. Atsp. iš Rozpr. akad. Um. hist.- 
fil, XXXV (1897—98) 1893. Bellee H.: Polen und die Rėmischeh Kurie in den Jah- 
ren 1414 — 1424. Kiti darbai ir dizertacijos (Nieborowski, Špringmann etc.) žiūr. 
Z. Ivinskio: Vytauto Didžiojo darbų ir jo periodo bibliografija, „Athenaeum“, 1931 
(t. II) Nr. 1, p. 120 nr. 551 — 563. Apie lietuvius Kionstancoje lietuviškhi yra Br. 
Dundulio diplominis darbas Teologijos fil. f-to fil. skyriuje. A. Janulaitis: Žemai- 
čiai ir bažnytinis seimas Konstancoje, „Praeitis“ II (1933) 291 sqq. 

61) „„„ Nuo senovės buvome ir tebėsame laisvi, savo žemės pave'dėtinai iš 
savo ir savo tėvų pilna laisve turėjome ir nebuvome niekieno nelaisvėje. Tačiau vo- 
kieči; Ordino broliai stengėsi atimti mums mūsų laisvę ir turtus, žiauriai mus ka- 
muodami.... Kur mes tikėjomės, kad jie pamokins tikėjimo, tenai mes patyrėme juos 
esant be jokio gailestingumo, odėl daugelis bevelijo mirti senuosiuose paklydimuo- 
se, negu priimti katalikų tikėjimą, suteptą jų nedorybėmis. Jie atėmė mums mūsų 
žemes, tepalikdami mažus laukelius, atėmė mums mūsų laisves. Jų valdžioje arba 
teisingiau sakant, priespaudoje esant mums būtų reikėję elgėtauti, vogti, užmušinėti 
ir vargingai maitintis su savo žmonomis ir vaikais. Štebimės, kad tie broliai drįso 
save vadinti krikščionijos durimis, iš tikrųjų jie turėtų vadintis uždoris tiems, kurie 
ieško išganymo...“ 

(CeV 1034). Po savo atsakymų Ordino atstovai buvo manę, kad Žemai-' 
čių klausimas bus išspręstas jiems teigiamai. "Tačiau bažnytinis Kon- 
stancos susirinkimas šito klausimo iš esmės neėmė, pasitenkindamas 
christiannizacijos reikalais ir pasiūsdamas žemaičiams krikštyti Lvovo ir 
Vilniaus vyskupus6?). O įgaliodamas Jogailą ir Vytautą ivesti Žemaičių 
krašte katalikų tikėjimą, įsteigti vyskupystę, ir tuo sujungdamas Žemai- 
čių kraštą su Aukštaičiais bažnytinės organizacijos ryšiais, tik pasunkino 
Ordinui Žemaičių krašto atgavimą po valdovų mirties. Tuo būdu iš 
Konstancos Ordinas išėjo ne laimėtoju, o Žemaičių klausimas liko atei- 
čiai vis dar neišspręstas. Ir galutinas Konstancos balansas buvo tas, 
kad Vytauto ir Jogailos argumentai, lotyniškai sustatyti Krokuvos uni- 
versiteto rektoriaus Pauliaus Vladimiro (Vlodkovičiaus) buvo pakanka- 
mai stiprus pakenkti Ordino autoritetui Vakaruose63). 

Tolimesnė kova dėl Žemaičių susideda iš visos eilės detalių, sumi- 
nėtų pas Krumbholtz'ą, J. Voigt'ą, J. Jakštą“+), bet jos į ginčą ko nors 
charakteringesnio nedaug beineša. Abi pusi susivažiuoja, derasi, gru- 
moja, mobilizuoja, pagaliau prieina prie karo. Paminėsime čia tik pa- 
čius reikšmingiausius momentus, kuriuose labiausiai buvo apčiuopiami 
kovos dėl Žemaičių ir jų Vakarinės sienos reikalai. 

Konstanca Žemaičių krašto klausimo išsprendimą, kaip minėjome, 
tik pasunkino, pavesdama jame ne Ordinui sudaryti bažnytinę organiza- 
ciją. Todėl to krašto klausimui išspręsti Ordinas vėl turėjo kreiptis į Vy- 
tautą. Naujų derybų iniciatorium buvo Livonijos magistras. Savo laiške 
vyr. magistrui jis siūlė nuo Žemaičių visai atsisakyti ir palaikyti juos Vytau- 
tui su Jogaila. Jis motyvavo, kad kova už juos, nors jie esą svarbiausias 
teritorijalinis objektas, dėl kurio kilę tiek daug ginčų ir nesutikimų, yra per 
sunki. Tuo būdu rizikuojama ir kitais kraštais, kuriuos Ordinas valdo.65) 
Abi pusi, jo nuomone, turėjo susivažiuoti ir tartis (CeV 352). Iš jo pa- 
sikalbėjimo su Vytautu, apie kurį jis smulkiai laišku referavo vyr. ma- 
gistrui, matyti, kad Vytautas šį kartą kalbėjo daug draugiškiau, ir pa- 
reiškė: „Dieve duok, kad mes susitaikytume. Jei ką nors iš mūsų drau- 


62) Pr. Penkauskas: Vytauto Didžiojo nuopelnai dvasinės kultūros srityje, 
„Athenaeum“ 1931 m. Nr. 1, 19 (plačiai aprašyta Žemaičių krikštas psl. 13—20). 

63) Žiūr. apie P. Vladimirijų (Vlodkovičių): Korbut Gabriel: Literatūra 
polska od początków do wojny swiatowej T. I. (X—XVII) Warszawa 1929, 21 (apie 
ji ir Konstancą nurodyta plati literatūra). 

61) J. Jakštas: Jogailos kovos o c. 171 sąą. Krumbholtz: Samaiten o. c. 187 
sqq. 

65) „Sunderlichs umme das lant zu Sameyten ist unsir allis gutdunken, als 
verre euch das gut und geroten dunket, mocht es zu. einem ewigen guten Cristlichen 
frede zwischen dem koninge von Polan, herzog Wytovdt und unsem orden komen, 
und das gute ein dracht und vruntschaft under uns und unsen landen were, das wir 
dan das lant zu Sameyten obir gebin, wante wir doch alreit des landes 
nicht enhon, und soldin wir in zu komenden ziten do ume kriger und mit erloge 
gewinnen, so musste wir unser lande, die licht besser sein dor ume vorterbin, 
und wedir zu wage setzen, umme die grenitz zwischen Polan und Prussen...“ (LUB 
V 120). Plg. Krumbholtz: Samaiten o c. 187. 

giškai nori gauti, galės greičiau laimėti negu grasinimais arba prievar- 
ta“.66) Taip pat charakteringas Vytautui pasakymas lygiai kaip ir tas 
ankstyvesnis — Ordino maršalkai (,„...be draugiškumo nieko iš manęs 
niekas nelaimi...“, CeV 257). Toliau Vytautas, Livonijos magistrui nu- 
rodžius, kad Ordinas turi teisių į Žemaičius, dar draugiškiau pareiškė, 
kad jis esąs jau senas žmogus („ein oltman“), jo brolis (Jogaila) taip 
pat senis („ein oltmann“), todėl kam kitam jiedu galėtų Žemaičius pa- 
likti jei ne Ordinui.67) Bet vyr. magistrui vis dar atrodė, kad šitokiu 
taikingu tonu Vytautas su karaliumi norėjo Žemaičių klausimą išimti iš 
tada dar posėdžiaujančios konsilijos, popiežiaus ir imperatoriaus dispo- 
zicijos68). Pagaliau po pakartotinų raginimų ir derybų susivažiavo abi 
pusės pasitarimams Vėliuonon (1416 m. IX. 15—17). Bet čia abi jos 
kietai laikėsi savo, nuo Torno taikos žinomų, reikalavimų. Kryžiuočiai 
vėl pareiškė savo pretenzijas į jiems priklausančius Žemaičius, o Vytau- 
tas su Jogaila be kitų žemių (Niešavos, Pamario, Michalovo ir k.) rei- 
kalavo, žinoma, Žemaičių ir dar Suvalkijos iki Mozūrijos sienos (CeV 
367 — nr. 703). Derybos nieko pozityvaus nedavė ir abiejų valstybių 
galvos nieko nenutarusios ir nebaigusios išvažinėjo.69) Tuo tarpu Vy- 
tautas 1417 m., norėdamas Žemaičius dar labiau surišti pastovesniais 
ryšiais su savo valstybe, ėmėsi vėl žygių, kurie Ordinui labiausiai buvo 
nemalonūs, būtent, įvesti Žemaičiuose bažnytinę organizaciją, įkurti vys- 
kupiją.70). Tuo būdu Konstancos konsilijos į Žemaičius išsiūstieji delega- 
tai, krikštydami žmones, kurdami bažnyčias, šventindami vyskupą, žo- 
džiu christianizuodami Žemaičius, bet ne Ordino vardu, dirbo Vytauto 
naudai. Todėl Ordinas mielai sutiko žinią apie Žemaičių sukilimą 1418 m. 
vasarą, kuriame jie, daugiausia ūkininkai, reaguodami prieš juos slėgian- 
čius naujoviškumus socijalinėje srityje,72) nukreipė savo pyktį prieš baž- 


66) Liv. magistras referavo apie savo pokalbį: „Do, spreke wi, here, dat dun- 
ket uns ok gelik unde dat iuwe gnade ung4zerm orden Sam ayten dar to 
lethe, als gi id ame vor unthethen hebben. Do sprach he: Got gevs dat wi eindrech 
tich werden. Wat man dennemit vruntschop vonunshebben wol- 
de, dat mochte m(an) eer gawinnen, denne mit drowen edder 
mit gewolt..“ (CeV 352). Plg. Krumbholtz: Samaiten o. c. 188. 

67) „Dar to Wytowte sprak: unser broder der is ein oltman unde wi och ein 
oltman; weme wolde wir denne dat land bes gunnen, wen dar id wol wer(e), wem- 
mes vor dank neme“ (CeV 353). 

68) Plg. J. Jakštas: Jogailos kovos o c. 172. 

69) CeV 369, 370 — 371, 374. Veliuonos suvažiavimą aprašo Posilgė. SrPr. III 
365. 

10) Plg. Pr. Penkauskas: Vytauto D. nuopelnai o. c. 24—28 (ten yra sužytmėta 
visi svarbesnieji Žemaičių krikšto ivykiai). W. Holtzmann“o strp. Zeitschrift für 
Geschichte des Oberrheins Bd. XXXII (1917) 79 — 83. Andziulytė (M. Ruginienė): 
Die Anfänge des Bistums Šamaiten. Diss. Fribourg (Masch - Schr.) 1923. 

11) Kliausis Ignaz: Die Kirchenpolitik in Litauen unter Jogaila und Vytautas 
(1377 — 1421). Diss. Graz 1929 (Masch. - Schr.). 

12) Pig. Ivinskis Z.: Geschichte des Bauernstandes in Litauen. Berlin 1933. 
94—99. Ten apie šį sukilimą ir jo priežastis p. 99—106. Santrauka „„Athenaeum'e“ 
1933 m. Nr. 1, p. 35 X. Jablonskis: Nauji Vytauto laikotarpio aktai „Praeitis“ t. II 

nyčias, kunigus, vyskupą.73) Kryžiuočiai, kaip iš jų kronisto Posilgės 
kronikos aiškiai matyti (Sr Pr III 376—377), įžiūrėjo tame sukilime 
nenusisekusią Vytauto christianizaciją, kurios nepasisekimu jie džiau- 
gėsi.74). Sukilime, turbūt, savo rankas bus pridėjęs ir Švitrigaila (LUB 
V 448) tada vėl gerą prieglaudą prieš Vytautą pas kryžiuočius radęs. 
Sukilėliai savo reakcijos metu pyktį išliejo ir prieš vokiečius, puldami 
Klaipėdą ir ten pridarydami Ordinui nuostolių (CeV 408, 411; LUB V 
403, 426), tačiau ribos vakaruose pasiliko tos pačios. 

Vytauto pastatytas Žemaičių seniūnas Kažgaila Valimantaitis, paau- 
kodamas 60 sukilėlių vedų galvas, sukilimą nuslopino, ir Vytautas vėl 
buvo Žemaičių ponas. Kryžiuočiai, nors buvo informuoti, kad keli tėvū- 
nai ir vietininkai remtų Švitrigailą, jei Ordinas duotų pagalbos, nedrįso 
perdaug rizikuoti.75). Abi pusės vengė karo, atidėliojo jį paliaubomis ir 
sutarė, kai konsilija išsiskirstė lietuvių — lenkų ir Ordino ginčuose nie- 
ko nenutarusi, vėl tęsti tiesiogines derybas. Jos buvo pradėtos 1418 m. 
spalių mėn. vėl Vėliuonoj (Sr. Pr. III 379). Abi pusės pasiliko prie savo 
reikalavimų. Tiesa, Ordinas iš savo pusės, kaip ir 1414 m. (CeV 257) sutiko 
pripažinti Vytautui Žemaičių kraštą, jei tik būtų palikta kryžiuočiams 
jiems priklausanti Klaipėda su pakraščiu prie jūros (Sr. Pr. II. 380).76) 
Bet ir Vytautas ir Jogaila tada vėl pareiškė tą patį, kas buvo sakyta 
Makros misijoje, kad Žemaičių sienos eina panemuniu iki Kuršių įlan- 
kos ir jūros. 

Dvi aukščiausios instancijos, popiežius ir imperatorius, ėmė tada siū- 
lytis sutaikinti. 1419 m. popiežius Martynas V bandė tarpininkauti, bet 
jo tarpininkavimas nedavė rezultatų. Jogaila nenorėjo Martyno arbitra- 
žo, bet vis dėl to nusiuntė savo atstovus į Gnievkovo suvažiavimą, kur 
turėjo būti sprendžiama byla. Vytauto ir Jogailos išdėstytose taikos są- 
lygose yra paduota gana plačiai, kokių sienų jiedu nori Žemaičiuose. 
Klaipėda turi būti priskirta prie Žemaičių, nes esanti jų žemėje, toliau 
reikalaujama Lietuvai pajūrio iki Šventosios, Suvalkijos.?7) Bet Ordinas, 


(1932) 386 sqq. (visa eilė Vytauto dovanojimų valstiečių bajorams). Sukilimą lie- 
čianti Vytauto korespondencija (CeV 411, 439, 441) ir Livonijos magistro pralneši- 
mai (LUB V 403, 426, 448) parodo, kad šita ūkininkų revoliucija turėjo socijalinį 
pobūdį. Bažnyčių aprūpinimas žemėmis bei valstiečiais, surištas su naujos tikybos 
įvedimu, bus šitą reakciją sukėlę. 

73) Plg. Fijažek: Uchzešcijanienie Litwy o c. 106 sqq. Prochaska: Dzieje Wit. 
o. c. 95. Krumbholtz: Samaiten o. c. 121 sqq. 

74) SrPr III 376. Plg. A. Lewicki: Powstanie Swidrigielly, 61 sqq. 

75) Plg. Kolankowski: Dzieje w. ks. Lit. I 136. 

16) E. Raczyński: Cod. diplm. Litwy 1845. 229. 

11) „Item in partibus Litwanie et Samaytharum incipiantur limites et Marisalco 
vsque ad fluvium Memel ita quod Castrum Memel maneat prout est in terra Samayt- 
harum, et ipsa Terra Samaytharum cum eodem Castro perpetuis temporibus circa 
dominos Regem et Magnum ducem Litwanie remaneat canseruata et ascendatur...“ 
(Toliau detaliai nustatoma, kokios turėtų eiti ribos nuo Prūsų Mozūrijos: Šešupė, 
Širvinta, Lepuona etc.). ... Item ad aliam partem inter Terras, Samaytharum et Li- 
vonie continuando in marisalco usque ad introitum fluvii qui dicitur A...“ Raczyńss 

atsisakydamas nuo Žemaičių, jokiu būdu nenorėjo atiduoti Klaipėdos, nes 
ji niekada nepriklausiusi Žemaičiams, bet Kuršo žemei, ir Ordinas savo 
teisėms į ją turįs tvirtus dokumentus.78) 

Vytautas dabar, nuo Vėliuonos susivažiavimo, dar ryškiau negu po 
Torno taikos, išėjo su savo reikalavimais, tvirtindamas, kad Žemaičiai 
tęsiasi ligi pat Nemuno žiočių ir jūros. Iš to jo reikalavimo buvo aišku, 
kad prekybai vis kylant ir didėjant, Lietuva ieško jau priėjimo prie jū- 
ros. Kai Žemaičių ir jų sienų klausimas vis dar nepajudėjo iš vietos, tu- 
rėjo jį vėl imti spręsti imperatorius Zigmantas.79) Jogaila, tikėdamas 
dideliu Zigmanto palankumu, išdavė jam savo ir Vytauto vardu įgalio- 
jimą išspręsti Torno taikos klausimą. Susidėjus politinėms apystovoms, 
kitaip negu 1412—13 metais, norėdamas patenkinti Vokietijos visuome- 
nę ir kad husitams čekams giminingą lenkų tauta neimtų jų šelpti, padarė 
Breslavo reichstage (1420. I. 6) tokį sprendimą, kurio nei Vytautas nei 
Jogaila nesitikėjo: Torno taika buvo patvirtinta, o Žemaičiai pripažįsta- 
mi Ordinui. Ordinas tuojau turėjo paimti pakraštį nuo Raudonės upės 
įtakos į Nemuną iki Klaipėdai, palikdamas Vytautui iki gyvos galvos 
dešinįjį Nemuno krantą. Vytautui mirus Žemaičiai turėjo atitekti Or- 
dinui (Lites III 61). Breslavo sprendimas buvo Torno taikos patvirtini- 
mas. Bet jame buvo šis tas ir nauja. Vytautas gavo visus sustiprinimus 
(„indagines“), gulinčius Nemuno srityje iš Žemaičių pietų pusės, Ordi- 
nui atiteko visos užtvaros į vakarus (prie Nemuno žočių ir Klaipėdos).792) 
Toks išsprendimas labai sueržino Vytautą ir Jogailą, kurie tada buvo 
susivažiavę Dauguose ir patyrę apie ištarmę rėkę ir raudoję kaip sužeisti 
liūtai (Dlug XIII 245). Tuoj abu jiedu pasiuntė savo protestus, kuriuos 
nuvežė į Breslavą, savo diplomatinę karjerą pradėdamas, Zbignevas 
Olesnickis. Ilgame savo laiške, kuris dėl savo aiškinimų, kas yra Že- 
maičiai, yra plačiai žinomas, Vytautas pareiškė, kad Žemaičiai nuo seno- 
vės paveldėjimo teise buvę didžiųjų kunigaikščių valdomi. Net Ordinui 
priteistoje dikroje (tyre) buvę Žemaičių pilių, ką rodą dabar tebėsantys 
kalniukai (Tarp Lietuvos ir Prūsų gulįs Suduvių kraštas esanti jo tėviš- 
kė, teisėtai paveldėta iš prosenių (CeV 468). Visu savo temperamentin- 


ki: Cod. dipl. Litwy, 237—238. Apie ribas Suvalkijoje žiūr. Ernst Kroehnert: Die 
deutsch-russische Grenze von Eydtkuhnen bis Soldau. Diss. Königsberg. 1912. 16 
sqq. 

18) „Item super Castrum Memmil respondetur quod illud Castrum nunquam 
spectabat ad terram Samagitarum sed ad terram Curonien et ordo habet bonas lit- 
teras quod castrum ad eum spectat“. Raczyński: Cod. dipl. Litwy, 239. 

719) Apie Vytauto laikais augančią komercinę Lietuvos ir jos upės Nemuno 
reikšmę žiūr.: Remeika Joh.: Die Handel auf der Memel von Anfang des 14. Jhs. bis 
1430. Diss. Kiel 1927 (Atsp. iš „Tauta ir Žodis“, t. III) . ForStreuter Kurt: Die 
Memel als Handelstrasse Preussens nach Osten. Königsberg 1931. Z. IvinSkis: Lie- 
tuvos prekyba su Prūsais. Pirma dalis. Iki XVI amžiaus pradžios, Kaunas, 1934, 53 
sqq. (Ten nurodyta kita literatūra ir šaltiniai). 

794) Plg. Krumbholtz: Samaiten o. c. 200. 

gumu Vytautas kreipėsi prieš kryžiuočius. „Kryžiuočiai yra svetimšaliai 
ir ateiviai š Vokietijos. Jie užėmė prūsų kraštą, o dabar stengiasi ir mus, 
tikrus mūsų žemės paveldėtojus ir valdovus jėga ir iškilmingais pasa- 
kymais išvaryti“. Kol gyvąs būsiąs jis ir jo įpėdiniai nuo tų žemių nieka- 
da neatsisakysią (CeV 468). 

Šitame Vytauto proteste, kaip ir dviejuose ankstyvesniuose pareiš- 
kimuose, yra prisimenama prūsai, jų žemė, kaip jo tėviškė. Vadinasi, vo- 
kiečiai kryžiuočiai Prūsuose buvo jaučiami kaip svetimšaliai. Vytauto 
laikais lietuvių kunigaikščių sąmonėje buvo jaučiamas ryšys tarp lietu- 
vi gyvenamų žemių ir Ordino užimtų prūsų sričių.80) Bet Vytauto pro- 
testas prieš Breslavo sprendimą nedaug ką galėjo padėti. Imperatorius 
atsakė sprendžiąs žiūrėdamas ne prietelystės, bet teisybės. Jis teisingai 
pastebėjo, jei esą jiedu su Jogaila, nuveikę Ordiną 1410 metais ir jo žemėje 
stovėdami, sutiko jam pripažinti Žemaičių kraštą, kaip kitaip galėjęs 
išspręsti bylą pats imperatorius.81) 

Situacijai gelbėti reikėjo ieškoti kitų priemonių. Jogaila apeliavo į 
popiežių prašydamas panaikinti Breslavo nutarimą. Vytautas tačiau su- 
prato, kad remdamasis senais dokumentais, mažai ką laimės, ir nutarė klau- 
simą perkelti į kitą plotmę. Tik karas galėjo vėl spręsti ginčą. Kad Zig- 
mantas Ordinui negalėtų duoti pagalbos. Vytautas rado geros progos 
jam namie sudaryti sunkenybių. Iš čia ėjo jo santykiai su husitais čekais 
ir visa toji jo akcija Čekijoje su Žygimantu Kaributu. O kartu su tais 
žygiais Vytautas jau nuo 1420 m. pavasario ruošėsi naujam karui su 
Ordinu (LUB V. 616—617, 620). Tuo pačiu laiku Ordinas, remiamas 
aukščiausios pasaulinės galybės — imperatoriaus, kreipėsi į Romą. Jau 
nuo seno Ordinas visada, kai tik jam būdavo didelė bėda, naudodamasi 
Romos simpatijomis tai tariamai misijų institucijai, kreipdavosi į Kūriją 
pagalbos, užtarimo, globos ir t. t. O buvo Ordinas ilgą laiką Romos sau- 
gojamas ir globojamas pupillus! "Todėl dabar Ordino, vyr. magistras, 
kai ginčas dėl Žemaičių klausimo ne tik nesibaigė, bet ėmė įgyti dar 
rimtesnes ir aštresnes formas, skundė Vytautą popiežiui. Vytautas, ra- 
šė jis, noris būtinai visiems laikams gauti Žemaičius tokiose ribose, ko- 
kiose jie pirmiau visai nėsą buvę. Jis argumentavo: Šitų sienų plotan 
ieina Klaipėdos pilis; tuo būdu Livonijos ir Prūsų žemės liktų perskirtos. 
Kadangi toliau Vytautas visomis jėgomis to siekia, išdavoje Ordinas tap- 


80) Plg. J. Jonynas, Prof.: Iš Mažosios Lietuvos istorijos, „Vasario 16-ji“, 
Liet. neprikl. 15-kos m. sukaktuvėms, Lietūvos šaulių sai, leidinys, Kaunas 1933, 
88. 


851) „Quomodo enim potuissemus terram Samaytarum in perpetuum vobis adiu- 
dicare, cum tamen vesto consensu ex tenore pacis... Thorun illa debebat post mor- 
tem vestram ad Cruciferos pervenire, aut quomodo honeste valuissemus cum esse- 
mus inermes et sedendo inter partes iudicaremus, plus vobis dare de iure partis 
alterius quam vos victores et armati stantes in territorio inimicorum veStrorum sci- 
vistis aut voluistis ab eis petere“. (CeV 474). 

tų visiškai sunaikintas.82) Šitie žodžiai pakankamai rodo, kiek Ordinui 
ir Vytautui buvo svarbi Klaipėda. 

Tokiu būdu Vytauto tarptautinė pozicija Žemaičių ginče turėjo pa- 
šlyti, nes tam klausimui įgavus vėl tarptautinio pobūdžio, jo nenaudai 
stojo ir imperatorius ir popiežius. 

Vytauto kova dėl Žemaičių ir patogių jiems vakarinių sienų 1420— 
21 metais pasiekė savo kulminacinį punktą. Diplomatinėje kovoje vėl abi 
pusi ėmėsi savo propagandos. Iš šito laikotarpio turime vieną šaltinį dar 
kartą rodantį, kaip kryžiuočiai Klaipėdos nenorėjo iš savo rankų išleisti. 
Ordino prokuratorius prie Kūrijos, Jonas Tiergard'as patyręs apie Vy- 
tauto pas popiežių daromus žygius, rašė iš Romos 1421 m. balandžio mėn. 
8 d. vyr. magistrui: „,...taip pat Vytautas stengiasi gauti Klaipėdos pilį. 
kurią jis mielai norėtų valdyti, tačiau Ordinas jam jokiu būdu negali už. 
leisti, nes jeigu tai įvyktų, liktų Livonijos ir Prūsų žemės padalytos ir 
viena nuo antros atskirtos. Kadangi Ordinui tai būtų skriauda ir didelis 
nuostolis ir kadangi jūsų malonybė šios tvirtovės reikalui esate padėję 
daug triūso su įvairiopu jos apsaugojimu, tai norėtume (turime vilties), 
kad karalius ir Vytautas su savo galybe jos niekados negautų“.83) Iš tos 
reliacijos aiškiai matyti, kaip visu rimtumu buvo svarstomas Žemaičių 
klausimas prie Kūrijos popiežiaus akivaizdoje (Ce XV? 121). Tuo tarpu 
Vytautas tvirtino savo pozicijas pačiame Žemaičių krašte padarydamas 
jo vyskupijai donacijas žemėmis ir valstiečiais,94) tuo tarpu kai 1417 m. 
vyskupijai buvo paskirtos tik iš didžiojo kunigaikščio iždo mokamos pa- 
jamos (CeV 393—394). Šios Vytauto pastangos turėjo savo tikslą. Kur- 
šių vyskupai nuo seno turėjo vilties praplėsti savo dieceziją Žemaičių te- 
ritorija. 1420 m. kovo mėn. kreipėsi Kuršo vyskupas į vyr. magistrą pra- 
šydamas įkuriant Žemaičių vyskupystę jam priskirti atitinkamą sritį 
(LUB V 622—623). Bet Vytautui rūpėjo, kad Žemaičiai ir bažnytiniu 
atžvilgiu būtų laisvi nuo svetimų įtakų. Martynas V, tvirtindamas Vy- 
tauto darbą, paėmė savo globon Žemaičius ir patvirtino tik nuo jo pri- 
klausomą Žemaičių vyskupiją (CeV 530). Bent tuo atžvilgiu popiežiaus 


52) „Petivit autem in modum future concordie districtum Samagittarum in pro- 
piietatem perpetuam, ultra hunc limites granicierum, de guibus retroactis tempo- 
ribus, quin ad ordinem pertinuerint, nulla umquam dųybitacio fuit. In quorum li- 
mitum spacio castrum Memel includitur et eo modo fieret discon- 
tinuatio terrarum Lyvonie et Pruszie. Unde ulterius quod totis viribus 
struit, finalem ordinis subversionem conseguetur“ (CeV 464). 

58) „der glich her ouch bewerte fom hwse zur Memele, das Witawt gerne 
hette und doch der orden in keiner weise obergebe, wend so das geschege, so wur- 
den Lieffland und Pruszenland geteilit und fon enander gescheidit, das dem orden 
ein vorstoren und gruntlich vorterber were, und dorumme so hette euwer gnade uff 
das hws groszen fleis gelegt mit mancherhand fastemadhunge und hoffen, das is der 
koning und Witawt mit irer macht nymmer gewinnen moge“. (CeXV2 120). 

84) Semkowicz W1.: Pierwsze przywileje fundacyjne Witolda dla Kościoła 
n Žmudzi. Kwart, hist. t. 44 (1930) 384 sog, Ivinskis: Gesch. d. Bauernstandes, 

6, 121. 

tarpininkavimas buvo Lietuvai naudingas. Jis ne tik pripažino Žemaičių 
vyskupiją, bet dar uždraudė Livonijos Ordinui užpuldinėti, Žemaičiai vis 
labiau buvo įjungiami į didžiosios kunigaikštystės sudėtį. Bet Vytauto 
kova dėl Žemaičiams patogios ir naudingos vakarinės sienos ėjo jau prie: 
galo. Per naują derybų suvažiavimą su Vytautu Vėliuonoje 1420 m. 
rugsėjo mėn. 8 d. did. kunigaikštis dar kartą pareiškė, kad Žemaičių 
ribos yra Nemuno žiotys, Kuršių marės, jūra.85) Tai esančios senos ir 
tikros Žemaičių sienos,56) tačiau dėl „geros taikos“s7) Vytautas sutiko 
atsisakyti nuo Klaipėdos su ruožu per tris myles nuo jūros (CeV 494— 
495). Ši naujoji siena, kaip ji buvo pasiūlyta, išvesta buvo paskui Melno 
taika 1422 m. Bet per Vėliuonos derybas Ordinas nė su tokiu Vytauto 
pasiūlymu nenorėjo sutikti,58) nes Vytautas pareikalavo, kad visi popie- 
žių ir imperatorių raštai į Žemaičių kraštą būtų panaikinti. Kai visi mė- 
ginimai susitarti pasirodė bergždi, ginklas vėl turėjo spręsti bylą. Trečią. 
kartą iš eilės po Torno taikos (1411) Vytautas ir Jogaila rinko kariuo- 
menę ieškodami teisių į savo žemes. 1422 m. liepos mėn. 14 d., pasibaigus 
atvejų atvejais pratęsiamoms paliauboms, paskelbė Jogaila Ordinui ka- 
rą. Kaip ir 1410 metais, didelė Vytauto ir Jogailos kariuomenė, skaito- 
ma iki 100.000, vėl susijungė prie Červinsko. Bet kariauti tokio ūpo kaip 
aną kartą nebuvo. Bajorijai Jogaila, kuri grasino sugrįžti, turėjo prapla- 
tinti privilegijas. Ordino magistras Paulius Russdorf'as nebuvo į karą pa- 
siruošęs. Jo kariuomenės užsidarė pilyse. Karas susmulkėjo į daugybę 
atskirų susirėmimų ir pilių apgulimų. Neginamą kraštą baisiai teriojo 
jungtinės kariuomenės, ypač totoriai ir valakai. Ištisos sritys buvo nude- 
gintos (pietvakarių Prūsuose). Magistras, ilgai laukęs pagalbos iš Vo- 
kietijos kunigaikščių ir imperatoriaus, nesiskubino daryti taikos, bet prieš 
milžinišką kariuomenę atsispirti negalėjo. Jis paprašė taikos. Ji buvo pa- 
sirašyta netoli tos pačios Osos upės, apie kurią Vytautas 1413 m. buvo 
kalbėjęs (CeV 257), prie Melno ežero lenkų kariuomenės stovykloje 1422 


m. rugsėjo mėn. 27 d. 


85) Plg. pst. 48. 

86) „Nota: Isti sunt antigui limites nostre terre Samaytarum per fluvium 
Memel usgue in divisionem ipsius fluvii ubi dividitur in tres fluvios (Nemuno delta) 
et tunc descendendo ipsius terciam gue appelatur Russna ubi influit happ, et ulterius. 
de haap per decursum eiusdem fluvii Memel usgue ad mare salsum“ (CeV 494). 

871) „Et guamvis isti limites sunt antigui et veri limites nostri, amen prop- 
ter bonum pacis perpetue stabilivimus in eo mentem nostram et sic volumus 
granicies nostras habere et presignari“: (detaliai nurodomos sienos) ,„... et eundo 
fluvium Jura, transeundo per transversum, continuando per solitudinem tenendo 
fluvium Memel, Rusna, Wintenburg haap, castrum Mamel alias Klawpeda et mare 
salsum undique in sinistra per duo miliaria, CeV 494). 

88) „Uff dis ussatczunge der grenitczen... das das land czu Samayten und ouch 
die wiltnisse uff jenseit der Memel mit iren usgesatczten grenitczen sulden ewecli- 
chen abgetreten werden und die alden briffe dor methe getotit und nuwe dorobir 
gemachet werden etc. Die antwort: das ist uns alczu swer czu thuen, wend wir mus- 
ten obirgeben pabstliche und kaiserliche briffe und dorczu den ussproch czu Ungern 
gescheen, den ir doch selbir vorliebet habt und ouch euwir maiestat ingesegeln 


bevestent...“ (CeV 495), 

Melno taika galutinai turėjo išspręsti ginčijamų teritorijų klausimus. 
Vytautas reikalavo, kad Žemaičių siena eitų Nemunu, nes tikrosios jų 
sienos esančios Nemunas, Rusnė, įlankos kraštas, „hap“ ir jūra. Tačiau 
jis dėl taikos — propter bonum pacis“ (LUB V 880) sutiko priimti tas 
sienas, kurios jau anksčiau (1420 m.) per derybas Vėliuonoje su magistru 
jo buvo pasiūlytos (CeV 494). Melno taikos sutarties dokumente jos, 
palyginti, aiškiai nužymėtos: Mozūrijos pasienyje nuo brastos Kamienny 
Brod Lyko upės aukštupyje, aukščiau Grajevo ir Točiloto ežero stačiai 
per dikrą (tyrumą) į Rogorso ežerą, kurį siena kerta pusiau. Toliau tie- 
siai vėl per dikrą į Preivosto lauką, tiesiai į Meruniškį ir Vyštyčio ežerą 
(jis pasilieka Ordino pusėje), paskui iki Lepuonos ištakos, ja iki Širvintos, 
Širvintos upe iki tos vietos, kur ji įteka į Šešupę, nuo Šešupės tiesiai į Ne- 
muną, kur iš dešinės pusės įteka Šventoji. Tokia buvo siena Suduvijoje.s?) 
Vadinasi, didelė Ordino ginčijamos girios („Wildnis“) dalis atiteko Lie- 
tuvai. Anapus Nemuno arba Žemaičių pusėje siena ėjo dvi myli Šven- 
tąja, paskui stačiai per dra į Jūros upę, paliekant kairėje vokiečiams 
visur Nemuną per dvi myli (LUB V 880). Toliau siena ėjo vieną mylę 
Jūros upe, paskui tiesiai per dikrą, paliekant Nemuną, Rusnę ir Klaipėdą 
per tris myles iki marių Ordinui. Trys mylės nuo ginčijamos Klaipėdos 
prie jūros prasidėjo Žemaičių teritorija. Su Livonijos Ordinu siena buvo 
nustatyta Šventosios upe, toliau paliekant senas sienas („antiquos limi- 
tes“, LUB V 881), bet ne tas, kurios buvusios tuo laiku, kai Žemaičių 
kraštas priklausė Ordinui, bet tas, kurios buvusios senovėje tarp Livo- 
nijos iš vienos pusės ir Žemaičių, Lietuvos ir Rusijos iš kitos pusės. 

Pagal Melno taikos sutartį Lenkija gavo Niešavos kraštą, o Vytau- 
tas, kaip nužymėtoji siena rodo, Žemaičių didelę dalį ir pusę Suduvijos 
Beveik nuo visų Žemaičių Ordinas turėjo visai atsisakyti. Iš Vytauto api- 
brėžtos Žemaičių sąvokos, kurios jis visą laiką nuo Torno taikos metų 
visada laikėsi, Ordinui teko nedidelis ruoželis 3-jų mylių platumo, bet 
užtat jis buvo labai svarbus: Nemuno žiotys ir priėjimas prie jūros. To- 
kiu būdu Vytautas neteko Nemuno ir Klaipėdos. Klaipėda, kaip Ordino 
statyta pilis ir visada jo valdžioje buvusi, turėjo palikti kryžiuočių ran- 
kose. Bet užtat Ordinas amžinai turėjo atsisakyti nuo Žemaičių, nuo Ne- 
muno žemupio dešiniojo kranto, nuo Vėliuonos. 

Apginti visas pozicijas cielybėje Vytautui buvo sunku. Iki 1409 m. 
Žemaičių atžvilgiu jis buvo vedęs pasyvią politiką. Atidavinėdamas Že- 
maičius jis davė Ordinui į rankas dokumentus, už kurių jis paskiau, tal- 
kininkaujamas imperatoriaus ir iš dalies popiežiaus, galėjo nusitverti ir 
ginti savo pozicijas. Šituo būdu pablogėjo Vytauto tarptautinė padėtis. 
Todėl jau paskui Vytautas ir būdamas nuo Torno metų gana aktyvus 


89) Plg. Ernst. Kroehnert: Die deutsch — russische Grenze von Eydtkuhnen 
bis Soldau. Diss - Königsberg. 1912, 18 sqq. 

Vakarų atžvilgiu nebegalėjo visai išlyginti anksčiau pralaužto fronto. 
Melno taika reiškė abipusį kompromisą. Į Klaipėdą Ordinas žiūrėjo kaip 
į labai svarbią jo egzistencijai rytuose atramą ir jokiu būdu jos nenorėjo 
išsižadėti. Ribos tačiau jos komtūrijos tapo pakeistos. Senos komtūrijos 
sienos, siekiančios Šventąją ir Žemaičius iki Minijos aukštupio, buvo 
susiaurintos taip, kaip jos šiandien eina tarp Žemaičių ir Klaipėdos kraš- 
to. Pačiai Klaipėdai reikalingas ,„Hinterland'as“ — užnuguris atiteko že- 
maičiams. Tuo būdu nė viena, pusė neišėjo sveika. Kiekvienai jų iš jų už- 
sibrėžto ir siekiamo plano buvo šis tas išbraukta, bet kai kas ir palikta.90) 
Vokiečiams atiteko Nemuno žiotys, o Lietuva gi gavo tada beveik visai 
nenaudingą pajūrį ties Palanga iki Šventosios. Bet tas mažas žemės šmo- 
čiukas, siauras gabalėlis priėjimo prie jūros turėjo vis dėlto savo reikš- 
mės. Čia buvo to pleišto — kylio pats smaigalis kuris skėlė abi vokiečių 
Ordino sritis livoniškąją ir prūsiškąją į dvi dalis. Šitame sklypelyje ry- 
šys tarp Prūsų ir Livonijos, tas Ordino politikos aukščiausias noras tu- 
rėti teritorijalinį nedalomumą nuo Oderio iki Suomių įlankos ištisiems 
amžiams buvo sutrukdytas. Buvęs Lietuvai dideliu pavojumi tas teritorija- 
linis siūlas, kaip tik ties Palanga buvo visai perkirptas. Todėl tas žemės 
lopas ir tolimesniuose santykiuose turėjo didelės reikšmės ne tik lietuvių 
bet ir latvių tautai. Daug tiesos yra tame teigime, kad Ordino teritorijas 
perskyrus vokiečių įtaka (tarp kitko kolonizacija) Livonijoje negalėjo 
eiti sėkmingai. Tuo būdu latvių tauta iš dalies buvo išgelbėta nuo prūsų 
likimo, nuo pavojaus paskęsti germanizmo jūroje. 

Kovoje su kryžiuočiais, baigdamas Lietuvos ilgai vestą kovą su vo- 
kiečių Ordinu dėl Žemaičių krašto, Vytautos pasiekė savo tikslą, nors jo 
pasisekimas buvo ne visiškai pilnas. Žemaičių krašto pasienis ir dideli lie- 
tuvių giminaičių gyvenamos teritorijos plotai paliko vokiečių Ordino val- 
džioje. Paprastai istorija mano, kad teisingai ir patenkinančiai išspręsti 
tuos lietuvių gyvenimo klausimus kliudė Vytautui perdidelis nukrypimas į 
rytus — Rusijos reikalus. Tie visi žygiai prieš totorius, tas noras užimti 
Riazanes, Kalugas, Tulas, tos brangios ekspedicijos prieš Novgorodą esan- 
čios atitraukusios lietuvių kunigaikštį nuo tikrųjų, artimųjų uždavinių 
ir kliudžiusios įvykdyti programą, kurią statė lietuvių tautos gyvieji rei- 
kalai. Be abejo, dėl tų kraštų ir juose vedamos politikos Vytautui pri- 
siėjo iš dviejų atvejų (1398, 1404) atidavinėti Ordinui Žemaičių kraštą. 
Jei visos tos jėgos, kurios žuvo mūšyje prie Vorkslos, tie dideli materi- 
jaliniai ištekliai, kuriuos prarijo ekspedicijos į Maskvą, Riazanę, Nov- 
gorodą, į Čechus, Vytautas būtų suvartojęs kovai prieš Ordiną savame 
krašte, reikia manyti, būtų jis didesnių ir geresnių rezultatų susilaukęs 
ir Lietuvai iškovojęs naudingesnes sienas Vakaruose. Bet šitoks minti- 
jimas istoriškai vargu gali būti pateisinamas. Negalima Vytauto politi- 


90) Plg. J. Pfitzner: Witold o. c. 138 sq. 

kos vertinti tik mūsų laikams tinkančiomis sąvokomis. Vidurinių amžių 
žmogus nebuvo moderniškas mūsų laikų žmogus. Nacijonalinė — tauti- 
nė problema mūsų prasme tada dar neegzistavo. Kaip santykiai su len- 
kais buvo, žinoma, visai kitokiais pamatais pagrįsti negu mūsų šiandie- 
niniai norai kartais mus leistų matyti, taip ir savo užsienio politikoje į 
Vakarus Vytautas veikė tik savo laiko ribose. Kai Ordinas stipriai laikė 
apgniaužęs panemunes, žiotis, visa jėga gulė ant pajūrio juostos ir apskri- 
tai vakarinės Žemaičių sienos, tai Vytautui bebuvo likęs jo ekspansijai 
išėjimas tik priešingoje pusėje — rytuose. Iš rytų jis, be to, sėmėsi sau 
Jėgų kovai su tuo pačiu Ordinu. Nėra reikalo čia ilgai aiškinti, kad jūros 
reikalas, nežiūrint pakilusios ir vis besiplečiančios prekybos, tada dar ne- 
buvo toks aktualus. Tauta dar nebuvo tada labai aktyviai į jūrą nusi- 
stačiusi, todėl jos vadui būtų buvę sunku ją iškovoti. Pats gyvenimas 
tada pajūrio ir Klaipėdos dar būtinai nereikalavo, nes šiandieninės su- 
sisiekimo problemos dar neegzistavo. Nors žemaičiai kovų bėgyje su kry- 
žiuočiais pasiekdavo Klaipėdą, jūrą, tas sritis dažnai puldinėdavo, ta- 
čiau patys dėl tų pačių kovų ir kitų aplinkybių gyveno susispaudę, susi- 
grūdę Žemaičių vidurio aukštumoje. Užteks pasakyti, kad jūrų preky- 
bos, didelio laivyno, išvystytos laivininkystės tada Lietuvoje taip pat dar 
nebuvo.91) Vadinasi, Vytautas ir pati tauta tada dar galėjo apsieiti be 
Klaipėdos. Ji nebuvo su jos egzistencija surišta. Bet iš viso to, kas čia iš 
šaltinių pacituota ir nurodyta matyti, kad Vytautas po Tannenbergo ak- 
tyviai kovojo už Lietuvos interesus Vakaruose ir pajūrio bei Klaipėdos 
klausimo nebuvo išleidęs iš savo akių iki pat 1420 metų, vis dėdamas 
pastangų laimėti Žemaičius su Nemuno žiotimis. 

Bet vis dėl to gal kils ne vienam abejojimas, kodėl po Vytauto skam- 
bių žodžių ir didelių pažadų nesekė atitinkami žygiai? Kodėl jis, užbrėž- 
damas ribas iki Karaliaučiaus, Osos, nepasiekė net Nemuno žiočių. Nėra 
šio straipsnio uždavinys Vytautą teisinti ar kaltinti. Reikia jo politiką 
imti to laiko rėmose. Reikia neužmiršti, kad Ordinas, nors Tannenbergas 
jam buvo gerokai nuleidęs kraują, laikė dar giliai įleidęs savo šaknis 
Pabaltyje. Iš Lietuvos ir Lenkijos diferencijų, Vytauto ir Jogailos nesu- 
tikimų 1382—1392 m. laikotarpyje, paskui ir vėliau galėjo jis gelbėti sa- 
vo sunkią būklę. Tuo būdų likdavo jis lietuvių kunigaikščių arba lenkų - 
lietuvių tarpusavio nesantaikoje kaip tertius gaudens. Toliau svėrė taip 
pat popiežiaus ir imperatoriaus autoritetai. O paties Vytauto užrašai 
buvo irgi aštrus Ordino ginklas. Vadinasi, visų savo reikalavimų paten- 
kinti jis negalėjo. Melno taika buvo kompromisas, bet ir tuo kompromisu 
Vytautas iš Ordino atimtiems Žemaičiams buvo daug laimėjęs. 


915 Plg. J. Remeika: Der Handel auf der Memel o. c. 42 są. 

III. 


ŽEMAIČIAI NUO MELNO TAIKOS ŠVITRIGAILOS, ŽYGIMANTO 
KEĘSTUTAIČIO IR KAZIMIERO LAIKOTARPYJE. 


1. Žemaičiai ir jų sienų klausimas po Melno sutarties Žygimanto Kęstu- 
taičio ir Švitrigailos kovų sūkuryje iki Žygimanto mirtes. 


Melno sutartimi nustatytos sienos išbuvo lygiai 500 metų, tačiau toji 
taika anais laikais ramybės ir taikos neatnešė. Nereikia manyti, kad su 
tąja taika tuoj baigėsi ir Žemaičių klausimas bei ginčas dėl jų sienų. Pa- 
prastai yra įprasta po Melno taikos kovą dėl Žemaičių ir jų sienų laikyti 
baigtu klausimu. Krumbholtz'as savo disertacijoje baigia jį 1422 metais, 
ir dauguma tos datos laikosi. Melno taika sienos buvo tik popieriuje nusta- 
tytos. Išvestos jos turėjo būti vėliau. Bet tas jų išvedimas paskui buvo prie- 
žastis didelių nesusipratimų. Čia duosime pačius svarbiuosius Žemaičių 
istorijos etapus 15-me amžiuje, iškeldami aikštėn kovas dėl sienų. 

Melno taika Vokiečių Ordinui buvo didelis smūgis92), net pačiame 
akte apie kryžiuočius buvo pareikšta gana neigiama nuomonė. O kad 
tuojau vėl nekiltų naujų nesusipratimų, Ordinas turėjo atiduoti Jogailai 
ir Vytautui visus dokumentus, kuriuos jis buvo anksčiau gavęs paremti 
savo teisėms į žemes, Melno taika amžinai pripažintas Lietuvai ir Lenkijai. 
Tuo būdu Vytautui privalėjo būti grąžinta visi anksčiau juridinės galios 
į Žemaičių kraštą turėję dokumentai bei užrašai. Kitos gi privilegijos 
ir raštai, vis viena kieno jie buvo duoti, bažnytinės ar pasaulinės vyriau- 
sybės, jei jie prieštaravo Melno sutarčiai, buvo paskelbti nustoją savo 
galios.  Kilusius nesusipratimus turėjo spręsti susivažiavę abiejų pusių 
atstovai (LUB V. 877—889). 

Vokiečių ordinas tikėjosi, susilaukęs didesnės pagalbos iš Vokieti- 
jos kunigaikščių ir imperatoriaus Zigmanto, kurie savo globojamo ir re- 
miamo Ordino tokiu nuskriaudimu buvo labai nepatenkinti, atgauti savo 
pozicijas ir nenorėjo vykdyti Melno sutarties. Vėliuonos suvažiavime 
1422 m. turėjo pridėti prie Melno taikos antspaudas vienos ir kitos pusės 
atstovai. Bet dėl įvairių priežasčių, ypač dėl Ordino aiškaus delsimo, tos 
antspaudos nebuvo pridėtos. Tokiu būdu taikos patvirtinimas tapo ati- 
dėtas vėlesniam laikui. Vytautui buvo labai svarbu kuo greičiausiai 
vykdyti taiką. Vokietijoje Melno sutartis darė blogą įspūdį, ir Vokieti- 
jos kunigaikščiai, palaikydami Ordiną, norėjo tą reikalą pavesti tam tik- 
ram teismui. Bet kada Jogaila ir Vytautas iš naujo ėmė grasyti karu 
ir rengti kariuomenę?3), Ordinas turėjo nusileisti. Įžeistas jautėsi Melno 


92) Jau A. v. Kotzebue laikė Melno taikos sąlygas Ordinui pažeminančiomis: 
Preussens ältere Geschichte, t, III (1808) 211—213. 
93) Pig. OrdBr XXII a. 100. 1422. VI. 24. 

taikos sąlygomis imperatorius Zigmantas, nes buvo anuliuoti jo sprendi- 
mai (1412 ir 1420 metų Budoje ir Žemaičiuose). Bet ir jam 1423 m. su- 
sitaikius su Jogaila (jis pažadėjo remti prieš husitus), Ordinas turėjo 
nusileisti ir galutinai užantspauduoti beveik metus neratifikuotą su- 
tarti. Kryžiuočiai dar dėjo pastangų įdėti į sutartį punktą, kad ją pri- 
valo patvirtinti popiežius. Tuo būdu norėjo rasti formalių priekabių, 
dėl kurių paskui ta sutartis būtų sugriauta. Tačiau Jogaila nesutiko to 
punkto priimti. Ordinas turėjo galutinai visai nusileisti ir sutartį pri- 
pažinti. 1423 m. geg. m. Vyriausias magistras ir Livonijos magistras susi- 
važiavę su Vytautu ir Jogailos atstovais Vėliuonoje94) šiaip taip ratifikavo 
Melno susitarimų sąlygas. 

Melno taikos sutartimi Vytautas buvo pilnai patenkintas ir tą taiką 
laikė galutina. Nuvarginta ilgų karų Lietuva labai troško taikos. Todėl 
Vytautas skubėjo greičiau įvykdyti taiką ir nuo jos jo santykiai su Ordi- 
nu pasidarė beveik prieteliški. Iki jo valdymo galo daugiau kovos už 
Žemaičių vakarines sienas jo politikoje nebematyti. 

Melno taikos silpna vieta buvo ta, kad joje ne tik antspaudų prika- 
binimas, bet ir sienų išvedimas buvo atidėta tolimesniems susivažiavi- 
mams. Jis ėjo labai sunkiai. Iš abiejų pusių, darbui prasidėjus, buvo 
paskirti atstovai, bet ginčai nesibaigė, sienų išvesti nepavyko95). Kaip 
pirma nesusitarimų objektu buvo visi Žemaičiai ir kitos Lenkijos pasie- 
niuose ginčijamos sritys, taip dabar, besitariant sienas išvesti, diferenci- 
jos kilo dėl mažų lopelių. Ordinas labai norėjo, garantavęs sau Klaipėdą 
(OrdBr. LVII a 4, 1424, VIII. 23), dėl kurios ėję tiek daug ginčų, 
išvesti sau ten, kiek galima, naudingesnę sieną96). Labiausiai Žemaičių 
pasienyje toje vietoje siena buvo ir vėliau iš Ordino pusės kvestijoniuo- 
jama. Labiausiai jis geidė to sklypo, kuris sujungtų abi Ordino dalis nuo 
Palangos iki Šventosios. Dar Vytautui gyvam esant, paskui Švitrigailos 
laikais ši vieta — buvo projektai — turėjo atitekti Ordinui97). Dar 16-me 
amžiuje kunigaikštis Albrechtas ir markgrafas Jurgis Fridrichas veltui 
stengėsi įgyti nuo Besočių (Nimmersatt'o) iki Šventosios Palangos sritį. 
Albrechtas 1560 m. buvo gavęs Grobiną, o Jurgis Fridrichas 1585 m. Pil- 
teno sritį. Nuo to laiko iki 1609 resp. 1611 Prūsų valdovų rankose buvo 
ir Kuršių žemių. Bet jiems taip pageidaujamas tiltas į Kuršą paliko Ku- 
nigaikštystės valdžioje98). Dar 18-me amžiuje prūsų pirklių sferose 


94) OrdBr. XXII 32, 1423, IV. 30. OrdBr. XII 29, 1423. VI. 1. 

95) 1423 m. sienos buvo dalimis apeitos ir apžiūrėtos, pav., tarp Žemaičių ir 
Livonijos (OrdBr. O. S. 1423.). 

96) OrdBr X (L. S.) nr. 6, 1423. XII. 22. OrdBr XXII 69, 1424. I. 5. OrdBr 
XXII 44, 1423. XII. 3. 

97) Apie tai žiūr. atitinkamus šaltinius žemiau, 

98 K. Forstreuter: Die Memel als Handelsstrasse Preussens nach Osten. K6- 
were Pr. 1931, 44 (nurodyta pst. 97 svarbios archivalijos Karaliaučiaus archy- 
ve). 

buvo kilęs sumanymas prijungti aukščiau Klaipėdos esančią sritį iki 
Šventosios prie Prūsų??). Tokių pastangų buvo ir daugiau, bet vis dėlto 
nuostabiu būdu ši siaura Palangos juostelė išliko nepaliesta ir saugojo 
abiejų Ordino dalių teritorijalinį persiskyrimą. 

Nustatant sienas tarp Žemaičių ir Prūsų reikėjo jas išmatuoti, vie-- 
toje apžiūrėti ir apeiti. Jau 1424 m. pavasarį, matyti, buvo pradėti dar- 
bai. Osterodės komtūras rašė jau tada iš Labguvos Ordino maršalkai 
laišką, klausdamas, koks turėtų būti vartojamas sienas su Lietuva pra- 
vedant matas (Ord.Br. XVI 28, 1424. V. 17). Tokiu būdu turėjo būti 
išvestos pirmosios tikros (taikos) sienos tarp Kryžiuočių žemių ir Lietu- 
vos, nes iki tol du amžiu trukęs karas čia nepripažino jokių sienų. Turime 
žinių, kad 1425 m. gegužės mėn. prisilaikant Melno sutartyje nužymėtų 
punktų sienoms, buvo pradėta pravesti sienas nuo Šventosios upės. Ordino 
atstovai su Vytauto įgaliotiniais čia turėjo konfliktą dėl vieno ežeriuko 
priskyrimo.100) Kiek vėliau buvo imta sienos žymėti prie Klaipėdos.101) 
Vyr. magistras pasiūlė Vytautui, kad sienos būtų nuo tenai pradėtos iš- 
vesti ir prašė, kad did. kun-tis iš savo pusės šitam reikalui atsiųstų Žemai- 
čių seniūną „den stregen ritter“ Kežgaila (Kingsgail). Jis davė nurodymus, 
kaip ten prie Klaipėdos turėtų būti sienos išvestos102). 

Iš tikrųjų, tuoj prasidėjo darbas. Ir 1425 m. rugpjūčio 20 d. Klai- 
pėdos komtūras pranešė vyr. magistrui, kad jis jam duotus nurodymus 
teisingai supratęs ir pradėjęs su Vytauto atstovais darbą, matuodamas 
su jais nuo pajūrio tolyn į Žemaitiją.102a) Vytautas davė, toliau, visai 
konkrečių nurodymų, kaip turėtų būti išmatuota sienos plotas tarp Ne- 
muno ir jūros prie Klaipėdos (CeV 709), rodydamas Ordinui savo tai- 
kingą nusistatymą. Pagaliau Vytautas ir Jogaila su vyr. ma- 

99) K. Forstreuter; Die Memel o c. 44 (autorius paduoda šią žinią iš Berlyno 
— Dahlem'o Geheimes Staatsarchiv R. 7 nr. 196). 

100) OrdFol XVIa 41, 1425. V. 24. Brandenburgo komtūro (Ordino įgaliotinis 
sienoms pravesti) raštas vyr. magistrui. Regestas CeV 696 — nr. 1193. 

101) OrdBr XVI a. 42, 1425. X. 19. (Vyr.magistro pasimatymas su Vytautu ir 
Jogaila Gardine). OrdBr LVIII a 65, 1425, VIII. 27: Klaipėdos pasienio matavimas: 
Įvairaus ilgio matai. Minima „Burgwall bei Polangen“. Šitas „Burgwall“ prie Pa- 
langos minima dar viename Livonijos magistro laiške vyr. magistrui LUB VII 221. 
OrdBr. XXII (L. S.) nr. 55. Plg. Ord.Br LVIII a 52, 1428. III. 3. (Palangos reika- 
las). Apie Lietuvos sienų reguliavimą su Ordinu 1425 m. žiūr. OrdBr XVI a 36, 
(1425. XI. 19)?. OrdBr XVI 29 (1425?) s. d. Plg. OrdBr XVI a 24. 1425. VIII. 20. 
Labai įdomi Dancigo komtūro reliacija apie Ordino ir Lietuvos sienas Suvalkijoje. 
CeV 711 (daug vietovardžių). 

102) „Sundir uns bequeme duncket sein, als wir euch och is vormals geschre- 
bin habin, das man von dem hwsze Memel anhube czu messen, an dem stronde uff, 
als verre, als die drei milen czusagen, und obir von dem husze Memel anhebende czu 
messen durch wiltnisse ouch wo die drei meilen sich enden, und also alumme offe 
messnde als ferre wo sie off die czeit enden und rechen werden mogen, also das man 
deste bas muchte von im czechen czu dem andern incwere finden und die czechen 
czu machen und ushuwen...“ (CeV 699—nr. 1197). Plg. CeV 698—nr. 1195. f 

102a) „... von dem oberfall bis uff den hoken; der strand nerne neer ist czu 


treffen wen kein den hoken...“ OrdBr XVI a 24, 1425. VIII. 20. Regestas CeV 702 
sq. — nr. 1202. 

gistru, kaip buvo iš anksto sutarta (OrdBr. XVIa 42, 1425. X. 19), 
susivažiavo Gardine sienų pravedimo reikalu.105) Ten turėjo būti 
aptarti techniški sienų pravedimo rekalai. Čia dar kartą paaiškėjo, 
kad Lenkijos ir Ordino sienų nustatymas turėjo sutikti daug dau- 
giau sunkenybių negu Lietuvoje (CeV 712 - nr. 1209). Ypač didelis ginčas 
iškilo Lenkijos ir Prūsų pasieny dėl prie Drevencos upės stovinčio ma- 
lūno Liubič. Jis buvo kartu ir tvirtovė, abiem pusėm svarbus strate- 
ginis punktas.104) Vytautas, turėdamas dabar nusistatymą taikiai su 
Ordinu gyventi, parėmė kryžiuočių reikalavimus. Suerzintas kaip lenkai 
nepriėmė jo pasiūlymų dėl Liubičo malūno, kuriuos jis buvo žadėjęs Or- 
dinui pravesti, Vytautas rašė vyr. magistrui žadėdamas perleisti Or- 
dinui nuosavos žemės kokį plotą, be abejo, Žemaičių pasienyje, jei lenkai 
priešintųsi atiduoti Liubičą.105) Lenkai ištikrųjų kietai laikėsi savo są- 
lygų. Jau pradėjo atšalti Vytauto santykiai su Lenkija nuo 1422 m. dėl 
šito, rodos, menko daikto ėmė dar labiau irti. Vyr. magistras Russdorf'as 
džiaugėsi, kad Melno taikos vykdymas vis buvo toliau atidėliojamas, nu- 
keliamas spręsti susivažiavimuose; ir sienų klausimas buvo svarstomas 
keliuose susivažiavimuose Lenkijoje ir Lietuvoje. Tuo tarpu abiejų iki 
šiol prieš Ordiną daugiau kaip 12-ką metų bendrą akciją vedusių valstybių 
tarpusavio nepasitikėjimas augo. Vytautas užtikrino kryžiuočiams, kad 
Ordinui bus leista atstatyti ir sustiprinti tas Liubičo malūnas. O jei len- 
kai ištikrųjų jo neduotų, tai Vytautas žadėjo jam atiduoti Palangą (CeV 
720— 721). Matyti, ta žemės juosta, dar keleri metai baigus kruvinus gin- 
čus dėl vakarinių Žemaičių sienų, buvo kryžiuočiams vis dar pats rei- 
kalingiausias plotas, kurio atitekimas būtų sustiprinęs abiejų Ordino ša- 
kų teritorijalinį ryšį. Tuo pačiu, žinoma, būtų padidėjęs Ordino pavojus 
Lietuvai, o kartu ir Lenkijai. Vadinasi, šita savo donacija Vytautas būtų 
Ordinui daug pasitarnavęs. Ir čia, Lietuvos ir Lenkijos nesutikimų ir 
abipusio nepasitikėjimo išdavoje, Ordinas būtų išėjęs kaip tertius gaudens. 
Jis būtų laimėjęs tą sritį, kuri jam labiausiai buvo reikalinga. Iš Lietu- 
vos būtų buvęs atimtas tas plotas, kuris taip romantiškai tapo įpintas. 
į Lietuvos istoriją ir lietuviams išsaugojo priėjimą prie jūros siauru ruo- 
želiu per šimtus metų. Jogaila Vytautui keletą kartų aiškino, kad jis 
jokiu būdu neturįs dovanoti Ordinui tokios svarbios vietos kaip Palanga, 
kur yra vienintelis Lietuvos priėjimas prie jūros. Jei jis atiduotų Ordinui 
Palangą, tai dėl to turėtų verkti bei gailėtis Lietuva, Žemaičiai ir jis. 


103) E. Racziūski: Cod dipl. Lith. 315—317; plg. 313—314. 

104) Plg. J. Jakštas: Jogailos ir Vytautd kovos o. c. 179. 

105) „Geschege obir, das unser beget dort czu Polan vor nicht ginge, so 
habin wir euch gloubit etwas unsirs landis dikegen czu geben und dorinne wir steen. 
als wirs uns vormessen habin, unsir entwirt euch un mitfaste ffehist komende czu 
thun...“ (CeV. 714—nr. 1214). Plg. LUB VII 269—nr. 378. 

pats.106) Jeigu Vytautas norįs pasilikti prie savo ir dovanoti kryžiuo- 
čiams žemės, tai Jogaila siūlė jam dovanoti kokį nors sklypą Rusijos že 
mėse.107) Tdomūs mums yra ir dabar dar tie žodžiai Jogailos, kuris tik 
1427 m. pirmą kartą atvyko prie Palangos pamatyti jūros.108) Gal ir 
šitas jo atvykimas, iš lietuviškos Ordinui neatitekusios ir ilgai kovotos 
žemės, pažvelgti į jūrą, turėjo šiokios tokios reikšmės nurodant Palan- 
gos svarbą kunigaikštystei. Iš šio laikotarpio turime įdomų Livonijos 
magistro laišką vyr. magistrui, kuriame jis aprašo Palangos pajūrio py- 
limus (,,burgwall zu Palangen“), pastebėdamas, kad šitas pylimas labai 
tinkąs padaryti tvirtovei. Magistras pataria dėti pastangas, kad tas py- 
limas sienas vedant neatitektų Vytautui, nes jį sutvirtinus galima per- 
skirti Prūsus ir Livoniją.1084). O tai labai svarbu abiem Ordino dalim. 

Ordino daliai Livinijoje buvo labai svarbu, kad visos kliūtys susi- 
siekti Žemaičių pasienyje su Prūsais būtų prašalintos. Magistras iš anks- 
to išžvalgė Palangos pajūrį ir bijodamas, kad tas vietos pylimas, turbūt, 
pačių Žemaičių įstatytas trukdyti vokiečių susisiekimui, — 
atitekęs žemaičiams netaptų dideliu pavojum Ordinui, pasiskubino in- 
formuoti savo viršininką. 

Tuo tarpu Vytautas su lenkais susipyko ir rizikavo visu pajūriu. 
Pakancleris Oporovskis užgavo Vytautą pabrėždamas, kad jis kaip pri- 
klausomas nuo karaliaus bei lenkų, neturįs teisės Palangos dovanoti. 
Vytautas pasijuto dar labiau žeminamas. Ir kada lenkai su Jogaila už- 
sispyrė neleisti Ordinui sustiprinti Liubičo, tai Vytautas tuoj žadėjo Or- 
dinui už poros dieny'09) išduoti Palangos sričiai, „tam mažučiui pakraš- 


106) „Item dominus rex scripsit bina vice domino magno duci: Si dederis P o- 
langam Cruciferis, terra Litwanie, Samagittie et solusmet dominus deberent pro 
eo plorare, guem ploratum dominus magnus dux et omnes baiori eius alte sibi 
ponderant, guare plorare deberent, cum et prius non plorarunt guando eadem Polan- 
ge eorum non fudrat“. Ištrauka iš Vytauto kanceliarijos dokumentų (CeV 
728). 

107) „Item. dominus rex... quod nullomodo Palangam daret Crucižeris, 
sed tamen si dare vellet, quod eis daret in Russia et Palangam non daret: et ita 
prohibuit hic dare ubi d(omin)us magnus dux cum iuramento et anathema- 
te dare promiserat...“ (CeV 727). 

108) Vytautas — vyr. magistrui: „Ouch wisset, das der herre konig morgen von 
hinen us reiten wil, uns neder ferdt uff dem wasser bis ken Jurenburg, und vordt 
durch di Samagyten obir landt bis ken Polange und wil do di see schahon, 
wenn her vor nicht merre gesehen hat...“ (CeV 781). Plg. K. Forstreuter: 
Die Memel o. c. 17. 

1054) — das wir seyn geweszen uff dem burgwall czu Palangen und haben den 
gar eigentleich besehen also, das der gar feste ist und man mochte daruff gar eyn 
fest hawssz buwen, beiden landen zcu Prusszen und czu Liifflanden zcu eyner abe- 
teylunge und unvorwyntlichin ewigem schaden. Hirumme so duncket uns mit unszen 
gebittigern hoch gerathin, kan man das mit eynichim gelympe undirsteyn, daz der 
burgwall herczoge Wytowdte nicht czugefalle. Daz ist hoch vor vnszer beider. lande. 
Doch settze wir daz allesamen czu euwir vorsichtigen gnade“. LUB VII 220 — nr. 
308. Plg. OrdBr LVIII a 65, 1425. VIII. 27. („Burgwall zu Polangen“). Apie Pa- 
langos pilį žiūr. LUB VIII 255,258 (castrum Palangen), 259 (castrum Palanghen). 

čiui ir lopeliui vandens“ dokumentą, nes tai pakraščiukas mažiau reiškiąs 
negu didž. kunigaikščio garbė.110) 

Lenkai buvo labai nepatenkinti tokiu Vytauto nuolaidumu ir patai- 
kavimu Ordinui. Labai audringai praėjo jų bajorijos susivažiavimas Len- 
čicoje. Karalius atsisakė patvirtinti jų privilegijas, o bajorai kardais su- 
kapojo išduotą pažadą, kad išrinks, už privilegijų patvirtinmą, nesenai 
gimusį sūnų Vladislovą įpėdiniu. Šitaip pažeminusi karalių bajorija pa- 
galiau sutiko nusileisti ir Vytauto reikalavimui — atiduoti Liūbičo malūną 
Ordinui. Jogaila jį užleido kryžiuočiams (Dlug XIII 337), bet buvo pa- 
statyta sąlyga, kad Ordinas jo vėl nepaverstų tvirtove (Raczyński: Cod. 
d. Lit. 320). Lenkų bajorų delegacija atvykusi pas Vytautą prašė, kad 
jis ateityje daugiau tokių pažadų Ordinui nebedarytų, nes ne tik kara- 
lius Jogaila, bet ir Lenkijos bajorai, žinoma, ir pats Vytautas suprato, 
ką reiškė Palangos srities perleidimas kryžiuočiams. Tačiau jis savo gra- 
sinimu atiduoti taikė į skaudžiausią vietą, į tą punktą, į kurį buvo nu- 
kreiptos Ordino akys, kad tuo priversti Jogailą ir lenkus atsisakyti nuo 
menkesnės reikšmės turinčio malūno, kurio grąžinimą Ordinui jis 
buvo autoritetingai pažadėjęs. Savotišką atspalvį Vytauto ginčas su lenkais 
dėl Palangos bei Liūbičo yra radęs Dlugošo kronikoje (Dlug. XIII 336— 
340). Vytautui, turbūt, nė kiek nemažiau buvo suprantama Palangos 
pajūrio reikšmė. Šitas jo laikymasis Liubičo — Palangos byloje vėl duoda 
progos pažinti Vytauto charakterį. Jis nieko nepaisė ten, kur nebuvo 
žiūrima, jo nuomonės, ypač ten, kur buvo liečiama jo garbė.1104). 

Liubičo malūno byla paliko blogą įspūdį ir kenkė tolimesnėms de- 
ryboms dėl sienų. Susivažiavimai sienoms išvesti išsiskirstydavo nieko 
nenutarę. Bet dabar ginčai sukosi nebe Žemaičių pasieny, o Lenkijos 
teritorijoje dėl Naujosios Markės ir Drizeno. Jų išsprendimą dar labiau 
supainiojo imperatoriaus įsikišimas. 

Iki Vytauto mirties Žemaičių sienų klausimas nuo 1426 metų nebe- 
buvo judinamas. Blogėjant Vytauto santykiams su lenkais tuo pačiu 
gerėjo jo santykiai su vokiečių Ordinu. Ir iki savo mirties nuo 1422 m. 


109) Balgos kontūras — vyr. magistrui: „.. so welde her uns bis sontag obir 
Palangen sinen briff geben, uff das her io sinen worten und geloubde halden und 
gancze worhafftige macht allewege geben welde...“ (CeV 726). 

110) „Ex guo dominus magnus dux satis clare intellegit, guia dominus rex non 
curat, levipendit sibi honorem, iuramenta, anathemata et promisca domini magni 
ducis, sed magis et alcius sibi pensat hanc parvam ripulametpau- 
xillum aque, quam honorem magni ducis, quia ibi dare noluit er hic quod suum 
est dare prohibuit (CeV 728). 

1104) Pav., kartą Vytautas, — taip mums pasakoja Dlugošas, — savo patikimam 
notarui, matant jo žmonai, Julijonai, dovanojo 100 markių. Kai ši savo vyrui prikišo, 
kad davęs per didelę dovaną, Vytautas nusijuokė ir liepė jam dar šimtą markių išmo- 
kėti. Tada Julijona ėmė pykti.. Vytautas davė dar šimtą, po to dar šimtą markių. 
Pagaliau dovana pasiekė 800 markių. Tada Julijona pamatė, kad ji tylėdamaą dau- 
giau laimės. Plg. Caro Gesch. Polens III. 624—625. 

varė Vytautas kryžiuočių atžvilgių labai taikią politiką. Tos jo 
politikos tęsėjas buvo jo įpėdinis Lietuvoje Švitrigaila. Energingai Švitri- 
gaila ėmėsi ginti Lietuvos kunigaikštystės reikalus, kai lenkai, vos tik 
Vytautui užmerkus akis, su kariuomene užėmė Podoliją ir siekė paimti 
Volyniją. Naturalus lietuvių kunigaikščių sąjungininkas, kai jie tarpu- 
savyje nesutardavo, o dar labiau kai kildavo konfliktas su lenkais, buvo 
vokiečių Ordinas. Švitrigailos politikai ten jau buvo praminti takai, nes. 
jau du kartu (1402, 1418) jis buvo anksčiau ieškojęs Ordine globos prieš 
kryžiuočių ir Švitrigailos priešą Vytautą. Šį kartą taip pat Švitrigaila, 
jau kaip didysis Lietuvos kunigaikštis, susivažiavęs su Magistru Skirs- 
nemunėje, įtraukė jį į kovą prieš Lenkiją ir padarė su juo puolimo ir 
gynimosi karinę sąjungą (1431.VI 19, LUB VIII 272 są.). Sutartyje Skir- 
gaila pažadėjo tarp Livonijos, Prūsų ir Žemaičių palikti Vytauto 
nustatytas ribas (LUB VIII 273). Vokiečių Ordinas dabar vėl 
galėjo naudotis nesutikimais Lietuvoje. Jam atgijo viltis, Švitrigailai 
surišus savo likimą su kryžiuočiais, padaryti Melno ežero taikos reviziją, 
iškovoti sau patogesnes sienas prie Klaipėdos. Todėl kryžiuočiai kaulijo 
iš Švitrigailos Palangą. Šis sutiko ją atiduoti žadėdamas dar pridėti 3 
mylias girios — dikros (,„Wildnis“), žodžiu visą priėjimą prie jūros nuo 
Klaipėdos iki Šventosios trijų mylių atstumu.!!!) 
Tuo tarpu vokiečių Ordino pasienio valdininkai (Ragainės ir Klaipėdos 
komtūrai), kaip nuo seno buvo įprasta, siuntinėjo žinias apie žemaičius 
savo vyr. magistrui, informavo apie tai, kas dėjosi Žemaičiuose.!12) Šis 
gi ragino Livonijos magistrą į Žemaičius pasiūsti patikimą ir patyrusį 
žmogų, kad dviejų kunigaikščių, Švitrigailos ir lenkų remiamo Žygiman- 
to Kestutaičio, konflikte būtų ramūs (LUB VIII 373 — nr. 637). 
Lietuvoje Ordino remiamam Švitrigailai nesisekė. Tiesa, toji para- 
ma buvo nedidelė. Ordinas Švitrigailai neatsiuntė pagalbos, nepuolė Len- 
kijos. 1432 m. gruodžio mėn. 8 d. Žygimantas sumušė prie Ašmenos 
Švitrigailos kariuomenę.!13) Tada Švitrigaila, netekęs, atramos pačioje 
Lietuvoje, ir susispietęs savo jėgas rusiškoje kunigaikštystės dalyje, per 
Mevės komtūrą kreipėsi į vyr. magistrą, ragindamas skubiai užimti ir 
sustiprinti Palangą, kad abi Ordino dalys turėtų nekliudomą susisieki- 


111) Mevės komtūras (vedęs reikalus su Švitrigaila) — vyr. magistrui: „Ouch... 
ich habe den heren grosforsten angelanget alz van Palangen wegen, darvan mir 
euwir gnade hat geschreben. Des so hath der here obengedocht uns Palangen 
wedirgegeben czu buwen unde unserm orden czu nutcze machen nach unserm besten 
nutcze, unde sal van dannen drey meile haben an die grentczen in die wiltnisse, do 
sowol alz eyn andern wegen an den grentczen“ (LUB VIII 382 — nr. 650). P. g. J. Da- 
niłowicz: Skarbiec diplomatėw. t. II (1862) 146 — nr. 1642. 

112) OrdBr XXIX 116/a, (1432)? s. d. OrdBr O. S. 1432. XI. 14 (plg. LUB VIII 
nr. 637). OrdBr XVI 13?, 1432. XII. 11 (Klaipėdos komtūro raštas apie judėjimą Ze- 
maičiuose. Žemaičių nuomonės apie ju nusistatymą, jei su lenkais kiltų karas). 
OrdBr O. S. (1432. XII. 12)? Klaipėdos komtūro raštas apie padėtį Žemaičiuose. 
Plg. OrdBr LVIII. 55, 1432. VIII. 14, 

113) Matusas J. Dr.: Ukmergės mūšis, „Vairas“ 1935 m. Nr. 9, 27. 

mą.114) Bet Švitrigaila tada dovanojo Palangą, kai jis jos jau faktinai 
nebevaldė.115) Todėl Ordinui šitas dovanojimas nieko nedavė, ir jis vėl 
turėjo laukti laimingos progos, kol pasiseks, pasinaudojus Lietuvos ku- 
nigaikštystės vidaus santykiais, derybose ar vienos kurios pusės palai- 
kymu, išspausti ar išreikalauti sau pajūrio juostą. 

Neliesdami Švitrigailos ir Žygimanto tarpusavio santykių ir toli- 
mesnio vidaus karo detalių,116) iškelsime čia tik reikšmingesnius momen- 
tus iš Žemaičių santykių su Ordinu. Kunigaikščių kovose Žemaičių vaiđ- 
muo nebuvo aktyvus. Jie nesidėjo labai noriai prie Žygimanto,!17) bet 
savo veiksmus nukreipė prieš Švitrigailos sąjungininkus vokiečius, gin- 
dami savo žemę prieš visus tuos, kurie jiems kenkė.115) Jau 
1433 m. balandžio mėn. gale Ordinas gavo žinių, kad Žemaičiai ruošiasi 
jo žemes pulti.119) Spalių mėn. jie, kaip labai dažnai ir anksčiau atsi- 
tikdavo, perėmė netoli Klaipėdos (5 mylės prieš pačią Klaipėdą) savo pa- 
jūryje su laiškais Ordino pasiuntinius (LUB VIII 428 — nr. 733). 1434 
metų pradžioje Žemaičiai apiplėšė Ordino žemes Palangos pajūryje, iš- 
sivesdami jo žmones nelaisvėn (LUB VIII 453 —- nr. 780). Svarbu buvo, 
kada Livonijos Ordino magistras su savo kariuomene švaistėsi po Lie- 
tuvą degindamas Utenos, Tauragnų, Užpalių apylinkes (1433 m.), eiti 
sargybą Lietuvos vakarų pasienyje ir neleisti susisiekti livoniečiams su 
savo metropolija Prūsuose. Iki Dinaburgo komtūro ausų atėjo gandai, 
kad pats Žygimantas į pajūrį buvęs pasiuntęs savo kariuomenės būrį 
(LUB VIII 475). Bet sunku buvo kam nors iš Livonijos ir be to pra- 
smukti per Žemaičių pajūrį, nes jie susimetę ties jūra, nuolat budriai 
saugojo pakraštį.!20) 1434 m. vidurvasary į Žemaičius vokiečiai pasiun- 


114) „Bey namen so ist der her grosforste uffthegedacht gantcz bogernde, das 
euwir gnade yo ee yo besser inneme Palangen, es czu befestigende unde czu haldende 
uff eyn sulches, das seyne unde cuch euwir gnade botschaft deste felicher, boguemer 
unde ungehindert die wege uss mochte gehen unbeschediget“. (LUB VIII 383 — nr. 
651). Tą pačią dieną (1432. XII. 26) kreipėsi Mevės komtūras (Liudvikas von Lan- 
nsee) į Ordino maršalką išdėstydamas tą patį Palangos reikalą (OrdBr XVII a 15, 
1432. XII. 26). 

115) Plg. K. Forstreuter: Die Memel als Handelstrasse Preussens nach Osten, 
oc 44, 

116) Naujų dalykų iškelia dr. J. Matusas: Ukmergės mūšis o. c. 27—29. Šis 
straipsnis yra tik fragmentas jo plačios studijos apie Švitrigailą. 

117) Ragainės komtūro raštas vyr. mag.: „Och geruche ewer erwirdige gnode czu 
wissen, daz die Samaythen alczumole seyn heymgeczogen unde haben gesprochen 
kegen hertczogk Zegemunt, sie wellen ym nicht me helfen unde sie wellen dohey- 
me legen unde wellen warnemen, ab ymand kommet yn ere lan yn vord- 
ris wil thum daz wellan sieweren (LUB VIII 421—nr. 720). Vadinasi, 
Žemaičiai kovojo ne tiek prieš Švitrigailą (LUB VIII 378 pst. 1, 423 psl. 2. Plg. 
Dlug. XIII 519. OrdFol XXIX a 95, 1433. VII. 25), kiek kovą vedė prieš Ordiną. 

118) Žiūr. pst. 117 citatos paskutinę — praretintąja dalį. 

1195 OrdBr XVI a 26, 1433. IV. 29. Plg. OrdBr XVII a 174, 1433. I. 16. OrdBr 
XXIII 86. 1433. X. 8. (Žinios apie Žemaičius iš jų pabėgėlių). OrdFol 13, 159 (1433. 
V. 23). Plg. A. Lewicki: Powstanie Šwidr. o. c. 171. 

120) „.... do wir ouch liebes nach guttes nicht sicher woren vor den Samayten, 
dy stet es uff dem Littawesschen strande legen und warten, so das nymandes ane 
schaden kan durchkomen“. (LUB VIII 492—nr. 848). 

tė kariuomenės. Bet Rugsėjo mėn. 1 d. Goldingos komtūras pranešė Klai- 
pėdos komtūrui, kad iš 800 kareivių, kurie įpuolė į Žemaičius, beveik 
niekas nesugrįžo (LUB VIII 498 — nr. 858).121) Visi jie buvo užmušti 
arba pateko nelaisvėn (LUB VIII 500—501). Ir Goldingos komtūras pa- 
tarė saugotis tų žemaičių (ibd. 498). Jie gi ištikimai ėjo savo pareigas 
nepraleisdami Baltijos pakraščiu nieko iš vienos Ordino dalies į kitą.122) 

Tuo tarpu daug reikšmingesni įvykiai sprendė dviejų Lietuvos sosto 
pretendentų likimą. Švitrigailos padėtis buvo dar tvirta. Jis buvo pada- 
ręs sutartį ne tik su Prūsų Ordinu, bet ir su Vokietijos imperatoriumi 
Zigmantu Liuksemburgiečiu. Šis visur norėjo pakenkti nepriklausomai, 
Vokietijos imperijos pašonėje esančiai, Lenkijos karalystei. Ordinas tu- 
rėjo, jo liepiamas, kovoti ir padėti Švitrigailai. Bet prieš kryžiuočius len- 
kai pavartojo Zigmanto prišus — husitus. Jų bandos, gerai išsilavinusios 
kovose ir pripratusios plėšimu gyventi, lenkų buvo praleistos į Ordino 
žemes anapus Vislos (Pamarėlę, Naująją Markę). Smarkiai nuteriotas 
ir baisiai apiplėštas Ordinas turėjo nusileisti ir 1433 m. pabaigoje vadi- 
namose Bresto paliaubose Lenčicoje pasižadėjo atsisakyti nuo visų su- 
tarčių su Švitrigaila ir jo šalininkais Lietuvoje. Tokiu būdu lemiamoje 
valandoje Prūsų Ordino pagalba Švitrigailai buvo paraližuota, tačiau Li- 
vonijos magistras, vesdamas savarankišką politiką, susijungė su Švitri- 
gaila. Jis, žinoma, teisingai samprotavo: jei nuveikusi Švitrigailą Len- 
kija atgaus Lietuvą, tai Ordinui bus didžiausia nelaimė. Bet Švitrigailai 
ir jo sąjungininkui buvo ruošiamas lemiamas smūgis. Mūšyje prie Šven- 
tosios ties Ukmerge,123) apie kurio eigą mums ne mažai žinių duoda vieno 
lenkų dvasiškio laiškas kitam savo kolegai į Bazelį (LUB VIII 596), iš- 
sisprendė Švitrigailos likimas. Toli nuo kovos lauko laikėsi surinkęs Or- 
dino kariuomenę atsargus ir delsiąs Prūsų magistras Russdorf'as, kai 
tuo tarpu Livonijos magistras su daug savo riterių ir ne maža kariuo- 
menės dalimi žuvo ties Pabaisku. O Žemaičiai tuo tarpu Žygimantui ro- 
dė savo prielankumą ekspodicijomis į Ordino kraštus, į Kuršą,124) nors 
kryžiuočiai ir darė žygių joms atremti (LUB VIII 611). Tų pačių metų 
paskutiniąją dieną (XII.31) tarp abiejų pusių Kujavijos Breste buvo 
pasirašyta taika. Ordinas turėjo galutinai atsisakyti nuo Švitrigailos. Jis 

121) Tikslesnės žinios apie tą vokiečių pralaimėjimą LUB VIII 502—503—nr. 
856. Dlug. XIII. 552. Plg. OrdBr XVI 45, 1434. IX.1. OrdBr XIV (L. S.) n, 11, 
1434, IX. 9. OrdBr XVI 131. (1434)? XI. 4. 


122)... wente de Lettauwessche strant is overpalt, dat nemant umme lant komem 
kan“ (LUB VIII 583—nr. 962). Plg. LUB VIII 516—nr, 873 (žinia, kad 5 Ordino 


vič, 1432—1440. Žovkva 1905, 64. 

124) OrdBr XVI 65 (1435. X. 17, Žemaičių puolimas Kuršan), OrdBr XVII a 
99. (1435. X. 17), OrdBr XIV (L. S.) n. 9 (1435, X. 22). Plg. OrdBr XVI 20, 
1435, VIII. 11 (žinios apie Žemaičius). LUB VIII 612—613 B. Barvin'skij: Žigi- 
mont Keistutovič o c. 57. 

tegalėjo didžiuoju Lietuvos kunigaikščiu tik tą pripažinti, ką patvirtino 
Lenkijos karalius. Tokiu būdu Ordino ir lietuvių kunigaikščio sąjunga, 
eventualiai nukreipta prieš lenkus, ateityje buvo visai palaidota. Šita 
sutartimi Ordinas pasižadėjo niekados daugiau  nebesikišti į Lietuvos 
reikalus ir nebedrumsti jos gyvenimo palaikydamas maištininkus kuni- 
gaikščius, kaip kad iki tol jis darydavo. Žemaičių klausimas Bresto tai- 
koje nebebuvo iškeltas. Čia buvo paminėta, kad pasilieka tos pačios se- 
nosios jau 1422 metų sutartimi nustatytos ribos. Nuo Livonijos pusės. 
taip pat kaip tada buvo pažymėtos senosios ribos (,„antiguos limites“), 
bet ne tos sienos, kai Ordinui buvo atitekę Žemaičiai, tačiau ankstyves- 
nės (LUB VIII 636).125) 

Bresto sutartis galutinai ilgam laikui nustatė pastovią padėtį Eu- 
ropos rytuose. Lietuviai laimingai pabaigė savo įtemptas kovas su Or- 
dinu, beveik pilnai pasiekdami savo tikslų. Jas iki galo sėkmingai pri- 
vesti padėjo lietuvių kunigaikščių sugebėjimas neduoti abiem Ordino da- 
lim susijungti. Prie Tannenbergo Vytautas neprileido Livonijos magistro 
pradėti karą, mūšyje prie Šventosios husitais užšachuotas Prūsų Ordi- 
nas negalėjo visomis savo jėgomis dalyvauti ir paremti savo livoniško- 
sios dalies. Nuo Bresto taikos vokiečių Ordinas pradeda pamažu skursti. 
Livoniškajai daliai Šventosios mūšis atnešė tam tikrą pagyvėjimą. Prūsų 
Ordinas, turėdamas savo kaimynystėje energingesnę Lenkiją ir nemo- 
kėdamas nuleisti savo pavaldinių reikalavimams, ėjo greičiau prie dezor- 
ganizacijos. 

Jau nuo Torno taikos prūsų krašte vis labiau augo opozicija prieš 
Ordino valdymą. Ordino galybės laikais sustiprėjusi bajorija ir išaugę 
miestai vis labiau buvo nepatenkinti, kad Ordinas pats vienas valdo kraštą 
ir jų atstovų neprileidžia prie valdymo. Griežtai prieš Ordiną nusistatę 
luomai ėmė ieškoti net su svetimos valstybės pagalba nugriauti jo val- 
dymą. Lietuvos vakarinių sienų klausime svarbu buvo, kokį vaidmenį 
šituose Ordino vidaus santykiuose suvaidins Lietuvos kunigaikštystė. 
Bet kol priėjo prie atviro vidaus karo, nuo Bresto sutarties praėjo dar 
kelioliką metų. 

Su betarpiškais savo kaimynais Žemaičiais Ordinas, žinoma, vis dar 
turėjo nuolatinių reikalų. Nežiūrint visuotinos taikos tie santykiai buvo 
gana nedraugiški. Žemaičiai vėl įprastu savo būdu puldinėjo pajūrį, kry- 
žiuočių ir livoniečių žemių pakraščius. Per „Littouweschen strande“ iš 
Kuršo patekti į Klaipėdos pilį būdavo nemažų sunkenybių (LUB IX 70 — 
nr. 109). Kelias ten paprastai būdavo pavojingas. Kai vokiečių Ordino 
magistras 1438 m. prašė iš kunigaikščio Žygimanto leidimo Kijevo metro- 
politui Izidoriui vykti per Žemaičius į Florenciją, tai šis atsakė, kad jis 


125) Plg. Dlug. XIII 568—569. 

Izidoriui leidžiąs su savo palydovais vykti per Lietuvą. Už Žemaičius, 
pareiškė jis, negalis garantuoti. Kas jie esą per žmonės („was die Sa- 
maytten lewte... sint“), vyr. magistras, be abejo, gerai žinąs.126) Per 
juos atsisakė did. kun-tis duoti apsaugos raštą. Gavęs tokią žinią Or- 
dino magistras, kuris, be abejo, turėjo iš Ordino pasienio gyvenimo pa- 
kankamai prityrimo apie žemaičius, pranešė Izidoriui patardamas pasi- 
tarti su Livonijos magistru ir Rygos arkivyskupu.127). Jie turėjo išspręsti, 
ar metropolitui reikia per Žemaičius joti ar kito kelio pasiieškoti. No- 
rėdamas išvengti netikrų žemaičių Izidorius plaukė laivu į Liubeką. 

Žemaičių nusistatymas link visų iš Ordino žemių vykstančių žmo- 
nių (Izidorius keliavo su 100 palydovų būriu) buvo netikras. Bet Žygi- 
manto ryšiai su Žemaičiais, buvo, matyti, tada jau atsipalaidavę.128) 
Užtad jis užmezgė, kai Ordinas Švitrigailą liovėsi rėmęs, draugiškus san- 
tykius su kryžiuočiais. Jie greitai išsivystė į sąjungą su Livonijos Ordi- 
nu.'29) Žemaičiai vis dar skaitė kryžiuočius savo nedraugais. Did. magis- 
tras skundėsi Žygimantui, kad pagal Klaipėdos komtūro žinias, jie ruo- 
šėsi 1438 m. vidurvasary puolamam žygiui į Kuršą.1294) Did. kun-tis 
paneigė tą žinią pareikšdamas ir duodamas vilties, kad jis ir jo paval- 
diniai laikysis amžinosios taikos. Už mėnesio iš Prūsų Lvonijon turėjo 
būti nusiūstas kariuomenės būrys. Žygimantas vyr. magistrui turėjo pra- 
nešti, kad Žemaičiai atsisakė ji per savo kraštą praleist 1201 Jai tik 
beliko vienintelis kelias — pačiu jūros pakraščiu. Ordinas vis dar turėjo 
saugotis žemaičių puolimų (LUB IX 255 — nr. 377). Jie skaitėsi dar tikri 
Ordino priešai.131),. Tačiau iki Žygimanto Kęstutaičio mirties dokumen- 
tuose fiksuotų incidentų, pasienio konfliktų nebeužtinkame. Bet užtat did. 
kunigaikštį nužudžius ir pradedant valdyti Žygimanto įpėdiniui, Žemai- 
čių vidaus santykiuose, jų ryšiuose su kita kunigaikštystės dalimi, įvyko 
reikšmingų dalykų. 


126) „..„ nicht wff Samaytten... wir wor die Samaytten mit nicht mogen glow- 
ben, sintdemo!l euwer erwirdikeit ummer selber wol mag dirkennen und wissen, 
was die Samaytten lewte sint, das sie an ennichtis bkgunden 
und vorsuchten adir diplich teten...“ (LUB IX 159 — nr. 267). 

127) LUB IX 162—nr. 270. 

128) Klaipėdos komtūras buvo pagavęs gandą, kad žemaičiai norį užpulti pati 
did. kunigaikštį (OrdFol 13, p. 119, 1438. VII. 15). Plg. OrdBr XVI 52, 1438. III. 26. 
OrdBr XX (L. S.) nr. 7, 1438. VI. 30. 

129) Boh. Barvin“skij: Žigimont Keistutovič o. c. 93—98, 99, 

1294) LUB IX 197—nr. 319; plg. ten pat 255—nr. 377. 

130) „Als uns ewer erwirdikeit hat geschreben, das wir ewer gewopenthe dorch 
unser, lande cziehen, wancken sulden. lassen etc.: wir haben umbe deswillen den 
hewpthmane ven Samagitten und die Samagitten bey uns gehabet und mit en geredt, 
ap irkeyn stros und weg dorch ere lande were und sie sprechen, das nywerlde dorch 
ir lande irkeyne weg were gewesd und noch hewtis tagis nyma nde welden 
dorch er lande lassen, sunder obir den strand mag ewer erwirdikeit die 
ewer wol senden...“ (LUB IX 227 r. 347). 

131) Pig. LUB IX 269 — nr. 392. 

2. Žemaičiai Kazimierui pradedant valdyti. 


Žygimantui žuvus tuoj kilo naujo didž. kunigaikščio kandidatūros 
klausimas. Susidarė trys partijos, nes buvo trys kandidatai į sostą: 
Algirdo sūnus Švitrigaila, Jogailos sūnus Kazimieras ir Žygimanto sū- 
nus Mykolas. Kazimierą rėmė dauguma aukštųjų Kunigaikštystės val- 
dininkų. Jų tarpe buvo ir Žemaičių seniūnas Kežgaila Valimantaitis. 
Gavę žiną apie Žygimanto nužudymą ir patyrę, kad Kežgaila yra Kazi- 
miero šalininkas, Žemaičiai išvijo patį seniūną, jo pastatytus apskričių 
valdytojus ir išsirinkę savo seniūnu Daumantą stojo už Mykolo kandi- 
datūrą.132) Tuolaikiniai Lietuvos valdytojai Jonas Goštautas ir Daugir- 
das ginklu bandė užgniaužti Žemaičių sukilimą. Pasiūsta į juos buvo 
kariuomenės, bet Žemaičiai savo pozicijas atlaikė.133). Malšinimas nepa- 
sisekė. Iš vieno Ordino maršalkos laiško vyr. magistrui (1441, II. 27) 
atrodo „kad naujasis Žemaičių seniūnas, sukilimo vadas Daumantas tu- 
rėjo santykių su maršalka. Jis bus, turbūt, Ordino prašęs pagalbos.134) 
Bet šį kartą Ordinas į Kunigaikštystės vidaus santykius nebesimaišė.135 

Pačias geriausias informacijas apie Žemaičių sukilimą, jo eigą ir 
žemaičių derybas su Kazimieru vis dar tiekia Ordinas, jo šnipai, pasienio 
komtūrai, nors Bresto taiką padarius ir Ordinui atsisakius vesti savo 
politiką Lietuvoje ir maišytis į jos reikalus, kryžiuočiai turėjo mažiau 
besidomėti Lietuvos politiniu gyvenimu. Tačiau jie vis dar gyvai sekė, 
kas dėjosi Lietuvoje, ypač Žemaičiuose. Jie mielai, be abejo, pritarė su- 
kilėliams, palaikė su jais net prekybos ryšius,136) bet bijodami užsitraukti 
amžinos sutarties laužymo priekaištą, tylėjo.137). 

Sukilimui likviduoti 1441 m. vasarą į Kauną buvo sutrauktos žymes- 
nės jėgos, tačiau prie kruvino susirėmimo nebebuvo prieita. Žinomam 
Žemaičiuose Kontautui, kuris buvo buvęs vieno apskrities vietininku, 
Goštautui pasiūlius, buvo pavesta su Žemaičiais vesti derybas. Jam 
greitai pavyko atkalbėti juos nuo Mykolo Žygimantaičio palaikymo. 
Juos paveikė Kontauto žinia, kad Mykolas pats apleidęs Lietuvą ir jau 
daugiau nebegrišiąs. Žemaičiai tada sutiko pereiti į Kazimiero pusę, bet 
už tai sau reikalavo autonomijos. Derybų eiga yra įdomiai ir smulkiai 
atpasakota Prūsų Ordino maršalkos laiške vyr. magistrui.i38) Iš jo 


132) O. Halecki: Litwa, Ruš i Žmudž jako części składowe w. ks. Litewskiego, 
Rozpr. Akad. Umiej. Serya II, tom XXXIV (1916) p. 243—248. 

133) OrdBr XXI 80 (1441?) s. d. Žinios apie lietuvių ir žemaičių kovas. Mū- 
šyje žemaičiai „das felt haben behalden“. 

134), O. Halecki: Litva o. c. 245 L. Kolankowski Dzieje w. ks. Lit. I, 233. 

135) OrdBr XVI a 19, 1441. II. 27. O. Halecki: Litwa o. c. 245. 

136) Index corp. hist. — dipl. Liv., Est, Cur. hgg. v. NapierSky, I (1833), 
317 — nr. 1483. 

137) Plg. O. Halecki: Litwa o. c. 245. 

138) OrdBr XVI 32, 1441. X. 1. Tas laiškas yra in extenso paduotas O. Ha- 
lecki'o: Litwa o. c. 243 — 244, pst. 5. 

matyti, kaip gerai Ordino aukštas valdininkas buvo informuotas apie 
įvykius Žemaičiuose. Susitaikius Žemaičių kraštui buvo duota privile- 
gija. Pačioje pradžioje turėjo būti pasakyta, jog niekas Žemaičiams ne- 
turįs daryti priekaišto, kad jie esą kardu ir ginklu užkariauti bei įgyti 
ir priversti klausyti didž. kunigaikščio. Jie esą geruoju patys prisidėję 
prie didž. kun-čio. Be visos eilės lengvatų ir laisvių (medžiojimas, šieno 
piovimas, domėnų statymas), seniūnu jiems didž. kunigaikštis turėjo 
duoti jų pačių žmogų, kurio jie panorės. Reikėjo tik valdovo sutiki- 
mo.139). Tuo tarpu laikinai Žemaičių seniūnu buvo pastatytas tas de- 
rybas vedęs Kontautas, o paskui į savo vietą grįžo Kežgaila. Gyvenimas. 
Žemaičiuose grįžo į normales vėžes. Aprimo ten ir politinis judėjimas. 
Kuriam laikui nieko nebegirdime ir apie tą permanentišką karo stovį tarp 
Žemaičių ir abiejų Ordino dalių. Kelerius metus liaujasi pasienio susirė- 
mimai. Ir Ordino žinių tiekėjai nieko nebepranešinėjo. 1444 m. pavasa- 
rį rašo Klaipėdos komtūras vyr. magistrui, kad jau ilgą laiką jis jam ne- 
galėjęs apie Žemaičius ir Lietuvą patiekti Žinių. Dėl pakilusio vandens 
ir potvynių negalis pas Žemaičius ir lietuvius nusiūsti savo žmonių 
(OrdBr XV (L. S.), 7, 1444. IV. 9?). Už poros savaičių patiekė jis apie 
Žemaičius pirmąsias žinias, pažymėdamas, kad Kontautas esąs atvykęs 
Palangon.140). Tuo pačiu laiku žinių apie Žemaičius Klaipėdos komtūro 
prašė ir Goldingo komtūras. Jis artimoje praeityje dėl Žemaičių puo- 
limų Kuršan buvo įgijęs atsargumo ir patyrimo. Todėl jis prašė klaipė- 
diškio kolegos pasiūsti į Žemaičius žinių rinkėjus, kad jie sužinotų že- 
maičių gyventojų ūpą ir jų nusistatymą. Pagal tai jis turėjo žinoti, ar 
reikia sustiprinti pilis žmonėmis ir jas maistu aprūpinti.l41) Iš kitos 
livoniečių reliacijos, patiektos vyr. magstrui matyti, kad Žemaičiai vėl 
ruošėsi užpulti Kuršą ir jų naujai statomą pilį.142) 

Įdomesnių žinių Vyr. magistrui galėjo patiekti Klaipėdos komtūras 
1445 metų pabaigoje. Jis gavo žinių, kad dalis žemaičių vietoje Kazi- 
miero savo didžiuoju kunigaikščiu nori turėti Naugardo kun-tį Jurgį, Al- 
girdaičio Lengvenio sūnų. Tačiau tas nurodęs, kad jų teisėtas valdovas 
esąs kunigaikštis Mykolas, kurį jis norįs paremti.143) Klaipėdos. 


139) Pirma Žemaičiams Kazimiero duotoji privilegija buvo žinoma iš 1492 m. 
Aleksandro patvirtinimo. Konst. Jablonskis 17-tojo amžiaus Žemaičių pilies teismo 
knygose surado jo lenkišką vertimą „Praeitis“ II (1933, 423 — 424). Bet tame ver- 
time yra, matyti, gerokų spragų, pav. neminima apie tai, kad did. kun-tis turi savo 
placet duoti Žemaičių seniūno paskyrimui, kad žemaičiai pasisako laisvu noru 
pasidavę. 

140) OrdBr LVIII a 56, 1444. IV. 22. 

141) LUB X 24 — nr. 34 (petitu), 1444, III. 31. 

142) LUB X 33. Leidėjai nurodo, kad ta naujai statomoji pilis buvusi Banik. 
LUB IX nr. 994. 

143) LUB X 123: plg LUB X 127 — nr. 192 (OrdBr XVI 72 a. 1446. I. 1): 
e žemaičiai savo valdovu vietoje lenkų karaliaus „Kazimiero nori turėti 

ykolą 

komtūras buvo pasiuntęs savo žmones į kraštą. Iš jų patyrė, kad že- 
maičiai prie Šventosios yra užėmę didįjį pajūrio kelią (LUB X 123). 
Ordino magistrui kaip tik rūpėjo žinoti, kaip laikėsi žemaičiai politiškai, 
kad būtų aišku, ko galima iš jų laukti pasienyje. 

Tuo tarpu Ordino ir Kunigaikštystės santykių programon vėl buvo 
įtrauktas sienų nustatymo ir sureguliavimo Klausimas 133) Ordino pa- 
siuntiniai Vilniuje su didž. kun-čių sutarė 1446 metų vasarą nuo Švento- 
sios (Palangos pajūryje) pradėti sienų žymėjimą. Birželio mėn. 3 d. 
savo atstovams Ordinas įteikė sutartiems pasitarimams prie Šventosios 
ilgą instrukciją.145) Iš lietuvių pusės buvo atvykę Vilniaus vyskupas 
ir Kauno, Trakų ir Vitebsko seniūnai.146) Tačiau derybos, kuriose 
pirmiausia buvo pradėtos tikrinti sienos tarp Lietuvos ir Livonijos, do- 
kumentuose vadinamos „antigui limites“ — senosios sienos, ėjo gana 
nesklandžiai. Iš pradžių nieko nebuvo galima susitarti. Lietuviai, kaip 
vyr. magistras rašė Livonijos magistrui, nenorėję priimti Vytauto laikų 
ribų, bet reikalavo sau naujų sienų (LUB X 248). Vokiečiai rei- 
kalavo laikytis amžinosios Bresto taikos ribų, vadinasi tarp Žemaičių ir 
Livonijos tokios sienos, kokios buvo prieš Ordinui gaunant valdyti Že- 
maičius (LUB X 248). Lietuvių atstovai irgi tvirtino tą patį, kad ir jie 
nori išvesti ta sutartimi numatytas, bet konkrečiau nenužymėtas ri- 
bas. "Tačiau buvo neaiškus svarbiausias klausimas, kur tada prieš ke- 
liasdešimt metų, tos ribos tarp Žemaičių ir Livonijos ėjo. Prūsų ma- 
gistras pasiūlė Livonijos magistrui apklausinėti senų žmonių, kaip tarp 
abiejų valstybių, dar Ordinui Žemaičių negavus, ėjusios sienos (t. p. 
248). Ilgais tarpais sienos buvo apeitos ir apžiūrėtos, Kazimieras pa- 
tvirtino pačią Bresto taiką su visais nuostatais apie ribas (t. p. 271). 
Tiksliau fiksuotos, pažymėtos kapčiais ir kitais ženklais Livonijos sie- 
nos buvo tik už trisdešimt metų (1472).147) Tada jos buvo nuo Šven- 
tosios pro Bauskę iki Dauguvos (ties Breslauja) taip nustatytos, kaip 
jos ėjo per kelis šimtus metų vėliau. Tos sienos su Livonija su mažomis 
atmainomis išliko ir po D. Karo. 

Tą pačią vasarą sienų apžiūrėjimo ir apėjimo darbas buvo tęsiamas 
ir nuo Prūsų Ordino pusės, nors tarp abiejų kraštų pasienio gyventojų 
būta nepasitikėjimo. Ragainės komtūras pranešė Vyr. magistrui, kad 
lietuviai ir Žemaičiai pasienio ir vidaus pilis stiprina, jas aprūpina 
įgulomis. Ką jie maną ir ką darysią, jis negalįs dar pasakyti (LUB X 
259). Bet stambesnių susirėmimų neįvyko. Iki rugpiūčio mėn. 


144) OrdBr XVI a 25, 1446. IV. 30. 

145) OrdFol 15, p. 441 — 446 (1446. VI. 3). 

146) LUB X 248 (OrdFol 16, p. 567 — 1447. VI 25). 

147) Dogiel Math.: Limites regni Poloniae et magni ducatus Litvaniae ex ori- 
ginalibus et exemplis authenticis descripti. In lucem editi anno 1758. Vilno, 
207 — 211. 

ribos buvo apeitos šiapus Nemuno nuo Palangos iki Šventosios upės, 
įtekančios ties Smalininkais į Nemung 1281 Paskui sienos buvo pradė- 
tos reguliuoti Suvalkijos pusėje prie Šešupės ir Širvintos.149) Bet jos 
nebuvo galutinai nustatytos. Visoje eilėje vietų paliko neaišku, kaip 
turėjo eiti ribos. Tas jų nenužymėjimas vėliau davė pagrindo rimtiems 
pasienio nesusipratimams. Ištisus dešimtmečius nuo 16-tojo amžiaus 
pradžios ėjo ginčai, sienų perėjimai, užgrobimai ties Katyčiais 
(Coadjuthen),150) kur buvo nenatūralus sienos įlinkimas į Žemaičių 
pusę. Šitame punkte būdavo daugiausia nesusipratimų. Ginčų buvo dėl 
sienų ties „Koczicze“ (pasienio kaimas netoli Nemuno), prie Šventosios 
šalia Jurbarko ir Klaipėdos. Tai buvo pasienio atviros žaizdos, kurios, 
pereidinėjamos, vienos ir kitos pusės nepaisomos, sukeldavo ginčų. 
Labiau aktyvūs toje pasienio kovoje buvo žemaičiai. Prūsų valdininkai 
be perstojo skųsdavosi, kad jie nepaiso nustatytų ribų.151) Tai buvo 
pasienio gyventojų. noras užimti, kiek galima, naudingesnę sieną. Bet 
šitie smulkūs egoistiniai pasienio konfliktai niekada nė nebandė spręsti 
Žemaičių sienos klausimo iš esmės. "Tai buvo tokie nedidelio  maštabo 
žemaičių puldinėjimai, sienos perėjimai, kurie, nors sudarydavo abiem 
pusėm keblumų, bet platesnės reikšmės neturėjo. Tuo tarpu Kazimiero 
valdymo antrajame dešimtmetyje nauji politinio gyvenimo įvykiai pa- 
statė Lietuvos ir Prūsų Ordino santykius visai kiton plotmėn. Buvo iš- 
kilęs klausimas Lietuvai duoti Vakaruose daug patogesnes sienas, 
grąžinti jai ne tik Klaipėdą, bet ir didelę dalį Rytprūsių. 


IV. 


VAKARINIŲ SIENŲ KLAUSIMAS TRYLIKOS METŲ KARE 
(1453—1466) 


1. Žemaičių trylikos metų kare 


Nuo Henriko Plaueno laikų Prūsų vidaus gyvenime ėmė reikštis 
judėjimas, kuris rodė, kad vokiečių Ordinui kaip riterių vienuolių a tei- 
vių įstaigai nebebus lemta tęsti savo praeito šimtmečio garbingos 
egzistencijos. Daug buvo diferencijų tarp norinčių ne tik visą valdžią, 
bet ir prekybą savo rankose išlaikyti negausingų riterių ir didelio skai- 
čiaus praturtėjusių miestiečių. Nedaug Ordino brolių valdė visą kraštą, 


148) OrdFol 16, p. 1200, 1447. VIII. 13. 

149) OrdBr XVI a 16, 1447. IX. 19. Plg. OrdFol 16, p. 689, 1447. IX. 11. 

150) Katyčiai yra į pietvakarius nuo Šilutės, Klaipėdos krašto pusėje, netoli 
sienos. 

151) Iš šito laikotarpio, neskaitant labai skaitlingos korespondencijos, kuri yra 
HerzBr skyriuose B 1 ir B 2 surinkta ir atitinkamuose foliantuose OstprFol palikusi 
nurašyta, yra susidariusios dar ištisos bylos Karaliaučiaus archyve vad. „Litauische 
Grenzsachen“ visam 16-tajam amžiui. Tiksliau sužymėta: Z. Ivinskis: Lietuvos pre- 
kyba su Prūsais, I, 152 pst. 48. 


Kovos bruožai dėl Žemaičių ir jų sienų 101 


tuo tarpu Ordino žemių bajorija matė, kiek daug teisių Lenkijoje turėjo 
šlėkta. Lenkijos santvarkos pavyzdys buvo juo labiau prieinamas, kad 
Ordinas buvo užgrobęs gana daug lenkiškų žemių, o šitų kraštų bendra- 
vimas su Lenkija buvo gana stiprus. Jau 1410 m. vedant karą Prūsuose 
miestai lengvai pasidavė Jogailai, reikalaudami sau karališkų teisių. 
Vėliau opozicijos centru tapo Dancigas. Jis vadovavo visam judėjimui. 
Tas miestas buvo sau išsiauklėjęs sumanių ir gudrių pirklių. Dancigas 
vis kilo ir laukė sau daug naudos iš prekybos ryšių su Lenkija — Lietu- 
va, iš to milžiniško „hinterlando“, kuris tiekė taip pelningą žaliavą (miš- 
ko produktus, kailius, vašką, javus). Jau 1440 m. prūsų miestai, per- 
pykę ant Ordino valdžios politikos, sudarė savo sąjungą (,Stadtebund“). 
Taikus magistras Liudvikas von Erlichshausenas darė pastangų, kokiu 
nors būdu tą sąjungą likviduoti, tačiau be pasisekimo. Ir kada impera- 
torius Fridrichas III-sis, Erlichshauseno prašomas, įsakė uždaryti 
„Stadtebundą“, visose Prūsų krašto dalyse kilo maištas ar bent smar- 
kus pasipriešinimas. Magistras Erlichshausenas kreipėsi į Kazimierą 
pagalbos. Tuo pačiu laiku miestiečių sąjunga — „Bund'aš“ siūlė Kazi- 
mieru paimti Rytprūsius savo globon. Iš tokios savotiš- 
kos situacijos Kazimieras rado ir savotišką išėjimą. Jis paskelbė 
Ordinui karą.152) 

Lietuvoje gi, ypač nuo Kazimiero karūnavimosi Lenkijos karaliumi, 
augo ir didėjo nepasitikėjimas bei nepasitenkinimas lenkais. Nuo pat 
Kazimiero atvykimo Lietuvon, nuo jo paskelbimo didžiuoju kunigaikščiu, 
Jonui Goštautui vadovaujant susidarė stipri separatistinė bei tautinė lie- 
tuvių srovė, kuri vaidijosi per seimus su lenkais ir reikalavo grąžinti ne- 
teisėtai iš Lietuvos Kunigaikštystės atplėštą Podoliją. Lietuviams 
jis buvo davęs privilegiją (1447) ir pažadėjęs nesusiaurinti Lietuvos 
valstybės ribų, tuo tarpu tapęs karaliumi jis turėjo po ilgamečių ginčų ir 
nesutikimų prisiekti, kad Lenkiją paliks nesumažintą ir dar žadėjo atim- 
ti lenkams tas žemes, kurios iš jų buvo neteisingai atplėštos. Tuo buvo 
atimta viltis geruoju atgauti Podoliją. Dar niekada iki tol lietuvių san- 
tykiai su lenkais nebuvo taip pablogėję kaip šitame Kazimiero laikotar- 
pyje. Lietuviai apie uniją nenorėjo nė kalbėti, reikalavo panaikinti in-- 
korporaciją. Tačiau šaukiami susivažiavimai nieko tuo klausimu nega- 
lėdavo nutarti. 1453 m., kai Lietuvos delegatai atvyko į seimą, sias 
buvo jie pradėti mušti, draskyti ir stumdyti. i 

Kazimieras manė, kad tokioje nepakenčiamoje tarpusavio santykių 
ir nesutarimų būklėje ,nesusipratimams likviduoti ir ginčams nuslopinti 
reikėjo iškelti naują svarbų ir bendrą klausimą Prūsus. 1454 m. 
Prūsuose buvo pradėtas karas. Miestų sąjungos sukilimas kaip gaisras 


1525 Plg. EE Handbuch d. deutschen Gesch,. herggb. von R. Holtzmann, 
T (1930)7, 529 — 530 

jau buvo apėmęs visą kraštą. Ordino sudemoralizuotos pilys silpnai gy- 
nėsi ir per keturias savaites sąjungininkų valdžion perėjo 56 miestai ir 
pilys. Lenkija tvirtai palaikė savo karaliaus nusistatymą. Pats Kazi- 
mieras 1454 m. su karaliene atvyko į Prūsus. Torne visas kraštas su 
vyskupais jam padarė priesaiką, o Karaliaučiuje Lenkijos vardu ją pa- 
ėmė Lenkijos kancleris.153) Atrodė, kad Prūsų žemės klausimas, yra 
pastatytas visai rimtai ant kortos. Nuo Lenkijos jėgų stiprumo parėjo 
Ordino likimas Prūsuose, žinoma kartu ir pačių Rytprūsių likimas. Ši- 
tokioje situacijoje labai buvo svarbu, kokią poziciją užims Lietuvos Ku- 
nigaikštystė. Suspausti iš dviejų pusių kryžiuočiai būtų buvę visai 
parblokšti. Tr stojusi greta lenkų Lietuva, kaip jai Kazimiero buvo siū- 
loma, būtų gavusi prie Žemaičių prieinančią Prūsų 
dalį su Nemuno žiotimis is priėjimu prie jūros.!154), 

1410— 1425 metų laikotarpyje Lietuva, tai kartu su Lenkija veik- 
dama, tai viena pati kariaudama, kovodama, buvo apgynusi savo tauti- 
nius ir valstybinius interesus ties vakarų ir šiaurės sienomis. Ji sau už- 
tikrino Žemaičius ir neleido Prūsų Ordinui teritorijališkai susivienyti su 
Livonijos Ordino šaka. Šituo momentu lietuvių politikai, jei jie nebūtų 
pamiršę savo tautinių aspiracijų ir susirūpinę savo giminaičiais prūsais, 
kurie tada dar apsčiai gyveno Prūsuose, būtų sau pareikalavę bent Ne- 
muno žiočių arba dar ir tą Rytprūsių dalį, kurią Algirdas ir Kęstutis 
prieš šimtą metų buvo reikalavę Niurnbergo seime.154) Jiedu tada pa- 
geidavo, kad Lietuvos valstybės siena eitų nuo Mozūrų žemės, Alės upės, 
pradedant nuo jos aukštupio, iki Priegliaus. Paskui Priegliaus upe tu- 
rėjo ji eiti iki jūros. Šiaurėje jai buvo numatytos ribos Dauguvos upe 
nuo jos žiočių iki Vitebsko. Lenkai, kaip Kolankowski's pasiremdamas 
Karaliaučiaus valstybinio archyvo medžiaga, yra paskelbęs, šituos da- 
lykus jau karui baigiantis, kada jų pačių jėgos buvo; visai išsekusios, pri- 
minę Lietuvos ponų tarybai ir įrodinėję, kad Lietuvai drauge su Lenkija 
kariaujant prieš Ordiną, Kunigaikštystė įgytų dalį Prūsų ir Nemuno žio- 
tis.155) 

Dlugošas, kuris Kazimiero viešpatavimo laikotarpį, būdamas jo am- 
žininkas, taip plačiai aprašė, taip pat mini, kad lenkai į trylikos metų 
karą norėjo įtraukti ir Lietuvos ponus (Dlug XIV 159). Kaip lenkai 
laimėjo Vislos žiotis ir Dancigą „taip Lietuvai būtų turėję atitekti Ne- 
muno žiotys su Klaipėda.156) Karalius dar ir toliau ieškojo lietuvių pa- 


153) Plg. čia plačiai ir naujoviškai paduotą 13-kos metų karo įstoriją pas Chr. 
Krolimann“'ą: Politische Geschichte des Deutschen Ordens I (1932). 

153) L. KolankowSki: Dzieje w. ks. Lit. 285 sąą., 295. 

154) SrPr TI 80. Plg. L. KolankowSki: Dzieje o. c. I 295. 

155) Klaipėdos komtūro laiškas vyr. Magistrui. (1463. XI.). Jo tekstas paduo- 
tas L. Kolankowskio: Dzieje o. c. 295 pst. 4. 

156) Plg. O. Halecki; Dzieje unii "api eiionskše) I (1919) 387. 

ramos,157) o jie reikalavo, kad karalius grįžtų į Lietuvą ir kad Lietuvai 
grąžintų Podoliją (Dlug XIV 227). Dlugošas savo kronikoje juos kal- 
tina su kryžiuočiais buvus sudarius slaptą sutartį.158) Šitokio nedrau- 
giško nusistatymo lenkams kaltininku buvo Goštautas (Dlug XIV 228, 
240). Dar 1464 metų pradžioje, dešimtuose karo metuose, buvo žadama 
Kunigaikštystei „prie Žemaičių prisišliejusi Prūsų žemės dalis“,159) ta- 
čiau nieko nebuvo laimėta, nes Ponų taryba vėl pareikalavo grąžinti Po- 
doliją (Dlug XIV 366). 

Vadinasi, kompensacija buvo siūloma tokiu laiku, kai tarp 
lenkų ir lietuvių antagonizmas buvo pasiekęs aukšto laipsnio. Stojusi 
greta lenkų Lietuva būtų gavusi, žinoma, Rytprūsių dalį ir kelią jūron, 
bet jai būtų reikėję atsisakyti nuo Podolijos ir vakarinių Volynijos da- 
lių. Ano laiko lietuvių akimis nedidelis plotas Rytprūsiuose negalėjo 
kompensuoti prarastų rusų žemių. Lietuviai tada neįvertino tų kraštų. 
Kokia jiems vėliau buvo nelaimė, kad Nemuno žiotys pasiliko vokiečių 
rankose! Lietuviai tada būtų laimėję tautiniu, bet ne teritorijalniu, jų 
nuomone, valstybiniu atžvilgiu. Todėl šitokiu sprendžiamu momentu 
jie norėjo laikyti neutralumą. Neatrodo, kad jie būtų tikėjęsi atsiekti ir 
vieno ir antro. Tuo būdu geriausia proga įsigyti sau tinkamas sienas 
vakaruose, atitaisyti Melno taikos klaidas, tapo beveik penkiems šim- 
tams metų palaidota. Ne kartą Lietuvos istorijoje tautinis principas 
buvo nugalėtas teritorijalinio. Juk pats Vytautas kurį laiką vedė rusų 
kraštuose teritorijalinę politiką; atidavinėdamas kryžiuočiams Žemai- 
čius, jis ten grobė Smolenską ir kitas žemes. Lietuvos ponai politikai 
13-kos metų kare manė, kad reikia kaip nors prievarta atsiimti iš lenkų 
Lietuvai priklausantį Podolijos kraštą. Jiems buvo svarbiau tolimoje 
Podolijoje Kamiencas, negu pajūryje Klaipėda. Bet šitokias mintis iš 
dalies diktuoja šių dienų politiniai resentimentai, tuo tarpu tie faktai 
turi būti imami ano laiko rėmuose. 

Didž. Kunigaikščio ponų taryba Lietuvoje, gavusi iš lenkų ragini- 
mą prisidėti prie karo už teritorijalines kompensacijas, negalėjo prie to 
ryžtis dėl jos ginčų su Lenkija Podolijoje — Volynijoje. Nenorėjo ji 
taip pat nutraukti gerų santykių su Ordinu.160) Nuo Vytauto valdymo 


157) O. Halecki: Dzieje unii o. c. 390, 

158) „Constabat enim tunc Lithuanos cum Cruciferis de Prussia quaedam foe- 
dera recenter et clandestine iunxisse, et nova amicitia inescatos, animos tam su- 
-perbos induisse... Flagrabant insuper tunc Lithuani occupatae Luczensis terrae, et 
Podoliae occupandae desiderio...“ (Dlug XIV 228). 

159) „Spectatores se quidem Lithuani in eam diem (385 p.)  Pruthenici belli 
magis, quam adiutores praebuerant, nec conditionibus iustis, quibus illis aliqua 
pars terrae Prussiae in Samagitiam spectans, per Regem et Regnum 
debebatur, perlici poterant ad solatia Polonis contra Cruciferos ferenda et quo- 
nam belli Pruthenici, decennio iam continuati, res evasurae forent, quieti usque in 
id tempus opperiebantur, rati ex discrimine tam Polonicarum, quam Crucifericarum 
‘Terum, suis accedere profectum“ (Dlug XIV 386). 

160) Plg. L. Kolankowski: Dzieje w. ks. Lit. I 284 — 285. 


104 Zenonas Ivinskis 


pabaigos Lietuvo vedė su ordinu, palyginti, taikią politiką. Ne kartą ji 
buvo padariusi su kryžiuočiais politines sutartis.161) 1448 m. buvo 
patvirtinta amžinoji taika (OrdBr XXV 83). Taiki politika buvo pa- 
matas gerų ir gyvų prekybinių santykių, kuriuos išvystė pirmoje eilėje 
Kaunas ir Vilnius su Karaliaučiumi ir Dancigu.162) Beeinant ginčui dėl 
Volynijos 1453 m. Lietuvos ponų taryba iš Ordino stengėsi gauti net pa- 
galbos,163) tuo tarpu už metų Kazimieras ir lenkų Karūnos delegatai 
Breste kalbino lietuvius prisidėti prie karo. Bet ponų taryba įtempto 
ginčo akivaizdoje, norėdama visai atsiskirti nuo lenkų, laikėsi neutraliai. 
Ji vis tvirtino norinti laikyti amžinosios taikos sutartį164) "Tą savo 
norą Lietuvos ponų taryba reiškė beveik kas metai kol ėjo karas. Vis 
buvo pabrėžiama, kad reikia laikyti amžinoji taika. Tokiu būdu Lietu- 
va per visą tryliką metų kare laikėsi neutraliai. Tiesa, kautynėse prie 
Konitco, kuriose lenkai gavo didelį smūgį, galima sakyti, išgelbėjusį 
vėliau Ordiną, bus dalyvavę ir lietuvių nes jų buvo paimta nelaisvėn.165) 
Tačiau tai buvo pasirodymas tik trumpam laikui. Tarpusavis ginčas ir 
nesutikimai tarp Lietuvos ir Lenkijos vėl gelbėjo blogą Ordino situaciją. 
Ordinas kelintą kartą jau buvo tertius gaudens. Jis galėjo išgelbėti savo: 
žemes nuo visiškos jų likvidacijos Prūsuose. Jis stengėsi, išnaudoda- 
mas lietuvių — lenkų nesantaiką ir Lietuvos ponų tarybą palenkti į savo 
pusę ir gauti pagalbos.1654) Bet jos negavo. 

Visai atskirą politiką karo metu vedė Ordino pasienyje žemaičiai. 
Nesigilindami toliau į bendrą karo eigą, į lietuvių — lenkų santykius jo 
laikotarpyje, duosime Žemaičių santykius su Ordinu. Karo metu jų nu- 
sistatymas Ordino atžvilgiu buvo labai svarbus dėl jų geografinės pa- 
dėties, galinčios bet kada sutrukdyti Prūsų susisiekimą su Livonija. Or. 
dino pasienio komtūrai (Klaipėdos, Ragainės) sekė Kunigaikštystės ir 
Žemaičių gyvenimą,'65b) siųsdavo pranešimus vyr. magistrui kilus bet 


161) Plg. Kolankowski: Dzieje o. c. 245, 285. 

162) Z. Ivinskis: Prekyba su Prūsais I (1934) 75 — 136 (Kazimiero ir Alek- 
sandro laikai). Plg. Kolankowski: Dzieje o. c. 

163) I. Daniłowicz: Skarbiec diplomatėw II 196 — nr. 1910. Plg. OrdBr XXVI 
621, 1453. X. 10: Ordino maršalkos laiškas vyr. magistrui. Lietuvių tarybos pasiun- 
tiniai praneša apie didelį lietuvių nepasitenkinimą lenkais. Plg. Index actorum 
saeculi XV (Mon. Pol. hist. res. g. med. aevi iil t. XI) 329 — nr. 2839, I. Kolan- 
kowski: Dzieje o. c. 275 — 276, 285. O. Halecki: Ostatnie lata Świdrygiełły i 
sprawa Wołyńska za Kazimierza Jagiełłończyka. W. Krakowie 1915, 215 — 220. 

164) LUB XI 394 — nr. 490. Daniłowicz: Skarbiec dipl. II 204 — nr. 1940: Dar 
neskelbti niekur laiškai ir kita medžiaga iš Karaliaučiaus archyvo nurodyta pas 
Kolankowski: Dzieje o c. 285 pst, 9. 

165) O. Hilalecki: Dzieje unii o. c. I 388 ir pst. 4. OrdBr 68 nr. 3, 1455, V. 28. 
OrdBr LXXXII a 105 (paimtų belaisvių sąrašai Jų tarpe yra lietuvių). 

165a) Daniłowicz: Skarbiec dipl. II 196 — nr. 1904; plg. J. Voigt: Gesch. Pr. VIII 
302. Daniłowicz: Sk. d. II 199 — nr. 1923. 

165b) Daniłowicz: Sk. dipl. II 196 — nr. 1904. OrdBr XVI 36. 1451. VI 29 (Ži- 
mios iš Lietuvos. Siena su Žemaičiais). 

kokiam pasienio konfliktui!'65c) ir apskritai domėjosi žemaičiais. Tuo 
tarpu žemaičiams Kazimieras, ponų tarybai neprieštaraujant,1654) pavedė 
uždavinį, kurį jie savo noru ir pirma vykdydavo. Jie turėjo atskirti 
Prūsus nuo Livonijos. Jau 1453 m. per Visus Šventus Klaipėdos komtū- 
ras rašė vyr. magistrui, kad žemaičiai yra apsiginklavę („gantz gerust. 
synt“), prie Klaipėdos Ordinui pridarė daug nuostolių ir Ordino pasienio 
gyventojams įvarė daug baimės. Komtūras skundžiasi, kad susisieki- 
mas su Livonija yra visai sutrukdytas (LUB XI 275 - nr. 314); Panašios 
žinios apie skriaudas, užpuolimus, sienos nepaisymus toliau vis dažniau 
kartojasi (LUB XI 279 - rr. 318; 280, 281). Žemaičiai tai darė tikėdami, 
kad galutinai bus sutvarkyta siena nuo Ordino pusės, kurią Kazimieras, 
kaip matėme, bandė jau nuo seniau sureguliuoti. Tikrai sienai išvesti 
buvo sutarta 1453 m. rudenį (per Šv. Mykolą) susivažiuoti Užpaliuose 
(LUB XI 261), tačiau iš tų derybų niekas neišėjo (t. p. 280—281). Že- 
maičių sieną su Ordino kraštais savotišku būdu stengėsi nustatyti že- 
maičiai su savo seniūnu Jonu Kežgaila užpuldinėdami Livonijos kaimus 
ir plėšdami Klaipėdos apylinkes.165e) Bet jie nesitenkino vien lokalinio 
pobūdžio plėšikavimu ir grobimu. 1454 metų pradžioje visas Kuršo pa- 
sienis buvo apstatytas ginkluotais būriais. Prūsų ir Livonijos susisie- 
kimas buvo visiškai perkirptas.16f)  Trukdoma buvo eiti ne tik Livo- 
nijos kariuomenei, bet niekas nebuvo leidžiamas įeiti į Ordino žemes. 
Tai buvo padaryta ne vien dėl to, kad Žemaičių seniūnas atsidėjęs pildė 
Kazimiero norus, kuris buvo įsakęs nieko iš Livonijos nepraleisti (Dlug 
XIV 174). Žemaičiai buvo apsiginklavę ir sieną saugojo taip pat ne 
vien dėl to, kad ponų taryba norėjo laikyti nesulaužytą amžinąją tai- 
ką,1658) bet jie, beveik visada būdami karo santykiuose su Ordinu, 
instinktyviai norėjo pareikšti savo teises į tuos pajūrio pakraščius, ku- 
riuos Vytautas buvo paskelbęs esant Žemaičiais. Šitas jų nusistatymas 
ryškėja iš tolimesnės trylikos metų karo eigos. Toliau Lietuvos Ku- 


1654) OrdBr O. S., 1452. IX. 1 (Sienos sulaužymas iš Žemaičiį pusės). OrdBr 
XIV (L. S.) 5, 1452. VIII. 7 (Žemaičiai apiplėšia Klaipėdos komtūriją). Plg. LUB 
XI 71 — nr. 97. 

165d) Plg. Kolankowski: Dzieje o. c. 286. 

165e) LUB XI 275, 280, 281 (stambūs žemaičių ūkininkų užpuldinėjimai, 337—-nr. 
402. OrdBr XXIII (L. S.) nr. 19, 1453. XI. 1. OrdBr XVI 22. 1453. XI. 8, OrdBr 
XXIII 38, 1453. XI. 27. OrdBr XVI 2i, 1453. XI. 4 

165f LUB XI 297, 298 („Der houptman in Samayten hat czwene wege lossen 
rewmen eynen off Polangen, des andern off dy Memel, und al seyn volk ist bereith; 
her hoffet den Leifflendern wol czu weren obir den strandt czu czyende“). Plg. 
O. Halecki: Dzieje unii o. c. I 388. 

1655) OrdBr LXXXI a 11 (1457. IV. 10): „Item so geruche ewer gnod czuwissen, 
das die Littawen czu desen gescheften stille sitzen, sunder sie lossen nymand herab 
czu uns czyhen adir uns czufuren und sie wollen auch den ewigen freden 
unvorbrochen halden“. Cituota iš L. KolankowSki'o: Dzieje o. c. I 287 psl. 1. Plg. 
LUB XI 319 — nr. 537; psl. 320 „nemlichen die czu Symmeyten das landt sitczen 
stille, Russen unde Littawe ouch des glichen etc...“ LUB XI 394 — nr. 490; plg. 
501 — mr. 630. 

nigaikštystė galima sakyti tiek ir tedalyvavo kare, kiek jame pasireiškė 
Žemaičiai. 

Kryžiuočiai kelis kartus bandė prasilaužti,i65h) bet žemaičiai dar 
stipriau priešinosi ir gynė sieną. "Tiesa, 1456 m. pavasarį per Verbas 
jie buvo pajūryje, kaip Elbingo komtūras pranešė, smarkiai sumušti. 
Jis džiaugėsi, kad pakraštys, apvalytas nuo žemaičių, bus laisvas susi- 
siekimui su Livonija (Napiersky: Index II. 30—nr. 1957). Tačiau tokie 
pasisekimai būdavo trumpi. Žemaičiai, turėdami Kazimiero uždavinį 
uždaryti visus kelius pajūryje (LUB 326—nr. 386) ir kad geriau 
galėtų sieną saugoti, 1455 m. užėmė pačią Klaipėdą, tą Lietu- 
vos pajūrio kelių raktą (LUB XI 382—nr. 470 ir pst. 4, 384—nr. 474). 
Tačiau greitai jie buvo priversti ją palikti, bet pirmiau jie miestą ir 
pilies dalį sudegino.166) Klaipėdą užėmė Livonijos Ordino kariuomenė ir ją 
šiaip taip aprūpinusi žmonėmis (200 įgulos) ir maistu (LUB XI 385— 
nr. 475, nr. 500), valdė iki 1468 metų. Ar šitas Klaipėdos užėmimas buvo 
surištas su kokiais kitais tikslais (pav. nuolatinis Klaipėdos 
atėmimas iš Prūsų Ordino), neturint šaltiniuose tikrų nurodymų, 
nieko tikra negalima pasakyti. Bet tai nebuvo vienintelis jų ginklo žy- 
gis, kaip kad mano K. Forstreuteris.167) Dar nepraėjus mėnesiui po 
Klaipėdos puolimo, žemaičiai su kauniškiais (,„Kowern“) pajūryje pa- 
statė savo sutvirtinimus („bolwerg“). Ten įvyko kruvinų susirėmimų, 
kuriuose žuvo 10—12 žemaičių (LUB XI 386—nr. 478). Praėjimas iš 
Livonijos į Prūsus vėl buvo neįmanomas, nes pajūryje susimetė aštuo- 
nių šimtų žemaičių būrys (LUB XI 404—nr. 507). Vėl visas pasienis 
buvo kaip anksčiau smarkiai apgultas. Pavojus buvo net Livonijos Or- 
dino pilims (LUB XI 446—nr. 562).165) 1456 m. pavasarį žemaičiai su 
tūkstančiu žmonių kariuomenės, pasistatę sau sustiprinimus (,,posteyen 
und bolwerg“), saugojo sieną ir pajūrį, kad niekas nesusisiektų. Ordi- 
no kariuomenė (per keturis šimtus žmonių) tą žemaičių būrį užpuolusi 
ji išblaškė, 50 užmušdama, daug sužeisdama ir paimdama nelaisvėn.169) 
Bet pajūris tik laikinai tebuvo laisvas. 1456 m. vasarą vėl susidarė pa- 
vojai patekti iš vienos Ordino dalies į kitą (LUB XI 446). Toliau Že- 


165h) Plg. Daniłowicz: Sk. dipl. II 204 — nr. 1939. Napiersky: Index II 30—nr. 
1957. Kolankowski: Dzieje o. c. I 287. 

166) „Item kurtz dornoch branten die Samaiten aus das schlos Memell. Do 
komen die Leifflender und nomen es in und besatzten es mitt II C man“. SrPr IV 
150 ir pst. 1 („Geschichte wegen eines Bundes“). LUB XI 382 — nr. 470, 384 — nr. 
474, 385 — nr. 475, 399 — nr. 500 Plg. O. Halecki: Dzieje unii o. c. I 390. P. Šľežas: 
Klaipėdos miesto istorijos bruožai o. c. 14. 

167) K. ForStreuter: Die Memel als Handelsstrasse Preussens nach Osten, o. c. 
45: „bei Memel haben die Litauer ihre einzige Waffentat voll- 
bracht (m. pabr.), indem sie 1455 die Stadt besetzten...“ 

168) Plg. O. Halecki: Dzieje unii o. c. I. 390. 

169) LUB XI 411 — nr. 517. Plg. SrPr IV 154 („Geschichte wegen eines Bun- 
des“) mini, kad buvę užmušta 100 žmoni;. 

maičiai darėsi dar šabiau agresyvūs. Karaliui Kazimierui 1458 m. atvy- 
kus Lietuvon, atėjo iki Klaipėdos komtūro ausų žinia, kad žemaičiai, 
kartu su totoriais ir rusais be Klaipėdos pulsią dar ir Karaliaučių.170) 
Tos žinios iš tiesų nepasitvirtino; žemaičiai, jei ir buvo ketinę, Karaliau- 
čiaus nepuolė. Ordinas kurį laiką besilaikė tik rytinėje Prūsų dalyje. Iš 
1456 metų mes turime tikslų Ordino rankose likusių ir lenkams pateku- 
sių pilną sąrašą (CeXV3 90). Ordinas dar valdė, perkeldamas savo 
sostinę į Karaliaučių, Klaipėdos, Ragainės, Tilžės, Labguvos, Tėpliavos 
ir kitas rytines pilis.171) Puolimas iš rytų pusės nuo Nemuno, Ordinui 
būtų buvęs lemiamas smūgis. Bet žemaičiai, nenurodomi ir neskatinami 
Lietuvos kunigaikštystės valdymą tada turėjusių politikų, pasitenkino tik 
smulkaus pobūdžio puldinėjimais, kaip visada, atkakliai gindami savo 
pajūrį. Iki pat trylikos metų karo galo jie tą savo pareigą atliko. 1459 
metais vokiečiams iš Livonijos nebuvo galima nė kojos į Prūsus įkelti 
(LUB XI 624 — nr. 782),172) jokia prekyba, joks Livonijos ir Prūsų 
pavaldinys negalėjo jų teritorijos peržengti (653 — nr. 834). Buvo, tie- 
sa, protarpių, kada Žemaičių pajūriu vokiečiai praslinkdavo,!173) bet šiaip 
jau visą laiką iki karo galo, Lietuvos Kunigaikštystei laikant neutralitetą, 
žemaičiai su ginklu rankoje saugojo sieną. Dar 1466 m. Livonijos kariuo- 
menė, skubėdama padėti Prūsų Ordinui, įėjo į Žemaičių pajūrio kelią, bet 
ji buvo visai sunaikinta (Dlug XIV 427). Karo pabaigoje Žemaičiai, nors 
įtempti santykiai tarp Lietuvos ir Lenkijos nė kiek nešvelnėjo, vis neleido 
ateiti Livonijos Ordino būriams.174) 

Tuo tarpu 1466 m. karas pasibaigė. Abi pusės buvo prialsintos ir 
nuvargusios. Torne buvo pasirašyta taika. Lenkija karą vedė savomis 
jėgomis. Lietuvos pagalba, puolimas Prūsų nuo Nemuno pusės, lenkams 
būtų suteikę didelę paramą. Iš Žemaičių ėjusi pagalba buvo, palyginti, 
nedidelė. Todėl Torno taika visas laimėjimas atiteko tik lenkams. Kry- 
žiuočiai buvo siūlę, kad taikos derybos būtų vedamos Lietuvoje ir lie- 
tuviams tarpininkaujant.175) Tačiau Kazimieras tai sutrukdė, pakvies- 
damas Lietuvos tarybą derėtis į Marienburgą.176) Bet Lietuva, kaip ne- 
dalyvavo kare, nedalyvavo ir taikos derybose. Priežastis buvo vis ta pati. 


170) LUB XI 575 — nr. 728. Plg. O. Halecki Dzieje unii o. c. I 398. Šitam 
skyriui žiūr. jo psl. 388 — 397. 

171) Ten yra paduotas CeXV3 90 visų Ordino valdomų pilių skaičius. 

172) Plg. LUB XI 629 — nr. 794, 

173) LUB XII 2 — nr. 4 („Vor den Sammayten uffim strande bedorffen wir 
unns nicht sere besorgen...“). Plg. OrdBr LXXII 112, 1458. I. 12. OrdBr V (L. S.) 
29, 1458. V. 2. OrdBr XVI a 29. 1459. VI. 6. 

174) Plg. OrdBr XVI a 45, 1461. III. 27. OrdBr XXIII (L. S.) 4, 1461. XI. 6, 
"OrdBr XXIII (L. S.) nr. 9, 1462. VIII. 29. OrdBr LXXXII 131, 1464 III. 13. OrdBr 
XVI 35, 1466. III. 5. 

1175) Plg. L. Kolankowski: Dzieje w. ks. L. I 288 ir pst. 5. 

176) O. Halecki: Dzieje unii o. c. I 407. Apie lietuvių santykius su lenkais karui 
"baigiantis ir ginčą dėl Podolijos plg. psl. 399 — 406. 

Lietuvos ponų taryba ir po Jono Goštauto mirties (+ 1458) savo akis 
buvo nukreipusi visai į priešingą pusę. Jai rūpėjo išlaikyti „Vytauto sie- 
nos“ ir atsiimti visą Podoliją.177) Kaip Lenkija tada buvo nukreipusi 
savo jėgas į įsigijimą miestų ir pilių prie Baltjos jūros, taip Lietuvos ponų 
taryba žiūrėjo į Lietuvos pietus, į Podolijos pilis,178) kurių dešimtis pri- 
klausė karaliui ir keliolika Podolijos ponams. Saugodama „Vytauto sie- 
nas“ toji ponų taryba buvo jau pamiršusi, kad ir Vytautas, nors vedė 
aktyvią politiką rusų kraštuose, nuo 1409 m. dėjo daug pastangų iško- 
voti Kunigaikštystei patogias sienas vakaruose ir priėjimą prie jūros. 
Ordinas turėjo Lenkijai atiduoti Vislos žiotis su Pamarėliu, Varmiją, 
Kulmiją ir Marienburgo sritį. Dancigas, Marienburgas, Elbingas, Tornas 
tapo tikrais Lenkijos miestais. Tokiu būdu Ordino žemių sienos Vaka- 
ruose buvo labai apkarpytos, ir jis pats dar paskelbtas Lenkijos vasalas. 
Tik prie Nemuno visos sienos su Lietuva paliko kaip buvusios. Lietuvos 
Kunigaikštystė nieko nelaimėjo. Žinoma, nebuvo atlyginta nė žemaičiams 
išvedant naudingesnes ir patogesnes jiems sienas pajūryje. Už jų ginkluo- 
tą neutralitetą, sutrukdymą siūsti iš Livonijos pagalbą, jiems nieko ne- 
buvo duota. Net Nemuno žiotys paliko kryžiuočių rankose.179) Tokiu bū- 
du to laiko Kunigaikštystės politikai praleido gerą progą išvesti natura- 
lesnes ir platesnes Lietuvai sienas vakaruose. Žemaičių pastangos, neko- 
ordinuojamos aukštesnės jėgos, nedaug tegalėjo reikšti. Torno taika Or- 
dinui paliko Karaliaučių ir rytinius Prūsų kraštus, anksčiau Lietuvai nu- 
matytus. Tokiu būdu buvo palikta bazė, kuri paskui, Rytprūsius ėmus 
valdyti Brandenburgo Hohenzollernams, išugdė tą Prūsų galybę. 
Žemaičiai, kovodami per trylikos metų karą vakariniame savo pa- 
sienyje, nuolat trukdydami Livonijos pagalbą Prūsams, atliko 
svarbų uždavinį. Šiuo atžvilgiu jie 14-tojo ir 15-tojo amžių Lietuvos isto- 
rijoje yra atlikę žymų vaidmenį. Neleidimas iš Prūsų patekti į 
Kuršą silpnino vokiečių galią ir įtaką Livonijoje. Tuo buvo, žinoma, ge- 
rokai patarnauta latvių tautai. Žemaičių pastangomis ji buvo labiau ap- 
saugota nuo svetimųjų. Susisiekimo trukdymai iš Livonijos su 
Prūsais, ypač kritiškais momentais, silpnino vokiečių galybę Prūsuose. 
Čia tai dar trumpai turi būti pailiustruota istorijos faktais. 


2. Žemaičių rolė vakarų pasienio sargyboje. Prūsų ir Livonijos susisie- 
kimo trukdymai. 


Jau anksčiau prie progos buvo minėta visa eilė faktų, aiškiai paro- 
dančių, su kokiu aktyvumu žemaičiai saugojo savo vakarines sienas, ves- 
dami su Ordinu permanentišką karą. Dvi vokiečių Ordino dalys, Prūsai 

1775 Plg. L. Kolankowski: Dzieje o c. 289. Plg. Dlug XIV 464. 


178) Plg. L. Kolankowski: Dzieje o c. 289. 
179) Plg. O, Halecki: Dzieje unii o c. I 408. 

ir Livonija, kurios buvo organiškai suaugusios, jokios kitos aplinkybės 
nebuvo taip trukdomos, kaip nepatogių susisiekimo sąlygų.180) Įkūrus 
Klaipėdos pilį buvo imta vis dažniau susisiekti iš Prūsų su Livonija pajūriu. 
Taip vadinamas „Standweg“, kuris ėjo per „Litauischer Strand“, pra- 
sidėdamas nuo Sambijos per Kuršių juostą, Klaipėdą, pajūrį, pro Palan- 
gą, Liepojos link, o paskui suko į krašto vidurį į rytus, — ėjo Rygon.181) 
Tai buvo svarbiausias susisiekimo kelias tarp abiejų Ordino dalių. Kitas 
kelias, atsiradęs žymiai vėliau, vedė iš Tilžės per Katyčius, pro Naumiestį 
Klaipėdon. O iš čia vėl Žemaičių pajūriu pro Palangą reikėjo keliauti 
tolyn į Livoniją.182) Tokiu būdu kiekviename atsitikime, keliaujant sau- 
sumos keliu, reikėjo paliesti siaurą, bet pavojingą Žemaičių pajūrio juos- 
tą. Žemaičių gyventojai šitoje vietoje, savindamiesi pajūrio sritis, užpul- 
dinėdavo keleivius, pasiuntinius, prekių transportus (SrPr 710). 1328 m. 
pietinė Kuršo dalis su vakarine Žemaičių juosta ir Klaipėda Livonijos 
magistro buvo perleista Prūsų Ordinui. Buvo manoma, kad šis ir Klai- 
pėdos pilį ir patį pajūrio kelią labiau sugebės apsaugoti.183). Kelio pavo- 
jams išvengti reikėdavo keliautojus apsaugoti ginkluotais palydovų bū- 
riais. Iš 1372 metų turime smulkių žinių apie vieną tokią kelionę. Spalių 
mėn. Livonijos magistras, grįždamas iš Marienburge vykusio Ordino 
kapitulos posėdžio, buvo lydimas skaitlingo būrio namon. Ant 
Kuršių juostos prie Rositės jį pasitiko Klaipėdos komtūro pasiun- 
tinys. Jis pranešė, kad pajūryje netoli Klaipėdos pusketvirto šimto lie- 
tuvių („latrones Letwinorum“) esą susimetę. Tada magistras, laukdamas 
naujų žinių, sustojo Klaipėdoje. Klaipėdos komtūro išsiūsti pasiuntiniai 
Grobino pilies viršininkui, kurie vengdami paties pajūrio šiaip taip slap- 
tais keliais prasiskverbė per dikrą, atnešė žinią, kad pajūryje nebėsą prie- 
Su. O Grobino komtūras su gerai ginkluotų vyrų būriu atjojo iki pat Klai- 
pėdos pasitikti savo magistro. Visi jie kartu pajūriu keliavo namon. Tuo 
tarpu netoli Šventosios užpuolė juos žemaičiai ir neleido pereiti upės. 
Kruvinoje kovoje, — iš abiejų pusių buvo užmuštų ir sužeistų, — Ordino 
būriai šiaip taip išsikovojo sau persikėlimą per upę. Žemaičiai pasitrau- 
kė. Livonijos magistras, tik po tokių sunkenybių, galėjo keliauti tiesiai 
Rygon.!184) Tokiu žemaičių puldinėjimų ant Ordino pajūrio keliautojų, 

180) P. Badendererde: Nachrichtendienst und Reiseverkehr des deutschen 
Ordens um 1400. Diss. Königsberg. Elbing 1913, 33. 

181) Šituo keliu maž daug važiavo 1413 m. Gilbert de Lannoy, SrPr III 
445 — 446. Plg. K. ForStreuter: Die Memel als Handelstrasse o c. 26 — 27. 
L. Weber: Preussen vor 500 Jahren. Danzig 1878, 103. P. Badendererde: Nachrich- 
tendienst o. c. 33. Z. Ivinskis: Lietuvos prekyba su Prūsais I 122 — 123, 186. 

182) Plg. K. Forstreuter: Die Memel o. c. 26 — 27. 

183) SrPr II 63 (Hermann de Wartberge). Ten pat pst. 1 nurodyta daug kitos 
medžiagos tuo pačiu klausimu. Plg. LUB II 733. E. Žurkalowski: Studien zur Gesch. 
d. Stadt Memel o c. 1906, 17 — 18. 

184) SrPr 102 — 103 (Hermann de Wartberge). Žiūr. ten pat psl. 103 pst. 1.: 


„die kwamen zu dem meister zu Polange und sprachen, daz der strant reine 
waere...“ 

einant įtemptiems karams 14-me amžiuje, yra buvę daug. Be palydovų 
Žemaičių pasieniu, iš viso, atrodo, nebuvo keliaujama. 1399 m. Rygos 
arkivyskupo pasiuntiniai grįžo su 28 arkliais.1855) 1400 m. Kuršo vysku- 
pui specijaliai palydėti Žemaičių pajūriu, buvo duota 60 žmonių.186) 1406 
m. Livonijos magistras keliavo su 144 arkliais.187) Visi, kas tik iš vo- 
kiečių Ordino žmonių, keliaudavo Žemaičių pajūriu iš Prūsų į Livoniją 
ir atvirkščiai, sustodavo Klaipėdoje. Vietinis komtūras juos aprūpindavo 
maistu ir duodavo palydovus.188) 

Klaipėdos komtūro pagrindinis uždavinys ir buvo suteikti bazę ke- 
liaujantiems vokiečiams pajūriu. Be to, jis rūpindavosi laiškų siuntinė- 
jimu Livonijon ir dar, kaip matėme, per savo agentus rinko žinias Lie- 
tuvoje. Klaipėdos komtūras turėjo savo žinioje daug Žemaičių kelius pa- 
žįstančių žinių rinkėjų, šnipų, pasiuntinių ir specijalius palydovų būrius. 
Tokiu būdu Klaipėdos svarba pajūryje buvo matomai gana didelė. Todėl 
Žemaičiai ją ne kartą puolė.139) 

Ir 15-me amžiuje, ne mažiau kaip 14-tajame, atidavinėjant Žemai- 
čius kryžiuočiams, žemaičių santykiai pajūryje su vokiečiais nepasikeitė. 
Apie 1408 metus jų puldinėjimai pajūryje padidėjo. „Jie viską pagrobda- 
vo, ką tik pajūryje rasdavo ir puldinėdavo dikroje visur“ (LUB IV nr. 
1778). Žemaičiai užpuldinėjo Klaipėdos pasienį (CeV 312), 1402 m. su- 
degino pačią Klaipėdą (SrPr III 257), puldinėjo pajūryje pirklius (CeV 
497) ir vargu kada pajūryje laikėsi tarp didž. kunigaikščių ir Prūsų Or- 
dino sutartos taikos.190) 

Iš viso to mums aiškėja, kodėl Ordinas, tiek daug kentėdamas nuo 
jo Prūsų ir Livonijos žemes skaldančių žemaičių, savo politikos aukščiau- 
siu tikslu laikė, kokiu nors būdu tą sklypelį sau laimėti. Jam būtinai rei- 
kėjo nepatogų, bet labai reikalingą susisiekimą su Livonija kokiu nors 
būdu pataisyti. Todėl jis dar ir toliau, 1382—1422 metų laikotarpyje ne- 
tekęs vilties laimėti visus Žemaičius, vėliau, kaip matėme, darė pastangas 
laimėti nors siaurą Palangos pajūrį. Bet ir tai nepasisekė. O žemaičiai ir 
toliau, kiek iš mums dabar prieinamos medžiagos galima matyti, pro Pa- 
langą į Kuršą keliaujančius vokiečius dažnai užpuldinėdavo (LUB VIII 
453).191) Pats Žygimantas Kęstutaitis negalėjo metropolitui Izidoriui 
leisti keliauti per Žemaičius, pareikšdamas vyr. magistrui, jog ir jis ži- 
nąs, kokie žmonės esą tie žemaičiai (LUB TX 159). Antroje 15-tojo am- 
1855 Das Marienburger Tresslerbuch 1399 — 1409, ed. v. Joachim, 1896, 30. 


186) Marienb. Tresslerbuch, o. c. 60: ,„..60 man, die in beleyten obir den 
strand...“ 

187) Mar. Tresslerbuch, o. c. 454. 

185) Mar. Tresslerbuch, o. c. 60, 338, 407, 454. Plg. P.Babendererde: Nachrich 
tendienst o. c. 35. 

189) Dis E. Žurkalowski: Studien zur Geschichte der Stadt Memel o. c. 15, 
17, 22 — 23. 
fs 1%) ‘Plg. R. Krumbholtz: Samaiten o. c. 179 ir pst. 2, 197 sq., 203. i 

191) Pig. OrdFol XVI a 24, 1425. VIII. 20. OrdBr XVI a 26, 1433. IV. 29. 

žiaus pusėje, nors oficijaliai turėjo būti laikomąsi taikos, pajūrio keliau- 
tojas niekada nebuvo tikras. Jis visados buvo pavojuje būti apiplėštas, 
apvogtas, užmuštas. Nebeišskaitinėdami smulkiau atskirų faktų, turime 
pasakyti, kad Livonijos ir Prūsų Ordinas, jų pasiuntiniai pirkliai, kariuo+ 
menių būriai ir t. t. čia nuo žemaičių dažnai nukentėdavo.'92) Jau buvo 
minėta, kad jie čia prie jūros buvo sau pasidarę sustiprinimus, kuriuos 
vokiečiai vadino „borgwal“.193) Pajūris praeiti dažnai buvo pati pavo- 
jingoji Ordinui vieta. Žemačių kovos ir jų pastangos nepraleisti Livo- 
nijos kariuomenės 13-kos metų kare jau buvo minėta praeitame skyriuje. 
LUB 11-tojo tomo atitinkami pastaboje (192) nurodyti puslapiai duoda 
šitam laikotarpiui daug įdomios medžiagos. Bet ir toliau, nors puolimų 
intensyvumas pasiliovė, ne kartą vakariniame pasienyje pasitaikydavo 
įvairių ekscesų. Ypač kai viena ir antra pusė dėl neaiškių ir nenustatytų 
ribų pereidinėdavo sieną, plėšdavo pasienius. Sienų nustatymo klausimas 
nuo 15-tojo amžiaus pabaigos vėl buvo įtrauktas Ordino ir Kunigaikš- 
tystės santykių programon. 


V. 


ŽEMAIČIŲ SANTYKIAI SU VOKIEČIAIS IKI 16-T0JO AMŽIAUS 
PRADŽIOS 


Iš Kunigaikštystės santykių su vokiečiais antroje 15-tojo amžiaus 
pusėje, po trylikos metų karo, stambių ir žymių įvykių nebeužtinkame. 
Jau šito karo laikotarpyje Lietuvos ponų taryba ir jos politikai Kunigaikš- 
tystės interesus buvo pakreipę nuo Vakarų į pietus ir į ry- 
tus. Ginčas su lenkais dėl Podolijos - Volynijos, santykiai su Aukso 
Orda, Šach-Achmetu, Mengli-Gireju,194) žodžiu, visa eilė politinių fakto- 
rių rytuose nukreipė valstybės dėmesį nuo vakarų. Nuo Kazimiero vieš- 
patavimo antrosios pusės Lietuva nebeturėjo laiko užsiimti vakarais, nes 
ją ėmė labiau atakuoti iki šiol pasyvus jos priešas Maskva. Nuo Kazi- 
miero mirties ji pereina į ofenzyvą. Todėl visas Kunigaikštystės dėme- 
sys Aleksandro ir paskutiniųjų dviejų Jogailaičių Žygimantų laikais tu- 
rėjo krypti į rytus. Karus su Ordinu pakeitė ilgamečiai ir sunkūs karai 

192) Daug įdomios medžiagos tam pailiustruoti yra paskelbta rinkinyje LUB 
VIII (1420 — 1435) nr. 731. IX (1436 — 1443) X (1441 — 1449) 24 — nr. 34, 33, 123 
259. XI (1450 — 1459) 70 — ñr. 97, 275 — nr. 314, 279 — nr. 318, 280 — 281, 297, 
312 — nr. 366, 326 — nr. 386, 337 — nr. 402, 384 — nr. 474, 385 — nr. 475, 386 — nr. 
478, 399 — nr. 500, 404 — nr. 507. 411 — nr. 517, 446, 501 — nr. 630, 575 — nr. 
728, 624 — nr. 782, 629 — nr. 794, 653 — nr. 834. XII (1460 — 1472) 155 — nr. 274, 
169 — nr. 300. 2.Abteilung, I (1494 — 1500). 2. Abteilung II (1501 — 1505) 426, 
2. Abteilung III (1506 — 1510) 272, 281, 348. 

193) LUB VII 220. Plg. OrdBr LVIII a 65, 1425. VIII. 27. Gal tai bus buvęs 
supiltas koks pylimas, status kalnas, pilis. Reikėtų manyti, kad jis buvo kur nors 


šalia šiandieninio Birutės kalno. O gal Birutės kalnas yra to „borgwal“ liekana? 
194) L. Kolankowski: Dzieje o c. I 297 sqq. 

su vis stiprėjančia Maskva. Tokio politinių interesų ir politikos persiorien- 
tavimo akivaizdoje politikos centras pasitraukė į rytus. Šitame laikotar- 
pyje kova vakaruose vedama už siauresnius interesus, vėl kovojama pa- 
sieniuose, ginčijamąsi dėl rubežių. Išsivyščius Nemuno prekybai daroma 
diplomatinių žygių dar 16-tajame amžiuje laimėti Nemuną ir jo žiotis,195) 
bet tos pastangos, kaip ir 15-tajame amžiuje, nuėjo niekais. 

Kiek iš gausios Ordino korespondencijos, susirašinėjimo su Žemai- 
čių seniūnu, didž. kunigaikščiu matyti, santykiuose su Ordinu daugiau- 
sia rūpesčio sudarydavo žemaičių gyventojų pasienio konfliktai ir nuo 
senai diplomatiniuose santykiuose valkiojamas klausimas: sienų regulia- 
vimas bei jų nužymėjimas. Ypač paskutiniuoju klausimu Kazimiero val- 
dymo pabaigoje, dar labiau nuo Aleksandro ir Žygimanto Senojo laikų 
prasideda įkyri korespondencija. 

Ordino valdininkai akylai žiūrėjo, kad jų žemės sienos žemaičių ne- 
būtų peržengtos, reikalavo, kad pasienio ežeruose, upėse, pasienio gyven- 
tojai nežuvautų,196) neeitų į miškus ir t. t. 197) Kadangi tokių sienos 
nepaisymų, pereidinėjimų, dažnai nežinant, kur ji prasideda, būdavo be- 
galės, reikėjo ją sureguliuoti. Nuo 1481 metų, Kazimiero valdymo pabai- 
goje, vėl prasidėjo tuo reikalu susirašinėjimas,198) bet galutinai nieko 
nebuvo nustatyta. Žemaičiai, kiek iš Ordino korespondencijos matyti, ne- 
paiso nė žinomų sienų ribų, pajūryje sustabdo susisiekimą su Livonija 
(OrdBr 1495.VIII.28), puola Ordino gyventojus, sulaiko jų pirklius.199) 
1489 metais Radomo seime Ordino atstovai skundėsi, kad žemaičiai užėmę 
pajūrį ir Ordino nenaudai pakeitę sienas.200) Ordinas vis dar smulkme- 
niškai apie Žemaičius rinko žinias. Jo foliantuose, tuose tomuose, kur 
buvo surašomi siunčiamų laiškų nuorašai, suskirstytų dažnai alfabeto 
tvarka pagal kraštus, šalia „Lithauen“ paprastai atskiras puslapių 
skaičius buvo skiriamas ,„Samaiten“.201) Jų reikalai būdavo atskirai svars- 


195) K. Forstreuter: Die Memel o c. 13. 

196) OrdBr XVI a Nr. 16, 1447. IX. 19. 

197) OrdBr XXVII 32, 1480. V. 17. OrdBr LX a 25, 1480. IX. 7 OrdBr XXVIII 
21, (14812). 

195) OrdBr XVII 9. 1481. I. 20. OrdBr XLIII (L. S.) rr. 16, 1481. II, 4. 
OrdBr XXVIII 39, 1481. V. 31. OrdBr XVI 61, 1484. I. 13 (Ordino derybos dėl 
sienų). OrdBr LXIX 36, 1493. V. 30. 

199) OrdBr XXVIII 11 a, 1499. I. 16. OrdBr c. 1500, s. d. OrdBr LXX a 34, 
1503. IV. 23. 

200) Acten d. Ständetage Preussens, Bd. V (1458 — 1525), 1886, 410. Pig. ten 
pat 415, 484. 

201) OrdFol 27. OrdFol 29, p. 56 — 60 (p. 18, 75 etc. Samayten). OrdFo: 29 a, 
p. 46, OrdFol 30, p. 292, 308. OrdFol 31, p. 12 (tuščias Žemaičiams skirtas pusla- 
pis). OrdFol 33. p. 247 — 250. (Litauen und Samaiten). OrdFol 34. p. 247 — 255 
(Littawen und Samayten). OrdFol 35, p. 74 (Samayten). OrdFol 36, (1514), p. 60 
sqq. Samayten). OrdFol 37 (1515 m.), p. 68 (tuščias Žem. skirtas puslap.) OrdFol 
38 (1516 m.) p. 205 sqa. (Littauen) 221 saq. (Samayten). OrdFol 42 (1519), p. 96 sqq. 
(Littauen), 100 sqq. (Samayten) etc. 

Tuose ir kituose foliantuose, kurie čia nesužymėti, yra idomios medžiagos 
apie Lietuvos Kunigaikštystę ir apie Žemaičius. Sienų ir kelių nustatymo klausimas 

tomi nuo visų, Lietuvos Kunigaikštystės reikalų. Ordino magistras ir jo 
komtūrai (ypač Ragainės ir Klaipėdos) dažnai susirašinėdavo su Žemai- 
čių seniūnu. Matyti, ir Ordino magistro kanceliarijoje į Žemaičius buvo 
kitaip žiūrima. Tas kraštas savo laiku buvo skirtas Ordino žemėms su- 
jungti terenas. Ordinas su juo ir toliau, mažai beturėdamas vilties lai- 
mėti, kaip su artimiausiu kaimyniniu kraštu, vis daugiau turėjo reikalų. 

Šalia Prūsų sienos sureguliavimo klausimo buvo svarstomas ir Li- 
vonijos sienos klausimas. Nors sienos su Livonija 1472 buvo aprašy- 
tos,202) tačiau joms tiksliau nustatyti reikėjo dar atsidėjusio abiejų pu- 
sių atstovų darbo. 1506 metų pradžioje buvo bandoma sienas nustatyti. 
Ordino tam reikalui paskirti komisoriai, išsėdėję keturias savaites ir nieko 
iš lietuvių pusės nesulaukę, dėl siaučiančio maro turėjo pasitraukti atgal. 
Livonijos sienų nustatymo derybos buvo atidėtos kitai žiemai (LUB 2. 
Abt., II, 640—641), bet tada jos (1507 m. sausio mėn.), kaip Klaipėdos 
komtūras rašė magistrui, buvo pertrauktos. Rusiškai rašytame Aleksand- 
ro laiške Livonijos magistro pasiuntiniui yra plačiai išdėstytas ir sienų 
apėjimo klausimas (LUB 2. Abt., III, 30). Sienų apžiūrėjimas nuo Že- 
maičių pusės turėjo prasidėti prie Šventosios. Bet Aleksandro mirtis ne- 
leido tęsti darbc. Tokiu būdu su įvairiais sunkumais 1505 m. pradėtas 
sienų apėjimas (LUB 2. Abt., II, 646), dėl naujo valdovo karūnacijos 
turėjo būti vėl atidėtas (LUB 2. Abt., III, 102). Bevedant sienas 1508 
m. kilo ginčas dėl pasienio žemių priklausomumo tarp Kuršo vyskupo ir 
Goldingos komtūro (t. p. 315—316). Komtūro atstovai pareiškė, kad gin- 
čijamos žemės (Presselis ir Damė) esančios Žemaičiuose, nes Žemaičių 
vyskupas buvo davęs tokius parodymus.203) 1509 m. Žemaičių sienų re- 
guliavimas su Livonija buvo tęsiamas toliau. Mums yra išlikusios iš lie- 
tuvių pusės dalyvavusių komisorių pavardės.204) 

Tuo pačiu laiku Žygimanto Senojo valdymo pradžioje buvo dėta 
pastangų sutvarkyti ir Žemaičių — Prūsų sieną,205) Ordinas nuolat skųs- 
davosi, kad Žemaičių gyventojai, nepaisydami rubežių, vis juos peržen- 
gia,206) užpuola gyventojus, susimetę i pajūrį trukdo susisiekimą.207) 


yra vienas iš toje korespondencijoje figuruojančių objektų. Dėl vietos stokos čia 
tos medžiagos ir jos turinio detaliau paduoti negalime. Iš jos ir iš keliolikos kitų 
byl;, mano tiksliau nurodytų Lietuvos prekyba su Prūsais I 154 pst. 48, galima būtų 
sudaryti plačią Lietuvos resp. Žemaičių sienų istoriją su Prūsais 16-tajame ir 
17-jame amžiuje. 

202) M. Dogiel: Limites o. c. 207 — 211. 
- 208) LUB 2. Abt., III, 310 — 311—nr. 429; plg. 294—nr. 409 (Damė ir Presse- 
lis to paties vyskupo priskiriama Amboteno sričiai), Plg. 388—nr. 542. 

204) LUB 2. Abt. III, 388 — nr. 542. Napiersky C. F.: Russisch — Livländische 
Urkunden, hgg. v. Archäogr. Komm. von Št. Petersbg. 1868, 254. 

205 OrdBr O. S., 1513. III. 6. OrdBr O. S. 1516. VI. 18. 

206) OrdBr XVI a. 44, 1513. IV. 30. OrdBr. O. S. 1514. XI. 6. e 

207) Joachim E.: Die Politik des letzten Hochmeisters in Preussen Albrecht 
von Brandenburg II 193 (1518 m.); plg. I 126, 252, 257, 258. OrdBr O. S. 1515, I. 
1. (Žemaičiai apgula Palangos pajūrį). 

Tačiau ir iš Ordino gyventojų pusės pasitaikydavo tokių užpuldinėjimų, 
svetimoje žemėje medžioklių, žvejojimų ir t. t., nors jų buvo žymiai ma- 
žiau.208) Todėl reikėjo abiem pusėm susitarus apeiti sienas,209) atsiūsti 
savo komisorius.210) 1517 metais buvo sureguliuota siena nuo Širvintos 
pusės iki Šventosios įtakos į Nemuną.211) Bet tuo pačiu laiku atsirado 
tarp Lietuvos Kunigaikštystės — Lenkijos karalystės ir Prūsų daug rim- 
tesnių dalykų. 

1466 m. Vokiečių Ordinas Prūsuose buvo tapęs Lenkijos vasalas. 
Pirmieji penki magistrai vykdė vasaliteto sutartį ir darė reikalaujamą. 
priesaiką, bet jie neatsisakė nuo minties pasiliuosuoti iš prklausomybės. 
Buvo numatyta Ordino magistru rinkti kokį nors Vokietijos kunigaikštį, 
kuris savo jėgomis įstengtų apginti Ordiną. Todėl 1498 m. vyr. magistru 
buvo išrinktas Saksonijos kunigaikštis Fridrichas, o po jo Ansbacho Ho- 
„henzollernų Albrechtas. Jis, kaip Žygimanto Senojo seserėnas, tikėjo 
greit nusikratyti nemalonia vasalo pareiga. Bet paaiškėjo, kad Albrechtui 
nevykdant Torno taikos, Žygimantas, nežiūrėdamas giminystės, ryžosi 
ji ginklu priversti. Kai Ordinas neteko sąjungininkų imperatoriaus Mak- 
similijono ir Maskvos caro asmenyse, Albrechtui beliko viena išeitis — 
pradėti su Lenkiją karą. Matydamas, kad tik savo jėgomis tegali pasiti- 
kėti, 1516 m. Albrechtas atsikvietė į Klaipėdą Livonijos magistrą pasi- 
tarti apie bendrą karą su Žygimantu. Livonijos magistras turėjo r a- 
imti Žemaičių krašto pilis, jų žemę nuplėšti bei nuterioti 
ir susijungti savo žemėmis su Prūsų Ordinu.212) Atsargus Livo- 
nijos magistras Pletenbergas nepritarė fantastiškiems Albrechto planams. 
Jis težadėjo pagalbą tokiu atveju, jei tikrai padės kariauti Vokietija. 
1519 m. Albrechtas paskelbė Lenkijai karą, bet iš jo išskyrė Lietuva ir 
Mozūriją. Visos žadėtos pagalbos kariuomene ir pinigais magistrą apvylė. 
Ir atėjusi iš Vokietijos kariuomenė nedaug tepadėjo. Karas truko visus 
1520 metus. Ordinas išeikvojo visus savo išteklius ir nebegalėdamas iš- 
mokėti savo kariuomenei algos, buvo priverstas su lenkais, kurių būriai 
stovėjo jau prie Karaliaučiaus, daryti ketveriems metams paliaubas. Per 
tą laiką bylą turėjo išspręsti superarbitrai. 

Lietuvos Kunigaikštystė šitame kare oficijaliai taip pat nedalyvavo. 
kaip ir trylikos metų kare, bet jos rolė buvo didelė. Visą nedraugiškumą 

208) OrdBr XXIX a 11, 1516. II. 15. OrdBr XVI a 58, 1516, III. 30. 

209) OrdBr O. S. 1516. VI. 18. OrdBr. XVI a 57, 1516,. VI. 27. OrdBr XVI 


a 57, 1516. VI. 27. OrdBr. XVI. a 56, 1516. VII. 5. (Žemaičių seniūno Stanislovo 
„Kežgailaičio laiškai, Ordino sienų komisoriams lydimas raštas). OrdBr C 360, 1517. 


2. 

210) OrdBr 5. 16. 15/16, 1517. I. 14. OrdBr XXIX (L. S.) nr. 76. OrdBr XXIX 
80, 1517. II. 14. 

211) OrdBr V/16 n. 15/16, 1517. III. 29 (Sienas vedant panaudota kompasas!). 
OrdBr V/16 n. 15/16, 1517. IV. 23. OrdBr V 16 n. 15/16, OrdBr 1517. IV. 23. Plg. 
OrdBr O. S., 1519. V. 17 (sienos su Prūsais prie Šventosios). 

22) J. Voigt: Gesch. Preussens, IX (1839) 486 — 487, 

Ordinui, kaip trylikos metų kare, vėl parodė žemaičiai. Jie kovojo tomis 
pačiomis senomis išbandytomis priemonėmis. Jau 1517 metų vasarą 
Goldingos komtūras rašė vyr. magistrui, kad Žemaičiai visai užbarika- 
davę pajūrį.213) 1517 metų pabaigoje pagaliau visi keliai į Prūsus ir Li- 
voniją iš Žemaičių buvo uždaryti.214) Kurį laiką dar protarpiais Ordino 
žmonės galėjo su Livoniją susisiekti,215) bet 1520 m. pradžioje, tarp Li- 
vonijos ir Prūsų prasidėjus karo veiksmams, Žemaičiai vėl apstatė pajūrį 
savo sargybomis, rinko žinias po Klaipėdos miestą ir darė žygių trukdyti 
bet kokį vokiečių susisiekimą pajūriu.216) Pagaliau jie ėmė grąsyti pulti 
Ordino žemes, imti Klaipėdą.217) Tuo tarpu Ordino pasienio valdininkų. 
žinios apie žemaičius Ordinui buvo vis nemalonesnės.218) Žemaičiai ėmė 
rengtis pulti ne tik Klaipėdą, bet Tilžę ir Ragainę.219) Ragainę, matyti, 
žemaičiai bus dar 1518 m. kartą atakavę, nes tų metų vasarą Ragainės 
komtūras padarė į Žemaičius keršto žygį (OrdBr 1518. VIII. 31; X. 24). 
Klaipėdos vietininkas vyr. magistrui rašė, kad esą paties karaliaus Žy- 
gimanto įsakyta Žemaičių seniūnui nieko per šieną nepraleisti.220) Va- 
dinasi, lygiai kaip Kazimiero laikais Žemaičių pajūris, gera jų geografinė 
būklė, tarnavo savotišku barjeru dviem Ordino žemių dalims. Iki 1520 
metų galo žemaičiai vis saugojo pajūrį ir nuolat grūmojo vokiečiams.221) 

Šitokioje politinėje atmosferoje Prūsų pasienyje 1516—24 metų lai- 
kotarpyje, ypač 1517—20 m. buvo įvairių nesusipratimų, sienų peržen- 
gimų, užpuolimų ir t. t. Skundai iš Ordino pusės nesiliovė. Iš Ordino 
tarpusavio korespondencijos ir susirašinėjimo su Žemaičių seniūnu Sta-. 
nislovu Kežgailaičiu222) matyti, kad sienų reikalas buvo iš svarbiau- 
sių Lietuvos ir Ordino santykių objektų. Įkyrus ir nuobodus susira- 
šinėjimas ėjo dėl ginčijamų Katyčių (Coadjuthen),223) kuriuos pasienio 


213) OrdBr O. S. 1517. VI. 7. OrdBr O. S. 1517. XII. 23. 

214) OrdBr XVI a 53, 1518. I. 1. Joachim E.: Die Politik des letzten Hochmeis- 
ters Albrecht von Brandenburg, II, 193. 

215) OrdBr O. S., 1518. III. 19, 

216) OrdBr O. S. 1520. II. 7. OrdBr O. S. 1520. II. 22. OrdBr O. 8:, 1520 II. 
26 (trys Klaipėdos komtūro vietininko — Statthalterio — laiškai vyr. magistrui): 

217) OrdBr O. S. 1520. II. 26 OrdBr XVII (L. S.) 1, 1520. III. 6. 

218) OrdBr O S. 1520. I. 31. OrdBr O. S. 1520. II. 2. (Žemaičiuose iš esti nau. 
ji keliai). OrdBr XVII (L. S.) 9, 1520. III. 10 (Žemaičiai nepraleidžia pagalbinės 
Livonijos kariuomenės). OrdBr O, S., 1520. YII. 23. 

219) OrdBr O. S. 1520. V. £. GrdBr O. S. 1520. VI. 2. 

- 220) OrdBr O. S. 1520. V. 4. OrdBr O. S. 1520, V. 23. OrdBr O. S ; 1520; 
e 30. 

221) Kiekvieną nugirstą gandą ar patirtą žinią Ordino pasienio valdininkai pa- 
prastai siūsdavo savo vyr. magistrui. Todėl turime OrdBr visą eilę raštų (1520, VIII. 
15; X. 5; X. 15; X. 23; XI. 12; XII. 2; XII. 8), kuriuose yra liečiama žemaičiai, 
jų nusistatymas ir t.t. 

222) Viename OrdBr iš man žinomų laiškų, kuriuose yra liečiamas Žemaičių 
sienų klausimas, 1516 — 1524 metu laikotarpiui yra 25. Iš jų matyti, kiek daug bėdos 
sudarydavo pasienio konfliktai. Plg. E. Joachim: Die Politk des letzten Hochmeis- 
ters in Preussen Albrecht v. Brandenburg, I. 126, 252, 257; II 324, 327. 

vi Se Joachim E.: Die Politik des letzten Hochmeisters o. c. I: 106. 108, 131, 
PAA SS 

gyventojai žemaičiai sau prisiskirdavo, kasmet ten sieną pereidavo. Tuo 
būdu nustumę vokiečių sieną tolyn, elgdavosi jie ten kaip savame krašte. 
Katyčiai buvo labiausiai ginčijama vieta. Pirmieji skundai dėl jų žinomi 
jau iš Aleksandro valdymo pradžios (1492 OrdBr XVI 62, 1492. XI. 2) „224) 
16-tajame amžiuje skundai nesiliauja. 1516—18 m. laikotarpyje yra vieną 
— antra dešimtis Katyčių kaimą liečiančių skundų.225) Rezultatas jų 
buvo paprastai nepatenkinamas. Kiekviena pusė nuolat skundėsi antrąja 
ir vis reikalavo savo teisių į ginčijamus Katyčius. Žemaičių ūkininkai, me- 
džių kirtėjai ir t. t. gadino Ordino vyriausybei kraują naudodami tą sklypą 
kaip savo. Nesustosime čia plačiau ties tais klausimais. Bet jie liko nesu: 
tvarkyti ir po Ordino sekuliarizacijos. Nuo 1527 m. vėl prasideda gausus 
susirašinėjimas sienų sureguliavimo reikalu.226) 1529 m. buvo notifikuo- 
tos tarp Prūsų ir Žemaičių tokios sienos, kokios buvo numatytos 1422 m. 
ir 1435 m. taikomis.227) Bet šitas trumpas sienų nužymėjimas nesustabdė 
įsisenėjusių diferencijų. 1530—1560 metų laikotarpyje įvykdavo prie sie- 
nos konfliktų konfliktai. Vėl buvo ginčijamasi dėl Katyčių, dėl sienų per- 
ėjimų ir t. t. Sutartyse buvo nustatyta, kad kas penkti metai būtų regu- 
liuojama abiejų valstybių siena.228) Tačiau to nuostato 16-tajame amžiuje 
niekuomet nebuvo žiūrima. Iki 1541 metų sienų komisorių susivažiavimai 
vis buvo atidedami tai dėl neišvažiuojamų kelių, tai dėl lietuvių karo su 
Maskva, tai dėl maro ir t. t. Todėl daug kur sienos buvo neaiškios, ne- 
pravestos. Nežinia, kur jos prasidėdavo ir baigdavosi. Kaip matyti iš gau- 
sios korespondencijos 1530—1544 m. laikotarpyje, iki pat 1545 m. nebuvo 
tiksliai gyventojų žinoma, kur pasibaigia Prūsų sienos į šiaurę nuo Klai- 
pėdos.229) Smulkiau čia žemaičių kovą už sienas 16-tajame amžiuje ne- 
begalime atvaizduoti, nes tai pareikalautų daug vietos. Todėl pasitenki- 
name tomis bendresnio pobūdžio pastabomis. 

Suglausdami visa tai, ką šiame straipsnyje patiekėme, rodos, esame 
pakankamai įrodę Žemaičių krašto ir jo geografinės padėties svarbą 
Lietuvos Kunigaikštystės santykiuose su vokiečių Ordinu. Yra pakanka- 
mai faktų aiškiai teigti, kad Vytautas yra vedęs aktyvią kovą už Nemu- 
ną, jo žiotis ir Klaipėdą. Dar po jo mirties Švitrigailos laikais, vokiečių 
Ordinas bando atsigriebti, tačiau jo pralaimėjimas yra kartu Ordino in- 


224) Plg. OrdBr s: d. 1499. VII. 

225) OrdBr 1516 — 1518. 

226) Nebesigilindami į sienų istoriją 16-tajame amžiuje, kuriai esame iš HerzBr 
B 1 ir HerzBr B 2 išrinkę skaitlingą medžiagą, pasitenkiname čia tik baigiamom pas- 
tabom. Prie šito klausimo tąsos teks grįžti vėliau. 

2275) M. Dogiel: Limites o. s. 206 — 207. 

228) HerzBr H: Verhandlungen über die Grenzregulierung zwischen Litauen 
und Prussen 1541 — 1542. 

- 229) Daug laiškų, pranešimų apie lietuvių — prūsų siena 16-tajame amžiuje be 
specijalių bylų „Litthauische Grenzsachen“ (žiūr. Ivinskis: Lietuvos prekyba o. c. I 
154) HerBr B 1 (karališkos Žygimanto šeimos susirašinėjimas), HerBr B 2 (mag- 
natų susirašinėjimas), HerzBr H, OstpFol! 48, 55 etc. 

teresų pralaimėjimas Žemaičių pasienyje. "Toliau vakarinės sienos ir 
Klaipėdos klausimas kuriam laikui išnyko iš politinių santykių horizonto. 
Tačiau ir tada buvo abipusių pastangų naujai sureguliuoti dokumentuo- 
se nužymėtas sienas. Kovota dėl patogesnio jų pravedimo. Trylikos metų 
karas buvo lietuviams proga laimėti Žemaičiams naturalesnes sienas, 
įgyti taip reikalingas žiotis ir platesnį pajūrį. Ordinas kaip tertius gaudens 
ištikrųjų galėjo džiūgauti dėl lietuvių — lenkų nesutarimų ir ginčų. Lig- 
tuvos politikai paprastai tarėsi pasirenką iš dviejų blogių mažesnį. Juk 
padėdami lenkams pribaigti Prūsų Ordiną jie būtų tuo pačiu Karūną 1a- 
bai sustiprinę. Ji būtų galėjusi Kunigaikštystei būti dar pavojingesnė. 
Tokiu būdu lietuviai nedalyvavo nė trylikos metų kare, nė 1519—20 metų 
ekspedicijose, nors apsiginklavę žemaičiai budriai saugojo pajūrį ir nuo- 
lat puldinėjo vokiečius. Kunigaikštystės interesai nukrypo į priešingą 
pusę. Ją taip smarkiai užatakavo rytai — Maskva, kad savo vakarų in- 
teresams nebeliko kada atsidėti. Bet ir Prūsų valdovų (Albrechto ir Jur- 
gio Friedricho) dar kartą mėgintos pastangos laimėti Palangos pajūrį, 
nuėjo niekais. Nuostabiu būdu ta siaura žemės juostelė atkaklių žemai- 
čių dėka tapo šimtmečiams išsaugota. 15-tojo amžiaus gale ir 16-tojo pra- 
džioje politiniai Lietuvos ir Ordino santykiai susmulkėja. Žemaičiai Or- 
dinui nenori savo pasieniuose užleisti nė trupučiuko žemės. Kadangi pa- 
čios ribos nebuvo dar natūroje tiksliai pravestos, davė jos pagrindo ilgoms 
ir nepaliaujamoms diferencijoms, ir iki pat 16-tojo amžiaus antros pusės 
vis buvo nesunormuotos, nenustatytos. 

Žemaičių kova 'už savo žemę, jų pastangos atkariauti sau "lakios 
pajūrį, arba bent neišleisti tai, kas buvo laimėta Vytauto veikla, yra vie- 
nas iš įdomesnių mūsų istorijos momentų.230) 


230) Nesunaudota čia apie lietuvių — prūsų sienas naujas step, kuriame be 
prūsų — lenkų sienų istorijos yra medžiagos ir apie Lietuvą: 

Srokowski Stanisław: Granica Prus Wschodnich, jej przebieg, powstanie- i zna- 
czenie. Bellona, XV (1933) 471 — 494. Tekstas jau buvo surinktas, kai autoriui į ran- 
kas pateko šis straipsnis. 

šitas klausimas, ypač Vytauto kova už Klaipėdą, randa vis daugiau susidomėji- 
mo. 1935 m. gruodžio mėn. per radio skaitė Kaune dr. J. Matusas apie tai porą pa- 
skaitų. 1936 m. Nr. 2 „Trimite“ yra jo straipsnis ta pačia tema „Vytauto kovos už 
„Klaipėdą“, psl. 26 — 28. Apie lietuvius ir jūrą praeityje, turi išeiti p. V. 
Pryšmanto knygutė, kuriai medžiagą davė jo paskaitos per radio. . 


Juozas Tarvydas, Kretinga 

AIŠKINIMAS JŲ SANTYKIŲ Iš JŲ SUSIRAŠINĖJIMO 


Jau praėjo penkeri metai nuo Marijos Pečkauskaitės mirties (1930- 
VII-24), bet skaidri ir tauri jos asmenybė, jos darbai ir gyvenimo pavyz- 
dys gyvai tebeveikia mūsų visuomenę, bent tuos jos sluogsnius, kurie tu- 
rėjo progos jos auklėjamosios įtakos patirti ar jos kūrybą giliau pažinti. 
Tuo ypač gerai galėjau įsitikinti, kai, prieš porą metų rinkdamas medžiagą 
pedagoginei Pečkauskaitės veiklai') charakterizuoti, susidūriau su jos mo- 
kinėmis iš prieškarinių laikų. Geriausiai įvertinti asmenį galime tada, kada 
jį tikrai pažįstame. Tad šių sukaktuvių proga bandysiu praskleisti visuo- 
menei dar vieną Marijos Pečkauskaitės gyvenimo lapą, pateikdamas 
svarbesniąsias mintis iš jos susirašinėjimo su Povilu 
Višinskiu. 

Šiaipjau Pečkauskaitės gyvenimas ypač paskutiniais laikais, iš šalies 
žiūrint, mums atrodė labai vienišas, bet atidžiau pasidairę, pastebime gražią 
eilę artimų bičiulių, kurie padėjo ir jos asmenybei susiformuoti, ir jai pa- 
čiai išeiti į žmones. Tie bičiuliai dažniausiai vis pasižymėję mūsų tautos 
vyrai: Povilas Višinskis, kan. J. Tumas-Vaižgantas, vysk. Pr. Būčys, Dr. 
P. Bielskus, M. Gustaitis, prof. F. Kemėšis, prof. Pr. Dovydaitis ir k. 
Tokia jau, matyt, buvo Pečkauskaitės laimė, kad šitie ir daugelis dar ne- 
paminėtų žmonių, įvertindami jos talentą ir asmenybę, patys neprašomi 
ateidavo į ją su savo paslaugomis, patarimais, net materialine parama. Čia 
labai gerai matome tą ypatingą visuomenini reiškinį, kaip viena asmenybė 
tūkstančiais gijų susisieja su kitomis asmenybėmis. 

Po tikrai kilnių Pečkauskaitės tėvų, Povilas Višinskis yra be 
abejo pirmas svetimas žmogus, turėjęs jai labai daug įtakos. Ušnėnų kai- 
mas, Povilo Višinskio tėviškė, yra netoli Užvenčio, kur nuo 1887 metų buvo 
apsigyvenusi ir Pečkauskų šeima. Povilas Višinskis tuo laiku buvo Šiaulių 
gimnazijos mokinys, o Marija vos 10 metų mergaitė. Arčiau juodu susi- 
pažino, rodos, tik 1891 metais. Susipažinę bus, matyti, Užvenčio kleboni- 
joje, kur šventadieniais susirinkdavo ir apylinkės ponija, ir mokslus einan- 


Tarvydas J., Marijos Pečkauskaitės pedagoginė praktika, „Athenaeum“, Kau- 
nas 1934, 

čioji lietuvių jaunuomenė, arba pačių Pečkauskų dvare, kur Povilas buvo 
kviečiamas pamokyti Marijos broliukų, o gal ir jos pačios. 


Skaitydamas M. Pečkauskaitės laiškus*), radau ir jos susirašinėjimą 
su Povilu Višinskiu. Susirašinėjimas trukęs, matyti, nuo 1892 iki 1906 me- 
tų, vadinasi, nuo susipažinimo pradžios iki Višinskio mirties (1906-IV-10), 
tik, deja, ne visus laiškus pasisekė rasti. Ypač gaila, kad nėra kelių pir- 
mųjų metų Pečkauskaitės rašytų laiškų, kurie, manau, būtų padėję jos 
pirmąją jaunystę geriau charakterizuoti. Na, bet ir iš rastosios medžiagos 
(ypač gausi korespondencija iš 1895—1896 ir 1901—1903 metų) jau galima 
susidaryti pakankamai aiškų Pečkauskaitės ir Višinskio santykių vaizdą. 
Kadangi šitie santykiai gali ryškiau nušviesti pirmuosius savarankiško M. 
Pečkauskaitės gyvenimo ir kūrybos žingsnius, drįstu juos čia pavaizduoti. 

Susipažinęs su tais abiejų rašytais laiškais ir surankiojęs iš jų reikš- 
mingesnius dalykus, tariausi padėsiąs skaitantiesiems gausioje medžiagoje 
greičiau susivokti suskirstydamas ją į kelias grupes, kurias pavadinau 
šitokiais vardais: 1. „Meilė ar bičiulystė?“, 2. „Gyvenimo kryžkelėse“, 
3. „Kūrybos ir kritikos bendradarbiavimas“ ir 4. „Pasauližiūrų varžyty- 
nės“. Šitaip sugrupuotus laiškus ar bent jų ištraukas, protarpiais įkišdamas 
paaiškinamųjų pastabų, bandau sulipdyti į šiokią tokią vienybę. Pritrūkęs 
laiškų medžiagos, vietomis cituoju Pečkauskaitės „,Viktutę“, kur irgi ran- 
dame tuos pačius Povilo ir Marijos santykius?). 


MEILĖ AR BIČIULYSTĖ? 


Meilės ir šeimos sudarymo klausimas Pečkauskaitės biografų iki šiol 
beveik visai dar nejudintas. Bet, žinoma, negalima manyti, kad šitas labai 
reikšmingas žmonių gyvenimo faktas visai nėra Marijos sielos užkliudęs. 
Kadangi Pečkauskaitė susirašinėjo ir gana artimai draugavo su Višinskiu 
per 15 metų, tad bent turimuosiuose laiškuose pašidairykime, kokie iš tik- 
rųjų buvo jųdviejų santykiai, 

Štai pačioje susirašinėjimo pradžioje (1892-IV-13) vieną savo laišką 
iš Šiaulių Povilas taip baigia: 

„Czekam listu z prožbą i jesžcze z czym kolwiek. 

Z wielkiem smutkiem i nadzieją zostaję 

Paweł W.“*) 


"3 Pečkauskaitės laiškai, rašyti Višinskiui, yra Vytauto Didžiojo Universiteto 
Bibliotekos rankraščių skyriuje, o Višinskio laiškai, rašyti Pečkauskaitei, tebėra 
Pečkauskaitės archyve Židikuose. 

*) Tiems santykiams aiškinti praverstų ir kitų Žmonių minimajame laikotar- 
pyje Pečkauskaitei ar Višinskiui rašyti laiškai arba jųdviejų laiškai kitiems, „bet 
neturėdamas po ranka, negaliu jais tuo tarpu pasinaudoti. 

*) Pirmuosius laiškus abu rašė lenkiškai. 


E E DEET TEE. ` 

Čia minimas liūdesys ir viltis gali net turėti pirmuosius jaunuoliškos 
meilės pradus, nors savo: bičiulę Povilas pagarbiai tebevadina „,„Szanowną 
Panną Maryą“. O po dviejų metų: 

„Tikrai, sesute mano, lelijėle mano! Kada tu perstosi blūdijusi?*). Vis 
norėtumi matyti mano miną prie skaitymo laiškelio Tavo. Ir kokia mano 
mina gal būti — „samoje serjoznoje“. Mat, „dziwna jakoś“ — kur nebūk! 
Man ir labai ne „dziwna“, ir ne kažin ką rašo, o labai gerai, ir taip mon ne- 
parašytų kas kitas“. (1894—X-30). | 

Tai jaunos, susižavėjusios širdies kalba. Netrūksta, rodos, ir Marijai 
nuoširdumo: 

„Parašyk, brolyti mieliausias, kada galėsi! Taip man ramu paskaičius 
Tavo gromatą. S 

Parašyk ką norints gera, brolyti mielas! Būk sveiks ir linksmas ir... 
laimingesnis už mane! 

Marija“ (1895-X-3). 

Iki 1896 m. „mylimoji sesute“, „mylimas brolyti“ dažnai vartojami ter- 
minai ir Marijos, ir Povilo laiškuose. Didesnę kiekvienų atostogų dalį 
Povilas praleisdavęs Pečkauskų šeimoje, drauge su jais ir linksmindamasis, 
ir liūdėdamas. Kai 1895 metų vasarą Povilas neparvažiavo namo, tai net 
Marijos motina sakiusi, kad be jo jokia vasara. 

Kada Marija rengiasi 1896 metų pavasarį važiuoti i Varšuvą bitinin- 
kystės mokytis, Povilas graudenasi: 

„Išvažiuoji, sesužėl, į svetimą kraštą, ant ilgo laiko atsiskiri nuo savo 
žmonių, pateksi į draugystę naujų, dar nežinomų. Kokią jie padarys itek- 
mę ant tavęs, dar nežinoma, taip pat nežinoma, gal kada nors, po kelerių 
metų susieję, nebesuprasime kits kito, nebepažinsime. ..“ (1896-III-14). 

Tais metais juodu mini penkerių metų pažinties ir bičiulystės sukaktį: 

„Šį metą bus jau penkeri metai, kaip susipažinome, kokioj dienoj ne- 
beatmenu, regis, apie 10 liepos. Kaip tą jubiliejų atšvęsime? O švęsti rei- 
kėtų, nes ta diena buvo labai svarbi, ne tiek ta diena, kiek patsai susipa- 
žinimas, gal jis kitaip pakreipė visą gyvenimą. Kažin kas būtų buvę iš ma- 
nęs? Tas tikrai, kad būčiau mažiau teišmanęs, mažiau būčiau: ENEE 
Ir ko neprisiėjo pergyventi?! O tik penkeri metai“ (1896-VI-14). 

Atsakydama. Marija irgi iškelia didelę tų santykių reikšmę: 

„Prisipažinsiu, ir aš tankiai misliju, jog daug stojos nuo to mūsų su- 
sipažinimo. Bet tik dėl manęs. O nesuprantu, ar tas galėjo taip „wply- 
nąč“ ant tavęs ir tavo gyvenimą kitaip pakreipti. Kožno žmogaus gyveni- 
me yra ypatų, kurios „wpływają“ ant jų daugiau ar mažiau. Bet ant ma- 
nęs už vis didesnį padarei tu įspūdį ir pakreipei į kitą pusę daug, daug. 
Niekas kitas negalės tiek „miec znaczenia“ mano gyvenime, kaip tu. At- 
meni, kaip vieną laiką buvai dėl manęs idealu. Dabar apie tave pasakyčiau: 
więcej z innych zblyžony do ideału“ (1896-VII-1). 


D Žodyną ir sintaksę palieku originalią, o ortografija ir skyrybą taisau, nes 
kokios sistemos ar vienodumo tuose laiškuose nėra. 

l Kaip matome, abu labai džiaugiasi ta netolima praeitimi, abu labai ver- 
tina teigiamą tų santykių įtaką, bet vis dėlto tie 1896 metai atnešė ir de- 
besų į giedrią jų bičiulystės padangę. 

„Sulaukėm jubiliejaus, džiaugiamės iš to ir iš tikros širdies geidžiame, 
kad tokius jubiliejus daug kartų dar švęstumėm; nesigailime, matyt, kad 
per tuos metus stojosi taip, kaip yra. Gal dar daug ko pamatysim ant šio 
svieto, bet blogo žodžio ant tų 5 metų neištarsime, niekada su neapykanta 
apie juos neatsiminsime; gal būt, tie metai bus vieni iš gerųjų mūsų gy- 
venime. O dabar skaitau tavo gromatą ir matau, kad tik biškį dar, žodžių 
keletą, ir pagatava esi apie viską užmiršti ir pasakyti: „Eik tu sau po šimto 
velnių, kad mano akys tavęs nematytų“. Jei matai, kad esu to vertas, 
daryk, bet prašau, meldžiu, nedaryk aklai, nepamislijus gerai, nes lengva 
yra ištarti tuos žodžius, bet reikia pamislyti, kokios gali būti to pasekmės. 
Aš bent nė pamyslyti negaliu, taip baisu man darosi, jaučiu, kad aš silpnas, 
net gėda man. Kad būčiau buvęs stipresnis, būčiau pabėgęs nieko tau ne- 
sakydamas, jokio blogo žodelio; būčiau iškentėjęs pirmas sunkias valan- 
das, būčiau kaip nors vertęs mislį į kitą šalį, bet būčiau vieną kartą nuken- 
tėjęs, potam gal būčiau atsigavęs, nes daug geriau nukentėti vieną kartą, 
nekaip kentėti, justi nepabaigtą skausmą kasdien, beveik kasdien. 

Atmink pati, kiek sykių buvau aš „jak chmura“. Lengva buvo visiems 
ir juoktis, ir bovytis, sakyti, kad aš esu „jak chmura“, bet kad nors vienas 
būtų, nors maždaug supratęs, kas dedasi mano širdyj ir galvoj tose valan- 
dose, nebūtų iš to juokęsis. Man tada rodėsi, kad tos valandos nepabaig- 
tos, ir visa širdžia geidžiau bėgti, bėgti toli, toli... nusidaužti kur nors. 
ant ilgo laiko, užsiversti ant savęs sunkiausius darbus, kad tarp jų netu- 
rėčiau nė valandėlės laisvos dėl kitų mislių. Bet štai pasirodai linksma, 
gera, ir vėl pagada, ir regis, kad visada ji bus. Dieve! koks aš vaikas „tatwo- 
wierny!“... Prakeikta viltis!.. Vis rodės, ateis geresni laikai, laikai links- 
mybės ir ramumo; lauki, lauki, ir štai užeina tamsus debesis.. 

Ne sykį su baime ir širdgėla užvesdavau apie tai šneką, bet vis buvo 
be pasekmės; nė naktimis per sapną pakajaus neturėjau. Aš rašau ir ra= 
Šysiu, myliu ir mylėsiu“), nes gerą nuomonę apie tave turiu. 

Užpraėjusioj gromatoj parašiau tą, kas tiek skausmo tau padarė tik 
dėl to, kad man jau žmonės buvo širdį paėdę apie tai bešnekėdami, pats. 
buvau „sam ne svoj“ ir norėjau tavo akis atkreipti ant to. Perprašau, 
kad tokį skausmą padariau, bet žinok, kad aš ne be skausmo tuos žodžius 
rašiau. Atmink, kiek skausmų turėjau ne taip seniai praėjusiuose laikuose, 
kada mažne kasdien buvo „baisiausia chmura“; prisiminus tą, sutiksi, kad 
skausmas biauriai gali žmogui širdį paėsti, taip kad net žmogus daro bai- 
siausius daiktus. o 

Dabar prašai pargrįžti ant to laiko į Užventį. Geidžiu ir labai geidžiu 
su tavim pasimatyti, bet tuojau stojasi galvoj praeitis ir mislis: ar šuns. 


D Mano pabraukta. J. T. 

vietoj man ten būti, ar savo sveikatą baigt kasdienine chmura ir kitiems 
linksmumą atimt. Baisu, baisu, bet viskas tavo rankose, išrišimas tau priguli: 

Dar perprašau, dovanok, jeigu ta gromata padarys skausmą. Rašiau iš 
tikros širdies ir norėdamas gera padaryti, o jeigu jau viską apsvarsčiusi ar 
piausi mane, ar karsi, kentėsiu ir žinosiu, kad kiek galėjau, storojaus ne 
bloga sau ir kitiems daryti, o tik gera. Laukiu ar susimylėjimo, ar pabau- 
dimo, jeigu esu vertas, nors visgi pirm pabaudimo norėčiau žinoti, už ko- 
kius blogus darbus esu baustas. Sudiev! Sesuž! 

Tavo brolis“ (1896—-VII-9). 

To sieksninio laiško ištraukos, rodos, jau aiškiai parodo, kad Povilas 
tikrai buvo Mariją įsimylėjęs ir kad toji meilė buvo jam suteikusi ir ne- 
maža kančių. Gal atsirado trečias asmuo, kuris įsibrovė į jųdviejų tarpą 
ir sudrumstė gražias Povilo svajones. Baisiai nusiminęs („jak chmura“) 
ir, matyti, jau pavyduliaudamas, Povilas negali iškęsti nemetęs savo jaunų 
dienų „mylimai sesutei“ aštrokų neištikimybės priekaištų, kurie Marijai 
buvę vis dėlto labai skaudūs: 

„Ar tu pamislijai, ką tu parašei ir kaip man perskaičius bus? Jei taip 
sau, tai patariu niekados niekam panašiai nerašyti, nes žmonių širdys juk 
ne iš akmenų. O jei pripažįsti, kad tai, ką parašei, tikra, tai nereikėjo man 
daugiau rašyti, nes žmonės su kokiomis ten „plamami“ traktują się mniej 
więcej pogardliwie albo litošciwie a ja tego wcale sobie nie życzę i nie 
uważam siebie za godną takiej litości i pogardy: 

Tavo žodžiai man tokį skausmą padarė, kokio seniai jau neturėjau ir 
„zahartowaly dużo“. Tokia jau mano širdis, kad kožną daiktą jaučiu taip 
giliai, kad nė apsakyti negaliu, o perskaičius tavo raštą mažne persprogo“ 

(1896-VII-1). 

Kai juodu vis dėlto tą rudenį Užventyje susitiko ir Povilas, matyti, 
negalėdamas pakęsti jų santykiuose įvykusių permainų, išvyko net neatsi- 
sveikinęs, tai Marija pirmoji pasiskubino švelnesnį žodį tarti: - 

„Dėl ko taip išvažiavai, brolyti? Ar sunku buvo bent žodelį atsisveiki- 
nimo pasakyti? Koks tu, brolau, dėlto „zahartowany“! Ir už ką tu taip 
turėjai užpykti?! 

„Godzič się“ negalėjau nei perprašinėti, nes nė biškelio nesijaučiu 
kalta, nė biškelio. Ir dabar rašydama tuos žodžius pykstu ant savęs, kad 
pirma pradedu ir, rodos, perprašau tave. Rašau, nes širdis sprogsta, nes 
gaila man tavęs taip, kad ir neapsakysi! Atsiskyrėm kaip svetimieji. 

Dar kartą pakartosiu, ką jau ne sykį sakiau: z Tobą czytać najmilej 
i mówić najmilej i wszystko, boś sam dla mnie najmilszy i najlepszy“). 

Čia matome, kad ir Marijos širdis nebuvo Povilui abejinga, nes cituo- 
tos ištraukos pabaiga atrodo lyg ir meilės ar bent stiprios bičiulystės prie- 
saikos atnaujinimas. Ir Povilas labai patenkintas sutiko tą jos nuoširdų 


gestą: 


D Mano pabraukta, J. T. 


A. TTT 

„Dėkui, dėkui, Sesužėl, už parašymą keleto žodelių. Nežinau, kas būtų 
buvę, kad būtumei tylėjusi ir laukusi, kol aš pirmas atsiliepsiu?!.. 

Taip išvažiavau ir atsisveikinau, kaip niekada dar iki šiol; kad bent 
niekada daugiau taip ir neatsitiktų!“... 

Pečkauskaitės raštų nagrinėtojai paprastai tvirtina, kad jos „Viktu- 
tėje“ vaizduojamas p. Jonas yra Povilas Višinskis. Štai kaip rašo Viktutė 
apie p. Joną savo dienoraštyje: 

„Atvažiavo p. Jonas. Gražiai jis atrodo dabar: plaukai užaugo ir gra- 
žiai banguoja, toks linksmas, kas nevisados esti. Pasidžiaugiau dėl to, o jis 
sako, kaip nebūsiąs linksmas pas mus parvažiavęs. Dėkojo už laiškus. Juo- 
kiausi stebėdamosi, kaip galėjo tie mano laiškai pusiau lenkiški, pusiau 
lietuviški tiek džiaugsmo patiekti“). 

„P. Jonas išvažiavo pas tėvus. Ilgu mažumėlį, nes mėgstu su juo pasi- 
kalbėti. Mama pakvietė jį kūčioms, atsakė nei šiaip, nei taip. Paskui pa- 
klausiau: 

— Dėl ko tamsta neprižadėjai atvažiuoti? Ar tikrai nežadi būti? 

— Manau, kad tikrai neverta. Ponia kviečia, o gal tamsta mąstai, kad 
gerai būtų, jei nepaklausyčiau to pakvietimo... 

— Taip? Na, jei tik nuo manęs pareina, tai ir aš labai kviečiu. Tamsta 
žinai, kad nesakau to, ko nemanau. 

— Gerai, atvažiuosiu. 

Juokingas žmogus! Mat, reikėjo jam dar mano pakvietimo!“...?) 

„Pradedu manyti, kad Onytė tiesą sakė apie p. Joną: paliko jis man 
nemalonus. Nuolat primena man daktarą, lyg prikaišiodamas, kad su 
anuoju man esą linksmiau, kad jo draugija man esanti malonesnė. 

Tikrai, jau perdaug jis ikyrus. Sakysim, aš jame sužadinau kokį jaus- 
mą (stebėtinas daiktas, iš tikro!). Gerai. Bet reikia pripažinti, kad jis 
tą jausmą pareiškia labai keistu būdu: nuolat man prikaišioja daktarą. 

Et, kvailai sutvarkytas pasaulis! Maniau, kad p. Jonas išmintingesnis 
už kitus ir neprasidės su tokiomis kvailybėmis, kaip meilė ir pavydas... 
O ir jis, mat, toks pat, kaip visi. . "70 

„P. Jonas atsisveikino šiandien su mumis: būk turįs dar kažin kur va- 
žiuoti, būk reikią jam dar pas tėvus pabūti. Aš netikiu, nes buvo žadėjęs 
paviešėti pas mus ilgiau. Labai jo neprašiau pasilikti, nors ir gaila man 
"buvo jo draugijos. Neprašiau dėl to, kad jam to mano jausmo, matyti, ne- 
užtenka, o jokio gilesnio jausmo duoti negaliu. Ir reikėjo tarp mudviejų 
tai meilei įsipainioti! Taip būtų malonu gyventi su juo geruoju, dispu- 
tuoti, klausytis jo pasakojimų... Dabar, Dievas žino, ko jis nori, nuolat 
piktas, pavydus, tikra nelaimė! 

Atsisveikindama tariau: 

— Gaila, kad Tamsta taip greit išvažiuoji. 


°) Šatrijos Ragana, Raštai VI, 56 p. t. t. 
oa Ibi 63 p. t. 
* Ibi 83 p. t. 

— Et, ką ten! Pagrįš daktaras ir palinksmins tamstą. Kam dar čia 
manęs reikia!) 

Iš duotųjų ištraukų, rodos, aišku, kad Viktutės ir p. Jono santykiai 
yra panašūs į Pečkauskaitės ir Višinskio santykius, net gyvenamosios ap- 
linkybės (dvaras ir kaimas, susitikimas per atostogas) tos pačios. Yra čia 
ir tas trečiasis asmuo — daktaras, į kurį iš karto palinko Viktutės širdis, 
kai tik jis pasirodė miestelyje. Bet vis dėlto „Viktutės“ Jonas neduoda 
išsamaus Povilo Višinskio ir jo santykių su Pečkauskaite vaizdo. Gal tik 
tas vienas pavyduliavimo bruožas tikrai yra tas pats. O juk Viktutė, kuri 
sakosi jokio gilesnio jausmo negalinti p. Jonui parodyti, visai nepanaši 
į Mariją, kuri pakartuodama laiškuose tvirtina, kad Povilas jai „najmilszy 
i najlepszy“. Bent iki 1896 metų rudens Marijos ir Povilo santykiai daug 
artimesni už Viktutės ir Jono santykius, nors tikro įsimylėjimo Pečkaus- 
kaitės laiškuose ir nerandame. Iš broliškos meilės, iš taurios bičiulystės 
ribų, matyti, ji nebuvo išėjusi. Bet Višinskiui Marija visą laiką buvo ir 
pasiliko širdyje kaip džiaugsmų ar kančių šaltinis: 

„Girdžiu, kad esi sužieduota su p. Huščo. Parašyk kuo greičiau, susi- 
mildama, ar tiesa, nes nebežinau nė ką mislyti; nenoriu tikėti, bet man. 
aiškiai pasakyta: „p. M. zaręczona“. Mislijau, kad mane kas nors čia ap-- 
gauna, noriu per tai kuo greičiau sužinoti tikrą tiesą, kad žinočiau apga- 
vimą ir tolesniai pasisaugočiau jo“ (1897—V-5). 

Kaip stipriai buvo Višinskis pamilęs Pečkauskaitę, parodo jo laiškas, 
rašytas jau 1901 m. sausio 13 dieną, kada kurį laiką lyg ir nutrūkusi bičiu- 
lystė vėl atgyja: E 

„Sesute! 

Tu man žadėjai pirma laišką parašyti, bet aš neturiu kantrybės jo laukti: 
prikeltas iš numirusių jausmas neduoda man ramumo — kalbėčiau ir kal- 
bėčiau su tavim per kiauras dienas ir naktis!.. Taip kaip pavasarį upelis, 
iš po slėgiančio ledo išsprukęs, bėga ir plūsta, pagatavas savo krantus su- 
ardyti arba pastumti juos kuo toliausiai nuo savęs... Taip smagu, taip 
lengva kvėpuoti! Tartum koksai akmuo nuo krūtinės nuslinko. Taip leng- 
vai nekvėpuodavau Krymo padangėse atsidūręs, nuo miglotos, drėgnos ir 
tamsios Petrapilės pabėgęs!.. 

Sesute tu mano, geroji tu mano! Ar buvai tu kada nors ant kapų my- 
limo žmogaus?! Jei buvai, tai pažįsti tą širdį draskantį jausmą, kuri aš per 
tas šventes datyriau. Važiuodamas į Ušnėnus, važiavau per Užvenčio gi- 
rią, važiavau per tą taką, kuriuo mudu vaikščiojova kitą kartą, kol gerai 
mums klojosi. Atmenu — buvo taip pat žiema; aš dar pirmametis studen- 
tas, ką tik apsilankęs namon, su tavim ėjau į girią per upelį iki pirmojo 
kryžiaus... Dabar ir vėl teko tą vietą matyti po tiek ilgų metų!.. Taip 
liūdna, nesmagu ir skaudu ant širdies pasidarė! Taip dyka aplinkui ir 
šalta!.. Tartum svietas visas be dūšios paliko, ir tie žmonės aplink ma- 


11) Šatrijos Ragana, Raštai VI, 93 p. t. 

nęs apšalę, lyg tie medžiai girioje, sniegu apibarstyti, kaip stuobriai ko- 
kie... Sunku, jausmai krūtinę spaudžia, ir atsikratyti negaliu!., 

Ir vėl kita kelionė!.. Iš Daugėnų važiuoju į Užventį per Želvių girelę 
pats vienas. Jau į mišką įvažiavus, liūdna pasidarė. Pradeda visokie atmi- 
nimai po galvą maišytis: kaip, kada ir su kuo tuo keliu važiavau... Priva- 
žiuoju medininko trobelę, pro kurią daug kelių į visas puses eina. Vienoj 
pusėj kelelis lygus, tiesus ir dailus, iš abiejų pusių eglės kaip nusodin- 
tos — tikrai puiki alėja!.. O ten, toliau, kairėn — neaukštas, pailgas kal- 
nelis, pušimis apaugęs... Ten mudu sėdėjova ant minkštų samanų, ir su 
išgąsčiu ir baime klausiaus tavo žodžių ir savo širdies plakimo... Tada tai 
ant to kalnelio pirmą kartą katinai pradėjo širdį braižyti, ir didžiausias 
nuliūdimo ir skausmo akmuo pradėjo ant manęs riedėti ir ant galo prislėgė 
mane taip, kad ir vilties nebeliko; ir vienas, vienai vienas ant svieto likau, 
vėjų blaškomas, be troškimų, be ateities, be prisirišimo!.. Be energijos, 
be valios, lyg baisus dėl savęs ligonis, kuriam tik reikia nuo savęs pabėgti, 
kad sveikas paliktum... 

Ir bėgau, bėgau tolyn nuo savųjų..: į Krymą... į Jaltą, kur manęs nie- 
kas nepažįsta, kur aš galiu tikrai ligoniu paskaitytas būti... Mačiau kal- 
nus, uolas didžiausias, nuo jų ieškojau dvasios ir stiprumo. Jūrą mačiau... 
kiek kartų sėdėdavau dienomis, o tankiausiai naktimis, kada pažįstami dau- 
giausia po pastogės lenda, ir klausiausi, klausiausi, kaip jūra ūžia, šniokš- 
čia.. Dievas žino, kokiu būdu žmogaus širdis rišasi su ta plačia ir šalta 


jūra!.. Tasai ūžimas atsiliepia širdies gilumoje lyg prijaučiąs, lyg gai- 
lintis... ir ramiau pasidaro: tartum nebe vienas esi, kartu su tavo krūtine 
kilsnoja ir dūsauja jūra!.. Bet buvo valandos, trumpos užsimiršimo va- 


landos... O dienos, kiauros dienos laukė mane praryti savo tuštumu. 

Ir vėl viltis ant dangaus pasirodė, mieliausioji, geriausioji tu mano!.. 
Jeigu mano laiškas beprotiškas tau pasirodys, jeigu piktas juokas tave 
paims, parašyk man, susimildama, parašyk, nors tą vieną kartelį nepaslėpk 
savo jausmo. Neberašysiu daugiau, ieškosiu būdų beprotystei laukan va- 
ryti, nors ir daug tas aukų reikalautų... Ne, tu teisinga esi, nesakysi man 
komplimentų ir nepameluosi, kaip ir iki šiol nemelavai!.. 

Laukiu laiškelio, kad ir pliko popierėlio! Povilas“. 

Tokia didelė yra atsiminimų galia, tokią didelę reikšmę turi žmogui 
jaunystės ir pirmosios meilės įspūdžiai. Vis dėlto tais 1901 metais Povilo 
širdis jau susitaikius su likimu, pirmykštį smarkaujantį audringumą dabar 
jau pakeitusi subtili melancholija. Šitą Pečkauskaitės ir Višinskio santy- 
kių vaizdą užbaigsiu dar viena Povilo laiško citata: 

„Gal pyksti ant manęs, kad aš vieton „Tamsta“ vartoju po senovei „tu, 
sesute“? Jei pyksti, tai parašyk, nebedarysiu taip, o tuo tarpu jau kaip 
nors pakentėk susispaudusi ir dovanok man tą drąsumą, kad nepasiklausęs 
taip rašau. Kitą gadynę apie tai nesirūpinčiau, nes kits kitam davėm bro- 
lišką ranką ir žodį... bet paskui... paskui, Dievas žino, iš kur ir kaip iš- 
lindo tarp mūsų laiškų neprašytas svečias „Tamsta“ ir, kad ir retai pasi- 

rodydamas, pragyveno keletą metų. Dabar bent aš norėčiau kaip neprašytą 
svečią laukan varyti, o grįžti prie senųjų pažįstamų „tu, sesute“. Bet jeigu 
gailiesi davusį žodį, dėl manęs malonų, tai aš nespiriu laikytis jo; jaučiu, 
kad negaliu, neturiu teisės tavęs kuo varžyti. Man net kailis kratosi pa- 
manius, kad tu dar ir nuo manęs gali turėti nesmagumų. Gana jau jų turi 
nuo kitų iš visų pusių, o smagių, ramių ir linksmų valandėlių gal per ma- 
ža. Gana jau praėjusiuose laikuose patyrei nuo manęs gal daug sunkiausių 
smūgių, karčių žodžių... Tada tai darydamas nesupratau, kokios gali būti 
pasekmės, o galvoje visados tau tik gera turėjau. Kas blogiausia, numa- 
nau, kad atlyginti skriaudų, tau padarytų, negaliu, visai neturiu jėgų“ 
(1901-I-20). 

Čia atrodo, kad Višinskis savo pirmus priekaištus lyg ir atšaukia, bent 
prisipažįsta Marijai skriaudą daręs ir norėtų ją atsiprašyti: 

„Buvo valandų paskutiniais mano gyvenimo metais, kad norėjau su 
ašaromis pulti ant kelių ir melsti tavęs, kad dovanotum, nepyktum, bet... 
bet bijojau, kad bepročiu manęs nepalaikytum, kad gali manęs nesuprasti...“ 

Tad į galą, matyti, ir Povilas labiau įvertino platoniškąją Marijos bi- 
čiulystę, nes tikrai prasmingas abipusis draugiškumas nenutrūko iki pat jo 
mirties, nors jau buvo vedęs kitą (Mikuckaitę). Višinskis visą laiką sirg- 
te sirgdavo Marijos, net jos šeimos reikalais, o Marija net už jį melsda- 
vosi. Viename paskutinių laiškų (1906-II-7) Višinskis praneša Pečkaus- 
kaitei, kad net savo dukterį žada pakrikštyti jos vardu. 

Tokie tatai Pečkauskaitės ir Višinskio bičiulystės santykiai. Čia 
reikia dar pastebėti, kad ne vien Višinskio tokia laimė. Giliau pažvelgę 
į Pečkauskaitės gyvenimo užkulisius, randame ir daugiau vyrų, kurie bu- 
vo ją įsimylėję, bet, neradę Marijos sieloje reikiamo atgarsio, turėjo pasi- 
tenkinti ilgesne ar trumpesne bičiulyste. Charakteringa, kad ir autobio- 
grafinių Pečkauskaitės novelių veikėjos (Viktutė, Miriam. . 3. nors ir bu- 
vo pamilusios, iki vedybų nepriėjo, kaip ir pati jų autorė kad nebuvo iš- 
tekėjusi. Iš viso, sakau, meilės ir šeimos sudarymo klausimas Pečkauskai- 
tės biografijoje tebėra neišaiškintas, ir aš šioje vietoje nesiimu jo plačiau 
nagrinėti, 


II 

Nors tikroji meilė ir neturėjo reikiamo pasisekimo Pečkauskaitės ir 
Višinskio santykiuose, bet beveik visą pažinties laiką trukusi jųdviejų bi- 
čiulystė buvo, kaip matėme, labai reikšminga ir vienam, ir antram. Juodu 
vienas antrą labai gerbė, vertino, idealizavo, vienas antro reikalais rūpi- 
nosi, bent moraliai viens antrą rėmė, stiprino. 

Čia dar pacituosiu vieną Pečkauskaitės laišką, kur ji, labai vertindama 
Višinskio reikšmę visai tautai, rūpinasi jo sveikata, jo ateitimi: 

„Podług mnie jest to egoizm i w wielkim stopniu nawet: bo wszak 
wiesz, że są ludzie, których obchodzi trochę, czy jesteś zdrów, czy chory, 
i wiadomość np. taka, jak dziś, nie przyczyni się chyba do przyjemnienia 
im życia. żebyś zachorował od zmęczenia tego (co bardzo być może), 
umarł, to tobie, naturalnie, nie tyle byłoby cierpieć, jak tym, co zostali 
przy życiu. Ja myślę, že ludzie więcej straciliby na tem, jeżeli byś tę 
swoją pracę dokonczył, chociażby najswietniej, a zdrowie stracił i życie stra- 
cił prędko, niż nie mając wcale żadnego twego opisu Žmujdzi'*), o mając 
tylko ciebie samego przez lat kilkadziesiąt. Och egoistą jesteś i dość!“ 
(1896-V II-1). 

Višinskis buvo už Pečkauskaitę vyresnis; baigė gimnaziją, paskui Pet- 
rapilio universitete studijavo mediciną; daug skaitė knygų ir savarankiš- 
kai. galvojo, rimtai traktavo gyvenimą, buvo labai darbštus, altruistas ir 
idealus patriotas. Jo bičiulystė Pečkauskaitei, galima sakyti, buvo ištisa 
mokykla. Jis atsidėjęs sekė ir stipriai atjautė kiekvieną rimtesnį jos gy- 
venimo žygį. 

Žinome, kad Pečkauskaitė jam nuo mažens turėjo pramuštą galvą kny- 
goms ir mokslui. Višinskis čia buvo jai keliarodys, patarėjas, vadovas ir 
mokytojas. „Viktutėje“ apie jį (p. Joną) skaitome: 

„Labai man sunku skaityti lietuviškai: daugybės žodžių nesuprantu 
visiškai, daugybės nemoku ištarti. Už tą truputį žodžių, kuriuos galiu 
suprasti knygas skaitydama, turiu būti dėkinga p. Jonui. Atvažiavo jis 
pas mus visoms atostogoms mokyti mano broliuko. Jo tėvai — sodie- 
čiai, jis yra studentas. Susidraugavau su juo ir daug valandų praleidome 
kartu per atostogas. Patiko jis man dėl to, kad yra mokytas, daug skaito, 
daug mąsto, trokšta ir ieško ne pašokti, ne gerą vietą gauti ir pilvą sau 
sotinti, bet visai ko kito. Pas mus čia tokių nedaug, ypač tarp dvarininkų 
sūnų. Priklauso jis vadinamųjų „litvomanų“, vadinas, myli savo tėvynę ir 
kalbą. Turėjo kelias lietuviškas knygas. Paėmiau „Aušros“ knygelę; ten 
radau lengvesnių straipsnelių. Pamažu pradėjau suprasti žodžius ir sa- 
kinius; p. Jonas man padėjo, ir taip perskaičiau kelias knygeles. Grama- 
tikos jis neturėjo tada, bet žadėjo atvežti iš Maskvos, parvažiuodamas Ka- 
lėdoms. Labai džiaugiuos, kad jis parvažiuos: apsakys apie lekcijas, pro- 
fesorius, apie visą tą studentų gyvenimą, jų mintis ir veikalus. Mes čia 
sodžiuje sėdime lyg straigės savo kaušukuose; malonu nors retkarčiais iš- 
girsti žinių ir turėti bent kokių nors ryšių su platesniu, aukštesnės proto 
kultūros pasauliu. lr dabar girdžiu apie visa tai nors per laiškus, nes p. 
Jonas toks geras, kad rašinėja man. 

Labai geros buvo man praėjusios atostogos. Susipažinau pirmą sykį 
su lietuvišku judėjimu, išgirdau, kas pas mus yra daroma. Patriotiški da- 
lykai man tiek įdomūs, kad nuolat klausinėjau p. Jono apie juos, prašyda- 


2 Per 1896 m. vasaros atostogas darė Žemaičiuose etnografiškus ir antro-, 
pologiškus tyrinėjimus. 

ma vis daugiau pasakoti. Širdis plėtės man iš džiaugsmo ir laimės, kad 
Lietuva štai jau atgimė, pabudo iš ilgo, sunkaus miego....“13) 

Iš tikrųjų Povilas Višinskis pirmas pradėjo pratinti Pečkauskaitę prak- 
tiškai vartoti lietuvių kalbą, pradėjo mokyti ją lietuviškai skaityti ir rašyti. 
Jau 1893 metų pabaigoje mėgindavo Marija rašyti Povilui laiškus lietu- 
viškai, tik, deja, jų neteko skaityti. Paskui jau ir susitikdamas ir per laiš- 
kus aiškindavo Povilas jai lietuvių kalbos gramatiką ir ortografiją, tai- 
sydavo jos rašinių ir laiškų kalbą. Štai visa eilė Višinskio taisymų: gė- 
ras (geras), prieš akių (prieš akis), vertyme (vertime), priežadėjau (pri- 
žadėjau), pripažinstu (pripažįstu), daugiausei (daugiausiai), su Beatą (su 
Beata), skyrtumas (skirtumas), sukritikavojai (sukritikavai), pagirymas 
(pagyrimas), atema (atima), kėlias (kelias), sėdžia (sėdi), apsakynėjimas 
(apsakinėjimas), če (čia), pas savės (pas save), tu išrodi (išrodai), kadą 
(kada), už gražus (už gražius), istatymais (įstatymais). Mokydamas lie- 
tuvių kalbą suprasti ir pamilti, Višinskis budino drauge ir tautinę Peč- 
kauskaitės sąmonę, pasuko ją į mūsų bajorų atlietuvėjimo kelią'*), padėjo 
realiai vertinti lietuvių santykius su lenkais ir rusais. 

Globodamas jauną Pečkauskaitę, Višinskis nori iš jos padaryti ne 
vien tik sąmoningą patriotę, bet ir apskritai išsilavinusį, savarankišką 
žmogų. 

„Atsimenu, važiavai į Petrapilę!') su neišpasakytu džiaugsmu. Puls, 
misliju, ten į glėbį pensijos ir pasidarys, kas pasidaro iš visų“. 

Bet nieko blogo neatsitiko, nes Marija taip ilgėjosi saviškių ir savo 
krašto, kad po pusmečio visai metė Petrapilį. Kaip Pečkauskaitė buvo 
susigyvenus su Užvenčiu, gali parodyti ir ši vieno jos laiško ištraukėlė, 
kur ji nusiminus guodžiasi artimam bičiuliui: 

„Oi, oi, brolau, bėda! Ar žinai, niekados, rodos, taip man sunku ir 
liūdna nebuvo, kaip šiemet. „Wszystko jakoś doszło do zenitu“... O dar 
čia tas Užvenčio pardavimas!.. Negaliu aš sau ir perstatyti, kaip tat mes 
apleisim tą savo šalelę, tą brangiąją .. ant visados!.. Oi, Dieve! Čia juk 
ir išaugom, ir tiek gerų dienų pamatėm! Bet gana, „rozjechatam się“, ką 
mačys...“ (1895-XI-16). 

Be abejo ne be Povilo įtakos Užventyje Pečkauskaitė pasidarė didelė 
demokratė. 

„Pas mus nemaž persimainė nuo tavo išvažiavimo. Juzė ištekėjo, pas 
mus buvo veselė. Svieto buvo daug, muzikantai griežė, šoko per naktį ir 
per dieną. Darbo turėjom su Zose daug: reikėjo visiems gerti ir valgyti 
duoti, nė vieno neužmiršti. Teklė ir Felka sėdėjo su svečiais, o mums 
užtat reikėjo tarnauti. O dar kviesti svečius, „przepijač, przejadač“, nes i 
kitaip nenorėjo nė valgyti, nė gerti. Prie to dar šokimas daug sylos iš- 


“x Šatrijos Ragana, Raštai VI, 21 p. t. 
2 9 Nurodė skaityti Ožeškienės „Australietį“, kur vaizduojami idealūs dvari- 
ninkai. 
*) 1892 m. buvo įstojusi į gimnaziją Petrapilyje. 

traukė, o nešokti negalėjom: kojos, pačios kilnojosi nuo polkų ir krokavia- 
kų. Žodžiu sakant, privargom labai. Antrą dieną po veselės išėjo Teklė 
ir Felka; mat, užpyko, kad mes vis pačios pradėjom veizėti ir gaspodarau- 
ti. Ir dėkui Dievui! Dabar bus geriau. Gaspadinę turime maž temokan- 
čią, pačios viską išdarinėjam, pačios pietus verdant priveizam, prie kar- 
vių vaikščiojam ir t.t. Vieną nedėlę Zosė gaspadinė, kitą — aš. Šiandien 
baigias manoji. Prisivaikščiojau daug, bet gerai taip, linksma! Visgi ži- 
nai, jog, jei tavęs nebliktų, pajustų kas nors. Ir žemaitiškai bene išmok- 
giu. Reik „ciągle“ šnekėti, o nė viena iš mūsų mergaitė nemok lenkiš- 
kai“ (20-tas laiškas). 

Tad pasirodo, kad „Viktutėje“ aprašytas Elenutės ir Viktutės pasavai- 
čiui šeimininkavimas yra tikras faktas iš pačios autorės gyvenimo. Vi- 
šinskis džiaugiasi, kad Marija nesibaido ir prasto darbo: 

„Džiaugiuos, kad atsitiko taip, jog netekote kelių tarnaičių, didelės 
svarbos dalykas. Labai gerai, kad taip atsitiko, dabar pasilieka tik judviem 
parodyti, jog galite neblogiau už kitas išpildyti tuos darbus ir kad tas 
nėra judviem nė kiek sunku ir priešinga; kad taip ir toliau sektųsi!“ (1896- 
II-18). 

Nebuvę, rodos, priešingi tokiam savo dukrelių „suliaudėjimui“ ir su- 
lietuvėjimui ne Pečkauskaitės tėvai, o ypač motina. l 

Matydamas ir įvertindamas literatūrinius ir mokslinius Pečkauskai- 
tės gabumus, Višinskis nelinki jai apsiriboti vien šeimininkavimo darbais, 
vien pilkuoju kaimo gyvenimu, tad 1895-X-8 iš Petrapilio rašo: 

„Klausk, klausk manęs, apie ką tik nori — atsakysiu ant visko su mie- 
lu noru, padėsiu visur, kaip tik galėsiu. Reikalauk iš manęs, ką aš galiu 
duoti: rodos, paaiškinimų etc., kaip įmanydamas stengsiuos kuo greičiau- 
siai išpildyti, nes jaučiu save iš dalies kaltininku to, kad nebegali užsi- 
ganėdinti savo padėjimu. 

Ką dabar daryti? Sunku man pasakyti liūdną teisybę: šiemet jau, 
tur būt, per vėlu į Varšuvą, kiek atsimenu, jau mokslas turėjo prasidėti. 

Bet ką šiais metais daryti, kaip juos praleisti?! Perprašau, jei pasa- 
kysiu ką netikusį, nes daug kas man dar yra neaišku, nežinau gerai tavo 
norų ir palinkimų. Sekant abelnai, reik iš šių metų kuo daugiausia pasi- 
naudoti, kad galėtum potam drąsiai stoti prieš sunkias mūsų gyvenimo 
sąlygas, kad galėtum, nuvykusi į didelį miestą, maždaug reikalui priėjus 
užsidirbti. Iš tos pusės turi jau nemažą pasparą: muziką, vokiečių kalbą 
praktiškai ir teoretiškai, gudišką ir lenkišką kalbą, o aš dar linkėčiau dau- 
giau išsilavinti prancūzų kalboje per skaitymą knygų ir peržiūrėjimą gra- 
matikos.  Tolesniai nežinau, kas būtų labiau sugadnas. Per vis labiau 
stengtis, kad laikas praeitų, kuo mažiau palikdamas tuštumo, nes tas yra 
didelis žmonių kankintojas; kaip tik žmogus atsižvelgi ir nematai, kur 
laiką dėjęs, ką padaręs, didelis sunkumas apima iš antros pusės, jeigu dir- 
bu pagal savo spėką tai, kas man mėgsta, ir darbas man sekasi, tada aš esu 
užganėdintas, linksmas ir energijos pribūna. 

Velyčiau skaityti literatūros dalykų kuo daugiausia (aukštesniųjų 
raštininkų dalykus) ir, kiek tik galima, su kritika jųjų. Tuo vienu ne- 
reikėtų užsiganėdinti, reikėtų užsiimti skaitymu maždaug svarbesnio tu- 
rinio knygų iš kokios nors mokslo dalies (kokio nežinau, koks tau labiau- 
siai patink). Jeigu atsakančių knygų negalima gauti Šiauliuose, gal ga- 
lėčiau aš parsiųsti“ 

Tokie bičiuliški jauno studento žodžiai, gyvas jo paties pavyzdys, ne- 
galėjo nepadaryti įtakos jaunai Marijai. Todėl, užtrukus išvažiavimui į 
Varšuvą, sielvartauja: 

„Ne tik tas mane rūstin, kad nesimokysiu Varšuvoje, ber ir tas, Bt 
turėdama sveikas rankas ir galvą, negaliu nė sau užsidirbti. Sunkūs lai- 
kai, bėda, o aš sėdžiu tėvams ant sprando. Ir matau aplinkui vaikus, už- 
sidirbančius sau duoną“ (1895-X-14). 

Vis dėlto 1896 metais po Velykų vargais negalais pasisekė išvažiuoti. 
Išvažiuodama gailisi savo Užvenčio: 

„Gaila man palikti savo šalelę, gaila žmonių, kuriuos myliu daugiau, 
kaip kitus, gaila ir vasaros, kurią turėsiu praleisti mieste, be žiedų, be 
lakštingalos“ (1896-III-18). 

Nuvykusi į Varšuvą, apsipažinusi su nauja vieta ir žmonėmis, tuoj 
skuba ir Povilą painformuoti: 

„Mielas mano broleli! 

Ką tik gavau tavo gromatą ir nudžiugau labai, labai. Dėkui Dievui, 
kad sveikas tebesi, kad viskas tau sekas. Aš prieš dvi nedėles atvažia- 
vau tik į Varšuvą. Mažai dar ją pažinau, po biškį pradedu dėlto „orjen- 
towač się“. Pirmose dienose rugsėjo važiuosiu namo, gal tik ant dvie- 
jų mėnesių, o gal ir suvis, nes, mat, noriu dabar išduoti egzaminą, o ne pa- 
silikti dar ant metų. Sunku tai bus, darbo daug, reik perrašinėti visas 
lekcijas, kurias profesoriai skaitė nuo pradžios metų, o po tam jas išmokti. 
Kažin, ar suspėsiu, bet prabavosiu. ‘Dabar esu užimta per visą dieną nuo 
6 ryto ligi 11 vakaro. Jei nesuspėsiu, neišduosiu egzamino, Dette dar 
metus. E 

Lekcijos ten „muziejuje“ prasideda 8 val. Kožną dieną yra 2 ady- 
nos teorijos, o kitos užimtos praktika. Užsiėmimas ir mokslas su bitėmis 
patink man labai; rodos, atsigaunu, įėjus į „muziejų“, taip jis gražiai sto- 
vi. Aplinkui didelis sodas, medžiai jau žydi, žaliuoja, bičių daugybė laks- 
to aplinkui, vienu žodžiu, tarsi kas į Žemaitiją perkėlė. Tik vežimų ūži- 
mas ant ūlyčių atmena, kad čia miestas. 

Yra ten mūsų 87, moteriškų ir vyriškų; daugiausia lenkai, iš Lietuvos 
(iš trijų gubernijų) keli, o iš Kauno gub. tikt viena ir aš. Draugai „wy- 
gadani, dowcipni“ ir labai „grėčni“, žinoma, kaip lenkai; Gate nieko 
sau, arčiau nepažinau dar nė vienos. 

Už vis daugiau tink man ten „swoboda“. Kas sėdi ant lekcijų su ka- 
peliušu, kas be, kas ant krėslo, kas ant lango, kas kur gali ir nori. Atsa- 
kant profesoriui, nereik atsistoti ir stovėti, kaip žalnierius prieš oficie- 

rių; vienu žodžiu, gerai, man po pensijos Petrapilėje labai stebuklingai 
viskas išrodo ir tinka. 

Ant apveizėjimo miesto laiko suvis neturiu. Buvau tik keliose baž- 
nyčiose, ant išstatymo paveikslų (daug gražių buvo) ir ant operos „Hu- 
genoci“!*). Ach, kaip man ten patiko, nė apsakyti negaliu! Dabar eisiu 
kada norint į universitetą žiūrėti kabinetų: zoologijos, etnografijos ir t. t., 
kurie ten, sako, geri. 

Neramu man kartais labai be savųjų... labiausiai, kai pamanau, jog 
cielą vasarą reikės čia prabūti ir kentėti tokias kaitras; bet linksminu save 
misliomis, jog neužilgo vėl pamatysiu savo kraštą ir savo žmones. O ir 
laiko nėra daug mislyti ir raudoti, ir tat gerai“ (1896-IV-27). 

Povilas ir čia nepalieka Marijos vienos miesto įr mokslo sūkuryje. 
Visų pirma nepataria vienu kartu šauti trijų kiškių: studijuoti bitininkys- 
te, imti muzikos pamokas ir dar daug skaityti. Tėviškai moko, kad svar- 
biau yra vieną kurį dalyką gerai išstudijuoti, tapti to dalyko meisteriu: 

„Jei tik gali pasilik dar ant metų. Dabar, kaip sako, „papuolei po 
plienu“, darbuokis, kentėk, kad iškentėjusi galėtum nusiraminti ir turėti 
pripildytą gyvenimą“. 

Ilgiau pabuvusi Varšuvoje ir geriau pažinusi lenkus, tuoj referuoja: 

„Taip man nusibodo tie lenkai! Menki tat žmonės, tik liežuvius turi, 
neduok, Dieve! Drąsūs, visur pirmi ilįs, pagatavi lietuviams ant sprando 
užlipti“. 

Be to, atsiskyrusi nuo saviškių, turi progos labiau įsigilinti į save: 

„Gerai pabūti vienai tarp svetimųjų: wyrabia się energya, samodziel- 
ność, wola, pewność siebie w obejščiu z ludźmi. Dabar man jau vis tiek, 
kur aš, kas apie mane, visados esu savim, ant kitų mažai težiūriu“. (1896- 
VI-17). 

Kiti kursų lankytojai, ypač mergaitės labai Mariją vertinusios. „Trze- 
ba się p. Maryi spytač, bo ona wszystko wie“, sakydavusios draugės. 

Vasara Varšuvoje prabėgo labai greit. Marija pasivijo kitus draugus 
ir išlaikė bitininkystės egzaminus. Sugrįžusi į Užventį, vėl šeimininkauja: 

„Rankos mano kaip naginės, susproginėjo ir sukietėjo nuo šalčio. 

"Keliu pusiau 8, vaikščioju apie ūkį iki 10. Potam grajiju iki pietų. 
Po pietų atein Stasikė, ją mokau iki pusiau 3. Po valandos einu prie kar- 
vių ir kitur, potam arbatą pritaisyti, ir ateis 6 val. Vakarą turiu laisvą: 
skaitau, siuvu“ (1896-XI-4). 

Bet tas šeimininkavimas, paprasti kasdieniniai reikalai negali paten- 
kinti mokslo, meno, platesnio veikimo trokštančios Marijos širdies: 

„Sunkūs laikai atėjo dabar, brolau! Gal pirmą sykį ant manęs užėjo 
„chmura“. Uch! Kartais nežinau, ką daryti, taip liūdna, juoda vis. 

Rodos man, kad niekam nesu reikalinga ant šio svieto, jog jokios nau- 
dos nieks netur iš manęs — ir gana. Kad man kas parodytų kur nors eiti 


16) Tai įtikimiausia bus buvus Prancūzijos žydo Jokūbo Meyerbeer'o kū- 
rinys (iš 1836 m.) Red. 

dieną naktį, vargti dėl žmonių gero, žūti, kentėti — eičiau ir tada būčiau, 
man rodos, laiminga kaip niekados“ (1896-XI-4). 

„Negaliu tverti pamislijus, jog aš nė biškį nesu kitoniškesnė už kitas 
panas, nė biškį kitaip negyvenu, nė biškį daugiau nedirbu“ (1897-1-8). 

Povilas, kuris, kaip matėme, buvo įkvėpęs Marijai tą begalinį norą 
vis labiau tobulėti, vis daugiau veikti, ateina ir dabar į ją su ivairiais pa- 
tarimais, pasiūlymais ir paguoda: 

„Kam ta rūsčia filosofija? „Jokios naudos nė vienas netur iš manęs‘ — 
tas netiesa. Ar mažai dėl manęs, padėkim, gero padarei, tą gromatą para- 
šiusi, apie tą, kas pirmiau padaryta, neminėsiu. Ateis pavasaris, bites au- 
ginsi ir, jeigu norėsi, pastatysi save taip, kad kožną dieną turėsi žmonių, 
kurie reikalaus tavo rodos, tada regėsi, kad ant svieto reikalinga esi ir ga- 
li gera atnešti“ (1896-XI-10). 

O kitame laiške dar plačiau: 

„Brangi sesel! Dėkui, kad bent sykį atvirai parašei apie save. Su 
tikru noru parašysiu, ką aš misliju, nors ir greit pasimatysime. Darau 
taip dėl to, kad su tavim suėjus negal apie tokius daiktus nė kalbos už- 
vesti: niekada nenori apie save šnekėti, rodavotis; misliju, kad tokia pat 
tebesi. 

Mielaširdinga seseria negali būti (taip pat, kaip negali būti gera gas- 
padine), kad ir įstotum, laiminga nebūsi. Tenai reikia turėti širdį, stiprią 
kaip uolą ir linksmą, visiems prieinamą ir atvirą, kaip pavasario dieną. 
Reikia mokėti kentėti ir kantriai būti, reikia būti pripratusiai didžiausią 
vargą vargti; sunki, didžiai sunki geros mielaširdingos sesers našta. Ne- 
gana vieno gero noro, bet dar reikia ir tam tikro žmogaus; tik perstatyk sau 
aiškiai mielaširdingos sesers pareigas ir atrasi daugiau kliūčių. O kad 
pradėti kokį darbą, amatą, pirmų pirmiausia reikia jo trokšti ir karštai 
mylėti. Dar vėl mielaširdingos sesers pareigas gali pildyti moteris, ne- 
turinti nei aukštesnių minčių, nei supratimų, gali būti visai siaurų galvos 
pajėgų: o tu, ko reikia mielaširdingai seseriai, neturi, o turi ką kitą, ko 
jai nereikia, ir tos pajėgos turėtų pražūti be vaisių, o jas apvertus ant 
gero, galėtų šimteriopai naudos atnešti. 

Sakei mylinti bitininkystę, pradžiai jau ir gana. Ir žiemos laike bus 
darbo gana, tik reikia ant to versti, o ne laukti, kol jis patsai siūlysis. 
Galima pridirbt aulių, skaityti bitininkystės literatūrą. Pirmą metą, ti- 
kiu, tas gal bus ir nuobodu, nes dar neiškilo klausimų. Bitininkas gali 
apie save duoti apgarsinimus po aplinkinius valsčius, užkviesti visus, no- 
rinčius išklausyti rodos ir gauti atsakymą ant klausimų; rodyti gerus au- 
lius, mokyti juos dirbti etc. Norinčių apie viską sužinoti žiemos laike 
atsiras, tokiu būdu bitininkas gali skleisti savo mokslą ir patsai per tai 
žengti pirmyn jame. Per tą patį bitininkas gali pažinti daug žmonių — 
tipų, kurie gali duoti medžiagos raštams ir peno galvai. Tokia pradžia 
jau visada parodys ir tolimesnį kelią. Kaip tau, sesel, dabar aš nieko, re- 
gis, labiau negeisčiau, kaip prisiartinimo prie prasčiokėlių su savo mokslu 

ir tų žmonių pažinimo arčiau, nes, dovanok man, aš tvirtinau ir tvirtinu, 
kad labai mažai anuos tesupranti ir mažai juos pažįsti, ir tvirtinu, kad 
anuos pažinusi niekada nesigailėtum. 

Su kokiu nusistebėjimu, atmenu, rašei apie Jarušauskį ir gyrei jį!! 
O tokių Jarušauskių originalų — tipų pilnos mūsų sodos. Žinau, kad ta 
mano propozicija sunki tau būtų, nes esi neliuosa ir stipriai surišta savo 
namuose. Gal to nejauti, bet iš šalies aiškiai regima. O žmonėms „dva- 
ras“, „panikė“ vėl užstoja kelią prie bitininkystės mokslo pažinimo. 

Į mielaširdingas seseris tuojau pat vėl vistiek nepriims, reiks mo- 
kytis, o išsimokiusi vėl panorėsi mesti. Keistai man išrodo, kad žmogus, 
dar nepradėjęs savo amato darbo dirbti, jau nuleidžia rankas, nori jį mes- 
ti!! O visados buvai priešinga blaškymuisi į šalis. Norėčiau žinoti tavo 
nuomonę apie tokią mano propoziciją, bet, nelaimei, tur būt, neteks iš- 
girsti, nes atsimeni, per kokį vargą tesužinojau, kad norėjai važiuoti i 
Varšuvą! Ir dar išplėšei žodį, kad apie tai nešnekėčiau, nė priminti ne- 
priminčiau. Tur būt, tebesi tokia, kaip buvusi... 

Kai pamisliju apie mielaširdingas seseris, vis naujų kliūčių atrandu. 
Gal dar neužmiršai, kaip visada šnekėjai, kad kožnas žmogus, maždaug 
prakilnesnis, sodoje gimęs turi sodoje ir pasilikti. Ar gal misliji, kad 
mielaširdinga sesuo gali ir sodoje gyventi?! O jei taip misliji, tai per- 
daug greit keiti nuomonę apie inteligentus, kurie meta savo kraštą, sodą 
ir pasklidę prapuola miestuose. O kiek tvirtinai, kad reikia būti stałym 
w myšlach i zamiarach. Ar gal jau užmiršai?“ (1897-I-23). 

Nepataria Povilas Marijai tapti gailestingąja sesute, nes nori, kad ji 
daugiau pasidarbuotų lietuviškam kaimui. Dar griežčiau atmetė kažkie- 
no pasiūlytą projektą paimti vesti monopolį: 

„Man ypatiškai monopolio tarnyba biauri. Abejoju, kad gerai jaus- 
tumeis ją gavusi. Kandidatų yra daugybės. Tas tegauna, kas turi gerą 
protekciją. Žinai pati, kad užmokesnis tau menkas; paprastai gauna 25 
rub. mėnesiui“. 

Šitas ir panašūs projektai (kažkoks bufetas Šiauliuose, pardavėjos 
vieta lietuviškoje galanterijos parduotuvėje, akušerijos kursai...) nebuvo, 
žinoma, ir Marijai arti širdies, bet tėvui mirus (1898) ir likvidavus pra- 
skolintą Labunavos dvarą, reikėjo ko nors griebtis, kad netektų visai šei- 
mai badauti. 

Išsirinko Pečkauskaitė vis dėlto mokytojos darbą (Mūruose, Pavan- 
denėje...). Buvo ir čia Višinskis savo nagus prikišęs. Jau 1894 m.vie- 
name laiške (IX-6) rašo: 

„Ar dar neatsibodo mokinti senius rašto? Gal jau metei mokinusi? 
O gal mokytiniai jau nebegeid mokslo?“ 

Vadinasi, „Viktutėje“ minimos Stanislovo pamokos ir skaitymai tar- 
naitėms taip pat yra tikras faktas. O jau sugrįžusią iš Varšuvos Povilas 
vėl moko: 


„Potam, jei nepasirodo priklu, užsiimti pedagogiškais darbais, Gel ir 

kitą sykį kad buvai pradėjusi — vieną kitą maždaug pramokyti, stengda- 
mos ne tikt duoti pažinti tas ar kitas literas, bet ir duoti supratimą apie 
tai, kas jį labiausiai užima (tą galima kalboj išaiškinti, tikt prastoj kal- 
boj, ne taip, kaip su mokytiniu, bet kaip su lygiu sau). Atneštumei nema- 
žą naudą lietuvystei, jeigu duotumei rodą, persergėtumei, supažindintu- 
mei su rašymo būdu mūsų raštininkę'"“ (1896-X-8). 

Kad padėtų Marijai prasiskinti kelią į sėkmingą pedagoginę praktiką, 
Povilas 1899-XII-6 aiškina jai savo išbandytus didaktikos dėsnius: 

„Su mielu noru pasistengsiu suteikti Tamstai savo nuomones ant ne- 
kurių pedagogikos dalykų. Perplrašau, jeigu raštas bus be eilės, nes daug 
laiko pašvęsti jam negaliu.. 

Aš pirmučiausiai stengiuos, kad vaikai su noru mokytųsi, bet ne iš 
prievartos, apie tai nė ant valandos neužmirštu. Idant tą pasiekti, reikia, 
kad niekados (ant kiek galima numanyti) mokintinio galva nepavargtų. 
Kaip tik matau, kad pavargo (lengva numanyti — vaikas dirba tokias klai- 
das, kurių paprastai nedarydavo, arba nesupranta taip, kaip pirma būdavo), 
tuoj užduodu darbą, prie kurio jisai galėtų pasiilsėti, o jei nebebūtų tokio 
darbo (per didelį nuvargimą), atleidžiu nuo lekcijos ir stengiuos, kad jisai 
visai užmirštų apie ją (apie tai, kas jį taip privargino). Jeigu jis pats 
to nemoka padaryti, stverdamas tuoj už savo žaislų, padedu jam užsibo- 
vyti: Taip mažiems vaikams (8—10 m.) negaliu daleisti sėdėti ant vietos 
ir mokytis nors lengviausiai ilgiau per 11⁄4 valandos. už sykio ir po 3 val. 
ant dienos, jokio darbo jam pačiam be manęs atlikti nedaleidžiu — vien 
tik prie savęs. 

Tolesniai stengiuos pastatyti save taip, kad vaikas nežiūrėtų ant ma- 
nęs kaipo ant mokytojaus (norinčio apinastrį ant galvos.uždėti), bet kaip 
ant vyresniojo brolio, gero draugo ir jo.prieteliaus, kuris, turėdamas dau- 
giau žinių, gali jam suteikti ir gali išaiškinti klausimus, kylančius jo 
žingeidžioj jaunoj galvelėj. Todėl niekados negaliu sau daleisti išjuokti 
kokią nors kvailiausią jo mintį, negaliu pavelyti sau pasakyti nei vieno 
aštraus žodžio, nors kartais būtų ir. labai sunku, negaliu daleisti nors tru- 
puti pakelti savo balsą; nors kažin kaip būčiau suerzintas ir įpykintas — 
jis turi nuo manęs išgirsti tą pati balsą, kokį aš turiu paprastai su visais. 
Jeigu jaučiu, kad mano balsas pakils, sušuksiu, tada tyliu, paeinu net nuo 
jo ir kokią valandą esu tartum savo misliomis užimtas, arba dar geriau, 
jeigu turiu ant ko atkreipti savo atidą, ir tik tada prakalbu, kada visai nu- 
siraminu. 

Jokio detališkai išdirbto programo neprisilaikau, nes kaip kiekvienas 
žmogus turi savo ypatybes, taip ir kitaip reikia mokyti kiekvieną. Todėl 
iš pradžios aš šokinėju nuo vieno daikto ant kito, pakol nesuprantu, kas 
per vis lengviau jam duodasi, kas per vis labiau jį užima ir per kokią 
skylę už vis labiau įlenda galvon. "Todėl stengiuos perprasti jo kalbą, 


17) Čia minima Žemaitė, kuri tuose pačiuose Ušnėnuose gyveno. 

idant kiek galima jo paties žodžiai kalbėti. Niekad nieko nekalu galvon, 
o duodu viską jam pačiam suprasti ir pačiam išaiškinti, retkarčiais primin- 
damas vieną kitą žodį, galintį jam padėti (o kokiu keliu jis daėjo prie 
supratimo, man vistiek). O jeigu matau, kad jis nesupranta, tai tuoj me- 
tu tą klausimą, o paimu daug lengvesnį, ant kurio jis pats lengvai atsa- 
kytų, po to duodu trupučiuką sunkesnį ir taip toliau, kol neprieinu prie 
pakelto klausimo. Iš visų spėkų stengiuos, kad nieko nesimokytų ant 
pomėtės (apart, žinoma, maldų arba eilių), vienu žodžiu, jei matau, kad 
kas sunkiai eina, tuoj ieškau atrasti kuo lengviausią klausimą, vedantį 
prie to, palengvinu visiškai. Pavyzdin, mokau rašyti — duodu plunksną, 
rašau litarą (tik, Dieve, apsaugok nuo visokių palkų), jisai parašo biau- 
riai — duodu paišelį, ir turi su juo tik rašyti; o jei ir taip sunkiai eina, 
duodu grifelį, ir vedžioja jisai sau be jokių linijų. Kai jau šiaip taip 
parašo su grifeliu, duodu paišelį, paskiau plunksną, ant galo tarp linijų 
rašo literas.. 

Skaitlius: iš pat pradžios (iki dešimt, padėkim) ant žirnių, pirštų ar 
kito ko mokau suskaityti vieną pridedant; kaip gerai išmoksta, tada po 
vieną atimti, po du dadėti, atimti po 3, 4 etc. Taip pat iki šimto. O ant 
kelių dalių padalyti neduosiu pirmiau ( nors ir iki 10 tebūtų), pakol ne- 
mokės, po kiek tik reikia, atminti ar dadėti, taip pat su padauginimu. 

Jeigu tik vesti tokiu būdu iš pat pradžios, tai mokinimas darosi labai 
interesingas (būna taip, kad aš ir mano mokiniai gailisi, kad lekcijos ga- 
las priėjo), ir jeigu tik žmogus iš prigimimo nėra kandidatas į bepročių 
namus, tai dėl manęs nėra „niezdolnych“. Teisybė, vienas greičiau iš- 
moks, kitas ne taip greitai, bet abu išmoks, o ką išmoks, tą turės aiškiai 
galvoje, ir nei vienas nepamatys vargo, o mokinimos vien tik smagumą 
duos, nes vaikas, jeigu nors mažmožį patsai supras, tuoj džiaugiasi, SE? 
Ameriką atradęs, ir pats savo akyse auga. 

. Todėl svarbiausias reikalavimas, kad mokinimas neprislėgtų Bt 
bet ją pažadintų, pakeltų ir išaukštintų. Tankiai girdime sakant, tas ar 
kitas esąs „niezdolny“ (nepaimblus), tasai nurodo, kad mokytojas netu- 
rėjo spėkų ir nemokėjo pažadinti miegančią dvasią, o, besityčiodamas iš 
taip sakomo nepaimblaus, dar labiau prislėgė tą brangiausią žmogaus da- 
lelę ir padarė jį per amžius nelaimingu. Tankiausiai vaikų dvasia ne nuo 
prigimimo, bet esti giminės prislėgta, užmigdyta per kvailą auginimą, ne- 
leidimą protauti ar tai per didelę meilę, ar tai apsukant vaiko galvą su- 
puvusiomis formomis ir tradicijomis. 

Bet gana! Viską norėčiau pasakyti, bet trumpame laiške neišgalėsiu 
ir, nežinodamas Tamstos vargo priežasčių, negalėsiu paduoti nei trupinė- 
lio vaisto. Kad turėčiau progą pasiklausyti nors pusvalandį, kaip Tamsta 
duodi lekciją, tada neabejočiau rašęs vaistą. Vieno tik trokštu, kad Tams- 
ta visaip mėgindama atrastum tikrą kelią ir nemestum paimtos lekcijos, 
nes tai pirmas tikras darbas, o prie darbo priprasti būtinai reikės“. 

Iš šito ilgo ir įdomaus laiško matome, kokių teisingų didaktikos pa— 

tarimų mokėjo suteikti Povilas Višinskis jaunai Pečkauskaitei, ką tik pra- 
dėjusiai verstis privatiškomis pamokomis. Šitie bičiuliški Višinskio pa- 
mokymai, kaip įsigyti vaiko pasitikėjimą, kaip sudominti jį dėstomuoju 
dalyku, kaip skatinti jo savarankiškumą, be abejo, padėjo pirmuosius pama- 
tus sėkmingai pedagoginei Pečkauskaitės veiklai Marijampolėje, kur ji 
taip labai buvo vėliau išgarsėjusi. Be to, rimtas Povilo žodis parodė Ma- 
rijai, kad sunkiam ir atsakingam pedagogikos darbui reikia ir rimto spe- 
cialaus pasirengimo. 

Pats mokytojavimas dvaruose pradžioje Marijai vis dėlio pasirodė 
sunkus. Ypač slėgė ją karikatūriškai lenkiška bajorų dvasia: 

„Paėmiau vėl traukt savo točke! Viena diena vėl taip panaši į kitą, 
kaip vandens lašai. Atmosfera čia tokia sunki dabar, kad jauti, jog kaž- 
kas spaudžia. Dabar pasidariau tokia nerviška, jog kiekvienos oro atmai- 
nos atsiliepia“ (1901-I-12). 

Būdama Mūruose pas Laucevičius džiaugėsi bent tuo, kad, turėdama 
laisvo laiko, gali daugiau rašyti, o Pavandenėje pas Sakelius turėjo daug 
daugiau darbo: 

„Čia daug darbo. Mergaitės negabios, įpratintos viską mokytis žo- 
dis žodin. Visi kalba apie tradicijas, apie senus, gerus laikus, šliachtas, 
šovinizmą ir t.t.“ (1901-X-9), 

„Tur būt, nėra žmonių daugiau aptemusių, daugiau  apipelėjusių ir 
kvailesnių, kaip tie visi „obivateliai“. Kažkoks kunigas čia ėmė giedoti 
suplikacijas grynai lietuviškai, tai toks pakilo šauksmas ir pasipiktinimas 
tarp ponų, jog net kunigą praminė „nemirštantis“ (1902-VII-27). 

Tokie dalykai, žinoma, Mariją labai erzino, bet viena kovoti su tais 
žmonėmis, kurie ją išlaiko, be abėjo negalėjo. 

„Sėdžiu, kaip ežys savo lizde per žiemą, kalu pinigus, kalu į galvas 
savo panoms, bet vienas ir antras menkas teduoda pasekmes“ (1902-XI-7). 

Vis dėlto Pečkauskaitei pasisekė Pavandenėje per kelerius metus 
vyresniąsias Sakelytes (dabar p. Cirtautienė ir p. Vaitkevičienė) ir lietu- 
viškai pramokyti, ir į lietuvių pusę palenkti. Tatai buvo jau tam tikras 
šmugelis. O Povilas reikalavo dar daugiau: 

„Neužmiršk mano kitą sykį išreikšto prašymo mokyti neturtingas 
mergaites, kad jos paskui galėtų tokias vietas [vadinasi, mokytojų T. T.] 
užimti“ (1903-V III-3). 

„Sveikinu Tamstą įvykdinant gražų užmanymą rengti mokytojas! Se- 
niai aš jau apie tai svajojau ir Tamstai minėjau. Dabar ir Tamsta supratai 
svarbumą to reikalo. Aš projektuoju išdirbt programą tokioms mokyto- 
joms“ (1903-IX-12). 

Jei Pečkauskaitė, mokytojaudama dvaruose, ir nepajėgė parengti sau 
įpėdinių, kurios galėtų mokyti lietuvių vaikus, tai šitą Višinskio projek- 
tą ji su kaupu įvykdė jau po jo mirties, dirbdama Marijampolės mergai- 
čių progimnazijoje (1909—1015), arba vėliau gyvendama Židikuose. 

Bet kol galėjo patekti į mokyklą mokytoja, turėjo pirma įsigyti cen- 

zą ir pedagogikos žinių, turėjo dar pati daugiau išsilavinti, platesnį pa- 
saulį ir žmones pažinti. Tad vienas paskutinių ir didžiausių Višinskio 
rūpesčių buvo kaip nors padėti Pečkauskaitei išvykti į užsienius. 

„Nuo savo „drąsaus užmanymo“ aš dar neatsisakau; tikiuos, kad jam 
išsipildžius mūsų tėvynė sulauks daugiau gerų darbų, o ir Tamstai bus 
lengviau ant svieto gyventi. Jeigu tik Tamsta nenustosi dirbusi, tai mū- 
sų neužvilsi; stebuklų nuo Tamstos nelaukiame. Iki šiol jau Tamsta pa- 
rodei, ką gali; pagal tų darbų ir yra svarstomas projektas, ir tik ant jų 
pasiremdamas aš galėsiu pradėti ieškoti šaltinių. O gal Tamstai būtų ne- 
smagu ir nenorėtumei, kad aš aiškiai sakyčiau, kokiam tikslui reikalingi 
aukso šaltiniai? Bet aš tik ant to padedu savo viltį (ypač ant „Viktut“). 
Tik reikia iš kalno nustatyti programą kuo plačiau įr aiškiau, ko Tamsta 
sau trokšti, kokioj formoj, kur, kaip ilgai reikėtų užtrukti, nuo kokio lai- 
ko pradėti etc. 

Tamstai stipendiją surast, man rodos, galėčiau, bet vienkart ir Tams- 
tos broliui, tai nepajėgčiau, nes jis jokių darbų ant tėvynės dirvos dar ne- 
parodė ir visai dar tuo tarpu nematyti, ar parodys. Su juo reikėtų kaip 
nors kitaip apsiversti — nuo giminių paimt ar paskolint ant to laiko, pa- 
kol Tamsta mokysies. 

Besilavindama, betyrinėdama tą mokslo šaką, kuri Tamstai reikalin- 
giausia, galėtum imti lekcijas muzikos, nes muzika paskui gal duoną 
duot, muzikos lekcijos yra gan brangiai apmokamos. Apart duonos, mu- 
ziką teoretiškai labiau pažinusi, galėtum pasidarbuot rinkdama kasmet la- 
biau mūsų gražiausias tautiškas melodijas, o gal ir sukomponuotum iš jų 
šį tą!.. 

Taigi gerai, tvirtai, be svyravimo ir atmetusi savo blogą paprotį 
be reikalo nerimastauti, nustatyk projektą ir pasakyk man, duok leidimą 
ieškot pinigų, ir aš pradėsiu, nes tas gali visgi šiek tiek laiko užimti, o 
nėra ko ilgai tęstis; kuo greičiau, tuo geriau. Du „piniguočiai“ jau pri- 
tarė mano užmanymui ir pažadėjo pagelbą. 

Pinigus, kaipo paskolą, jau gal pirm savaitės išsiunčiau, užtrukau tik 
dėl to, kad nebuvo progos“ (1903-VIII-20). 

Vadinasi, Višinskis buvo užsimojęs, trūksta plyšta, surasti lėšų Ma- 
rijos studijoms užsieniuose. Jis tikrai tiki, kad daugiau pasimokiusi Ma- 
rija bus daug naudingesnė tėvynei. Talkininkų tam reikalui manė su- 
rasiąs apsčiai. Marija taip pat labai susirūpinusi: 

„Neteko mums pasimatyti per šventes. Važiuodama buvau visą dieną 
Šiauliuose, laukiau Tamtos, bet neatėjai; ar nebuvai, ar kas, nesuprantu. 
Bet dar didžiau norėjau pasimatyti griždama. Dabar turiu savo reikalą 
atlikti per raštą. Eina apie mano važiavimą į užsienį. Aš jau turiu pi- 
nigus Vincalkui, ir jei Tamsta turi man stipendiją, tai galėčiau važiuoti. 
Jei neturite tiek pinigų, kiek reikia man, tai gal sutiktumėt davinėti tik 
tą, kiek reikia Vincentui, o aš gaučiau dėl savęs, kiek reikės, nes aš juk 
reikalausiu daug daugiau; Vincentui tereikia apie 230 rub., o man gal 

500 tik užtektų. Tai pirmiausias dalykas, ar turite iš tikro reikalingus 
pinigus? Toliau dar: ar aš galiu išsirinkti vietą, nežiūrėdama į Tamstų 
norą? 

Keliauti galėčiau po vakacijų, semestras prasideda, rodos, pusėje 
spalių m., tai ant to laiko jau turėčiau būti ant vietos. 

Daugiau dabar nėra ką kalbėti, nes nežinau, ar iš tikro turite pinigus. 
Jei parašysi man, jog turi, tai tada reiks mums būtinai kur nors susiva- 
žiuoti ir apkalbėti arčiau viską. Aš nieko nežinau, kaip tenai ir ko reikė- 
tų man mokytis, Tamsta turėtumei man sustatyti kokią nors programą, 
duoti patarmes ir t.t. 

Aš, žinoma, labai noriu važiuoti, tik vis abejoju, ar bus iš to kokia 
nauda. Apmislykite gerai, kad paskui nesigailėtumėte. Visados steng- 
siuos darbuotis, kaip galėdama, bet ką aš padarysiu, jei mano mūza užtils 
visiškai?! Ar neturėsite už tai prie manęs pretenzijų? 

Laukiu greito atsakymo, nes nesmagu taip kyboti be pamato po kojų. 
Čia vistiek ilgiau nepasiliksiu. Jei nekeliausiu į Šveicariją, tai nežinau, 
kur dingsiu, gal reiks į Maskvą važiuoti, tenai galima gauti vietų, gan 
gerai apmokamų. Gal tamsta kokią žinosi, neužmiršk apie mane“ (1904- 
1V-12). j 

Nors ir ne labai drąsiai, bet vis dėlto Marija nusileido Povilo itikinė- 
jimams ir sutiko pasinaudoti tautiečių parama, žadėdama vėliau už ją 
gausiai savo darbais atsilyginti. Be to, čia jau aišku, kad studijų vieta iš 
anksto-buvo pasirinkta Šveicarija. Marija, atrodo, kiek skeptiškiau žiūrė- 
jo į sumanytojo studijų finansavimo projekto pasisekimą, bet Višinskis vi- 
są laiką nenustojo vilties. 

„Pinigų nėra ir nebuvo jie ieškomi, kaip priguli, nes Tamsta nebuvai 
dar tikrai nutarusi. Jeigu leistum savo vardu pasinaudoti, tai turiu viltį, 
kad pinigai bus. Taipjau nesakant, kam tokiam yra reikalingi pinigai, ne- 
galima būtų surinkti kelių šimtų, bet pagarsėjusį vardą paminėjus, galima 
gauti ir keliasdešimt iš vienų rankų. Turiu jau 2—3 žmonės, kurie apsi- 
ima duot po 50 rublių ant metų. Tamstai, vardą minėdamas, galėčiau leng- 
viau keletą šimtų surasti, negu kelias dešimtis rublių Tamstos broliui. 

Jeigu Tamsta sutinki, tai tuojau galin pradėti klabinti, ir reikia nu- 
tarti, kur ir kada pasimatysime. 

Jei sutiktum ant mano projekto, tai prašau netrukus pranešti ir pri- 
sirengti prie pasikalbėjimo, malonėčiau, kad atsivežtumei su savim, jei 
ne gatavą planą, tai nors gausios medžiagos jo išdirbimui“ (1904-IV-17). 

Toliau Povilas kviečia Mariją į gegužinę, kuri įvyko tų metų birže- 
lio 12 d. netoli Šiaulių, ir tikisi, kad ten pasiseks pasikalbėti ir aiškiau 
aptarti visą reikalą. O Marija jau pradeda nervuotis: 1 

„Ar negalėtum Tamsta būti taip malonus ir, jei galima, keliais žo- 
džiais plačiau man išaiškinti, kokia ta gvarancija ir koks tas Tamstos pla- 
nas. Matai Tamsta, pasimatyti dabar nėra kaip. Aš stengsiuos atvykti į 
geguž., bet sunku bus; jei negalėsiu, tai ką man daryti?! SC 

O mano padėjimas dabar labai nemalonus. Laikas bėga, o aš nieko ne- 
žinau. Juk ką nors reiktų man nuspręsti, ar šioks, ar toks galas kad būtų. 

Taigi labai prašau Tamstos nepasigailėti valandėlės ir parašyti pla- 
čiai viską, nelaukiant to pasimatymo nelaimingo. Juk jeigu keliaučiau, 
reiktų rūpintis apie pasportą, visų pirma pas policiją, o man iš čia išvažia- 
vus, kas pasirūpintų? Ir abelnai aš negaliu taip kyboti. Tamsta rašai:, Tu- 
riu viltį surasti, jei man spėkų — nervų nepritrūks“. Tai gvarancija silp- 
na, labai silpna... Iš kur aš galiu žinoti, ar Tamstai nervų nepritrūks?! 
Laukiu greito atsakymo. Tamsta supranti, tur būt, mano padėjimą ir pa- 
sistengsi jį palengvinti. Gal pats nežinai nieko tikro? Tai taip ir parašyk, 
visgi noriu žinoti gerai, ką ten Tamsta esi susimislijęs ir suplanavęs“ 
(1904-VI-1). 

Bet kaip tik tą pavasarį rusų valdžia sugrąžino lietuviams spaudos 
laisvę, ir Povilui atsirado šimtai naujų darbų, planų ir sumanymų. 

„Jau spauda leista — tur būt, rasi laikraščiuose apie tai žinią. Daug 
permainų mūsų gyvenime padarys ta naujiena“ (1904-V-8). 

„Jau tur būt, žinot, kad Vileišis ir Baltromaitis gavo tiesą išleisdi- 
nėti lietuviškus laikraščius — Vileišis „Vilniaus Žinias“, Baltromaitis „Lie- 
tuvišką Laikraštį“. Matysime, kokiame pavidale pasirodys; bijau tik, kad 
nebūtų per silpni ir konservatizmu nekvepėtų“ (1904-X-7). 

„Vardan Vileišių — Petro, Jono ir Antano, o taipogi Jablonskio, ku- 
rie tuo tarpu labiausiai rūpinasi išleidimu kasdieninio laikraščio „Vilniaus 
Žinios“ (6 rub. prenumerata), kviečiu Tamstą prisidėti prie to laikraščio 
savo darbais „ant lygių teisių“ su jais (aš irgi užkviestas ir principe suti- 
kau prisidėti. Išlygos maždaug tokios. „Tokiems pamatiniams bendradar- 
biams (žada būti 7) bus mokama nuolatinė alga 50 rub. mėnesiui, o taip pat 
visų nutarimu ir nuo eilutės. Kiekvienam bus pavestas tam tikras skyrius, 
kurį ir turės kiekvienas vesti diena iš dienos“. 

Jei mano patarimas gali turėti kokį nors svarbumą, tai aš. karštai pa“ 
tariu sutikti su ta propozicija“ (1904-X-16). 

„Ypač šita paskutinioji ištrauka yra įdomus pirmųjų mo 
mūsų spaudos žingsnių dokumentas. Kokių plačių  užsimojimų būta! 
Kviesdamas Mariją bendradarbiauti „Vilniaus Žiniose“, Višinskis vis dėl- 
to neatisaskė ir nuo savo senojo sumanymo išsiųsti ją į užsienius mokytis, 
Jau cituotame (1904-V-8 datos) laiške rašo: . 

„Apie užsienį gana daug patyriau. Austrijoj be diplomo nepriima į 
universitetą. Vokietijoj labai sunku įstoti be diplomo, o panelėms beveik 
negalima. Lengviausia Šveicarijoj.!*) Ten dabar daug lietuvių prisirin- 
ko, Berne ir Zūriche yra ir lietuvaičių būrelis“. . 


18) Iš šitų Višinskio žodžių negalima daryti išvados, kad Šveicarijos univer- 
sitetai mokslo atžvilgiu buvę silpnesni. Jie, nė kiek neatsilikdami nuo kitų kraš- 
tų universitetų, betgi buvo liberališkesni — neužtrenkė durų gabiems, kad ir necen- 
zuotiems žmonėms. Jie pirmi įsileido ir kvalifikuotas moteris. Visa tai buvo 
žinoma ir Višinskiui. Red. f 

Bet pinigų reikalas taip lengvai neišsisprendė, kaip kad Povilas buvo 
tikėjęsis: 

„Iki šiol mano piniguočiai nesiteikė atsakyti ant mano apdraustų laiš- 
kų, Tamstos reikale rašytų. Nebežinau, nė ką manyti. Prisieis gal ofi- 
cialiniu keliu ieškoti, kur tie laiškai dingo“ (1904-X-7). 

Gal būt, panaikinus spaudos draudimą, lietuviai kiek galėdami turėjo 
dėti pinigus naujiems leidiniams, ir dėl to kiek užkliuvo Višinskio pro- 
jektas, o gal jis ir nebuvo iš anksto numatęs, kad taip iš paskirų asmenų 
nelengva suorganizuoti pastovią stipendiją. Tada Višinskis kreipėsi į „Mo- 
tinėlės“ draugiją, kuri užtikrino Marijai pastovesnę paramą, nors nenu- 
stojo ieškojęs ir privatiškų šaltinių. Tad gal dėl finansinių sunkumų, o 
gal ir dėl naujų darbų laisvos spaudos dirvonuose Marija beišvažiavo į 
Šveicariją tik 1905 m. 

Grįžtelėję atgal ir permetę akimis antrajame skyriuje cituotuosius 
Marijos Pečkauskaitės laiškus, aiškiai pastebime, kad Povilas yra tikrai 
arti visų Marijos reikalų stovėjęs. Jis buvo bene vienintelis žmogus, ku- 
riam ji jauna visus savo sumanymus ir ketinimus pasisakydavo, kurio pa- 
tarimais pasitikėdavo ir kurio parama nesivaržydama pasinaudodavo. 
Smulkmeniškai žinodamas visus Pečkauskų šeimos reikalus, gerai pažin- 
damas Marijos gabumus, būdą ir palinkimus, Višinskis padėjo jai pergy- 
venti likimo kertamus smūgius, padėjo susiorijentuoti gyvenimo painia- 
vose ir net pašaukimo problemą išspręsti. Mums ypač svarbu, kad Vi- 
šinskis nurodė Pečkauskaitei kelią į pedagogiką. 

Antras, dar reikšmingesnis faktas, kad jis padėjo Marijai išvykti i 
| Šveicariją studijuoti. Gal būt, Višinskis, projektuodamas Pečkauskaitei už- 
| sienio studijas, visų pirma tikėjosi tuo būdu padarysiąs ją gilesnę ir pro- 

duktingesnę rašytoją kūrėją, bet Šveicarija mums davė didžiąją pedago- 
gę — ir Marijampolės progimnazijos auklėtoją, ir pedagoginių raštų auto- 
re, ir Foersterio vertėją, nors be abejo padarė įtakos ir jos literatūrinei 
kūrybai („Mėlynoji mergelė“). 

Trečias vėl labai svarbus dalykas, kad Višinskis pirmas pabudino tau- 
One Pečkauskaitės sąmonę, padarė ją susipratusią lietuvę ir pastatė ją 
mūsų tautos atgimimo veikėjų avangarde. Galima sakyti, kad ir Marijos 
pašaukimo klausimą spręsdamas, ir ją į Šveicariją palydėdamas, ir glo- 
bodamas ją gyvenimo kovoje, Višinskis pirmoj vietoj stengėsi išsaugoti 
ją pačią, jos gabumus išvystyti ir jos jėgas išlavinti lietuvių tautai. Ypač 
patriotiniais sumėtimais rūpinosi Višinskis Pečkauskaitės kūryba, apie ku- 
rią dabar ir pakalbėsime. 

III 


KŪRYBOS IR KRITIKOS BENDRADARBIAVIMAS. 


Višinskio ir Pečkauskaitės laiškuose, žinoma, galima rasti daugiau dar- 
bų darbelių, kuriuos Povilas siūlydavo ir aiškindavo Marijai, arba šiaip 
įvairių reikalų, apie kuriuos abu pasitardavo, pasiginčydavo. Sakysim, 

įdomus faktas, kad Višinskis buvo pristatęs Mariją perrašinėti pirmųjų 
Žemaitės raštų, nes senutė Povilo kaimynė Žimantienė blogai temokėjo 
rašyti lietuviškai. Paskui jis buvo įraginęs Mariją rinkti padavimus apie Že- 
maičių piliakalnius (Šatriją, Girgždutą. ..), prašė sekti lenkų laikraščius 
ir daryti iškarpas tų straipsnių, kurie vienu ar kitu būdu lietė Lietuvą ar 
lietuvius, kvietė padėti rengti lietuviškas gegužinės ir t.t. Bet vis dėlto 
plačiausia ir įdomiausia Višinskio ir Pečkauskaitės laiškų tema yra Ma- 
rijos kūryba. 

Povilas Višinskis buvo labiau mokslo, ne meno žmogus. „Viktutėje“ 
Pečkauskaitė apie p. Joną taip sako: 

„P. Jonas visai nemuzikalus. Vieną sykį grojau Šopeno maršą, o jis 
vargšas manė, kad polka“!?) 

Gal muzikalus Višinskis ir nebuvo, bet apskritai apie meną ir litera- 
tūrą gerai nusimanė. Tatai aišku ir iš jo laiškų, kuriuose vertina pirmuo- 
sius Pečkauskaitės veikalėlius. Gal būt, Povilas pirmasis paskatino ir 
pamokė Mariją rašyti — pradžioje eilės, o paskiau apysakaites, nes jau 
pirmuosiuose laiškuose kalba apie jos kūrybą: 

„Dziękuję bardzo, Panno Maryo, za stowka i wierszy; niektóre z nich 
mnie wydają sie bardzo dziwnemi z niektórych przyczyn, które chciał bym 
wytłómaczyć, lecz na nieszczęscie przyszła ciotka, muszę oddać jei list“ 
(1893-II-15). 

Antroje šito laiško pusėje yra Marijos pieštuku nupieštas vaizdelis: 
bangose supasi laivelis, šalia atskleista knyga, padėta ant užverstos, o už 
jos teka saulė, ir parašytos šitokios eilutės : 

„życie ludzkie szybko mija, 
Los sie chmurzy albo sprzyja, 
Łódka płynie w dal! 

Dziś nam radość wieniec plecie, 
Jutro boleść serce gniecie 

Albo dręczy żal!“ 

Tikrai intensyvų abiejų kūrybinį bendradarbiavimą laiškuose randame 
nuo 1905 metų rudens. Štai Marija prasitaria: 

„Ir aš jau pradėjau savo „powiešč“, jau, rodos, 8 tokius lapus, kaip 
pas Žemaitės, prirašiau. Kol pradėjau, rodos, buvo sunku, bet kaip prira- 
šiau vieną „stranicą“, toliau eina „jak po masle“. 

Sakosi rašanti lenkiškai, o jei reikės, galėsianti ir lietuviškai para- 
šyti. Nori toje, matyt, pirmojoje savo apysakoje pavaizduoti visus savo 
pažįstamus. Klausia Povilą, ar dėti seniau rašytus laiškus įsivaizductiems 
asmenims („do wymarzonych osėb“). 

Povilas padrąsina ir pamoko: 

„Puiku būtų, kad savo rašymą davarytumei lig galo: lai būna nors trys 
tokie tomai, kaip „Potop“, tas nieko (juk „Potop“ 6 tomai, ir tai gal nėra 

per daug). Tikt nereikia daug mažmožių kišti, kurie neprisideda prie iš- 
aiškinimo kokios nors ypatos, o mislių gali būti kuo daugiausia. Abelnai 
mūsų gyvenime ne taip, man rodos, interesingi faktai, kaip mislios: mus 
daugiausia užima ne žmogaus viršus, bet jo vidus (yra, žinoma, ir tokių, 
kuriems tinka tik paviršius žmogaus, bet ne tokiems yra rašoma; jie ne- 
skaito, o jei ir paima knygą į ranką, tai tikt abrozėlių peržiūrėti), mums 
nerūpi, ar jis šiandien kairiąją koją pirma iškėlė iš lovos, ar dešiniąją. 
Žinoma, ir mislių yra visokių, reikia tokias skirti, kurios padeda žmogų 
pažinti ir atskiria jį nuo kito žmogaus. Laiškai „do wym. osób“ neatbū- 
tinai pagal manęs reikalingi, jie daug parodo, labai daug (aš kalbu apie 
laiškus, kuriuos rašei maža būdama prie visokių ypatų). Stenkis daugiau- 
sia apvienyti, kad visas apsakymas kaip upė bėgtų, nesimėtydama į ša- 
lis, priimdama į save mažesnius upelius. 

Dėkui už pasveikinimą su pirmu veikalu“ (1895-X-8). 

Matome, kad Višinskis rimtai žiūrėjo į literatūros kūrinį ir mokėjo 
duoti Pečkauskaitei naudingų patarimų apie veikalo turinį ir formą, įdo- 
miai veikalo kompoziciją palygindamas su upe ir jos intakais. Be to, čia 
pasirodo, kad ir jis pats bandė rašyti. Tas pirmasis jo veikalas va-linasi 
„Paparčio žiedas“, kurį Pečkauskaitė be jo žinios buvo išspausdinusi: 

„Nežinau, ar pekt ant Tavęs, ar dėkot už pasielgimą su „Paparčio 
žiedu“. Skaičiau jį vakar aštuntame „Varpo“ numeryje. Pamatęs netikė- 
jau savo akimis — mano žodžiai atspausti. Tuojau puolė mintis į galvą, 
kad tai Tavo kaltė“. 

Nors pats Višinskis ir nedaug terašė grožinės literatūros dalykų, bet 
Pečkauskaitei juos rašyti tikrai gražiai padėjo, nes Povilui ji kad ir nedrą- 
siai kiekvieną savo bandymą parodydavo: 

„Siunčiu knygą ir savo pasaką. „Nędza“ ji, žinau, neskaičiau jos 
daug, nes žinau, jog perskaičius nesiųsčiau. Bėda man su kalba (jak po 
grudzie). Nemislyk skaitydamas, jog aš ten sau komplimentus rašau: 
biškį ten aš, o biškį ne. Parašyk, kaip radai“ (1895-X-14). 

„Juokų turėsi skaitydamas! Ir ką pasimislijau, mat, rašyti „po- 
wieści“. Matysiu, ką pasakysi ant jos. Jei rasi „godną choć jakiej kry- 
tyki“, rašysiu dar kartą, turiu jau temą. O kaip tą parašysiu, ir dar, ir 
dar — kaip iš maišo, mat, man tik pradėti. Bei jei pasakysi, kad mano 
„Aukso valandėlė“ niekam neverta, kitos nepradėsiu nei cypt. Parašyk 
tikrą teisybę, be jokių apdarų“ (1895-X-18). 

Čia, matyti, bus pirmasis lietuviškos Pečkauskaitės beletristikos vei- 
kalas, kurį vertindamas Višinskis turėjo ir pačios rašytojos likimą išspręs- 
ti — taip labai juo pasitkėjo jaunutė autorė. Toliau matome, kaip atsar- 
giai mokėjo Povilas vesti Mariją į tikrąjį kūrybos kelią: R 

„Dėkui, sesytė, nuoširdžiai dėkui už „Aukso valandėlę“. Prašai pa- 
rašyti, kaip aš ją atrandu. Bijau, bijau, nes Tave jau įbaugino mano žo- 
džiai, bijau padidinti tą baimę. Ir ko pabūgai?! Rašiau savo mislis, ku- 
rias galėjai pripažinti ar ne, jomis norėjau maždaug išreikšti, kaip aš 

žiūriu ant ideališko veikalo. O ar daug: pasaulyje atrasi tokių?! Atrasi 
veikalų, kurie mažiau ar daugiau prisiartina prie jo, bet pasiekti jį (idea- 
lą) už pirmo ar antro parašymo, aš nedaleidžiu, tatai turi pamažu įvykti. 
Pirmas veikalas gali pasirodyti suvisu menkas, antras bus geresnis, tre- 
čias dar ir dar ir t. t. Paimk nors vieną iš garsiųjų raštininkų ir skaityk 
su atida jo veikalus chronologiška tvarka ir pamatysi, kaip jo plunksna 
stiprėjo, smagiau ėjo ir kaip iš po jos užgimdavo kas kartą veikalai vis 
didesnės įr didesnės vertės. 

Pasakysi gal, jog atsitinka atbulai — pasirodė su puikiu veikalu ir 
užgeso; ką tikt potam rašė, nė vienas veikalas nepasikėlė lig pirmojo. Su- 
prantamas daiktas, iš pradžių su atida prisižiūrėdavo į gyvenimą, mokino- 
si ir labai rūpinosi apie rašymą. Kaip tikt už sykį pavyko, pagarsėjc, žmo- 
gus pakėlė nosį aukštyn: „Hm, aš su talentu!“; perstojo mokytis, prisi- 
žiūrėti ir pradėjo braižyti, bile daugiau būtų ir, žinoma, kišenė didintųs. 
Toksai Potapienko, Rodzevičiūtė ir daug kitų. 

Nepajutau, kaip prišnekėjau, tik dar norėčiau pridėti, kad geriau iš- 
aiškinti, bet gal jau snaudulys paėmė nuo tokio plepėjimo. Iš tikro, taip 
mane įbauginai pasakius, jog bijai bevaryti pradėtą darbą, kad nedrįstu 
daug šnekėti apie „Aukso valandėlę“. O jeigu įgavai maždaug drąsos, 
parašyk, kada plačiau pasišnekėsim, lig paskutinio siūlelio perkratysiu. 
Man tas padaryti bus labai lengva, nes skaitydamas pirmą sykį taip bu- 
vau užimtas [perimtas J. T.], jog neiškentėjau neužsirašęs viso to, kas 
man tuojau metės į akis. Gera, užimanti, kalba ir visas apdaras puikus, 
galima sakyti, jog nematyti to, kad žodžiai po kits kito skirti ir būtų il- 
gai ant jų sėdėta, kas taip tankiai pas mus dabar atsitinka, ką pripažįsta 
autorius „Tarp skausmų į garbę“). Trumpa, bet daug pasakyta. Yra 
šiokių tokių nuodėmių (griekų), kurių išpasakoti šią valandą bijau. Pa- 
velyk man ją toliau nusiųsti“ (1895-XI-2). 

Bet Mariją taip lengvai Povilo nepaleidžia, ji reikalauja atvirai ir iki 
galo pasisakyti, pati bandydama savo novelę analizuoti: 

„Dabar apie mano „Aukso valandėlę“. Koks tu, tikrai! Ar tat ne 
zlastis, pasakyk pats? Sako, jog turi daug pasakyti, sukritikuoti ir nė žo- 
džio nesako! Ar nežinai, jog aš tos tavo gromatos kaip kažinko laukiau, nes 
mislijau, kad parašysi man viską apie apysaką! Kad tave, tikrai! Mat, 
jis mane džiugina (pociesza) kitais raštininkais! Przygotować chce do 
czegoś, dodać siły do zniesienia ciężkiej krytyki! Dėkui už tai, bet žinau 
aš tai taip gerai, kaip ir tu. Reikėjo verčiau „prosto bez przygotowań“ 
pasakyti, ką misliji ir „rozebrač po nitce“. 

O dabar pasakysiu savo nuomonę apie „Auk. val.“ Najglowniejsza 
rzecz osoby. Otóż podług mnie Alenutė narysowana śmiało, poznać ją 
można. Jonas (taip, rodos? — užmiršau) nie bardzo i wogóle wszyscy 
inni ciemniej sie rysóją. Ksiądz nieźle. Ogólne wrażenie robi ( i to 

właśnie najwięcej mnie sie podoba, lubię bardzo takie). Tak bije od niej 
wesołością, młodością i taką wsią sliczną, cudną, cichą; lekko jakoś robi 
się po niej na duszy. Tak przynajmniej mnie się zdaje. Sądzę bestron- 
nie. I powtarzam, że język dużo znaczy. Kawałek mam z początku po 
polsku, i to o wiele lepiej wychodzi. 

Na, šit kokia mano nuomonė. Parašyk, meldžiamasis, viską, ką mis- 
liji ir ar sutari su manim. Parašysiu dar vieną apysakėlę, taipgi neilgą, 
bet nežinau dar, kokį galą ten padirbti. Bėda, ar žinai, su tais galais! Vi- 
sos mano „dzieła“ neturi galo! Gal lig Kalėdų parašysiu. Nemislyk, jog 
taip ilgai rašau, bet aš, mat, suvis nerašau, o tik milsiju, viską lig mažiau- 
sio daikto, o potam atsisėdu ir už karto parašau. Sunku tikt, kol atsisėdu! 
Teisybė, sakiau, turiu „dwa tematy“. Jeden coś w stylu Gogola. Per- 
statyk sau! Juokai! Oi kaip norėčiau, kad atvažiuotum ant Kalėdų, bro- 
lyti, paskutinį kartą į Užventį! Ką tat sakai toliau nusiųsti? Daryk, kaip 
nori. Toż to moje marzenie widzieć kiedy swoją pracę wydrukowaną dlą 
czytania drugim“ (1895-X I-16). 

Čia įdomu pastebėti, kad vienas kitas teigiamas Povilo žodis apie 
„Aukso valandėlę“ jau suteikė Marijai ir energijos, ir noro daugiau ir 
daugiau rašyti, nes tikrai norėtų, kad jos raštus žmonės skaitytų. Taip 
pat nuoširdžiai ir atvirai pasisako, su kuriomis sunkenybėmis susiduria 
pradėdama ir baigdama kokį nors veikalą rašyti, tuo būdu atskleisdama 
savo kūrybos paslaptis. 

Paskui turėjo išklausyti griežtesnės savo pirmojo veikalo kritikos: 

„Rašau, sesuže, tikriau perrašau, ką buvau užtėmijęs pirmąkart skaity- 
damas „Aukso valand.“ Perrašau žodis į žodį. 

Trumpa, išrauta iš gyvenimo, be pradžios ir be galo, nėra apskritu- 
mo, nėra to, kas taip traukte traukia toliau, kad tikt dasižinoti, kaip išeis 
ir kuo pasibaigs. Kalbų daug ir gražių kalbų, ypatos neužbaigtos, mažai 
apie nekurias pasakyta ir iš pasakyto negalima apturėti paveikslo ypatos. 
Reik neužmiršti, kad ir aš čia ne svetimas, per tai nekurie mano nuspren- 
dimai, gali stotis neteisingais, bet aš stengiuos žiūrėti ant to veikalo aki- 
mis skaitytojo (nuošalinio), kuris pirmąsyk susitinka su tokiomis ypa- 
tomis. Kam čia kunigas, Domininkas ir Onytė?! Kuo jie prisideda prie 
aukso valandėlės ar prie visų idėjų, kalbose apsireiškiančių. Skaitytojas 
kožną valandą jaučia save mėtomu iš vienos pusės į kitą, kaip viduryje 
jūros laike audros, ne, ne laike audros, bet greičiau ant laivo, kurį valdo 
da silpnas jaunikaitis. Šit jau, regis, kelias atrastas, eina puikiai, tiesiai, 
bet štai vėžių nebelieka, ir jaučia važiuojąs į kitą pusę, kokiu ten nauju 
keliu, dar neaiškių; jau kelias pradeda būti aiškiau matomas, bet jau jo ir 
nebeliko. Pasirodo pradžioje tėvelis nekuria ypatinga puse, bet štai jo 
nebėra. Pasirodo Domininkas?!), prasideda šneka apie jo gyvenimą dide- 
liame mieste, na, mislijasi, pamatysime, kaip ten mūsų broliai studentai 

gyvena, bet katė įkrito, visi prasijuokė — per nieką tavo laukimas, pama- 
tei, iš po delnos dievaitės, uždengančios paveikslą, išsikišo kartelė, ta 
kartelė eina didyn, didyn, kaip ir stumiama kuo, bet štai — stojo ir neina 
toliau! Jis laukia, laukia, ar nepasijudins ta ranka, ar nenuslinks nuo pa- 
veikslo. Bet laukia, laukia, peržiūrėdamas tuo tarpu kitus paveikslėlius, 
peržiūrėjo visus (o tas kaip uždengtas, taip uždengtas), visi prapuola, na, 
ir stovi jis išsižiojęs. 

Toksai vėl straipsnelis, kaip kun. Alen. erzina, mažai ką teišaiškina, 
palieka įspūdį, kaip be pradžios ir be užbaigos būtų. 

Pamatęs tą ir dar kitą pirmiau paminėtą dalyką, skaitytojas vylėsi ap- 
turėti aiškų nurodymą sąlygų tarp kun. ir Alen., bet veltui. Pamatęs už- 
tėmijimą apie sodos ir miesto gyvenimą ir Jono ant to atsiliepimą, laukia 
karštesnės bylos tarp jų, bet... bet veltui. Teisybė, ant galo pasirodo, 
kad ir Jonas mėgtų gyventi sodoje. Kaip ir priešingumas jo mislių! Tai- 
pogi klebonas įkištas — gal dėl palyginimo su jaunuoju kunigu?! Motu- 
šė įvesta dėl to tikt, kad pradėtų, kaip ant veselios, kada seniukai pradeda 
šokius. Be to, man regis, galima apsieiti, ką galima buvo padaryti ir 
„Paparčio žiede“ su Norvilienė. Žinoma, tikt reikia atsisakyti nuo tiek 
daug kalbų, reikia įleisti ir autorių, duoti ir jam šį tą pasakyti. Menkas, 
padėkim, tai daiktas, bet visgi... iš mažmožių susideda cielybė. Ką ta 
On. turi atlikti prie „Aukso valandėlės“ ir kaip gali sugriauti visa gera, 
palieka nežinoma. 


Prie aprašymo, kaip puiki buvo diena, pasakyta, jog „burės veverse- 
lių vyliavo linksmai dainas“. Viduvasaryje, per kaitrą, man regis, to nė- 
ra, tada visas prigimimas kaip ir užminga, niekur nė balso — visi tyli. 
Vienoj vietoj Alenutė sako: „Gaila, kad negirdėjau kunigėlį sakant“. 
Toliau: „Didžiojoj subatoj nuėjau tyčiomis pasiklausyti ir nusistebėjau 
— taip gražiai sako“ — ?! 

Tai ir viskas, ką turėjau užsitėmijęs. Galiu pridėti, kad keletas 
vietų yra tikrai poetiškų. Dar galiu dadėti, kad dabar, perrašant tuos žo- 
džius, pamačiau, kad labai aštri kritika“ (1895-XI-24). 

Iš šito laiško, kur Višinskis plačiai ir vaizdžiai nagrinėja pirmojo 
Pečkauskaitės beletristikos veikalo kompoziciją, asmenų charakteristikas, 
motyvavimą ir pamini, kad toje novelėje ir jis pats yra vaizduojamas, ne 
tik galime numanyti tos „Aukso valandėlės“ turinį, bet dargi galime spė- 
ti ją buvus „Viktutės“ prototipu, bent daugelis autobiografinių faktų yra 
tie patys. Povilui Višinskiui ir čia duotas Jono vardas, o pati Peč- 
kauskaitė vadinasi Alenutė (,„Viktutėje“ tuo vardu vadinama jos sesuo). 
Tad garsiosios „Viktutės“ procesas nebuvo toks jau trumpas ir toks leng- 
vas, kaip mes kartais manome, o, be to, ir Višinskio čia gerokai nagų pri- 
kišta. 

Vis dėlto šita kiek aštroka Višinskio kritika, matyti, Pečkauskaitės 
nuo kūrybos neatbaidė, bet mokyti ji be abejo daug ko pasimokė. Iš Vi- 

šinskio išmoko Pečkauskaitė vertinti auklėjamąją literatūros reikšmę ir 
dėl to rimtai žiūri į rašytojo darbą. 

„Piszę nie dla tego, žeby pisač, a žeby przyniešč pisaniem požytek 
swojemu krajowi i wspėlbraciom. Niewiem, czy to nie mylne przekona- 
nie, ale tak już u mnie jest i nie zmienie się. Słońca nie pokocham za to, 
że jest słońcem, ale za to, Ze ludziom świeci“. 

Jei paskui iki 1896 metų rudens laiškuose mažiau berandame literatū- 
rinių temų, tai čia, manau, ne ta smarkioji Višinskio kritika kalta, bet 
tuo laiku Pečkauskaitė, susirūpinusi bitininkystės studijomis, mažiau be- 
turėjo laiko rašyti. 1896 metais Pečkauskaitė pirmą kartą pasirodė viešai 
spaudoje — „Varpas“ išspausdino jos „Marguosius paveikslėlius“. Apie 
juos Povilas rašo: 

„Margus paveikslėlius“ negavau dar pamatyti, girdėjau tik, kad suar- 
dyti: dalis „Ūk.“, dalis Net, Apie paskutinį paveikslėlį parašyti, 
kaip žmogus, kuris nežino ir nepažįsta nieko iš tų, kas ir apie ką rašo. 
Atsitikimas aprašytas trumpai, taip trumpai, kad negalima perskaityti sau 
aiškiai veikiančių ypatų. Autorius neįveda mus į ypatų širdies gyvenimą 
(vnutrenniuju žizn) taip, kad į Norvilienės vietą padėtumėm kokią nors 
Paliulienę ar kitą, išeitų tas pats. Tokį veikalą aš pavadinčiau ,„Nabros- 
ki“, t. y. medžiaga sistematizuota, padarytas kaip koks paveikslų planas, 
bet pačių paveikslų dar nėra, t. y. nėra to, kas daro nuoširdžiausią įspūdi 
ir kas labiausiai apysakose patraukia“ (1896-TX-15). 

Jei Višinskis sakosi „Margųjų paveikslėlių“ nematęs, bet gali juos 
kritikuoti, tai turime suprasti, kad nematė jų atspausdintų, o rankraštį be 
abejo jau buvo skaitęs, taisęs ir, tur būt, pats „Varpui“ nusiuntęs. Nuo 
to laiko Višinskis ypačiai rūpinasi Pečkauskaitės kūryba, stengdamasis 
padėti ir rašyti, ir spausdinti. Štai vienas poetiškas Marijos laiškas, ku- 
riame ji be kitko skundžiasi negalinti laisvai lietuviškai rašyti. 

„Kaip gražu dabar lauke, tai negaliu nė apsakyti! Nebuvau dar ma- 
čiusi tokių stebuklų! Persistatyk sau: kožna šakelė apdengta ledais, prieš 
saulę išrodo viskas kaip iš stiklo ir sidabro, atsiveizėti negali, o labiau 
bažnyčia, ant kurios viršaus kryžius taipgi ledais užklotas žiba kaip iš 
briliantų. 

Stebiuos, kad mano apysaka taip patiko, nemislijau, to nė sapne ne- 
sapnavau! Sunku man rašyti žemaitiškai, ot kas. Kad tat lenkiškai, ga- 
lėčiau kožną dieną siųsti tau naują, o žemaitiškai eina „jak po grudzie“. 

O Višinskis vėl ramina: 

„Kaip gaila, kad tu, brangioji, tokia tinginė. Kasdien, sakai, galėtum 
man siųsti vis naujus ir naujus veikalus, o dabar nei vieno! Kas, sakyk, 
iš mūsų moka gerai žemaitiškai?! Visiems sunkiai prisieina, bet pamažu, 
pamažu pradedame priprasti prie tos kalbos. Štai nors aš pats, pirm ke- 
lerių metų negalėjau parašyto suprasti, o dabar jau kartais gan liuosai ga- 

liu sukibyti keletą žodžių ir pramokau, gromatas ilgiausias seserėlei be- 
rašydamas ir iš dalies šį tą taip versdamas ir rašydamas iš minčių. Juo 
daugiau rašau, juo lengviau eina, o kad dar gyvenčiau tarp žemaičių, dar 
greičiau pramokčiau. Ar regi, parašei ir parodei, paliko gerai priimta, to- 
liau bus dar geriau. Lai būna ir gudiškų, ir lenkiškų žodžių, tą žinosime, 
tą pataisysime; taisyti ne bėda, kad tik turėtumėm ką taisyti. Kokį man 
džiaugsmą padarytumei, kad ką nors atsiųstumei; tad gal ir iš manęs tin- 
ginį išvarytumei — dabar valkiojuos iš kerčios į kerčią, nė pats nežino- 
damas ko“ (1896-XI-18). 


Norėdamas vis labiau išjudinti Mariją į literatūrinį darbą, kitame laiš- 
ke pasirinko Višinskis versti jos lenkiškai parašytus veikalus: 

„O visgi jeigu kada atrasi liuoso laiko, parašyk ką nors, kokią pasaką, 
kaip žmonės sako, lenkiškai ir atsiųsk man, o aš versiu į žemaitišką, misliju, 
kad taip puikiai išeis, kad tik skaityk ir skaityk. Ar gerai, sesužėl? Mudu 
tada vieną darbą dirbsiva, aš, kaipo vertikas, turėsiu perduoti mislis ir taip, 
kaip supranta autorius (tada tik ir yra geras vertimas). Aš misliju, kad 
visada atspėsiu, ką autorius norėjo parašyti ir mislijo, taip ir išversiu!.. 
Nors ką nors mažo atsiųsk dėl pradžios, ar iš tikro taip gerai išeis, kaip 
misliju. Tik meldžiamos Žimantienės raštų nepražudykit, nors jie pasi- 
rodytų ir neinteresingais, jie dėl mūsų brangūs yra — kad žiurkės „archy- 
vum“ nesugraužtų“ (1896-XII-8). “ 


Kad tai nebuvo tušti žodžiai, parodo vienas vėlybesnis laiškas: 

„Vienas žmogus apie,,Pirmą pabučiavimą“ parašė:, Lenkiškasis buvo, ro-— 
dos, nei šis, nei tas, o dabar neviena motina apsižlabanotų, nabagėlė, naš- 
laitėlė“. Nežinau, kaip tau, o man išrodo, kad čia Šimkienė per daug pati 
save apskundė daktarienei. Argi gali taip ant savęs sakyti: „Būdavo, mu- 
šu, mušu, nors tuo širdį atgaunu. Kad taip verčiau kitas apie ją kalbėtų. 
Bet abelnai viskas gerai — kožnai bobutei gali ašaras ištrėkšti“ (1897-V-5). 

Gal būt, ne vien Višinskis, bet ir kiti lietuvių studentai vertė pirmuo- 
sius Pečkauskaitės veikalėlius. Kiti laiškai rodo, kad net lietuviškai pa- 
rašytieji Marijos veikalai buvo bandomi versti į lenkų kalbą: 


„Juž na zachodzie zgasło zorze“ perrašiau ir nusiunčiau Varšuvon. Aš 
nepasakysiu, kad visas gražumas būtų dingęs. Nors jau po senovei aš piktas 
kritikas ir visur priekabių, gal būt, ieškau, vienok, skaitydamas tą ir žiū- 
rėdamas svetimtaučio kritiko akimis, jutau, kad man daro įspūdį: aš ma- 
nau, kad to užtenka. Tik susimildama nepriimk tai kaip pagyrimą nuo ma- 
nęs, kad neatsitiktų kartais taip, kaip su skulptoriumi Trubeckoj, kuris už 
pagyrimą norėjęs net pasikarti“. 

O Marija apie tai: 

„Malonu man girdėti, kad „Juž na zachodzie...“ visgi daro įspūdį ir 
vertime. O man pačiai taip nepatiko, jog dargi nepradėjau versti „Dėl ko 
tavęs...?“, nors prižadėjau. Dabar reikės pamėginti“ (1901-XI-2). 

Gal dėl to antro veikalėlio vertimas išėjo silpnesnis: 

„Kodėl tavęs nėra. ..?“ išversta nepuikiai, bijau, kad neužsigautum — 
ne viskas buvo gerai suprantama“ (1902-IT-5). 

„Lenkiško „Kodėl nėra...?“ nesiųsiu toliau ir Tamstai irgi nesiųsiu, 
nes 1) per sunkus, 2) manau, kad ne taip jau įdomus“ (1902-I11-10). 

Vis dėlto tų vertimų, rodos, daug nebuvo. Tad šiaip ar taip tikroji 
Višinskio talka Pečkauskaitės literatūriniame darbe buvo jo bičiuliška 
kritika ir patarimai. Pasirodo, kad čia Višinskis mokėjo pritraukti daugiau 
Pečkauskaitės kūryba susidomėjusių vyrų (Kalnieti, Gaidelionį, Avižonį, 
Jablonskį, Šlapelį. ..), kurie taisydavo Pečkauskaitės veikalų kalbą ir ver- 
tindavo pačius kūrinius. Petrapilyje gyvenantieji lietuvių studentai tu- 
rėjo net literatų būrelį, kurio susirinkimuose Višinskis dažnai skaitydavo 
ir Šatrijos Raganos apysakėles: 

„Ant paskutinio beletristų susirinkimo, ant kurio prieš išvažiuojant 
teko man būti, buvo tarp kito ko paskaityta. Skaitė Gaidys savo vertimą iš 
Edgaro Poė „Apie žodžių galybę“ — gera apysakėlė, patiko visiems. To- 
liau jis vėl paskaitė „Apie smertį Norvilo“ Š. R.**). Visi atidžiai klausės, 
perskaičius vienu balsu tarė, jog gerai parašyta ir matyti, kad rašė mo- 
teriškė. Kitas, atsikreipdamas prie manęs, tarė: „Jeigu čia Žemaitė, tai, 
reikia sakyt, pasisekė jai, nes, ką skaitei jos pirmiau, buvo kur blogiau pa- 
rašyta, kad bent ir toliau jai sektųs rašyti“. „Apskritai“, tariau aš, „r.šė ne 
Žemaitė, bet raštininkė, kurią aš negaliu dar pastatyti greta su Žemaite“. 
Žinoma, jis ir kiti nesutiko su manimi, džiaugės tardami turį gerą rašti- 
ninkę, nuo kurios galima tikėtis daug sulaukti. Tvardauskis**), išgirdęs 
apysakos pradžią, sušuko: „A, mat, iš kur išlindo! Žinau, apie ką rašo“. 
Paskui tik nagus krimto ir galvą kraipė. „Margų paveikslėlių“ negalėjau 
parsiųsti, nes juos dar skaitė ir jie prigul visiems“ (1986-X-10). 

Gal ir menką komplimentą pasakė Povilas Šatrijos Raganai, nedrįsda- 
mas jos statyti greta Žemaitės, bet vis dėlto tokie pranešimai, kaip stu- 
dentai literatai vertino jos veikalus, autorei turėjo būti ir įdomūs, ir 
naudingi. 

Kaip plačiai Višinskis rūpinosi Pečkauskaitės raštais ir kiek daug yra 
jai padėjęs, tuoj gražiausiai parodys kitas jo laiškas: 

„Brangiausia geroji Sesele! Dėkui tau širdingai už laiškus, apturėjau 
abudu: Petrapilėje būdamas — pirmą, o Jaltoje — antrą. Džiaugiuosi, kad 
galiu savo Seserėlei pranešti apie viską. 

Dėkui už atsiuntimą „Šv. Jono nakties“, kurios netikėjau niekados pa- 
matyti, atsiųsdama man tuo didesnį džiaugsmą padarei. Perskaičiau ją ir 
ketinu, perrašęs ir pataisęs rašybą, siųsti geriausiam tavo raštų kritikui — 
Avižai, o kaip ką jis pasakys, taip tada ir matysiu, ką galima padaryti. 

Man labiausiai patiko paskutinis paveikslėlis, kur „Viktutė“, pasken- 
dusi mislyse, primena sau savo kraštą ir praeitį. Štai vietos, kurios labiau- 
siai patraukia: „O mislys lekia, lekia iš ligonbučio sienų... linksma tada 

buvo, och kaip linksma!...“ Toks gret ligonbučio kambario dideliame 
mieste pastatymas sodos grožybių puikiai išrodo, daro didelį įspūdi ir mislis 
sukelia. Galas taipgi gražus — Viktutės ilgėjimąsis ir jos malda. Abelnai 
tos merginos paveikslas išrodo gyvas ir gan aiškiai nupieštas. Aš tik tiek 
abejoju, argi Viktutė nė kiek nekentėjo ligonbučio sienose per tai, jog 
atsisakė ir išsižadėjo savo svajonių ir stiprių mislių, kurias auklėjo savo 
jaunoj galvutėj?!.. 

Pradžia man silpna pasirodė, nes girdėjau ją, kaip seselė skaitė, buvo 
ji lyg kita, tartum gražesnė ir pilnesnė, o dabar atrodo tik, kaip tyčiomis 
primestas pagražinimas, be dūšios — vienas kūnas. 

„Šv. Jono naktis“ man labiau patiko, nekaip „Kalėdų vakaras“, patsai 
nežinau dėl ko. Po mano išvažiavimo Povilas) skaitė „Kaiėdų vakarą“ 
dideliam būriui vyrukų ir štai, ką jis man rašo: „Kalėdų vakaras“, kurį 
drauge su savo „Nelaiminga diena“ perskaičiau ant susirinkimo, visiems 
labai patiko ir manęs prašė visi labai padėkavoti p. Š. R. už tą jos veikalą 
ir išreikšti visų linksmybę ir laimę, kad Lietuvoje atsirado toks talentas“. 
Prašau priimti tuos gerų žmonių žodžius nuo manęs, nes Povilas, kuriam 
buvo pavesta išreikšti juos, tur būt, to nepadarė, neturėdamas tavo antrašo. 

„Kodėl tavęs čia nėra?“ aš nepradrisau skaityti prieš didelį būrį, bet 
visų pirma perskaičiau geram seneliui Povilui, o paskui ir dėl trijų žmo- 
nių (pavieniui), ir štai, kaip jie atsinešė ant to darbelio. Vienas išklausęs 
sušuko: „Puiki, kad ją galas!..“. ,Tai būtų gražiausias „Varpo“ puslapis, 
kad ne iš viso gyvenimo, tai nors iš šių metų“. Kitas nusiraminęs tarė: 
Pradžia kaip ir „ubitaja tema“ išrodo (pavasario aprašymas — daug tokių 
jau yra). Kas labiau — liet. inteligentus sau perstatau. Puikiausia vieta, 
kur groja: ir Šopenas valsą sutaisė, ir ji puikiai aprašė — nec plus ultra! 
Jeigu tas valsas gali padaryti ant žmogaus toki įspūdį, kokį daro jo ap- 
rašymas“. ; 

Prieš man išvažiuojant, aplankė mane vienas mano draugas. Gyvenau 
su Povilu, ir mes trys ilgai ir karštai šnekučiavom, nepamatėm, kaip ir 
vidunaktis atėjo, draugui reikėjo greičiausiai bėgti namo, kad suspėtų per 
tiltą pereiti. Apsitaisė jisai ir norėjo atsisveikinti, aš tuo tarpu sumislįjau 
paskaityti jam „Kodėl tav. č. n.?“. Kaip atsistojo, taip ir stovėjo lig galo, 
nei „žodžio neištarė, nei iš vietos nepasijudino, kaip pabaigiau, ne tuojau 
prašneko, tartum dar tebesiklausė, negreit teišėjo... Tarp kitko štai ką 
pasakė: „Ne tai, kad nusiminęs, ne tai... abelnai išeina linksmas skausmas. 
Viską gali sau perstatyti; nedaug žodžių, bet perstatai didį savo tėvynės 
paveikslą...  Prisimeni tokią tylią dieną, lyg, tartum, girdi toli gaidys 
gieda... Puikiausia vieta: pakrantėj upės ir prie bičių, labiausiai paveiks- 
las, kaip apie bites eina, vėl ir apie Šopeną. Čia dūšia abelnai, o ne tik lie- 
tuvaitės“. Daugiau neteko man užsirašyti ir tą, ką parašiau su pertrūkiais, 
nebegaliu dapildyti, neatmenu: tiek jau laiko po to praėjo, ir man rodėsi 

nereikalingi visi patėmijimai. Dar turiu žodžius daktarėlio:**) „Kas link 
„Kod. t. č. n.?“ tuo tarpu nieko ypatingo negaliu pasakyti. Tiesą sakant, 
mano incidentai taip užėmė mane, jog rimtai apie tai pamislyti nebuvo lai- 
ko, o su kitais pasikalbėti nebuvo progos. Galiu pasakyti tik tiek, kad skai- 
tant daro gerą įspūdį, yra pusėtinai poezijos, kurią pakelia meilė. Yra ten 
užkliudyti ir aukštesni už meilę klausimai, kaip štai — meilė žmonių. Ne- 
gerai tik, kad tas prijungtas prie vienos ypatos. Tačiau ant manęs padarė 
gerą įspūdį, dėl poetiškumo perskaičiau apie 3 sykius, nors, abelnai imant, 
aš meilės egzaltacijos nekenčiu. Pasikalbėsiu su kitais ir pats, turėda- 
mas laisvą galvą, pamislysiu ir jau galėsiu duoti Tamstai rimtą atsakymą“. 
Buvo jisai truputį sužuvęs, bet neseniai rašė, jau pasibaigus nelaimėms, jog 
jau pradėjo rūpintis apie išpildymą priežadų, bet, gal būt, tikrai nežino- 
damas tavo antrašo, laukė, dabar gi parašysiu jam primindamas jo priežą- 
dus. Paskutiniame laiške jisai sveikino tave ir klausė: „Ir ar jau sudėjus 
rankas sėdės?“. 

Nieko aš dabar negaunu paskaityti ir negaliu pasakyti, ar jau patilpo 
„Pirmas pabučiavimas“ ir „Dėl ko tav. čia nėra?“. Kaip tik dasižinosiu, 
tuojau pranešiu, tikiuosi, kad apturėsi visus tuos numerius. Tuos, kuriuos 
pasilikai, sostapiliečiai dovanojo ir sakė, jog bus laimingi, jei galės kuo 
tankiau daryti tokias dovanas. „Kod. t. č. n.?“ ir „Kal. vak.“ neseniai iš- 
siunčiau Avižai, nes jis išgirdęs taip užsigeidė pamatyti juos, kad nega- 
lėjau atsakyti, tik prašiau, kad kuo plačiausią kritiką parašytų. Paskuti- 
niame laiške jisai man rašo: „Jeigu ji neužsirūstintų, sveikink nuo manęs 
ir parašyk, kad neduotų plunksnai surūdyti“. Bio užrūstinti, nes lieka 
dar nepažįstama žmogysta. Ant savo nelaimės negalėjo sulaukti pasima- 
tyti su tavim vasaros laike, kai buvo Užventyje. 

Aš visgi dar tebelaukiu atsiunčiant naujos apysakutės, apie kurią mi- 
nėjai raštelyje į Petrapilį. Petrapilyje būdamas pradėjau laukti ir iki šiol 
tebelaukiu. Džiaugiuosi, kad savyje vis daugiau ir daugiau junti spėkų: 
paveikslėlis, kuris pirma buvo puikus, dabar išrodo silpnas; prie kurio ne- 
turėjai simpatijos, kiti paskaitė už geriausią. Man iš visų per vis geriau 
patinka „Kod. tavęs čia nėra?“. O kad autorius būtų man nepažįstamas; 
visiškai svetimas, tai dar puikesnė būtų apysaka, bent meilesnė. Kiek kartų 
aš ją neskaičiau, visada darė ant manęs didžiausią įspūdį, kožną sykį man 
labiau patiko. Kaip siunčiau Avižai, norėjau ant atsisveikinimo dar sykį 
paskaityti, bet nebegalėjau, perdaug didelį įspūdį darė“ (1896-XII-13). 

Pečkauskaitės vaizdelis „Dėl ko tavęs čia nėra?“, kuris, išspausdintas 
„Varpe“ 1898 metais, jau parodė Lietuvos visuomenei stiprų jaunos auto- 
rės kūrybinį talentą, pasirodo, jau daug anksčiau žavėjo Povilą Višinskį ir 
jo literatų ratelio bičiulius, patenkino net skeptikus didelių reikalavimų 
kritikus. Paskutinysis laiškas labai vaizdžiai nušviečia pirmuosius Peč- 
kauskaitės kūrybos žingsnius, jos veikalų kilmę ir įtaką anų laikų lietuvių 

šviesuomenei. Organizuodamas tokį kolektyvinį Pečkauskaitės raštų ver- 
tinimą, Višinskis yra tikrai padėjęs jai greičiau save surasti ir savo jėgas 
įvertinti.  Panaudodamas savo pažintis ir įtaką, jis skleidė susidomėjimą 
Marijos kūryba vis plačiau ir plačiau, tuo būdu žadindamas jos pasitikė- 
jimą savimi, verste versdamas vis labiau savo plunksną lavinti, vis daugiau 
dalykų, vis intensyviau kurti. Toks platus ir nuoširdus bendradarbiavi- 
mas, gal būt, padėjo formuotis vėliau taip plačiai pasireiškusiam Pečkaus- 
kaitės visuomeniškumui ir altruizmui. 

Pacituosiu dar kelis to bendradarbiavimo pavyzdžius: 

„Povilas mažai tesako; pasakė, jog „Pirmas pab.“ patiko ir tiek. Bet 
kai pradėjau užklausinėti, pasakė ir daugiau. Ką jis ir kiti pasakė, nera- 
šysiu, nes labai daug yra, geriau parvažiavęs apsakysiu, bent grobstė nuo 
kits kito, visi norėjo perskaityti. 

Dabar esi paskendusi poezijoj, tik bereikia į ją žiūrint svajoti ir sva- 
joti, o tuo tarpu vis kad ir po žodelį brėžti ir brėžti, ant baltos dirvos juo- 
das avis ginti. Matai, bitelės po trupinėlį ant kojelių neša ir neša, o su 
laiku žiūri — prinešė pilną avilį, kad žmogui nepanešti“ (1897-V-16). 

„Idiliją“ apturėjau; dėkui už jos prisiuntimą. Žmonės sako: „Truputį 
sentimentališka, truputį poetiška, abelnai — nieko sau“. Jeigu kada pasi- 
rodytų, tai, tur būt, bus praleistos eilutės apie homeopatiją, nes nepritinka 
daryti reklamą tam, kas nėra dar tikrai darodyta ir neparemta ant moks- 
liškų pamatų. Kiekvienam ta vieta šiurkšti. Nevisai gerai išrodo ir links- 
mumas ir dainavimai namo grįžtant po taip liūdnų kalbų. Tiek tai žmonės 
apie tai“ (1898-IX-21). 

„Peržiūrėjome „Barbelę“ su Jankum (Šelmis, nuvažiavo tiesiog na- 
mo, o mane vieną vargšą paliko) ir nieko neatradom, kam negalima būtų 
įtikėti. Pradžia — sausa, protokoliška, o galas geresnis, bet ir jį reikėtų 
padailinti, kad įgytų gyvesnę išvaizdą. Jeigu tu gali kur gauti, tai perskai- 
tyk Hauptmano fantaziją — dramą „Hannelę“, tenai atrasi daug ko pana- 
šaus, daug poezijos jausmo, sukrutinti gali ir kiečiausią stuobrį“. 

(1899-V I-3). 

Arčiau pažindamas Pečkauskaitės sielą, Višinskis mokėdavo tiksliai 
jos kūrinėlius interpretuoti, dėl to vykęs jo skaitymas dažnai padėdavo 
kitiems geriau suprasti autorės mintis ir pajusti jos kūrybos grožį: 

„ „Kaip patiko mums „Mūsų turtai“, tai ir aprašyti negaliu. Paėmiau 
skaityt ir tai skaičiau visiems (saviems) balsiai. Ritosi eilės dar neskai- 
tytos; kai skaitai iš karto, negali gerai perskaityti, o jas skaičiau kaip gerai 
žinomas. Kuo toliau skaičiau, tem bolše vooduševlialsia, ant galo taip 
įlektrizavojo, kad dar ne visą perskaičiau, — jau „razdalos družnoje bravo“. 

1900 metų gale Pečkauskaitė rengėsi išleisti savo „„Paveikslėlius“, vėl 
kreipiasi į Povilą patarimų. 

„Obražiki“ pabaigiau, gatavas siųsti. Nežinau, kaip reikia, ga! man 
duosi kokį patarimą: kaip siųsti, kokią pastatyti prekę, ką pasakyti išaiški- 
nime, kuris kitiems reikalingas, ar sakyti ką apie autorę?“ (1900-X-2). 

Jei čia kalbama apie Pečkauskaitės istorines apysakėles, tai jų likimą 
matome tik daug vėlesniuose Višinskio laiškuose: 

„Iš duotųjų tik tris teperskaičiau (apie senovės tikybą dar neskaičiau). 
Iš jų geriausiai parašyti „Živilė“ ir „Aldona“, trečias neapdirbtas. Neži- 
nau, iš kur sėmei aniems medžiagą, kokį turėjai pavyzdį — nežinau, kiek 
yra originališkumo, bet nusistebėjau, kad čia kalba darosi turininga ir visai 
graži (mažų klaidų netrūksta). Anuodu darė man įspūdį. Paprastai skai- 
tau, lyg kad šalia stovįs be jausmo ir širdies žiūrėtojas, kuris viską stebi, 
bet nesijaudina. Tokių raštelių niekad nebus per daug. Jei gali, tai varyk 
toliau; į laikraščius ne taip jau tinka, bet į chrestomatijas arba į atskirą 
rinkinį — puikiausiai“ (1983—-V-30). 

„Tamstos „Pasikalbėjimus“ duosiu rytoj filologui peržiūrėti, pataisyti 
kalbą, jis noriai tai daro. Man matos, paskui būtų naudinga peržiūrėti jo 
ranka pertaisytas raštelis, o dar puikiau būtų su juo peržiūrėti ir kiekvieną 
mažmožį apkalbėti, nors ir taip jau tamsta žymiai pašokai pirmyn kalboj, 
net man baisu, kad nepralenktum, nors iš to tik džiaugtis reikėtų“. 

(1903-V-30). 

„Tamstos istoriškų piešinėlių kalbos mažmožius pataisė Šlapelis, tik 
šį tą aš noriu atitaisyti atgal, kad žmonėms būtų labiau suprantami. Pada- 
viau į cenzūrą, peržiūrėjo mano žmona. Bet nebuvo prie to rankraščio vardo, 
tai man teko krikštyti. Nežinau, ar Tamstai patiks, jei ne, tai meldžiu kuo 
greičiausiai pranešti, kaip norėtum pavadinti. Aš pavadinau taip: „Lietu- 
vos senovės šeši paveikslai“, parašė Š. R. 

„Ašaras“ jau leido cenzūra. „Nepasisekė Marytei“ leido, bet pagadino 
vieną sceną. 

Ryt poryt įduosiu Zavadskiui spausdinti apie Šveicariją. Daviau pa- 
siskaityti bendrams „Paveikslus“, norėčiau, kad „Šviesa“ išleistų tą raštą“. 

(1905-V-12). 

„Lietuvos senovės 7 pav.“ eina gan gerai. Jau sugrįžo pinigų apie 
100 rub.; išleista knygučių pirkliams ir platintojams apie 2700. Jeigu visi 
užsimokėtų, tai jau turėtumėm pelno pradžią. Gal Tamsta norėtumei pi- 
nigų, tai galėčiau užmokėti honorarą už tą knygutę, galėčiau užmokėti 
iki 25 rb. už spausdintą lanką, taigi išeitų apie 60 rb. Sutikčiau ir antrą 
dalį leist, nors nesu jos matęs; bet manau, kad gerai esi parašiusi. Meldžiu 
atsiųsti pažiūrėti, jei dar nesi niekam pažadėjusi“. 

Nagrinėdamas Pečkauskaitės veikalus, Višinskis moka kartais paliesti 
vieną kitą ir gilesnį gyvenimo klausimą: 

„Rudens įspūdžiai“ man iš karto patiko: atradau ten daug gilaus jaus- 
mo, trumpai išreikšto. Antra dalis man pasirodė daug silpnesnė. Pirmioj 
matau gyvą žmogų, kurs ieško, jaučia, veržiasi prie išsprendimo svarbių 
klausimų, ir matai, ir džiaugiesi, kad tas žmogus nesustos puskelėje, tei- 
rausis, galvos, kol neišspręs, kol neišaiškins. O čia lyg tyčia ir nuleido 
sparnus — niekur neieškojo, nesiteiravo, nepažino nė vienos dalelės atsa- 
kymų, kuriuos kitos galvojančios galvos suteikė žmonijai — ir nuleido 

sparnus, pabūgo tų neramių, lyg žalčių, klausimų ir kuo greičiau puola 
prie programos, kuri suvaržytų visus žingsnius ir mintis, kad atrastų sau 
ramumą. Kyla klausimas, ar galės jaunas žmogus nusiraminti, sekdamas 
be galvojimo programos įstatymus. Ir ar ne bedievystė dėl savo tik ramu- 
mo lįsti prie pildymo programos, kuri, matyti, neatsako tai dūšiai. Kaip 
kas manytų, aš „Rudens įspūdžius“ laikau už vienus iš geriausiųjų. 

Stebiuos, kad Tamsta pradedi visai gramatiškai rašyti, visame laiške 
vos kelias klaidas pastebėjau“ (1902-III-10). | 

Žinome, kad Pečkauskaitė dažnai būdavo nepatenkinta savo darbais, | 
vis abejodavo savo talentu: 

„Siunčiu savo „Eliukubracijas“. Niekai tai, žinau. Nepyk, kad už- 
metu jas Tamstai: perskaityk ir pasakyk, kaip atradai. Man rodos, jog ir 
tas šešėlis įkvėpimo, kuris manyje buvo, išnyko ant visados. Liūdna ir | 
gaila, bet ką padarysi?“ (1900-XI-2). 

„O visų blogiausia, jog neturiu tos paguodos, jog nauda bus kokia iš 
to mano žuvimo; rodos man, kad tik pečiui pakurti pritinka visas tas mano 
darbas“ (1902-II-9). 2 

Višinskis nuolat ir nuolat turėdavo ją įtikinti, stiprinti jos pasitikėji- 
mą savo mūza, aiškinti kūrybos kelius ir rašytojo uždavinius: 

„Su Tavuoju talentu taip yra: norėsi — rašysi ir turėsi ji, nenorėsi — | 
neturėsi. Pagaliau, pirma sąlyga — nesididžiuoti, nelaužyti savęs. Nori | 
ką gera darytį — daryk! Jeigu kiti atras, kad tai jiems geras darbas, tavo 
pareiga toliau varyti. Jeigu, rankoms norint čiūpti už plunksnos, susilai- 
kysi — tai nuodėmė“ (1901-XI-8). 

„Sulig užsilikimo ant pjedestalo yra toks dalykas. Jeigu tik Tamsta 
nenukrypsi į kokią nors vieną pusę ir nepradėsi tik siaurą tendenciją va- 
ryti, o plačiau pažvelgsi į gyvenimą. suprasi jį, atjausi jo apsireiškimus, 
o tuos savo jausmus per tam tikrus paveikslėlius įkūnysi, tai ne tik ne- 
nusileisi nuo pjedestalo, bet dar pakilsi. Tik atidžiai žiūrėk į gyvenimą, 
tyrinėk jį kuo daugiausia, o ne vien tik savo fantazijoje ieškok medžiagos. i 
Tada bus brangus veikalas, jeigu, ant reališko gyvenimo pasiremdama, 
duosi mums paveikslus gyvus, pilnus meilės žmonių, dapildysi juos savo 
fantazija, stumsi žmones pirmyn, raginsi prie gerų darbų, pasišventimo, — 
sulauksi ne tik komplimentų, bet ir tautos dėkingumą“ (1093-IX-16). 

+ ` Toks nuolatinis kūrybos ir kritikos bendradarbiavimas iššaukdavo 
ginčų ne tik apie kūrybą, bet ir apie kritiką. Štai Pečkauskaitės nuomonė: 

„Juk niekas iš sykio netapo artistu, kiekvienas talentas reikalauja | 
tobulinimo, lavinasi daugiausia per kritiką. | 

Jei kas randa ką ir gera, tai galima taisyti, bet jei kas visai išpeikia, 
tai visai nebėra noro rašyti. 

„Krytyka bezwzględna“ atima energiją ir norą lavintis, o „Krytyka 
względna“ priduoda noro darbuotis ir duoda viltį artintis prie idealo“. 

(1901—XI-2). 


Višinskis savo ruožtu išdėsto visą teoriją: 


TN 

„Mano „bezwzględna“ kritika taip perkračiusi viską dienyne, jog ten 
nieko nebelikę ir todėl žuvusi viltis ir pasitikėjimas savo jėgomis ir noras 
darbuotis. Tasai pasakymas mane užgauna — tai tiesiausias, aštriausias 
apkaltinimas, kad neturiu logikos, o sprendimuose ir darbuose vien tik 
beprotiškais jausmais vaduojuos. Per sunkus apkaltinimas, kuris tada man 
nervų kaštavo. Paveikslas toks. Žmogus, išgirdęs kokio darbelio pradžią, 
prašo, meldžia toliau o toliau skaityti, nurodo, kad čia ir ten dar pilniau, 
dar aiškiau galima buvo pasakyti. Pradžią tik pamatęs, nujaučia, kokia 
graži, gyva ir užimanti tema arba idėja turėjo būti paimta. Negavęs toliau 
paregėt, prašo nemest to darbo, baigt, taisyt ir vėl darbuotis. Į visą tai 
gauna atsakymą: „Jeigu taip, tai visai nedirbsiu“. Dabar. paaiškinimas. 

Žmogus, išgirdęs surašytus pačius niekus kvailos svajotojos, ku: išsi- 
galvojo būti rašytoja, meldžia jos toliau skaityti, daugiau darbuotis, pyksta, 
kai žada mesti. Argi tai ne kvailas žmogus, argi yra jame nors lašas lo- 
gikos? 

„Względna“ kritika tai tokia, kada žmogus nesako užsimerkęs:. „Tai 
geras, tai blogas darbas“ bet žiūri, ką autorius duoda, ar sutinka su ži- 
nomu mums gyvenimu, ar tipai, asmenys teisingai ir aiškiai nupiešti, ar 
viskas surišta viena idėja ir kas ta per idėja, kokią įtaką gali padaryti žmo- 
nėms, tokio rašto skaitytojams, ir kokiems žmonėms gali jisai būti priei- 
namas, kokius jausmus, kokias mintis gali jisai sukelti; ar sužadina ar pri- 
slėgia žmogų ir daug panašių klausimų stato ir pagal savo nuomonę atsako. 

Jeigu autorius yra jau žinomas iš kitų darbų, tai sulygina su tais dar- 
bais paskutinįjį, žiūri, ar žengė tuo sykiu pirmyn, ar neatsikartoja, ar ne- 
pasirodo jame kokios naujos to rašytojo ypatybės. Pagaliau, jeigu arčiau 
pažįsta patį rašytoją, svarsto, ar jis savo jėgomis galėjo tą patį darbą ge- 
riau padaryti, ir jeigu galėjo, tai kurios kliūtys, ko jam trūko ir, iš viso, 
ar galima tikėtis, kad tą patį ar panašų darbą jis galėtų padaryti geriau. 
Jeigu taip, tai būtinai reikia jam nurodyti, kuriuo būdu jis galėtų suvartoti 
savo jėgas, kad galėtų dar aukščiau pašokti. Tokia tai mano trumpai iš- 
reikšta nuomonė, ir visada ja pasinaudoju“ (1901-XI-8). 

Į kritiko darbą, kaip matome, Višinskis labai rimtai žiūri. Objekty- 
vus kritikas turi įsigilinti į autoriaus vaizduojamąjį materialini ir idėjų 
pasaulį, turi nagrinėti veikalo kompoziciją, turi būti rašytojo talkininkas 
ir ugdytojas. Kaip tikras pozityvistas, Višinskis reikalauja, kad veikalas 
nenutoltų nuo gyvenimo tikrovės, ir kaip atgimstančios Lietuvos veikėjas 
pabrėžia visuomeninę auklėjamąją literatūros reikšmę. Į estetinį kūrybos 
pradą jis lyg ir mažiau dėmesio tekreipia. 

Pečkauskaitė, kad ir papykdama kartais už aštrius tiesos žodžius, vis 
dėlto negalėjo nepripažinti Višinskio kritikos objektyvumo: 

„Tamsta nė krislėlio neturi šovinizmo, esi toks teisingas ir taip bepu- 
siškas, jog tik reikia stebėtis ir pavyzdį imti. 

Tamsta turi kritišką talentą, seniai sakiau, ir būtų gerai, bm tankiau 
tuo užsiimtumei. Parašyk „Viktutės“ kritika. Visgi tai darbas, didesnis 

už kitus, gal nebūtų pro šalį jį sukritikuoti. Jei ne į spaudą, tai dėl ma- 
nęs parašyk, bus man didi nauda. Žinoma, truputį bijau kritikos, nes ešu 
jau tokio prigimimo, jog, girdėdama peikiant mane, visiškai nustoju vilties 
ką nors padaryti, nes jau ir taip žemą nuomonę teturiu apie save“. 

(1903-I V-16). 

„Viktutę“ mačiau ir turiu, girdėjau daug komplimentų. Laimė, jog 
jiems netikiu, pažindama save geriau už kitus“ (1930-V-4). 

„Viktutės“ rankraštį Višinskis be abejo jau buvo skaitęs ir kritikavęs. 
Tai parodo ir jo paskutinio čia įdėto laiško žodžiai: „Mano ‚względna‘ kri- 
tika taip perkračiusi viską dienyne [mano pabr. J. T.], jog ten nieko ne- 
belikę“. Bet, kai ji buvo atspausdinta atskira knygute, parūpo autorei dar 
kartą išgirsti to griežtojo kritiko nuomonę. „Viktutės“ kritika užbaigsi- 
me literatūrinio jųdviejų santykiavimo nagrinėjimą.  Višinskiui, matyt, 
irgi rūpėjo „Viktutę“ tinkamai įvertinti: 

„Man su recenzija nesiseka, buvau „Vikt.“ net paklaidinęs besivaži- 
nėdamas, užvakar sugrįžo. Esu jau dukart perskaitęs, daug pasižymėjęs 
ir užsirašęs, kas atėjo į galvą, bereikia sutvarkyti. Ketinu ateinančioj ne- 
dėlioj perskaityti literatų susirinkime. Nemoku aš keliais žodžiais iš- 
reikšti savo nuomonės — netelpa į kelius žodžius; komplimentų, sakai, 
jau prisiklausiusi, taigi trumpai nėra ko nė sakyt — gana komplimentų. 
Pasistengsiu padaryti šiokį tokį analizą, tik bijau, kad tų mano gerų norų 
nebūtų blogos pasekmės. Juk kitą kartą dėl vieno tik mano nurodymo ne- 
beskaitei toliau ir apatija buvo Tamstą apėmusi — rankas nuleidai; bijau, 
kad dabar vėl neišeitų kas nors panašaus. Jeigu taip turėtų pasibaigti, tai 
verčiau Tamstai nematyti mano recenzijos. Todėl dar kartą galiu pamėginti, 
kokią įtekmę daro mano žodžiai ant Tamstos su ta išlyga, kad Tamsta 
man pasakysi, kokį įspūdį padarė, o apie pasekmes aš galėsiu spręsti“. 

(1903-IX-16). 

Patį „Viktutės“ vertinimą, kurį Višinskis pavadino „Keli žodžiai 
apie „Viktutę“, dalis medžiagos, recenzijai surinktos“, parašė tik 1903 metų 
spalių 25 dieną. Tai gal pirmoji nors nespausdinta „Viktutės“ kritika: 

„Nevieną teko man girdėti .„Viktutę“ giriant. Parūpo ji ir man. Dabar, 
atidžiai ją perskaitęs, noriu ir kitiems papasakoti savo patėmijimus. Pagy- 
rimų teko girdėti nuo visokių žmonių, daugiausia nuo kunigų. Ir kunigai 
džiaugiasi ją perskaitę. Viena ponia, kuriai buvo balsiai perskaityta „Vikt.“, 
pasakė: „Klausiaus lyg kokios muzikos“. Kita vėl, nesutikdama su pažiūro- 
mis, „V“ išreikštomis, gyrė jos formą, net su Senkevičiumi sulygino. Toli 
gražu iki Senkevičiaus formai! Jeigu jau su juo lyginti, tai tik tą panašumą 
atversime, kad ir Š. R., ir Senkevičius neįsigilina i žmogaus dūšią, į visuo- 
menės santykius — vienas ir kitas aprašo paviršutiniai gražiai, išrinkdami 
tam tikras scenas. 

Visoj novelėj ant visų ir ant visako viešpatauja Viktutė su savo jaus- 
mais ir pažiūromis. Kiti žmonės mažai tepasirodo ir silpnai tenupiešti. 
Žinoma, Viktutė, kaip jauna mergina, negali dar gerai pažinti žmonių ir 

juos aprašyti; iki šiol ji buvo vien tik savim užimta, todėl negalėjo įsigi- 
linti į kitų gyvenimą ir psichiką. Tai jai turi būti atleista — per jauna dar. 
Bet apie save tai mėgsta kalbėti — ir pasigirti, ir išsiaukštinti. 

Š. R. išrinko gerą formą — dieninį, nes be jo sunku jai būtų buvę su- 
rišti taip įvairias atskiras scenas, atsitikimus, mislis ir svajojimus. Tą 
novelę riša, į vieną cielybę tik dieninio forma ir iš dalies meilės ryšiai tarp 
daktaro ir V. Autorė, matyt, nenorėjo vien tik meilei tarp tų dviejų ypatų 
pašvęsti savo darbą, o ir kitą tikslą turėjo — išreikšti savo pažiūras ant lie- 
tuviško judėjimo ir darbų. Kadangi meilė ne visur tegalėjo įsisprausti, todėl 
daug scenų paliko įmestų į tą dieninį be jokio ryšio su kitomis. Kadangi 
Š. R. idealistė — svajotoja, kas jau matoma iš kitų jos darbų, ir turi ypa- 
tingą prisirišimą prie gamtos grožybių ir prie meilės, tai tie du dalykai 
geriausiai pasisekė jai aprašyti. 

Turinys „V.“ trumpas. Atvažiavo į miestą daktaras lietuvis — jaunas, 
gražus, muzikalus, „geras“; o čia prie miestelio dvare gyveno V-ė — sim- 
patiška, muzikališka, poetiška; į kits kitą įsimylėjo ir susižiedavo. Ir vis- 
kas!.. Kas čia tame ypatingo?! Ir kas čia apie tai reikėjo pasakoti net 
ant 90 pusl.?! Ot čia tai ir pasirodė Š. R. talentas. Pripasakojo ant tos te- 
mos 90 pusl., o skaitytojui neatsibodo! Skaitytojas galėtų užpykti už tokį 
ilgą pasakojimą apie tokius paprastus dalykus, bet jis nemetė knygos i šalį, 
nes atranda tenai ir šių dienų lietuvių gyvenimo šešėlį. Kadangi iki šiol 
mūsų literatūroj tasai gyvenimas mažai teranda dar atspindulio, tai kiek- 
vienas įdomus pasižiūrėti į tą gyvenimą literatūroje. 

Čia jis atranda, kodėl V-ė, dvarponio duktė, pradėjo lietuviškai mo- 
kytis, kaip ji pradėjo pamažu darbuotis dėl lietuvių, kaip ji svajojo apie 
Lietuvos ateitį. Visas tas kiekvieno lietuvio širdžiai yra brangu, ir todėl jis 
meta puslapį už puslapio ir ieško daugiau apie tai. Nedaug teranda, ir tai 
vietomis sausai be jokio ryšio įmestus šmotelius. O visi jie, įpinti į istoriją 
meilės d-ro ir V-ės, padaro margumyną, įvairumą, todėl ir negali nusi- 
bosti, Skaitai ir skaitai iki galo, perskaitęs matai, kad nedaug tepatyrei 
naujo, bet jauti estetišką užganėdinimą ir sakai už tai Š. R. ačiū! 

Prisižiūrėkime arčiau, ką mes čia atrasime. Kokie Š. R. idealai? Sakau 
Š. R., o ne V-ės, nes per visą novelę pereina pilniausia autorės simpatija 
dėl V-ės, taip širdingai ją aprašo! 

Idealas — „liuosa, neprigaulinga lietuviška tauta“, pasitiki pasiekti jį 
per kovą: „Su tokiais tai kovojame ir kovosime ligi paskutinio kraujo lašo, 
nes nenorime būti nė lenkais, nė maskoliais“. 

Tos mintys ne naujos, bet beletristiškai pirmą kartą išreikštos. Toliau 
pasirodo esąs dar kitas tikslas, tik neišreikštas pilnai, tikslas, kuris neturi 
jau jokio ryšio su pirmuoju: „Mes gi, būdami pertikrinti, jog teisybė ir 
šviesa krikščionystėje, mes, katalikai, turime visas spėkas paaukc*i savo 
persitikrinimų platinimui, darbavimui ir kariavimui už juos“. (Už ką?!). 
Čia jau d-ras su V-e apsiima kariauti įvykdinimui katalikų idealo — tur 
būt, kad visoje pasaulėje nebebūtų nė vieno nekataliko, kad juos kaip vieną 

bandą ganytų popiežius. Ir dejuoja, kad yra Lietuvoje partijos, ò pats taip 
aiškiai ir drąsiai pasisakė kariausiąs su visais, kurie turi kitokius persitikri- 
nimus, pav., liuteriais, kalvinais, bedieviais. Pats šaukia į kovą ir pyksta, 
kam tos partijos, ergo sako: „Aš vienas tik teisybę turiu, ir jūs, ar norite ar 
nenorite, turite prieš mane nusileisti be jokių kompromisų“. Pagirtina, kad 
taip jis brangina savo persitikrinimus, bet kodėl gi kitam nenori daleisti 
savųjų branginti ir ginti?! O jei daleisti, tai štai ir partijos, ir kova! 

Dejuok nedejavęs, bet jeigu tik gyvieji žmonės ne veršiai, bet turin- 
tieji savo persitikrinimus, energiją ir valią, tai be ginčų, be kovos, be par- 
tijų neapsieisi. D-rui ir V-ei tai lengva taip sau plepėti ir svajoti, nes V-ė 
dar jaunutė, nepažinusi gyvenimo, o d-ras tai veršis, kaip teisingai išsitarė 
Onytė (83), „per daug veršiena kvepia“. 

Teisybę pasakius, V-ė tų idealų neparodo. Ji tik patvirtina tą, ką d-ras 
svajoja. (Tai gal ir nevisai tai Š. R. idealai?). O tvirtina todėl, kad yra įsi- 
mylėjusi, nes niekur nematyti, kad ji būtų protavusi toj pakraipoj. 

Taigi parodyti idealai aukšti, platūs. Bet kokie darbai prie jų ivykdi- 
nimo? D-ras gydo ligonis, kartais nuo neturtėlio nepaima už savo darbą; 
užsiima labdaryste be platesnio tikslo, be tvarkos, rašąs medicin. straipsnius, 
korespondencijas (eiles, kuriose išlieja savo ypatiškus jausmus, bet jų ne- 
spausdina). Apie tuos darbus tik keliais žodžiais tepaminėta, arčiau mes 
jų nematome. Bet ir jie su išsvajotais idealais labai mažą ryšį teturi. 

V-ės darbai aiškiau, plačiau, bet ir tai silpnai, šaltai, be gyvumo nuro- 
dyti. Ar Š. R. neatjaustų jų? Ar ji nestatytų jų ant pirmos vietos? Nega- 
limas daiktas! Tur būt, jie jai nepažįstami. V-ė mokina vaikus ir tarnai- 
tes skaityti, rašyti, tikėjimo, daro pasikalbėjimus su tarnaitėmis, rašo bo- 
boms laiškus į Ameriką. Ir tiek! 

Užtaigi plunksna pasileidžia ten, kur yra aprašymas suteikto sau ar 
kitiems smagumo. Abelnai V-ės darbų motyvai — tai suteikti Žmonėms 
smagumą, linksmumą, o nerūpi tų darbų naudingumas. Todėl nedyvai, kad 
ji pasididžiuodama aprašo, kaip ji kartais aplanko berno dukterį, padeda 
jai bulbes skusti, žinoma, iš to skutimo ne tiek naudos, kiek džiaugsmo mer- 
gaitei, kad „panelė“ ją aplankė ir padėjo bulbes skusti. 

Taiso su d-ro pagelba vaikams eglaitę — visai nelietuviškas paprotys — 
kiek čia džiaugsmo, kiek pasididžiavimo! Tartum kokį didžiai naudingą 
darbą atlieka! Bet čia, kaip ir visur, geriausiai aprašytos scenos su daktaru, 
ir ant pirmos vietos stovi ne ta eglaitė, bet meilės brajai su d-ru. 

Plačiai ir gerai aprašytas Kūčių vakaras; dovanų davinėjimas nelietu- 
viškas paprotys, bet V-ė ir d-ras labai tuo užimti ir daug jausmo ir prasmės 
i tą įdeda. 

Pilna knygutė prisėta aprašymų to, kaip kur bovijosi, kaip dainavo, 
skambino, „66“ lošė, arba net V-ė darbą dirbo, o d-ras skaitė jai balsiai. 

V. turi gerą fantaziją ir mėgsta protauti, tik netyrinėja gyvenimo, ne- 
ieško mokslo. Trokšta dirbti, bet tai jai protas sako, o jausmas traukia 

prie linksmybių, prie užganėdinimo savo „aš“; sako, kad turėtų fortepioną 
ir knygų — jai užtektų visai. 

Nors ir paprasti čia žmonės, paprasti jausmai — stipriausias iš jų — 
meilė tarp dviejų lyčių. Bet čia gražiai aprašytas ir mūsų gyvenimo vaiz- 
delis ir kaipo toks turi savo vertybę. 

D-:ą parodo mums autorė tokį, kokio visai nėra Lietuvoje; tai kuni- 
gas, o ne daktaras: nemėgstąs šokių, nes tai neideališkas daiktas apkabinti 
vyrui moterį — tai kunigų argumentas prieš šokius, o ne daktaro; neapken- 
čia bedievių, labai nedrąsus prie panelių, žada kariauti už katalikų tikėji- 
mą, tikybą stato ant pirmos vietos, o tautą ant antros (73 pusi.). Tur būt, 
ir Diogenas su žvake rankoje neatras Lietuvoje tokio daktaro, kuris patartų 
vaikus mokyti Švento Rašto, o nepatartų aritmetikos (61 p.) — tai tik kuni- 
gas gal padaryti, ir tai ne kiekvienas. Tokio d-ro nėra Lietuvoje, t. y. tokio 
tipo negali būti. Š. R. galėjo jį išsvajoti, o tai jau būtų jos didelė klaida 
duoti mums paveikslą, neparemtą ant reališko gyvenimo. O jeigu d-rą piešė 
pagal kokio nors kunigo, tai daug geriau būtų padariusi kunigą kunigu 
palikdama, būtų buvęs (paveikslas teisingesnis ir per tai daug brangesnis. 
O juk tautiečių kunigų jau yra Lietuvoje... 

Taigi, jeigu Š. R., turėdama tokį pavyzdį, vieton kunigo davė mums 
d-rą, tai labai mus nuskriaudė“. 

Šitoje ilgoje ir įdomioje, bet vis dėlto griežtokoje „Viktutės“ recenzi- 
joje dar labiau iškyla Višinskio pozityvizmas ir utilitarizmas. Jeigu tipas 
sukurtas fantazijos, tai, jo nuomone, didelė rašytojos nuodėmė. Be to, taip 
labai kritikuodamas daktarą, jo veikimą ir idėjas, kritikas lyg ir išsiduoda, 
kad veikale vaizduojamieji asmens ir jų santykiai skaudokai paliečia ir jį 
patį, nes šiaip ar taip „Viktutės“ p. Jonas, kurį autorė nupiešė ne labai sim- 
patingą, primena Povilą Višinskį ir jo santykius su Pečkauskaite. Bet tas 
Višinskio, sakyčiau, subjektyvumas ar šališkumas (lyg ir kerštas savo kon- 
kurentui), manau, ne tiek jau pareina nuo jo asmeniškų santykių su autore 
ar jos veikale vaizduojamais asmenimis, kiek nuo jo skirtingos pasauližiū- 
ros ir nuo jo literatūros vertinimo metodo. 

Tad, kaip matėme, Višinskis palydėjo Pečkauskaitę ne tik į gyvenimą 
(padėjo pasiekt aukštąjį mokslą ir išrinkti pašaukimą), bet ir į parnasą. 
Rodydamas savo ir draugų literatūrinius bandymus, perduodamas jaunesnių 
ir rimtesnių literatų nuomones apie pirmuosius autorės veikalėlius, pats vis 
primindamas jos talentą ir gabumus, Višinskis nuolat žadino Pečkauskaitės 
kūrybos galią, neleido jai svyruoti ar stovėti vietoje, kiekvieną jos sukurtą 
dalyką tuojau rimtai vertindamas, taisydamas arba pamokydamas, kaip gali 
pati taisyti, ir, be to, nurodydamas paveikslingų lietuvių ir visuotinės lite- 
ratūros skaitinių, sumaniai ugdė ką tik pasireiškusios jaunos rašytojos pajė- 
gumą ir literatūrinį skonį, o įvairiais būdais rūpindamasis, kad vertingesni 
kūriniai tuoj būtų atspausti ar net atskirai išleisti, palaikė jos energiją ir 
pasitikėjimą savimi. Tikrai retai kur galima rasti tokį platų ir reikšmin- 
ga bendradarbiavimą. 

Nors ir didelė turėjo būti Višinskio įtaka, bet Pečkauskaitė be atodai- 
ros jai nepasidavė. Pozityvistės Višinskis iš jos nepadarė, nors gal kiek ir 
pakreipė jos raštus didaktine linkme. Demokratinės ir tautines idėjas 
Pečkauskaitė mielai pasisavino, bet socializmas jai pasiliko svetimas. Iš- 
mokė ją Višinskis rimtai vertinti gyvenimą, bet savo religinio indiferen- 
tizmo nepriskiepijo, — čia ji visą laiką išbuvo opozicijoje. 

Tad paskutinis mūsų skirsnis: 


IV 
PASAULĖŽIŪRŲ VARŽYTYNĖS 


Pečkauskaitė nuo pat mažens, o ypač vėlesniais laikais, kaip žinome, 
buvo labai religinga. Višinskis, priešingai, gal jau Šiauliuose besimoky- 
damas, o dar daugiau patekęs į Petrapilio universiteto atmosferą ir iš pat 
pradžios įsigilinęs čia į gamtos mokslus (ypač buvęs susižavėjęs anatomijos 
profesoriaus Lasgafto paskaitomis), pasidarė pozityvistas, socialistas ir pa- 
mažu nutolo nuo religijos. Pradžioje stengėsi jis ir Mariją sudominti eks- 
perimentais iš gamtos mokslų srities. 

„Turit, seserėl, kraliką, gerai! Turėkit, sulaikykit Kalėdoms, o aš par- 
važiavęs padarysiu ant jo anatomiškus ištyrinėjimus. Nemislyk, kad tokia 
pat pasekmė bus ištyrinėjimuose, kaip kad buvo su „vodorod“ (1894-X-30). 

Galimas dalykas, kad Višinskio propaguojamieji „realieji mokslai“ yra 
ir Mariją pastūmėję į bitininkystę, bet kartą jo mesta mintis, kad „Žmogus 
tiktai „odin obriad iz vsego životnovo mira“, niekados negalėjo jos nei įti- 
kinti, nei patenkinti. „Viktutėje“ apie tai štai kaip pasakyta: 

„Atvažiavo p. Jonas. Neužmiršo nieko, ką sakiausi norinti pamatyti: 
atvežė visokių žmonių kaulų preparatų, ir gaidų, ir kelias lietuviškas knyge- 
les. Labai jam esu dėkinga už tai. Idomus mokslas ta anatomija, ir p. Jo- 
nas gerai pasakoja, bet mano nelaimė, kad negaliu daug tais pamokinimais 
naudotis. Jis rodo kokį kaulą, ima aiškinti, iš ko jis sudarytas, kaip sujung- 
tas su kitais kaulais ir t. t., o aš, žiūrėdama į tą kaulą, vis mąstau sau: kas 
buvo tas žmogus, kaip praėjo jo gyvenimas, ką veikė, kuo džiaugėsi... Ir 
taip paskęstu tose mintyse, kad nebegirdžiu, ką kalba p. Jonas. Ateina tos 
mintys nenoroms, ne mano tai kaltė. Ką padarysiu, kad žmogaus siela man 
įdomesnė už kūną“**), 

Toliau randame stipresnių Viktutės ir pono Jono susikirtimų dėl re- 
ligijos: 

„Išgirdus apie partiją lietuvių, norinčių platinti apšvietimą be Dievo, 
liūdna man buvo ir dažnai gailiai guosdavaus dėl tos priežasties. O jis, ži- 
noma, būdamas XIX-to amžiaus pabaigos jaunikaitis, niekais laiko viską, 
ko negali savo pirštais pačiupinėti. Mane, tarsi, kas durte duria, girdint 


27) Šatrijos Ragana, Raštai VI, 57 p. 

tokias nuomones apie tai, ką laikau šventa, apmaudas ima, kad žmogus nesu- 
pranta tokios aiškios, rodos, tiesos. Vienas tai yra punktas, ku- 
ris mane stumia nuo p. Jono:..+“28) 

„Taip mane suerzino p. Jonas, kad ligi šiol dar negaliu nurimti. 

Prašiau, kad duotų man dar kokią lietuvišką knygą pasiskaityti. 
Atnešė. Tuojau ėmiau skaityti, bet pažiūrėjus porą puslapių, mečiau kny- 
gą. Buvo tai baisiausis paškvilis ant Dievo Motinos; jos gyvenimo apra- 
šymas toks bjaurus ir melagingas, kad negaliu nė atsiminti ramiai. Rankos 
man ėmė drebėti, pajutau akyse ašaras. Ilgai negalvodama, pagrobiau kny- 
gutę ir įmečiau į degantį pečių. Paskui mažne verkdama pasakiau p. Jonui: 

— Dėl ko tamsta laikai tokias knygpalaikes? Gaila laiko tokioms 
knygpalaikėms skaityti! Kokios teisės turite rašyti ir platinti tokius raš- 
tus? Istorijos atžvilgiu čia tik vienos melagystės, o doros atžvilgiu kokį 
tikslą norite prieiti? Kokį idealą pastatysite Dievo Motinos vietoje? Ge- 
rai pradedate darbą, nėr ką sakyti! Nespėjo išdygti mūsų literatūra, o jau 
joje pasirodė tokie „chef-d“'oeuvre'ai“! Lietuviai dar skaityti nemoka, o jūs 
duodate jau jiems tokių mokslų... Tikrai graži ir plati prieš mus ateitis... 
Dieve pasigailėk! 

— Nemaniau, kad tamsta tokia davatka. Galima nesutikti su tokia 
nuomone, bet vis dėlto reikia ją išklausyti. 

Suprantamas daiktas, kad kiekvienas platina savo įsitikinimus. Bet kas 
aiškiai mato, kad tiesa ne ten, kur jie rodo, to pareiga su tuo platinimu ko- 
voti, skleidžiant krikščioniškais principais paremtą šviesą““*). 

Bet jųdviejų laiškuose iki 1901 metų religinių ginčų retai tepasitaiko. 
Pacituosiu tik vieną Pečkauskaitės laišką, kuris, rodos, kalba apie aštrią 
Maironio poemos „Tarp skausmų į garbę“ kritiką „Varpe“. 

„Ach kaip mane supykino ta kritika! Przeciež to jest idyotizm twier- 
dzić, že w poemacie niema poezyi! Czyż nie zgodzisz się z tem?! Jeśli 
tam niema poezyi, to niema jei w całej literaturze litewskiej, to nawet 
i w polskiej trudno ją znaleść. Naturalnie, że osoby są niedokładnie scha- 
rakteryzowane, możno zarzucić, są tylko cienie. Co do treści, też spie- 
rać się trudno, jest to rzecz gustu i przekonań i wierzę, że śmieszną jest dla 
ludzi uważających ideę religijną za utopię, a Boga... 

Naturalnie każdy ma swój gust, i krytyk słusznie mógł wypowiedzieć 
swój, ale jakoś narywa się mysl, czy krytyk mszcząč się na autorze za 
treść i mysl, nie odebrał poematowi całą jego poezyę? W takim razie temu 
panu krytykowie możno by poradzić, żeby więcej nie krytykował, a i lite- 
raturze litewskiej niema czego winczować posiadania takiego krytyka. Jeśli 
tam niema poezyi, to gdzież ona w takim razie, niech on wskaże !“. 

(1895-X-3). 

Čia dar jauna Pečkauskaitė jau griežtai bara kažkokį kritiką, kuris 


28) Ibi 23 p.; mano pabraukta J. T. 
29) Šatrijos Ragana, Raštai VI, 60 p. t. t. 

drįsta smerkti veikalą dėl religinių idėjų, kurias tas kritikas laiko utopi- 
jomis. i 

Vėliau, 1900 metais, Pečkauskaitė arčiau susipažino su kun. Tumu, ku- 
ris patraukė ją į katalikiškosios visuomenės sąjūdį, susispietusi tuo laiku 
apie „Tėvynės Sargą“ (1896—1904) ir „Žinyčią“. Tada ji ir savo raštus 
ėmė spausdinti daugiausia katalikiškuose laikraščiuose, bet Višinskis, kad 
ir niurnėdamas, kurį laiką dar pasiliko jos kūrybos taisytojas, vertintojas 
ir leidėjas. 

Pavyzdžiui, apie „Karionę“ jis rašo: 

„Kaslink „Karonės“ tai mažai ką tegaliu pasakyti, nes nesusipažinau 
arčiau; palauksim, pamatysim, daugiau pasakysiu. Dabar užteks ir to, kad 
patiko man labai, jaučiu, kad pilna jausmo, gryno grožio. Kad daug tokių 
būtų!“ (1901-II-11). 

O Pečkauskaitė jau įspėja be jos žinios niekur nesiųsti: 

„Pradžiugino mane žinia labai, jog „Karionė“ patiko. Aš mislijau, jog 
niekam neverta; laukiu platesnio aprašymo. Tik viena sąlyga; neužmiršk:: 
prižadėjai man nieko nedaryti su tuo, tik pasišnekėti ir paveizėti. Jei ir 
verta būtų, nedaryk nieko, nes prižadėjau kitur ir žodį savo turiu išpildy- 
ti“ (1901-II-17). 

IĮ šitą Pečkauskaitės pastabą turime ilgą ir smarkią Višinskio repliką: 

„Tai vis dar nori nuo manęs išgirsti platesnę savo darbų kritiką, bet jų 
atiduoti man nenori! Klausk kritikos tų, kuriems juos atiduodi ir duodi 
žodį atiduoti dar nesutvertus. Žinai, kad mes — dvi pasaulės: mūsų jaunų 
dienos dar aušta, o tų ilgaskvernių saulė jau leidžiasi, o jie vis nenori pri- 
sipažinti prie to ir vis ritasi, vis nesiliauja, vis naujus ir naujus išmislus 
sumano; o jie ką tik užgimę jau mirtį su savim neša... Žinai gal, kas su 
„Žinyčia“ pasidarė: uždėjo kvartalinį „apšviestesniesiems“. o pirmam 
pasirodžius jau teisinasi, aiškina, kad kvartalinį nereikia suprasti, kad tai 
4 kartus per metus išeinąs, su antruoju jau pasisako, kad tik medžiagai pri- 
sirinkus išeis. 

Dar jauna esi, visai neišsidirbusi, bet apdovanota ir apsiimi tarnauti 
tiems, kieno gadynė jau gęsta užmaršos vilnyse, kas nemato prieš save atei- 
ties, bet žiūri atgal. Gaila man ir liūdna, kad eini ten, kur negali rasti sau 
atbalsio, kur vos keli galės tave suprasti ir vieton lavinti gesins tą dovaną, 
tą kibirkštį, kuri dar nepradėjo kaip reikiant liepsnoti. Žinok, kad aš tik 
iki šiol galėjau daugiau pamatyti Tavo darbų, juos apsvarstyti ir kitiems 
parodyti, o tuo ir susekti išlavintų žmonių ir suprantančių pažiūrą į juos. 
Kiti gi visi — o jų daugumas — inteligentai ne „Žin.“ ir „Tėv. S.“ nežiūri 
ir nemato, kas ten yra; nemato tie, kuriems paskirta, o skaito tie, kurie to- 
kių darbų nė suprasti negali, nė susidomėti jais. Nuostabu, kaip tai kvai- 
lai šiame pasaulyje sutvarkyta! 

Nuo šio laiko aiškiai pasisakei pabėganti nuo mūsų ir atidavei žodį ki- 
tiems; kokių gi darodymų žmonių silpnumo bereikia, kad užsipuolę trau- 
kia nuo žmogaus žodį, kuriuo suriša ateityje jo žingsnius ir darbus?! Tei- 

sybė, gal čia blogai mes darome, kad vergystę atmetame. Man skaudu, man 
nesmagu ir liūdna kritikuot tai, kas eis per visai priešingų supratimų žmo- 
nių rankas; man savo jau per daug darbo, kad dar pasiimti svetimą naštą. 

Ar gi taip įsimylėjai save ir visai užmerki akis, kad nematytumei, 
kad anie žmonės Tau iki šiol nepadavė draugiškos rankos, bet tik glostė Tau 
galvelę, Tave saldumynais maitino, gyrė ir tuo tik migdė ir slėgė visus ta- 
vo širdyje kilstančius gilius klausimus ir abejones. 

Reik žmogui užmigti ir užmerkti akis, kad į visus tuos klausimus pa- 
sitenkintumei atsakymu: „Tokia Dievo valia! Taip Dievas sutvėrė“. O moks- 
las, šviesa tai baidyklė dėl jų, kurią vaiko nuo savęs piktais žodžiais, išmis- 
lais ir keiksmais, bet jau per vėlu užgesint tą ugnį. Jie patys pražus, juos 
prislėgs tie keiksmai ir tas obskurantiškumas! Argi ir Tau su jais žūti ir 
pražudyti dėl tėvynės savo jėgas, savo jausmus?!.. Pamislyk gerai, sesu- 
te mieliausia, ar ne mūsų tai šventa pareiga su gyvais mums gyventi ir ženg- 
ti pirmyn?!“ (1901-11-24). 

Šitie Višinskio išvedžiojimai ir priekaištai katalikiškajai srovei Peč- 
kauskaitės visai neįtikino, bet tik dar labiau atbaidė nuo varpininkų: 

„Brolau! Laiškas Tavo buvo taip netikėtas, t. y. ne pats laiškas, bet 
jo įtalpa, jog nei sapne nesapnavau apturėti nuo Tavęs tokį. Ne pirmą sykį 
noriu siųsti tiems, kam dabar siunčiu; žinai gerai, jog ne vienas ir ne du 
daiktu rado tenai sau vietą. Tai nesuprantu, dėl ko dabar tik taip atsibu- 
dai! Gerai, kad pasakei, idant neklausčiau Tavęs kritikos; mat, man pačiai 
neatėjo į galvą, jog turi „savo darbo perdaug, kad dar užsiimti svetimą 
naštą“. Pasistengsiu neapsunkinti Tavęs daugiau ta našta. Nesuprantu aš 
to partikuliarizmo ir nedaliju savo tautiečių į partijas: myliu visus lietu- 
vius, ar jie devi ilgus, ar trumpus skvernus, noriu visiems šiek tiek naudos 
atnešti, ir gana! Pats juk siuntei rudenyje šį tą manojo į savo pusę; tas 
pritiko geriau tenai, ten pasirodė visų pirma, jums ir atidaviau. 

„Ž.“ — dėl inteligentų; aš dirbu dėl inteligentų, tai duodu tenai. Sa- 
kai, nieks jos nežiūri. Jei bus ten geri daiktai — pažiūrės, o jei tendencija 
ir partikuliarizmas užtems protą taip vadinamai inteligentijai ir ji nepama- 
tys tikros vertės tų darbų dėl to, jog jie ne „V.“ — tesiryžta! Maža garbė 
iš tokių skaitytojų ir maža gailestis jų netekus! Mane gi širdis ir protas 
traukia į anųjų pusę, į pusę „Ž.“, nes pagal mano menko supratimo menkai 
| apšviečia tautą tie, kurie jai išplešia pirmutinę šviesą; vargiai padarys ją 
laimingą, atimdami tikrą laimės šaltinį“). Aš esu giliai tikinti (wierzą- 
ca) ir liūdna man, skaudu ir nesmagu girdėti ir matyti nuomones, užgau- 
nančias mano švenčiausius jausmus. Taip tai! 

Dyvai mane ima, kaip tai žmogus nemato faktų ne „przemawiających 
w jego korzyść“. Sakai iš kvartalinio paliko jau išeinanti neaprubežiuota- 
me laike. O ar jau taip užmiršai, kaip „V.“ iš 12 daėjo ligi 4 per metus?! 
Kokiu tai būdu galėjo atsitikti pas jus, kieno gadynė aušta, kam saulė ke- 

liasi?! Dėl ko tai matome vis krislą brolio akyse, o ramsto savose nema- 
tome? 

Stebiuos, kaip galima iš mano žodžių, jog prižadėjau duoti kitiems, 
spręsti, būk man žodį kas būtų ištraukęs! Apsirikai labai ir padarei klai- 
dingą nusprendimą: nieks nuo manęs žodžio netraukė, nieks neužsipuolė, 
nieks neriša man žingsnius ir darbus! Aš pati „z wolnej i nieprzymuszo- 
nej woli“ nusiunčiau pirmą syki ir pati pasisakiau norinti siųsti į kiekvie- 
ną „Ž.“ savo darbus. Mano auką priėmė, padėkojo, ir tiek. 

Nesuprantu, ką sakai, jog „anie žmonės man nepadavė draugiškos ran- 
kos“? O kas tą ranką man iš „tų žmonių“ padavė ir kuo išsireiškė tas pa- 
davimas? Nežinau, ką mislijai po tų žodžių, bet, man rodos, daugiau jau 
„anie žmonės“ padavė, nekaip „tie“: 1-mo išdavė Bites savo kaštu, 2-do 
pamokė rašyti, parodė klaidžias, 3-tio — kaip galėdami šelpė knygomis 
ir t.t. 

Vėl apie tą migdymą mano abejojimų ir klausimų nenumanau nieko. 
Užmušk mane, nežinau, kokius tai abejojimus, kas ir kokiu būdu juos mig- 
dė!“ (1901-III-11). 

Nors ir susijaudinusi gina Pečkauskaitė savo įsitikinimus ir savo san- 
tykius su Tumo „Žinyčia“, vis dėlto ji atrodo objektingesnė už Višinskį. 
Pažymėtina dar ir tai, kad ji vis tebėra aušriškosios vienybės šalininkė, nes 
myli visus lietuvius, o partikuliariškumo nemėgsta. 

Višinskis dar kartą bando ją įtikinti ir ta pačia proga nori kiek su- 
švelninti pirmojo užsipuolimo padarytą nemalonų įspūdį: 

„Sakai, užgavau tave. Iš vieno tavo žodžio Šiauliuose irgi supratau, 
kad turėjo mano laiškas tave užgauti. Tik nemanyk, kad norėjau užgauti! 
Dariau didelio įspūdžio užgautas, labai sujaudintas, bet mano noras buvo 
savo nuomonę išreikšti ir baimė, skaudi baimė, kad niekais nenueitų viena 
dovana. Džiaugiuosi, kad nepametei mano žodžių po stalo ir šiaip taip 
juos apsvarstei: tokiu keliu einant galima susiprasti ir prie ko nors prieiti. 

Taip, žinau, kad nebe pirmas nukeliavo kur kitur, bet pirmą kartą pa- 
sakyta, kad „duotas žodis“, nors šiame laiške tik „prižadėjau duoti kitiems“ 
testov. Stebėtina, kaip tai žmogus duoda žodį, kurio niekas nereikalauja! 
Man tas visai nesuprantama... Būčiau ir užmiršęs!.. O ką pernai rašei?! 
Ar jau užmiršai? Sakei, kad tave kvietę bendradarbe, o tu atsakiusi, kad 
neapsiimi, nes nežiūrėjai niekados į savo tuose dalykuose darbavimąsi rim- 
tai! O dabar: „Pati pasisakiau norinti siųsti į kiekvieną „Ž.“ (O kas su 
antruoju pasidarė? Gal užmiršai?!..). Kiekvienas žodis riša žmogų; o 
jeigu neriša, tai visai be reikalo duodamas. Bent aš negirdėjau, kad kas 
mūsų būtų davęs panašų žodį: darbuojasi, kiek gali ir kaip gali, jokio ki- 
tam žodžio nedavęs. 

Taip, man našta dėl jų ką nors taisyti, žiūrinėti ir perrašinėti; ir jei- 
gu žinočiau, kad kas iš tavo rankų per mano eis jiems, tai man skaudu per- 
žiūrinėti. Pyk, nepyk, bet čia toksai jausmas man griebia stipriai už šir- 
dies, ir jis tai panašų laišką pasakė. Suprantu, kad tai negeras jausmas, 

bet ką jau daryti?!.. Liūdna man, kad iki šiol negalėjai pastebėti užgimu- 
sių ir gimstančių partijų; o dar liūdniau, kad nori sutaikinti nesutaikina- 
mus dalykus, suvienyti visus gal į viena arba nors prie visų vienodai pri- 
tikti. Apie tai, aš manau, ir geriausieji idealistai nebesvajoja. Nors labai 
gražiai sakei, bet pasakei, kad ir nedrąsiai, kad prijauti ir kreipiesi prie 
vienos žinomos partijos, į ką anąsyk buvau jau aiškiai nurodęs. Labai per- 
siprašau, jei savo nuomonę išreikšdamas užgavau tavo švenčiausius jaus- 
mus. Visai to nenorėjau ir negaliu net dabar suprasti, kaip tai galėjau pa- 
daryti niekad nebuvęs tikėjimo priešu (apie tai, man matos, galėjai žino- 
ti) ir niekad jo nepajuokdamas ir neužjausdamas. Bet gal ant kunigužio 
kokio ką pasakiau arba abelnai ant kunigų ir tuo užgavau tikėjimiškus jaus- 
mus, tai atsiprašau, nesitikėjau, kad į kunigus tiki!.. Jeigu taip, tai su- 
prantu, kad nenori eiti kartu su bedieviais, kurie niekina tikėjimą ir „iš- 
plėšia pirmutinę šviesą“ ir atima „tikrą laimės šaltinį“. Jeigu tai kunigi- 
ja ir kunigai perstatytojai laimės ir šviesos, tai aš sučiaupiu lūpas ir dau- 
giau nė žodžio bedieviško!.. 

„Mano auką priėmė, padėkojo, ir tiek“. Teisybė, tokios laimės retai 
kam sulaukti, nes pagal mano (gal ne vieno) manymą mes ne aukas aukoja- 
me, bet atliekame savo švenčiausią pareigą, gal tik, nelaimei, blogai: lyg 
nenorėdami, lyg pasiderėdami, lyg padėkos laukdami, lyg dėl zabovos da- 
rydami... Aukojame mes tik tada, kada duodame tai, kas nepriklauso 
nuo mūsų, arba kito įsitikinimo esame. Paprasta irgi dėkoti už aukas; 
jeigu, daleiskim, aš mokau vaikus, man už tai niekas nedėkoja, ir aš ne- 
laukiu. 

Draugiška ranka rišasi su migdymu. Jeigu nesupratai ir nesupranti, 
tai ilgai aiškinti, bijau vėl švenčiausius jausmus užgauti“ (1901-III-15). 

Čia Višinskis jau beveik toks priekabus, kaip ir „Viktutės“ Jonas, 
nors ir pasisako niekad nebuvęs tikėjimo priešas. Matyt, apie 1901 metus 
varpininkai ir dar kairesni visuomenininkai, pasimokę iš Šliūpo, kuris ta- 
da garsėjo Amerikoje, pasauližiūrų kovą visų pirma buvo atkreipę prieš 
kunigus. Visų lietuvių vienybė Višinskiui atrodo naivi svajonė. 

Kaip iš tikrųjų jis žiūrėjo į religiją, pasisako laiške, rašytame 1901- 
XI-8: 

„Jeigu aš jaučiuosi gerai ir oras nepaprastas, tai nueiti į bažnyčią, daug 
visokių žmonių pamatyti man smagu; priegtam turiu knygą Tamošiaus iš 
Kempės..., kur gerą kalbą ir man nepažįstamų žodžių atrandu, — tai vėl 
ir laikas ne visai niekais praleistas. Bet nuolat į bažnyčią vaikščioti ir žiū- 
tėti į būrį avinų, kurie lūpomis tapnoja, visai nežinodami ir nemislydami 
ką, tik dėl to, kad kitsai avinas velniuku ir pekla gąsdina — tai perdaug 
silpnus turiu nervus, kad galėčiau dažnai į tai žiūrėti. Pati pasakyk, ar 
nematei, kad visi vaikai, mergaitės ir berniukai, jokio kaip prigul supra- 
timo apie tikėjimą neturi, jog jie į bažnyčią eina. kad juos kiti varu varo; 
ar nematei, kaip suėję į bažnyčią skaito knygą aukštyn kojomis turėdami 
arba slebizavoja nesuprantamus žodžius. 

Argi nematei, kaip kunigas sako ir daro tai, į ką pats netiki, arba apie 
ką neturi tikro supratimo, arba prisako pildyti tą, ko pats niekad ir ne- 
mislijo pildyti?! Ne, žmonių iš gilumos širdies su aiškiu protu tikinčių, 
žmonių tikrai krikščionių tarp tų, kurie bažnyčias nuolat lanko, aš nema- 
čiau! O visgi krikščioniškas dūšias pažįstu!.. 

Malda — tai įkvėpimas, tai dvasios pakilimas. O malda — numargin- 
tų popierių akimis permetimas, malda iš atminties kartojimas šimtų iš- 
kaltų žodžių — tai nuodėmė, tai pariziejystė, man biauri, baisi, žmogų že- 
minanti... Jeigu žmogus negali melstis tikra malda, su įkvėpimu, tai šim- 
tą kartų geriau, kad to visai nedarytų. O gal Dievas kitaip malda su- 
pranta, tai tada aš tik pasakyčiau, kad į tokį Dievą tai tik pagonims valia 
tikėti. 

Iš kur ištraukei, kad aš laikąs „bažnyčią su visais jos įstatymais už ne- 
reikalingą ir kvailą“! Stebuklai! Greit už mane išrišai didžiausį klausi- 
mą“ (1901-XI-8). 

Įdomi čia yra Višinskio, o paskui ir daugelio kitų vadinamųjų indi- 
ferentų argumentacija: Dievas, religija, net malda lyg ir pripažįstama, bet 
visos formalinės apeigos smerkiamos. 

Neradęs laiškuose reikiamos medžiagos, Pečkauskaitės nuomonę vėl 
pacituosiu iš „Viktutės“: 

„P. Jonas yra žmogus, daug gerų pusių turįs. Matau tai ir pripažįstu 
ir mėgstu jo draugiją, tik erzina jis mane pradėjęs kalbą apie tikybą ir 
viską, kas su ja surišta. Žinoma, jam rodosi, kad jo nuomonė teisinga. 
Tegu sau. Bet nekenčiu veidmainystės: kodėl jis netikėdamas eina į baž- 
nyčią. Atsimenu vieną sykį, vasarą, nuėjome į bažnyčią, ir jis maldakny- 
gės vietoje per mišias skaitė Daukanto istoriją. Kam ta komedija — ne- 
suprantu. Netiki — neik į bažnyčią. Man rodos, liovusis tikėti, aš nė ko- 
jos nekelčiau tenai. Tuomet paklausiau jį, kam tas farizeizmas. Atsakė: 

— Per daug būtų visiems pasipiktinimo, jei manęs niekados nematytų 
bažnyčioj. Tėvai ir gentys apšauktų bedieviu. | 

Tuomet man atėjo mintis apie vilką avies kailyje... Iš galvos ne- 
išeina ana knyga apie Šv. Motiną. Skaudu, kad mūsų tėvynės mylėtojai 
tokius nuodus duoda jos vaikams !. . "9131. | 

Tad matome, kad susidūrusios priešingos pasauližiūros išskyrė Peč- 
kauškaitės ir Višinskio gyvenimo kelius. Mielai mokėsi ji iš Višinskio pa- 
triotizmo, darbštumo, pedagogikos, mielai pasinaudojo bičiuliškais jo pa- 
tarimais, žengdama pirmuosius kūrybos žingsnius, bet religijos srityje pa- 
siliko nepajudinamai savarankiška, nes čia turėjo kitą Mokytoją, kitą Bi- 
čiulį, kurio mokslas paženklintas pasiaukojimo ir išganymo kryžiumi. 

Toks tatai Pečkauskaitės ir Višinskio santykių vaizdas, sulipdytas iš 
jųdviejų laiškų nuotrupų. 

Spaudai parengė Pr. Dovydaitis, Kaunas 
Įvado žodis 


„Laiškai yra asmeninio gyvenimo nukalti liudininkai (geprägte 
Zeugnisse), todėl išsilavinimo, gyvenimo formos, charakterio veidrodis... 
Ne visa, kas pasakytina, yra galima raštu išreikšti; tačiau eilutė stovi 
„juoda ant balto“ ir veikia taip, kaip ji yra, tik nepalyginamai giliau 
kaip nuskambąs žodis. Visa, ką žmonės nori vienas kitam pasakyti, laiš- 
ke stipriau pergyvenama ir norima, bet taip pat giedriau ir vėsiau, la- 
biau išskaičiavus ir geriau sustačius“.* 

Kad kas būtų mano dėmesį į šitai atkreipęs, kad būtų kas man pa- 
aiškinęs, kokios didelės reikšmės turi laiškai kaip jų autorių asmens 
liudininkai, būčiau didžiausiu pietizmu saugojęs visus laiškus, mano gau- 
tus iš Lietuvos žymesniųjų žmonių, su kuriais buvau pradėjęs korespon- 
duoti nuo mano studentavimo laikų. Deja, to niekas nepadarė ir iš ano 
įdomaus laiko nebeturiu nė vieno laiško, nes jų nesaugojau. 

Laimingiau yra atsitikę a. a. M. Pečkauskaitės man rašytiems laiš- 
kams, kurių, kad ir taip pat specialiai nesaugojau, betgi kurių vis dėlto 
per pustrečios dešimties yra pas mane užsilikę. Juos, išsimėčiusius mano 
senose popierose, suradau dviem atvejais. Pirmuoju atveju rastuosius 
jau esu spausdinęs „N. Vaidilutėj“ autorės mirties metais (1930 m. 10 
Nr., 218—222 pusl.). Ten parašiau ir apie tai, nuo kada buvau girdėjęs 
nabašninkės vardą. Prieš kiek laiko esu dar suradęs pluoštą naujų laiš- 
kų, o vieną patį charakteringiausią susigrąžinęs iš kitų asmenų, kuriems 
buvau įteikęs, kaip jiems pirmoj eilėj žinotina. Dėlto dabar laiškų auto- 
rès penkerių metų mirties sukaktuves prisimenant čia išspausdinu visus 
mano iki šiol surastus laiškus, nebesitikėdamas, kad jų dar kuomet dau- 
giau surasiu. Dėl buvimo, tai jų dar yra buvę ir daugiau, bet jie liko 
mano neišsaugoti, vadinasi, yra žuvę. Ypač gailoka pačių pirmųjų laiškų, 
nes mudviejų korespondencija su nabašninke prasidėjo nuo pat „N. Vai- 
dilutės“ pradžios laikų, t. y. nuo 1921 metų. Bet kas dingo, to nebegrą- 
žinsi. Turiu didelio pasitenkinimo jau ir iš to, kad bent didesnioji taurios 
nabašninkės man rašytų laiškų dalis vis dėlto yra išlikusi. Mat, kad ir juos 


* Der Grosse Herder. Vierte Aufl. II (1932) 1385 (Brief). 

Specialiai saugoti dar nebuvau jutęs reikalo, bet vis dėlto jie taip mane 
veikė, jog jų nemesdavau draug su kitais atliekamais popiergaliais, o pa- 
dėdavau kur nuošaliau. Tuo būdu jie ir išliko, 8 

Su nabašninke esu susirašinėjęs tik vienu atžvilgiu, būtent, kaip su 
mano redaguojamos ir leidžiamos „Naujosios Vaidilutės“ bendradarbe. 
Mat, kad ir mano iš p. Antano Smetonos 1913 metų pabaigoj pe- 
rimtoj redaguoti „Vilty“ nabašninkė toliau neberašė (jos raštų matydavau 
tik p. A. Smetonos pradėtame leisti „„Vaire“), betgi kai aš 1921 m. pra- 
dėjau leisti „Naująją Vaidilutę“ (mergaičių moksleivių laikraštis; dabar 
eina kaip moterų inteligenčių mėnesinis žurnalas) ir pakviečiau nabašnin- 
kę į bendradarbes, ji sutiko ir siųsdavo man raštų kiek leisdavo jai dirbti 
jos silpna sveikata. Anksčiau kaip „N. Vaidilutę“ aš buvau pradėjęs leisti 
„Lietuvos Mokyklą“ (nuo 1918 m. pradžios). Šiais ar 1917 metais buvau 
nabašninkei pasiuntęs recenzuoti keletą vokiškų knygų iš pedagogikos. 
Atsiųstąsias knygas ji laišku pagyrė, bet recenzijų, kurias būčiau dėjęs 
į „Lietuvos Mokyklą“, neatsiuntė. Užtat „N. Vaidilutės“ ėjimas nabaš- 
ninkę išjudino stipriau į rašymą. Akstino rašyti jai duodavo ir mano jai 
siunčiamosios knygos bei žurnalai, kurių ji prašydavo atsiųsti, ir, ma- 
nau, taip pat mano mokamas jai honoraras, kurio, pagal pas mane atsi- 
tiktinai išsilikusius pakvitavimus, vien laikotarpiu 1923.11.49 — 1925.11.18 
yra išmokėta per 2.000 litų. 

Didžią pedagogę savo bendradarbe „N. Vaidilutė“ turėjo nuo 2-jo 
sąsiuvinio iki 1930 metų balandžio mėn. sąsiuvinio; vadinasi, ir kuomet 
to žurnalo redakcija jau buvo ne mano rankose (nuo 1925 m. galo). 
Paskutinis jos straipsnis „N. Vaidilutei“ yra buvęs apie Matildą Vredę; 
jis buvo atsiųstas spaudai 1929.VI.29. 

Turiu čia pažymėti, kad nabašninkė man padėdavo leisti „N. Vaidi- 
lutę“ ne tik atsiųsdama savo vertingų raštų — originalinių ir verstinių 
(daugiausia iš F6rsterio, bet taip pat ir iš kitų) —, bet taip pat peržiū- 
rėdama ir kitų bendradarbių (daugiausia jaunučių) gaunamus raštus — 
straipsnelius ir eiles — ir suredaguodama jiems redakcijos atsakymus. 
Dėlto ne vienas ilgesnių redakcijos atsakymų „N. Vaidilutės“ viršeliuose 
(ypač paskutiniaisiais mano redagavimo metais) yra M. Pečkauskaitės 
suredaguotas. 

"Aš džiaugiuosiu atsimindamas laiką iš mano bendro darbo su na- 
bašninke. Aš tariuos manąja „N. Vaidilute“ šiek tiek prisidėjęs jos plunksną 
pažadinti paskutiniu jos gyvenimo 10-mečiu ir tuo praturtinti mūsų labai 
negausingą ypač pedagoginę literatūrą eile gražių originalinių ir vers- 
tinių straipsnelių (taip pat viena kita gražia novele). Tų jos šiuo metu 
pagamintų rašinių toli gražu ne visi yra sudėti jos raštuose, kaip ir kiek 
jų yra išleidusi „Žinijos“ Bendrovė. Visų M. Pečkauskaitės raštų lei- 
dėjams galėčiau nurodyti dar ir kitus jos straipsnelius, kurie „Žinijos“ 

leidime neįdėti ir kurie „N. Vaidilutėj“ išspausdinti kaip verstiniai be 
vertėjos parašo. 

Iš žurnalų ji ypač mėgdavo skaityti Hochland'ą. Be šio, jai beveik 
reguliariai siuntinėdavau dar ir kitus, kaip antai, Seele, Heiliges Feuer, 
Literarischer Handweiser, Deutsches Buch, Revue bleue ir kitus. Žurna- 
lus ir knygas į Židikus siųsdavau dažniausiai paštu. Perskaičiusi, nabaš- 
ninkė man grąžindavo dažniausiai per rankas, bet kam iš Židikų vykstant 
į Kauną. Laiškuose dažniausiai kalbama apie tuos žurnalus, apie N. Vai- 
dilutės reikalus, nusiskundžiama silpna sveikata, kai kuomet paliečiami 
ir kiti dalykai. Neabejoju, kad šie laiškai bus maloni dovanėlė visiems 
nabašninkės gerbėjams. Jie paryškins, o gal ir visai naujai iškels vieną 
kitą nabašninkės kilnios sielos savybę; tatai yra būtina žinoti šios ne- 
eilinės asmenybės biografams. Laiškų adresatui yra ne visai malonu, kad 
jis čia yra nuolatos labai giriamas. Tačiau bet ką juose išleisti nesijau- 
čiau turįs teisės. Kaip pirmiau dalį jos laiškų spausdindamas, taip dabar 
visus pas mane susiradusius spaudai atiduodamas vieno tenoriu: neuž- 
mirštamą nabašninkę pagerbti, parodant dabartinei ir vėlesnei kartoms. 
jos nepaprastai kuklią ir kilnią sielą, jos taurų charakterį. 

Laiškai čia nukopijuojami, nieko juose nekeičiant (netgi su viena ki- 
ta prasprukusia rašybos paklaida), sunumeruojami pagal parašymo lai- 
ką ir prie kiekvieno pažymima apie kuriuos svarbiausius dalykus čia kal- 
bama. Kur-ne-kur pridedu ir vieną kitą paaiškinamąją pastabą. 

Kaunas, 1935.X.23.-24. 


Nr. 1 — 1924 m. balandžio mėn. 27 d. 
Apie Försterj, Prūsą, Emmericką, Barclay, Saitschiką ir kt.. 


Gerbiamasis! 


Ačiū už siuntinį ir už honorarą. Försterio atsiųstoji knyga be galo: 
graži — dar visos neperskaičiau. Galėsim iš jos įdėti į N. V. ir daugiau. 
straipsnių. Apie „vyriško char. idealą“ pasistengsiu išversti Ateičiai. 
Sveikata mano taip ištižo, kad visai mažai tegaliu darbuotis paskutiniais. 
laikais, todėl ir pradėtos novelės nepabaigiau ir siunčiu verstą Prūso apy- 
sakėlę, labai gražiai parašytą. Apie Emmerik neapsiimu rašyti — nesu- 
prantu jos, kaip reikiant, neatjaučiu tiek, kad galėčiau ją įvertinti tei- 
singai, Gal vasarai atėjus, sustiprėsiu ir kitam N. V. numeriui patieksiu 
daugiau originalių raštelių. Gavau laišką iš Friburgo, kuriame „Lithua- 
nia“ prašo ką nors parašyti į Ateitį jos 25 metų sukaktuvėms paminėti. 
Kuomet tas numeris išeis ir kada terminas siųsti rankraščiams? Sužino- 
jau, kad Barclay apysakos yra išverstos į lenkų kalbą ir sulaukusios po 
kelias laidas — būtinai reiktų mums išversti „The Rosary“. Pasistengsiu 
nusipirkti lenkiškąjį vertimą. Tik, žinoma, geriau būtų, kad kas verstų 

iš originalo — aš negaliu, nemokėdama angliškai. Vokiškąjį vert. gauti 
nesirūpink Tamsta. Užtai labai norėčiau gauti kokį nors Saitschiko vei- 
kalą — tai mario buvęs profesorius, labai mano mėgstamas. Pavyzdžiui: 
„Der Staat und was mehr ist als er“, „Franziscus von Assisi“, „Wotan 
und Brunhilde“. Gal Tamsta galėtumei ką nors pargabenti — tik, ži- 
noma, ne taip, kaip visados, bet atskaičius iš honoraro. Prašiau F6rsterio 
leisti man išversti Christus und das menschliche Leben“ — būtinai rei- 
kia mums turėti ją lietuviškai. Grąžinu dalį laikraščių. 
Širdingai sveikindama Tamstą, pasilieku tikrai gerbianti Tamstą 


21.IV.24, M. Pečkausk... 
Nr. 2 — 1924 m. rugsėjo mėn. 28 d. 
(Atvirukas) 
Nepasitenkinimas „N. Vaidilutės“ kaikurių bendradarbių kūriniais. 


28.IX.24, 

Gerbiamasis! „Stimmen der Zeit“ visus numerius kartu su kitais 
žurnalais įdaviau Labanauskaitei, važiuojant jai po vakacijų į Kauną. Kur 
ji dėjo, nesuprantu. Gal Tamsta ją paklausi. Labai man nemalonu, kad 
taip atsitiko, bet viliuos, kad tas siuntinys nežus. Rankraščius pasisteng- 
siu kuogreičiausiai pasiųsti, bet taip greit turbūt nespėsiu. Baisus negy- 
vumas pačių Ateit-kių. Jos temoka lyriškai seiliotis, daugiau nieko (at- 
siprašau už išsireiškimą!). Linkiu Tamstai greit pagyti ir sveikinu šir- 
dingai. Labai Tamstą gerbianti M. Peč... 


Nr. 3 — 1924 m. spalių mėn. 4 d. 


(Pieštuku rašytas, drauge su rankraščiais atsiųstas) 
Sveikinimas vardinių. 


Labai gerbiamasis! 

Siunčiu savo manuskriptus — atsiprašau pavėlavus. O gal dar su- 
spėsit? Kažin, kaip patiks Tamstai mano straipsneliai — bet reikia ir 
kritikos šiek tiek. 

Ar susirado Stimmen der Zeit? Man labai rūpi. Ar Tamsta jau svei- 
kas? 

Širdingai sveikina Tamstą 
4.X.1924, M. Peč... 

"Šiandien Tamstos vardinės. Linkiu viso viso labo — sveikatos kuo- 
daugiausia, kad ilgai ilgai Tamsta galėtumei darbuotis Lietuvos naudai 
— gerų to darbo vaisių — vienu žodžiu, visokių Dievo malonių. 

Nr. 4 — 1924 m. lapkričio mėn. 2 d. 
. (Atvirukas) 
. Rūpinimasis nesulaukus atrašymo. 


2.XI.1924. 
Gerbiamasis! Kas tai yra, kad laukiu ir nesulaukiu nuo Tamstos 

nieko? Gal siuntinys paštoje žuvo? O gal Tamsta dar nepasveikęs iš savo 
ligos, apie kurią rašėt? Prašyčiau atsakyti nors trumpai. 
Širdingai sveikina augštai gerbianti Tamstą M. Pečk... 


Nr. 5 — 1924 m. lapkričio mėn. 24 d. 


Dėkojimas už „niekingosios mamonos pluoštą“. — Apie mergaitėms 
gražaus elgesio knygą, ligą, nuobodžiąją literatūrą ir kt. 


Židikai, 24.X1.1924. 


Augštai gerbiamasis! 


Labai atsiprašau lig šiol nenusiuntusi Tamsiai pakvitavimo. Tai kaltė 
mano kaimyno, kur jau kokias 3 savaites rengias į Kauną, žadėdamas 
nuvežti ir Tamstai siuntinį. Siunčiu dabar tą kvitą ir kartu širdingus dė- 
kojimus už niekingosios mamonos pluoštą, kurios, tiesą sakant, buvau jau 
labai reikalinga. Žurnalų dar neperskaičiau — paskutiniais laikais turė- 
jau visokių kitos rūšies užsiėmimų. Buvau ketinus grąžinti daugiau kny- 
gu, (pav., Biografijas, Gliickssterne, Briefe an junge Mädchen ir kitas 
panašias), bet apsižiūrėjus, matau jas visas būsiant man kartais reika- 
lingas rašant Vaidilutei. Jei ir Tamsta jų reikalauji, prašau pranešti — 
nusiųsiu paštu. 

Kodel neišėjo dar 5-sis numeris? O gal tik manęs nepasiekė. Gruo- 
džiui pasistengsiu atsiųsti ko nors. Niekur nerandu jokios recenzijos apie 
kokią nors gražaus elgesio knygą. Mergaitės taip širdingai prašė mane 
patiekti tokių straipsnelių, bet neturint jokio pavyzdžio, sunku parašyti. 
Jei Tamsta kokią turi, tai prašyčiau paskolinti. Gal Kaune galima nuo ko 
nors gauti kokiam laikui? 

Malonu man būtų nusiųsti ką nors Židiniui, bet tuo tarpu nieko ne- 
turiu — gal vėliau. Visai nedaug tegaliu darbuotis del baisaus ir vis daž- 
nesnio galvos skaudėjimo. Po kelias dienas tiesiog nieko negaliu dirbti, 
turiu kuoramiausiai gulėti, stengdamos nieko nemąstyti. 

Linkiu Tamstai laimingai nustumti nuo savęs visus rūpesčius ir su- 
laukti giedresnių laikų. 

Tikrai Tamstą gerbianti 
Marija Pečkauskaitė, 


Apie „Žvaigždės dukterį“* labai man sunku tarti savo nuomonę. 
Pirmų pirmiausia — ji begalo nuobodi, reikia prisivertus skaityti. Tai 
blogiausia, nes visai sutinku su Mickevičium, kurs yra pasakęs, kad mėgs- 
tąs visas literatūros rūšis, išėmus nuobodžiąją. 


* „N. Vaidilutei“ atsiųstas rankraštis. Pr. D. 

Nr. 6 — 1924 m. lapkričio mėn. 26-d. 
(Atvirukas) l 
Antano Kazakauskio reikalai. 
i 26.X1.1924. 

Labai gerbiamasis: Užvakar išsiunčiau Tamstai laišką ir siuntinėlį, 
o šiandien vėl rašau, kreipdamos į Tamstą su labai dideliu prašymu. Ma- 
no pupilis Antanas Kazakauskis* išvažiavo į Louvain pasiremdamas 
Tautos Fondo nutarimu paskirti iam stipendiją. Kaip reikia T. P atsiun- 
tęs pusę metinės pašalpos, sakos daugiau negalėsiąs duoti, nes neturįs 
pinigų. Pasiuntęs kaž kiek Katal. Veik. Centrui ir tegul Kazak. prašo iš 
tos sumos. Tamsta, rodos, įeini į Kat. C. valdybą, o jei ne, tai visgi Tams- 
tos balsas ten daug sveria, tai ar iš savo pusės negalėtum užproteguoti 
Kazak., kad jam duotų iš tų pinigų. Kaip gi tai galima daryti — prižadėti 
ir paskui atsisakyti! Vargšas vaikinas gaus metęs visą mokslą grįžti 
namo. Taip būtų gaila — jis labai gabus, studijuoja pedagogiją, būtų 
gal labai mums naudingas darbininkas. Labai, labai prašau padaryti, kas 
galima. Kad pati būčiau turtingesnė, duočiau jam, neprašydama nieko, bet 
— deja — mano finansai per menki. Gal būtų galima išrūpinti valdžios 
stipendiją. Kokiu keliu reikia tai daryti? Atsiprašau už varginimą savo 

reikalais. Neužilgo atsiųsiu šiokių tokių raštų. 

Širdingai sveikinu ir laukiu atsakymo M. Pečkausk... 


Nr. 7 — 1924 m. gruodžio mėn, 11 d. 
A. Kazakauskio, „N. Vaidilutės“, Ateitininkų organizacijos reikalai. 
— „Mėlynoji Mergelė“. — Sveikatos stovis, — Būgos mirtis. — 
Hauptmannas ir kt. 


Labai gerbiamasis! 

Viską gavau ir už viską šimtą kartų ačiū. Taip pat ir už rūpinimos 
Kazakauskio reikalu. Atrodė, kad jis važiuoja tvirtai apsirūpinęs: Tau- 
tos Fondas paskyrė stipendiją formaliai, buvo pasiūlyta sąlyga stoti į 
Louvaino univ. Kazak. sutiko, gavo jau 150 dol. pusmečiui, nusiuntė rei- 
kalaujamus vekselius etc. Tik staigiai kun. Bumša rašo, kad Fondas 
trūkstąs lėšų ir kad Kaz. kreiptųs į Katal. Centrą, nes jie ten nusiuntę 
pinigų. Jau bus trečias mėnuo, kaip atėjo tas laiškas, o tų siunčiamųjų 
pinigų vis nėra. O gal Katal. Centre jie guli? Iš tikro, tik pas mus galimi 
tokie dalykai. Jei nėra pinigų, tai nereikia skirti. Verčiau vaikinas būtų 
sėdėjęs Kaune. Dėl valdžios stipend. kreipiaus į p. Tumėnienę prašyda- 
ma protekcijos. Ji jau kalbėjo su Bistru ir tas patarė tuojau paduoti pra- 
šymą. Bet vilties maža, nes juk jau visos stip. paskirstytos. Tat šiems 
metams kaip nors reiktų iškaulyti pašalpą iš At. Fondo. Gal kitiems pa- 


*) Jis jau yra miręs. Pr. D. 

siseks gauti iš Valdžios. Labai labai prašau Tamstą neužmiršti to rei- 
kalo. Parašiau Kazak.. kad tuojau siųstų prašymą Ateit. Fondui. Gerai 
žinau, kokią darbo naštą Tamsta velki ir be galo man nedrąsu dar užsi- 
metinėti su savo visokiais prašymais. Tamsta toks geras, kad visados 
juos patenkini. Nemoku išreikšti savo dėkingumo. 

la būtų to laikraštėlio, visgi jis duoda šiokio tokio peno. Man visa ta au- 
dra vandens stikle atrodo juokinga. Aš pati neturiu nieko prieš bendrą 
organizaciją, bet pats gyvenimas veda prie steigimo atskirų sekcijų — 
ir taip, man rodos, visų geriausia tuo tarpu — bendra organizacija ir 
atskiros sekcijos. „Rytą“ turiu. Ambraz. nesuvokia dalyko esmės ir ma- 
ža tesiskaito su tikrenybe. Tamstos pastabos visai geros. Reiktų gal apie 
tai plačiau parašyti. Labai įdomus Tamstos straipsnis apie delle Grazie 
— esu skaičius jos porą apysakų. Tamstos atsiųstoji apysakėlė labai silp- 
na, mano nuomone, neverta dėti į N. V. Kažin, ką Tamsta pasakysi apie 
mano Méi, Mergelę“. Gal nevisai tinka N. V. kad perdaug romantiška. 
Bet juk čia meilė tokia ideali. Kaip Tamsta numanai, taip darykit. Jei ne 
N. V., tai gal tiktų ,Židiniui“. Ačiū už rūpinimos mano sveikata. Nieko 
negelbsti gydymasis, esu jau buvus pas įvairius gydytojus. Reikalauju' 
gero oro, judėjimo, o žiemą visados blogiau jaučiuos. Koks smūgis mums 
Būgos mirtis! Jis vienas tebuvo man tikras autoritetas kalbos dalykuose. 
Dabar tartum pamatas iš po kojų paspruko. Kas jam buvo? Tur būt, per- 
sidirbo. Mane baimė ima, kad ir Tamsta nesuardytumei savo sveikatos 
taip bedirbdamas, kaip lig šiol. Būtinai reikia saiko — geriau mažiau 
darbuotis, bet ilgiau. 

Gal ir įdomus tas naujasis Hauptmanno romanas apie moterų salą — 
jei nėra perdidelė karikatūra. Aš nelabai mėgstu ta socialistinį rašytoją. 
Jei N. V. dar gyvens, tai reiktų įvesti bibliografijos skyrių. Tiesa, apie 
tai jau rodos seniai Tamstai sakiau, bet lig šiol neįvykdžiau. Parašysiu 
straipsnelį apie skaitymą ir paskui trumpas recenzijėles. 

Siunčiu Tamstai širdingų pasveikinimų ir dar kartą reiškiu giliausį 
dėkingumą 

Augštai gerbianti Tamstą 
11.XII.1924. M. Pečk... 


Nr. 8 — 1925 m. sausio mėn. 1 d. 
Sveikatos blogėjimas. — Pirmoj vietoj beletristika. — 


Kazakauskis. 
1.1.1925. 
Augštai Gerbiamasis! 
Pirmų pirmiausia sveikas Tamsta, šių naujųjų metų sulaukęs. Pra- 
šau Dievo, kad duotų Tamstai sveikatos ir visai Tamstos Šeimynai, kad 
siųstų per visus tuos metus savo gausių malonių. 

Labai ačiū už mamoną ir ilgą laišką. Labai man skaudu, kad nieko 
gera negaliu prižadėti. Visą tą laiką blogai jaučiuos, kaip dar niekados 
lig šiol — nieko negaliu dirbti — nei rašyti, nei ką kitą. Vaidilutei vop 
išstenėjau keletą eilučių — tebūnie nors tiek, kitam numeriui parašysiu 
lig galo. Tas honoraras lai būna avansas iš Vaidilutės — jai vis jau šiaip 
taip ką nors pagaminsiu, jei būsiu gyva. Kitam numeriui parašysiu re- 
cenzijėlę apie Matildą Vredę — labai graži knyga — o iš lietuviškų dar 
nežinau — aš čia ne visados žinau, kas nauja išeina. Jei sveikata pasitai- 
sys, tai F6rsterį galėsiu išversti L. Mokyklai. Šiaip jau nieko neprižadu, 
nes viskas pareina nuo sveikatos. Be to, tiesą sakant, nenorėčiau visą 
laiką pavesti straipsnių rašymui — man pirmoj vietoj visgi stovi bele- 
tristika. Ketinu parašyti ilgesnę apysaką, be to verčiu Försterio Chris- 
tus, kurį norėčiau pabaigti kuogreičiausiai — tik kad būtų tos sveikatos. 

Nerandu žodžių padėkoti Tamstai už rūpinimos Kazakauskio reika- 
lais. Prašymą į At. Fonda jis jau nusiuntė. Ar negalima būtų gauti nors 
vienkartinės pašalpos keletą šimtų litų? Man rodos, nieko ir nemokėčiau 
parašyti Liet. Mok. Pedagogija dabar nebužsiimu. Turiu dar Forsterio 
straipsnį Das Ziel des männl. Charakters Ateičiai — dar vis negaliu už- 
baigti. Dar šimtą kartų ačiū už viską. Kad ne Tamstą, nieko nežinočiau, 
kas rašoma ir daroma pasaulyje, iš Tamstos malonės turiu tiek gražių 
žurnalų. Įdomus tas žurnalas apie mergaičių auklėjimą. 

Širdingiausiai sveikina Tamstą labai gerbianti Tamstą 

M. Pečkauskaitė 

Nežinau, kaip užvardinti tas recenzijėles — palieku Tamstai. 


Nr. 9 — 1925 m. sausio mėn. 12 d. 


Žurnalai. — Pensijos klausimas. — 
Kazakauskio reikalai, 
12.1.25. 
Labai Gerbiamasis! 
Ačiū už tokią krūvą įdomių žurnalų — man visados didžiausias 


džiaugsmas, kai gaunu nuo Tamstos tuos siuntinius. Tiek interesingų 
juose dalykų. Bet matau, kad mano siuntinio ir laiško Tamsta dar nesi 
gavęs. Paskutinį kartą siunčiu laišką per Labanauskaitę. Ji 6-tą žadėjo 
būti Kaune ir tuojau Tamstai įteikti viską. Labai man nemalonu. Ten bu- 
vo pradžia straipsnio apie Skaitymą ir keletas recenzijėlių N. Vaidilutei. 
Dabar siunčiu Redak. atsakymus. Švelniau, kiek begalėdama, bet, tiesą 
sakant, nematyti tuose rašinėliuose jokių gabumo kibirkštėlių. Ką galė- 
sių — rašysiu ir siųsiu Tamstai. Bet vis sveikata mane be galo trukdo. 

Ta vokiška knyga — Die Frauenemanzipation — man netinka — ma- 
tyt, tendentiškai parašyta. Katalogus peržiūrėsiu. 

Mano pensijos klausimas be reikalo pajudintas. Nesijuntu turinti to- 

kių nuopelnų — tai viena, antra — kad ir turėčiau tokių, tai kol tebe-- 
galiu šiaip taip be bado gyventi, jokių malonių nė iš kur priimti nenoriu. 

Vakar gavau žinią nuo Kazakauskio, kad Tautos Fondas atsiuntęs. 
jam stipendiją ir prižadąs siuntinėti ir toliau. Tat iš At. Fondo pašalpos. 
nebereikia. Ačiu Tamstai už rūpinimos ir gerą širdį. 

Širdingai sveikinu Tamstą ir dar kartą ačiū. 

Augštai gerbianti Tamstą 
M. Pečkauskaitė. 
Rodos, kad nenusiunčiau lig šiol kvito 300 litų — dabar įdedu. 


Nr. 10 — 1925 m. vasario mėn. 18 d. 
(Atvirukas) 
Dėl pablogėjusios sveikatos nebaigta novelė. 
18.II.1925. 

Labai gerbiamasis! Ačiu šimtą kartų už visus siuntinius. Kas bus su 
ateinančiuoju N. V. numeriu, nežinau — sveikata mano pablogėjo, dabar 
guliu lovoje, vargiai beįstengsiu ką nors atsiųsti Tamstai lig 1.III. Keti-. 
nau duoti novelę — bet negaliu dabar užbaigti. Jei „prakisiu“, — kaip 
Žemaičiai kad sako, — tai reiks važiuoti į Kauną pas koki gydytoją. 
Stengsiuos nors šmotelį F6rsterio nusiųsti ir atsakymus į rankraščius — 
jei nesijausiu blogesnė. Naujasis Vaid. numeris įdomus — gaila, kad 
Tamsta savo gražaus straipsnio* tiek mažai teįdėjot. Širdingai sveikina 
augštai gerbianti Tamstą 

M. Pečkauskaitė. 


Nr. 11 — 1925 m. vasario mėn. 23 d. 
Kas nedėtina į jaunimo laikraštį — „Vandeninga lyrika“. — Apie 
Žilevičaitę. — Menko rašinėlio pavyzdys, 
23.II (1925) 
Labai gerbiamasis! 

Vakar vėl gavau Tamstos siuntinį. Mano atvirutės, Tamsta, matyt, 
nesi gavęs. Rašiau joje, kad sergu. Dabar jau vaikščioju, bet menkai ir 
rengiuos į Kauną pas gydytoją. Del tos savo nesveikatos nieko negalėjau 
patiekti N. V. Iš tikro, nieko nepajėgiu dirbti. Siunčiu, ką galiu. Tą raši-- 
nėlį apie Šveicariją — dėti ar nedėti — pareis nuo Tamstos. Mat, jis jau 
buvo spausdintas kitą syk, dar prieš karą, Vaire. Kadangi N. V. skaity- 
tojos buvo tuomet mažos ir Vairo neskaitė, tai galima būtų dėti, bet gal 
tiktai tada, jei nebūtų nieko kita. Mano nuomonė tokia: trumpų nieknie- 
kių dėti kuomažiausiai, geriau Tamsta savo gražiojo straipsnio įdėk dau- 
giau. Tie rašinėliai jokios naudos neduoda: artistiškai imant, neišlaiko. 


* Graikų moterys. Pr. D. 

jokios kritikos — todėl, žinoma, ir negali padaryti jokio įspūdžio. Vande- 
ninga lirika — baisiausia poezijos rūšis. Kad tos rašytojos ir rašytojai 
imtų verčiau galvoti apie realesnius dalykus — parodytų — nors ir men- 
kokai — kokius sielos judėjimus, gyvenimo sklypelį, tai būtų kas kita. 
Mūsų lietuvių nelaimė — tas apsiseiliojęs lirizmas. Ar Tamsta sutinki su 
manim? Vertindama tuos rankraščius, turiu galvosūkio. Žinoma, reik 
imti reliativiai, bet mažai tėra nors bent kiek primanomų raštelių. Žile- 
vičaitė* mane apvylė. Jos straipsnelis apie Katakombas, tilpęs kanaka- 
dos N. V., man labai patiko. Bet ta „Tyli giesmė“ — labai menka. Matyt, 
ji tegali gražiai aprašinėti, bet „kurti“ nėmaž nepajėgia. Be to, kalba 
horrendum! Vis dėlto reikia dėti — nes yra gražių minčių ir visa ten- 
dencija graži — mergaitėms naudinga. O antra — negalima Žilevičaitės 
užgauti — tai inteligentiška moteriškė ir labai būtų naudinga pritraukus. 
ją į N. V. Ar galėsiu ateiti pas Tamstą Kaune — abejoju, nes esu silpno- 
ka. Siuntinį su visomis knygomis paliksiu ar Labanauskaitei, ar univer- 
sitete. Recenzijėlių gal būčiau parašius, tik kad neturiu jokių naujų kny- 
gų. Girdėjau esant gerą „Žmogus žmogui“ Striupo (rodos). Jei pagysiu, 
reiks tą dalyką kaip nors sutvarkyti. Gal autoriai patys apsiimtų siun- 
tinėti N. V. redakcijai savo veikalus paminėti? 

Su tuo numeriu gal nebus bėdos Tamstai. Žilevičaitė užims šmotelį, 
Tamstos Graikų moters ir t. t. Kitam numeriui gal galėsiu pabaigti savo 
novelę (jei pasveiksiu). Jau perrašinėjau F6rsterio straipsnį Ateičiai, bet. 
liga pertraukė. 

24. II. Vakar gavau dar Tamstos laišką. Kodėl tą paskutinį rašinėlį 
vadini Tamsta tipingu? Jis baisiai menkas — II klesos mokinės darbelis, 
ir tai ne geriausios. Nei poezijos, nei vaizdų — nieko. Ach, och, viens... ir 
t. t. galima taip prirašyti ištisus lankus. Aš nedėčiau. Gal Tamsta atrasi 
mane teisiant per žiauriai, bet man rodos, kitaip negalima. Juk visgi N. 
V. yra šioks toks,laikraštis, kurs turi stovėti tam tikroje augštumoje — 
jei nusileisime dar vieną žingsnelį, tai jau bus kažin kas. Pirmuoju dėk 
Tamsta F6rsterį — ką darysi, kad nieko neparašiau. Siunčiu sulig Tams-- 
tos nurodymu — kas dėtina — viską kitą pasiimsiu į Kauną — ketinu 
važiuoti dar šią savaitę. Paliksiu universitete. 

Širdingai sveikinu Tamstą ir labai dėkoju už honorarą, žurnalus ir 
knygas. Augštai gerbianti Tamstą M. Pečkausk... 

Nr. 12 — 1925 m. rugsėjo mėn, 12 d. 
Žurnalai. — Elžbieta Leseur.. 
Labai gerbiamasis! 

Grąžinu žurnalus, už kuriuos šimtą kartų sakau ačiu. 2 num. Heilig.. 

Feuer dar pasiliko. Ar greit jie reikalingi? N. Vaid. nieko dar neparašiau. 


* Jau yra mirusi. Pr. D. 

— kažin kodėl negaliu rašyti. Siunčiu F6rsterio straipsnelį. Ar ji išeis 
ir kada? 

Turiu gražių francuz. knygų, Elžbietos Leseur — ar Tamsta girdė- 
jai apie ją? Mirė prieš pat karą, buvo tikra šventoji. Norėčiau supažin- 
dinti su ja Vaid. skaitytojas. Ketinu parašyti apie ją. 

Jei Tamsta ir toliau atminsi mane ir retkarčiais atsiųsi žurnalų, bū- 
siu be galo dėkinga. 

Širdingai sveikina visados labai gerbianti Tamstą 
12.IX.1925. M. Pečka... 

Sonnenland grąžinsiu visą iš karto. 


Nr. 13 — 1925 m. spalių mėn. 6 d. 
(Atvirukas) 


Sveikata vėl pablogėjo. — N. Vaidilutės gyvavimo klausimas. 
6.X.1925. 


Labai Gerbiamasis! Ačiū už siuntinį. Neapsakomai man nemalonu, kad 
ligšiol neatsiunčiau nieko N. V. bet nesu kalta: sveikata vėl pablogėjo, 
šeniai jau negaliu nieko rašyti, o šią valandą guliu lovoje. Apie Leseur 
rašau, jei galėsiu, tai netrukus atsiųsiu. Man rodos, kad N. V. tol gyvuos, 
kol Tamstos rankose — kitaip gaus baigti savo amžių. Būtų gaila. Ar 
Tamsta tęsite toliau apie graikų moteris? Toks įdomus rašinys. Labai 
graži Tamstos anąkart atsiųstoji knyga — rodos Fassbinderio. Jei pa- 
sveiksiu, pasinaudosiu N. V-tei. Sveikinimai širdingi nuo augštai gerbian-. 
čios Tamstą M. P. 


Nr. 14 — 1925 m. spalių mėn. 11 d. 
Susižavėjimas Leseuriene. — „Klausyti daktaro, ar atsiduoti likimui“. 


Labai Gerbiamasis! Vėl vaikščioju pasilsėdama. Apie Leseurienę ne- 
trukus atsiųsiu. Jos knygos išverstos jau į visas svarbesniąsias Europos 
kalbas. Kaip būtų gera ir mums pasisavinti ką nors, pav., jos žurnalą. 
Man būtų labai malonu jį išversti, bet kas išleis? Gal Šv. Kazimiero Dr- 
ja apsiimtų? Atsiųsiu taip pat mažutę novelę garsaus dabar francūzo 
Lichtenbergerio — ji labai tinka N. Vaidilutei. Ačiū už žurnalus. Man jie 
teikia be galo daug džiaugsmo ir prašau Dievo, kad Tamstai užmokėtų už 
tą gerą darbą. 

Dabar 6 savaites turiu „gydytis“ — nevaikščioti, intensyviai valgyti 
etc. Pati nežinau, ar čia „rizikuoti“ klausyti daktaro, ar atsiduoti likimui. 

Širdingai sveikina visados augštai gerbianti Tamstą 


11.X.25. M. P. 

Nr. 15 — 1925 m. spalių mėn. 16 d. 
(Pieštuku rašytas, prie siunčiamų rankraščių pridėtas) 
Apie Lichtenbergerį, Zaičiką (Saitschik'ą) ir Leseurienę. 
Gerbiamasis! 

Siunčiu apie ponią L. ar dar suspės į šį numerį? Novelė tegu būna 
kitam kartui — dėl to norėjau ją siųsti, kad maniau nesant užtenkamai 
medžiagos. Ji labai pedagogišga, kaip tik Vaidilutei. Jei sveikata leis, ki- 
tam numeriui parašysiu daugiau ir užbaigsiu „Anuomet“. Labai ačių už 
Zaičiką — mėgstu jį skaityti. Man rodos, kad į kita numerį reiktų išversti 
kokį nors Leseurienės raštelį — pav., Resolutions de chague mois, — ar 
Femme chrėtienne, kaip Tamsta manai? 

Sveikinu širdingai 
16.X.1925. M. P. 


Nr. 16 — 1976 m. vasario mėn. 24 d. 
(Atvirukas) 


„Vis sunkesni laikai“. — Antaniukas (Kazakauskis). — 
„Apie „N. Vaid.“ nieko nežinau“. 
24. II. 1926. 


Aukštai Gerbiamasis! Kuoširdingiausiai dėku už siuntinį. Dėja, vis 
sunkesni laikai! Gaila, kad nebus „Heil. Feuer“. O pačiai sunku prenu» 
meruoti, reikia dar šelpti savo Antaniuką (Kazakauskį). Tamstą iš tikro 
tas amžinas darbas visiškai nualins. Kas iš to? Juk taip darbuodamasis, 
ilgai ištverti negalėsit. Ir bus dar blogiau. Apie N. Vaid. nieko nežinau. 
Naujosios vadovės nesiteikia nė numerio man atsiųsti. Parašyti nieko ne- 
galėjau, nes turėjau kito darbo, o ta mano sveikata tokia, kad visai ne- 
daug teleidžia man darbuotis. Ar greit reik grąžinti žurnalus? 

Širdingai sveikina visados dėkinga ir palanki Tamstai 

3 M. Pečk... 


Nr. 17 — 1926 m. kovo mėn, 10 d. 


„Įtarimas būtų visai neteisingas“. 


Labai Gerbiamasis! Siunčiu Tamstos vardu porą straipsnelių Vaidi- 
lutei, tikėdamos Tamstą neesant apsemtą vandens savo kalne.“ Baisiai 
man nemalonu, kad taip išėjo su 1 num. ir Redakcija galėjo įtarti mane 
nerašant dėl to, kad negavau honoraro. Saugok Dieve — toks įtarimas 
būtų visai neteisingas. Tik reiktų man visados pranešti terminą raštams 
siųsti — kitaip nieko neišeina. 

Širdingai sveikina Tamstą visados dėkinga ir gerbianti 
10.II1.26. M. P. 


* Kauno senamiestį užliejusio potvynio atgarsis. P. D. 

Nr. 18 — 1926 m. liepos mėn. 13 d. 

(Atvirukas) 

„Per visą vasarą nieko nerašau — vis negaliu?“ 
13.VII.1926 

Labai Gerbiamasis! Ačiu už laikraščius. Ar greit reikia juos grą- 
žinti? Daugiau jokių nereikia — užteks Heil. Feuer, Hochland ir Liter. 
Wegweiser*. Židinį turime. Nemoku išreikšti Tamstai savo dėkingumo 
už viską. Lai Dievas atlygina. Važiuoju į Palangą pasikaitinti pajūryje. 
Per visą vasarą nieko nerašau — vis negaliu. Gal dabar kiek Tamsta at- 
silsėsi — atminkit savo sveikatą. Sveikinu širdingai. Visados gerbianti 


Tamstą M. Pečk... 
Nr. 19 — 1926 m. lapkričio mėn. 20 d. 
(Atvirukas) 
„Tik Tamsta taip mokėjai mane prispirti rašyti“. 


20.XI.26 
Labai Gerbiamasis! Siuntinį gavau — ačiu šimtą kartų. Iš ano karto 
liko dar 2 ar 3 num. Lit Hand. įsimaišę tarp mano knygų. Grąžinsiu kar- 
tu. Yra dar ir kelios Tamstos knygos. N. Vaidilutei seniai jau nieko ne- 
siunčiau. — Tai tik Tamsta taip mokėjai mane prispirti rašyti. Paskuti- 
nioji F6rsterio knyga labai graži — gal reiktų išversti. Bet turiu pir- 
miau baigti „Christus“. Linkiu Tamstai kuogreičiausiai nudirbti visus dar- 
bus, kad perdaug nenuvargintų ir sveikinu širdingai. Visados Tamstą 
augštai gerbianti ir dėkinga M. Peč... 


Nr. 20 — 1929 m. gruodžio mėn. 31 d. 
(Paveiksluotas atvirukas) 
Naujiems Metams sveikinimas. 
Sveikas Tamsta sulaukęs 1927 metų! Tegu Viešpats duoda Tamstai 
juose daug daug linksmų, ramių dienelių, pilnų turinio, kaip varpa pri- 
brendusių grūdų.  Žurnalus grąžinsiu per p. Labanauskaitę. 
31. XII. 1926. Marija Pečk... 
Nr. 21 — 1927 m. sausio mėn. 6 d. 
Knyga su „bjaurinančia“ įžanga. 
Labai Gerbiamasis! Grąžinu žurnalus nuoširdžiai dėkodama už juos. 
Nemalonu man, kad Tamsta turi išlaidų siuntinėdamas paštu — nebent 
leistumei man Tamsta jas sugrąžinti. Neužilgu bus proga iš Kauno į Ži- 
dikus — jei galima būtų, labai norėčiau gauti Das heil. Feuer — Laba- 
nauskaitė patarpininkautų. 
Drįstu pasiųsti Tamstai savo knygelę**. Tamstai — žinoma — nie- 
ko joje įdomaus — tai tik elementariausios pedagogijos žinios išdėstytos 


* Turėjo būt: Liter. Handweiser. 
** „Motyna — auklėtoja“. (Žinijos leidinys). Pr. D. 

taip, kad kiekviena bobelė galėtų suprasti. Aš ne tam ir siunčiu — no- 
rėjau tik nors tuo mažmožiu išreikšti Tamstai savo pagarbą ir dėkingumą. 
"Viso labo šiuose metuose! M. Pečkauskaitė 
P. S. iškirpau „Ižangą“ — nes ji bjaurina visą knygą.* 
Kalbamoj knygoj autorės ranka įrašyta: 
„Prof. P. Dovydaičiui nuo giliai Jį gerbiančios ir labai dėkingos už 
gautąsias iš Jo geradarystes Marijos Pečkauskaitės“ 
6.1.1927 


Nr. 22 — 1928 m. gruodžio mėn. 26 d. 
Naujiems Metams linkėjimai. — Apie žurnalus. 
26.XII. 1928. Židikai. 
Augštai Gerbiamasis 
p. Profesoriau! 

Linksmų ir laimingų naujųjų metų! Gausių Dievo malonių! Grąžinu 
Tamstai, tūkstantį kartų dėkodama, Hochland'o keturis numerius ir atsi- 
prašau, kad vieną — Mai — dar pasilikau. Už poros dienų nusiųsiu paš- 
tu. Daug gerų dalykų juose radau. Kaip pasibaigė su tais žurnalais, kurie 
iš mano kaltybės, gulėjo pas Tumėnus? Širdingai sveikindama pasilieku 
visados dėkinga M. Pečkauskaitė 


Nr. 23 — 1929 m. balandžio mėn. 11 d. 
Pasipiktinimas dėl vieno „N. Vaidilutės“ sąsiuvinio. — 
„Sveikata baisiai eina menkyn“. — Apie Forsterį. 


11.IV.1929. Židikai. 
Labai gerbiamasis p. Profesoriau! 


Kanakados Tamsta, rašydamas man apie N. Vaidilutę, pasakei, kad 
bijai nuo jos visiškai pasitraukti, nes pačios mergaitės gali ją „kažin kur ` 
nuredaguoti“. Ir štai Tamstos pranašystė jau išsipildė. Paskutinysis to 
žurnalo numeris yra tam aiškus įrodymas. Rašyti apie prostituciją laik- 
raštyje, pavestame jaunoms mergelėms, kurio dauguma skaitytojų gim- 
nazistės, tai juk skandalų skandalas, negirdėtas kultūringame pasaulyje. 
Vienuose bolševikuose, tur būt, taip tėra daroma. 

„Toliau eina Ereto rašinys apie mistikus — labai kilnus, gal puikiai 
parašytas etc., bet irgi netinkąs tokiam laikraščiui. Vadinas: pusė nume- 
rio — prostitucija, antra pusė — kilniausia mistika. Iš tikro, reiktų tą 
numerį išstatyti kokioje parodoje, kaip mūsų kultūros, takto ir pedago- 
giško išmanymo pavyzdį! O Viešpatie, kokių mes esame chamų tau- 
ta! Džiaugiuos, kad tame numeryje nėra nieko mano parašyta — būtų 


* Toj įžangoj kun. J. Tumas yra patiekęs žiupsnelį žinių apie autorės gyvenimą 
ir darbus. Pr. D 


180 Pranas Dovydaitis 


dar didesnė gėda. Jei N. V. ir toliau bus taip redaguojama, tai šimtą 
kartų geriau, kad visai neeitų. 

Tamstos pasiūlymą pildau: apie Matildą Vrede rašau. Bet į tokią 
Vaidilutę nesiųsiu. 

' Mano sveikata baisiai eina menkyn. Žiūrėsim, kas bus pavasariui 

galų gale atėjus. 

Turiu daug Tamstos knygų ir Sonnenlandų. Seniai berašiau į Kau- 
ną — kaip kuomet keliausiu, atvešiu dalį. Ar Tamsta nepyksti? 

Neseniai rašė man F6rsteris iš Paryžiaus“. Atsiuntė porą savo 
atskirai atspausdintų straipsnelių: Mein Vaterland ir Mein Friedenspro- 
gramm. Jis dabar pasinėręs politikoje, nori įnešti Kristaus Dvasios ir į 
tą velnio valdomąją sritį. Vis žada atvažiuoti į Lietuvą kuomet nors. 
Dabar jau perrašinėju jo „Christus“ — Žinija leis. 

Nuoširdžiai sveikinu Taat, Visados dėkinga ir gerbianti Tamstą 

Marija Pečkausk... 


Nr. 24 — 1929 m. birželio mėn. 29 d. 
Straipsnis apie M. Vrede Försterio fotografija. 
20.VI.29, Židikai. 
Augštai gerbiamasis p. Profesoriau! 

Siunčiu straipsnį apie Matildą Vrede. Išėjo ilgokas, bet, mano nuo- 
mone, tai nekenkia, nes ji buvo labai nepaprasta moteris ir jos gyveni- 
mas gali daug pamokyti ir stipriai aukštyn pakelti. Bet jei tas rašinys 
Tamstoms netiktų, tai prašyčiau nenaikinti. Aš atsiimsiu ir duosiu kur 
kitur. 

Per visą žiemą neteko man važiuoti į Kauną — negalėjau grąžinti 
Tamstai knygų. Gavau iš F6rsterio gražią, didelę fotografiją.  Džiau- 
giuos be galo. 

Širdingai sveikinu Tamstą ir linkiu malonių atostogų. 

Visados dėkinga M. Pečkausk... 


Nr. 25 — 1929 m. liepos mėn. 2 d. 
(Atvirukas) 


Försterio fotografija. Neįvykusi ekskursija į Pažaislį. — 
„Invalidiškas kūnas“. Padėka Eretui. 
2. VII. 1929, 


Labai Gerbiamasis p. Profesoriau! 

Ačiū už komplimentus, bet šį kartą jų tikrai nenusipelniau, nes vis- 
ką sėmiau iš Sick knygos. Försterio fotogr. paskolinčiau, tik paštu siųsti 
nenoriu, nes gali sugadinti. Norime surengti ekskursiją į Pažaislį — jei 
pavyks, tai pati atvešiu knygą ir fotografiją. Jei ne, knygą apie Vredę 


* Su Forsteriu autorė šiuo laiku buvo pradėjusi koresponduoti nuo tada, kai 
jis (Forsteris) atrašė man į mano jam dar vokiečių okupacijos metais iš „Saulės“ 
namų pasiųstą laišką. Vadinasi, atrašė maždaug po 10 metų. Mano laiškas buvo pas 

siųsiu paštu, o su F6rsteriu lauksiu progos. Liepos pusėje rengiuos į 
Palangą, gal kiek pastiprins mano labai invalidišką kūną jūros oras. 
Jei būsiu Kaune, tai paprašysiu ir Hochland iš Tamstos malonės. 
Širdingai sveikindama palieku tikrai gerbianti Tamstą. 
` M. Pečkausk... 
Norėčiau padėkoti p. Eretui už knygą, bet nežinau jo adreso. Tad 
drįstu siųsti per Tamstą prašydama jam perduoti. 


Nr. 26 — 1929 m. liepos mėn. 21 d. 
Nauja bėda — akių skaudėjimas. — „Niekaip neišdrįstu skaityti uni- 
versitete“, — „Esu toks laukinis žmogus ir gana“. 
Aukštai Gerbiamasis! 


Atleiskit ilgą tylėjimą. Turiu naują bėdą: akis ėmė skaudėti ir visai 
negaliu nei skaityti nei rašyti. Ir reiks taip tinginiauti bent mėnesį. Į 
Pal. važiuoju 23. VII. Rašyti man galima šiuo adresu: J. Niemčinavičienė, 
Daukanto 3. Kadangi nevažiuoju į Kauną, tai siunčiu knygą paštu. 

Paskaitos apie F6rsterį — labai gražus sumanymas. Bet aš niekaip 
neišdrįsiu skaityti universitete. Ką padarysi? Esu toks laukinis žmo- 
gus ir gana. Dabar persilaužti ir pratintis per vėlu — reikėjo jau- 
nystėje. Paskaityti galės p. Ruginis ir dar kiti. O mane atleiskite. Rei- 
kia dar perrašinėti į spaudą Försterio Christus" ir negaliu. Tikra ne- 
laimė! Ar Tamsta visa vasarą gyvensi Kaune? 

Širdingai sveikina visados dėkinga 
21.VII.1929, į M. Pečkausk... 


Nr. 27 — 1930 m. kovo mėn. 12 d. 


Paskutinis akordas: ,„Jaučiuos taip negerai, kad neišeinu prie svečių ir negaliu kalbėti“. 
Aukštai Gerbiamasis p. Profesoriau! 


Kaip liūdnai susidėjo aplinkybės: visados taip norėjau pamatyti 
Tamstą Židikuose — dabar Tamsta pasiryžai patenkinti tą mano troš- 
kimą, o aš negaliu Tamstos priimti*. Mat, mano sveikata bloga — jau- 
čiuos taip negerai, kad neišeinu prie svečių ir negaliu kalbėti. Be to, — 
ir keliai dabar labai blogi, purvas baisiausias. Tad geriau tą kelionę ati- 
dėti patogesniam laikui. Labai labai atsiprašau — bet, tikrai, kitaip ne- 
galiu. Prašau nepalaikyti man bloga — tai liga kalta, ne aš. 

Širdingai sveikina Tamstą visados dėkinga M. Pečkauskaitė 
12.II1.30. Židikai, 

Ačiū už žurnalus — grąžinsiu pasitaikius progai. 


ji kažkur užsimetęs ir dėlto liko taip ilgai neatrašy:as. Gavęs atrašymaą pasiunčiau jį 
nabašninkei. Ji labai apsidžiaugė ir toliau su tuo savo mokytoju pati korespondavo. 
Pr. D. 

* Kai laiškų autorė atsisakė atvykti Kaunan ir iškilmingame Teol.-Filosof. fakul- 
teto posėdy priimti jai to fakulteto suteiktą garbės dak'aro diplomą, tai, fakulteto 
pavedamas, aš buvau apsiėmęs tą diplomą jai nuvežti į Židikus. Po šio laiško vykti 
neteko ir diplomas buvo pasiųstas paštu. Pr. D. 


